
CONSTITUIREA  PSIHOSOCIOLOGIE! 
ORGANIZĂRII 


1.1.  PERSPECTIVA  ORGANIZAŢIONALA 

în  reflecţia  asupra  vieţii  sociale  există  suficient  de 
clar  conturate  doua  tipuri  de  atitudini:  una  explicativă 
şi  alta  constructivă.  Prima  îşi  propune  ca  obiectiv  ex¬ 
plicarea  datului  social;  cea  de-a  doua,  construirea  şi 
transformarea  realităţii  sociale.  între  aceste  două  ti¬ 
puri  de  atitudini  a  existat  o  alternanţă  permanentă  în 
istoria  reflecţiei  umane.  Gîndirea  speculativ- filozofi  că 
asupra  societăţii  a  fost  dominată  de  intenţia  construc¬ 
tiva:  pornindu-se  de  la  valorile  şi  idealurile  de  societate, 
erau  schiţate  moduri  de  organizare  socială  în  acord  cu 
acestea.  Nefiind  fundate  pe  o  cunoaştere  ştiinţifică,  toa¬ 
te  aceste  proiecte  de  organizare  a  societăţii  feşuau  in¬ 
variabil  în  utopie.  Din  această  neputinţă  s-a  născut 
proiectul  unei  ştiinţe  pozitive  asupra  vieţii  societăţii, 
sociologia,  a  cărei  sarcină  era  de  a  explica  faptele  so¬ 
ciale  existente.  Dat  fiind  faptul  social  x,  este  necesar 
sa  căutăm  alte  fapte  sociale  {y,  z  etc.)  care  ar  putea  să-l 
explice  pe  primul,  constituind  cauzele  sale,  deci  expli¬ 
carea  unui  fapt  social  prin  alte  fapte  sociale.  Chiar 
dacă  în  final  exista  intenţia  utilizării  cunoştinţelor  ob¬ 
ţinute  în  transformarea  şi  perfecţionarea  vieţii  sociale, 
obiectivul  principal  care  orientează  întreg  demersul  cog¬ 
nitiv  era  acela  al  explicaţiei. 

O  asemenea  atitudine,  oricît  de  interesantă  ar  fi 
teoretic,  este  destul  de  nesatisfăcătoare  practic.  Atunci 
oînd  este  vorba  de  viaţa  sa  sociala,  omul  nu  se  poate 
mulţumi  cu  simpla  explicaţie.  Multă  vreme,  omul  va 
avea  motive  pentru  a  nu  se  declara  complet  satisfăcut 
de  organizarea  existentă  a  vieţii  sale  sociale.  Cu  atît 
mai  mult  atitudinea  strict  explicativă  nu  poate  elimina 
năzuinţa  fierbinte  spre  ideal.  Idealul  constituie  în  fapt  al¬ 
ternativa  imaginată  a  realităţii  insatisfăcatoare.  Indiferent 
dacă  a  reuşit  sau  nu  să  fie  în  mod  real,  omul  s-a  visat  întot¬ 
deauna  un  organizator  al  propriei  sale  vieţi  sociale. 

Existenţa  puternică  a  unei  activităţi  organizatoare  a 
determinat  un  proces  timpuriu  de  convertire  a  cunoş¬ 
tinţelor  ştiinţifice  în  modalităţi  de  acţiune,  cu  alte  cu¬ 
vinte  transformarea  ştiinţei  explicative  într-o  ştiinţa 
aplicativă.  Obiectivul  ultim  al  ştiinţelor  social-umane 
încetează  a  mai  fi  simpla  explicaţie  a  existentului.  Ele 
aspiră  Tot  mai  mult  spre  găsirea  unor  noi  posibilităţi  de 
organizare  a  vieţii,  în  acord  cu  năzuinţele  omeneşti, 
ele  devin  ştiinţe  organizaţionale.  Fenomenele  social- 
umane  sînt  fapte  în  sensul  cel  mai  strict  al  cuvîntului, 
adică  acţiuni.  Omul  de  ştiinţă  încetează  a  se  mai  afla 
în  faţa  unor  fenomene  exterioare,  străine,  pc  care  în¬ 
cearcă  sa  le  înţeleagă.  El  se  afla  în  faţa  propriei  sale 
vieţi  sociale,  pe  care  este  interesat  s-o  organizeze 
şi  s-o  orienteze  într-un  sens  convenabil.  Faptele  sociale 
sînt  propriile  noastre  fapte.  Raţiunea  lor  de  a  exista 
stă  nu  într-o  cauzalitate  exterioară,  ci  într-o  funcţiona¬ 
litate  social-umană:  în  ce  măsură  satisfac  ele  necesi¬ 
tăţile  social-umane.  Viaţa  social-umană  apare  ca  un 
sistem  complex  organizat  în  vederea  realizării  necesi¬ 
tăţilor  social-umane.  Iar  ştiinţa  vieţii  social-umane  tre¬ 
buie  să  fie  o  ştiinţă  a  activităţilor  social-umane  orga¬ 
nizate  şi  orientate  în  vederea  realizării  acestor  multi¬ 
ple  necesităţi. 

Ştiinţele  social-umane  tind  să  devină  tot  mai  mult 
organizaţionale,  să  se  constituie  deci  într-o  perspectivă 
organizaţională,  din  două  cauze:  în  primul  rînd,  pen¬ 
tru  a  putea  descrie  cît  mai  adecvat  propriul  lor  obiect, 
caracterizat  prin  excelenţă  de  proprietatea  organizării, 
şi,  în  al  doilea  rînd,  pentru  a  putea  deveni  o  bază  cog- 

nitivă  satisfăcătoare  activităţii  so-ci  al -umane  de  organi¬ 
zare.  Conectarea  ştiinţelor  social-umane  la  activitatea 
socială  practică  este  de  natură  a  forţa  constituirea  lor 
într-o  asemenea  perspectivă  organizaţioaală.  Demersul 
ştiinţific  începe  să  fie  dominat  de  noi  concepte,  ca  func¬ 
ţie,  organizare,  eficienţă,  optim  etc. 

Atenţia  dată  aspectului  sistematic,  organizat  al  vieţii 
sociale,  întărită  şi  de  experienţa  ştiinţelor  biologice,  a 
determinat  apariţia  în  ultimele  decenii  a  numeroase 
tentative  de  constituire  a  unor  Teorii  ale  organizării, 
mai  generale  sau  mai  particulare:  teoria  generală  a 
sistemelor  (L.  von  Bertalanffy),  cibernetica  (Wiener), 
praxiologia  (Kotarbinski),  ştiinţa  generală  a  organizării 
(A.  Bogdanov)  etc. 

Transferul  tot  mai  insistent  al  cunoaşterii  dintr-o 
perspectivă  strict  explicativă  într-una  mai  largă,  orga- 
nizaţională  implică  modificări  structurale  în  însăşi  or¬ 
ganizarea  ştiinţei.  Unii  oameni  de  ştiinţă  consideră 
chiar  că  celor  două  perspective  le  corespund  legi  rela¬ 
tiv  diferite:  legile  de  existenţă  ale  obiectului  sint  rela¬ 
tiv  diferite  de  legile  sale  de  organizare  (72)  şi  cu  atît 
mai  mult  de  legile  activităţii  asupra  obiectului.  De  a- 
ceea  teoria  organizării  nu  se  identifică  ou  totalitatea 
principiilor  generale  ale  ştiinţelor  particulare. 

în  măsura  în  care  cunoaşterea  devine  un  instrument 
al  activităţii  sociale  de  organizare,  toate  sferele  ei,  atît 
cunoaşterea  naturii,  cît  şi  cunoaşterea  societăţii  şi  a 
omului,  tind  către  un  nou  tip  de  unificare:  sistemul  de 
ştiinţe  ale  activităţii  social-umane.  Şi,  evident,  ştiinţele 
socral-umane  dobîndesc  aici  un  rol  central. 


1.2.  TEORIA.  ORGANIZĂRII  SOCIALE 

în  ultimul  timp,  un  interes  special  este  investit  în 
constituirea  unei  teorii  generale  a  organizării  sociale. 
O  asemenea  teorie  a  organizării  sociale  are  ca  obiectiv 
atît  explicarea  caracterului  organizat  al  vieţii  social- 
umane,  cît  şi  oferirea  unui  instrument  cognitiv  acti¬ 
vităţii  sociale.  Aici  cele  două  planuri  coincid  într-un 

înalt  grad:  pe  de  o  parte,  teoria  organizării  sociale  are 
drept  obiectiv  descrierea  vieţii  sociale  în  ceea  ce  are  ea 
mai  specific,  ca  ansamblu  organizat  de  activităţi  social- 
umane,  ele  însele  sisteme  organizate,  şi,  pe  de  altă  par¬ 
te,  ea  trebuie  să  ofere  instrumentele  cognitive  necesare 
activităţilor  sociale  conştiente.  Ea  poate  fi  simultan 
atk  o  teorie  a  realităţii,  cît  şi  o  teorie  a  activităţii, 
întrucît  însăşi  realitatea  socială  este  activitatea. 

în  raport  cu  o  teorie  generală  a  organizării,  care  de¬ 
scrie  aspectele  abstracte  ale  tuturor  sistemelor  organi¬ 
zate  indiferent  de  tipul  lor  particular,  încă  de  la  înce¬ 
puturile  gîndirii  sociologice  sistematice  s-a  conturat  ne¬ 
cesitatea  constituirii  unei  teorii  speciale  a  organizării 
sociale,  care  să  evidenţieze  specificul  sistemelor  sociale 
ca  sisteme  organizate,  calitativ  diferite  de  alte  sisteme 
(fizice,  biologice  etc.). 

Rămîne  de  discutat  care  este  raportul  dintre  teoria 
organizării  sociale  şi  celelalte  discipline  ale  ştiinţelor 
sociale.  Pe  de  o  parte,  după  cum  am  căutat  sa  demon¬ 
străm  mai  înainte,  fiecare  disciplină  componentă  a  fiin¬ 
ţelor  sociale  tinde  a  se  «formula  într-o  perspectivă  or- 
ganizaţională.  Pe  de  altă  parte,  pe  lîngă  disciplinele 
cu  grade  diferite  de  întindere  care  compun  ştiinţele  so¬ 
ciale,  a  existat  o  puternica  tendinţă  de  constituire  a 
unei  discipline  speciale  care  să  pună  în  evidenţă  carac¬ 
teristicile  abstracte  ale  sistemelor  sociale  organizate.  Din 
acest  punct  de  vedere,  sociologia  poate  fi  diferenţiată 
pe  trei  niveluri  generale,  care  tind  sa  fie  distincte  în 
cadrul  ştiinţei  contemporane1.  La  un  prim  nivel,  pe 
care  să-l  numim  particular,  se  constituie  teorii  socio¬ 
logice  ale  sferelor  componente  ale  vieţii  sociale:  socio¬ 
logia  economica,  politică,  urbană,  a  moralei,  artei,  re¬ 
ligiei  etc.,  adică  aşa-numitele  sociologii  de  ramură.  La 
un  al  doilea  nivel  se  constituie  o  teorie  sociologica 
globala ,  care  ia  în  considerare  multitudinea  sferelor  vie¬ 
ţii  sociale  în  specificitatea  lor,  evidenţiindu-se  relaţiile 
lor  structural-funcţionale,  interdependenţa  lor  recipro- 


1  Am  încercat  sa  tratăm  mai  pe  larg  aceasta  problemă  într-un 
studiu  special  (89). 

că  în  cadrul  sistemului  social  complex.  Societatea  este 
redată  la  acest  nivel  ca  un  sistem  diferenţiat  atît  în 
complexitatea  organizării  şi  luncţionarii,  cît  şi  a  dina¬ 
micii  sale  globale.  în  fine,  la  un  al  treilea  nivel  se 
constituie  o  teorie  sociologică  abstracta ,  care  încearcă 
să  surprindă,  dincolo  de  specificitatea  sferelor  sociale 
particulare  şi  a  diferitelor  lor  configuraţii  globale,  struc- 
,  tuxi  şi  funcţii  abstracte,  generale  vieţii  social-umane.  O 

asemenea  teorie  sociologică  abstractă,  aşa  cum  dealtfel 
o  dovedesc  diferitele  încercări  de  elaborare  a  ei,  consti¬ 
tuie  de  fapt  o  Teorie  a  organizării  sociale,  adică  o  teo¬ 
rie  a  sistemelor  sociale,  indiferent  dacă  ele  sînt  parti¬ 
culare  sau  globale,  dacă  sînt  economice,  artistice,  poli¬ 
tice  etc.,  adica  indiferent  de  calitatea  lor  particulară 
şi  de  gradul  lor  de  complexitate. 

Atît  sociologia,  cît  şi  antropologia  socială  şi  culturală 
au  tins  în  ultimele  decenii  către  constituirea  unei  ase¬ 
menea  teorii  abstracte  a  organizării  sociale,  absolut  ne¬ 
cesară  pentru  progresul  ştiinţelor  sociale  la  celelalte 
niveluri.  Situaţia  actuală  a  unei  asemenea  teorii  este 
discutată  pe  larg  în  studiul  amintit  mai  înainte,  aşa  ca 
nu  vom  mai  insista  asupra  sa.  Necesitatea  unei  ase- 
;  menea  teorii  a  organizării  sociale  nu  este  dictată  numai 
de  considerente  teoretice  (dezvoltarea  ştiinţelor  sociale 
rentru  a  trece  într-o  nouă  fază  trebuie  sa-şi  însuşească 
o  perspectiva  organizaţională,  să  se  fundeze  pe  o  teo¬ 
rie  a  organizării  sociale),  ci  şi  din  numeroase  şi  impor¬ 
tante  considerente  practice,  mai  generale  sau  mai  par¬ 
ticulare. 

în  primul  rînd  trebuie  luat  în  consideraţie  specificul 
organizării  sociale.  Daca  organizarea  biologica  este  oa¬ 
recum  dată,  modificările  ei  fiind  foarte  lente  şi,  în  gene- 
»  ral,  în  cadre  structurale  date,  organizarea  socială  este 
extrem  de  labilă.  Elementele  ei  componente  se  pot  mo¬ 
difica  structural  rapid:  pot  apărea  elemente  structural- 
funcţionale  noi  sau  se  pot  modifica  radical  cele  existen¬ 
te.  Din  acest  motiv,  problemele  de  organizare  la  ni¬ 
vel  social  sînt  deosebit  de  acute:  este  vorba  de  continua 
şi  rapida  reorganizare  structurală  a  vieţii  sociale.  Din 
K  aceste  considerente,  în  teoria  organizării  sociale  un  loc 

central  îl  ocupă  teoria  deciziei.  Peste  un  anumit  nivel, 
organizarea  socială  este  o  problema  de  decizie.  Pro¬ 
blema  organizării  sociale  devine  însă  în  lumea  contem¬ 
porană  mai  acută  ca  niciodată.  Societatea  actuală  se 
află  tocmai  în  momentul  dificil  de  trecere  de  la  modul 
spontan  de  organizare  şi  de  funcţionare  la  un  mod 
controlat,  conştient,  bazat  pe  cunoaştere.  în  alţi  termeni, 
sîn tem  în  faza  de  trecere  de  la  ultimul  mod  de  organi¬ 
zare  sociala  fundat  esenţial  pe  mecanisme  spontane  (ca¬ 
pitalismul)  la  primul  mod  de  organizare  sociala  fundat 
predominant  pe  mecanismele  conştiente  de  .conducere 
(socialismul).  Necesitatea  unei  teorii  cît  mai  elaborate 
a  organizării  sociale  este  din  aceasta  cauza  deosebit  de 
acuta  în  societatea  socialistă.  Socialismul  trebuie  în- 
tr-un  timp  istoric  scurt  sa  elaboreze  noi  forme  de  or¬ 
ganizare  socială,  diferite  radical  de  vechile  forme.  Este 
semnificativ  faptul  că  în  ultimul  timp  s-a  constituit  tot 
mai  puternic  ideea  necesităţii  punerii  pe  baze  ştiinţifice 
a  proceselor  de  conducere  socială,  cu  alte  cuvinte  con¬ 
ducerea  ştiinţifică.  Intr-un  anumit  sens,  ştiinţa  conduce¬ 
rii  sociale  înseamnă  de  fapt  ştiinţa  organizării  sociale. 
A  conduce  înseamnă  a  organiza.  în  orice  caz,  o  con¬ 
ducere  ştiinţifică  trebuie  să  se  fundeze  pe  o  cunoaştere 
profunda  a  organizării  şi  a  funcţionării  vieţii  sociale.  Din 
perspectiva  teoriei  organizării  sociale,  conducerea  apare 
ca  un  element  component  al  sistemelor  sociale,  avînd 
un  rol  esenţial  în  organizarea,  funcţionarea  şi  transfor¬ 
marea  acestora.  Subliniind  necesitatea  dezvoltării  ştiin¬ 
ţei  conducerii  în  societatea  actuală,  tovarăşul  Nicolae 
Ceauşescu  spunea:  „Repeziciunea  cu  care  se  produc 
transformările  în  lume,  interdependenţa  tot  mai  strîn- 
să  între  diferite  fenomene  social-politice,  economice,  teh- 
nico-ştiinţifioe  şi  culturale  conferă  ştiinţei  conducerii 
un  rol  fundamental  în  asigurarea  mersului  înainte  al 
societăţii  omeneşti  pe  calea  civilizaţiei  şi  progresu¬ 
lui"  (17). 

Un  alt  factor  care  cere  imperios  o  asemenea  teorie 
îl  constituie  gradul  înalt  de  complexitate  a  proble¬ 
melor  pe  care  societatea  contemporană  trebuie  ■să  le 
soluţioneze.  Umanitatea  dispune  la  ora  actuală  de  po- 


sibilităţi  imense  de  organizare:  mari  resurse  materiale, 
instrumente  deosebit  de  perfecţionate  de  acţiune,  cu¬ 
noştinţe  adinei  în  multe  domenii  etc.  Pentru  a  formula 
soluţii  organizaţionale  satisfăcătoare  în  condiţiile  exis¬ 
tenţei  unui  posibil  larg  de  alegere,  sînt  necesare  cunoş¬ 
tinţe  dc  organizare  avansate.  Pe  de  alta  parte,  gravita¬ 
tea  problemelor,  devenite  mondiale,  cruciale  adesea  pen- 

"  l  i*  ■  M-  b  Şr  y  j1  ţ 

tru  însăşi  existenţa  speciei  umane,  carora  societatea  con¬ 
temporană  trebuie  sa  le  facă  faţă  ridică  de  asemenea 
exigenţa  faţă  de  soluţiile  organizaţionale  alese. 

Dacă  instrumentele  disponibile  activităţii  social-umane 
■şî-au  sporit  substanţial  complexitatea  şi  eficienţa,  for¬ 
mele  de  organizare  au  rămas  sensibil  în  urmă.  La  ora 
actuala  se  poate  vorbi  de  un  decalaj  substanţial  între 
instrumente  (posibilităţi  instrumentale  dc  acţiune)  şi. 
formele  sau  modalităţile  de  organizare  a  activităţilor. 
Acest  decalaj  împiedică  în  mare  măsură  perfecţionarea 
vieţii  sociale,  cerînd  imperios  o  rapidă  dezvoltare  a 
ştiinţelor  organizării.  Accentul  pus  de  societatea  contem¬ 
porană  pe  eficienţa  activităţilor,  nu  numai  a  celor  eco¬ 
nomice,  ci  a  tuturor  activităţilor  social-umane,  scoate 
şi  mai  mult  în  evidenţa  rămînerea  în  urmă  a  forme¬ 
lor  de  organizare.  în  foarte  multe  cazuri,  scăderi  sau 
plusuri  de  eficienţă  nu  provin  în  primul  rînd  din  po¬ 
sibilităţile  instrumentale,  ci  din  formele  de  organizare 
folosite.  Perfecţionarea  organizării  poate  duce  în  mo¬ 
mentul  de  faţă  la  creşteri  spectaculoase  ale  eficienţei. 

Ritmul  rapid  de  dezvoltare  al  societăţii  contempo¬ 
rane  exclude  mecanismele  tradiţionale  de  cristalizare 
lentă,  spontană,  prin  numeroase  încercări  şi  tatonări, 
a  formelor  organizaţionale.  Este  tot  mai  necesară  exis¬ 
tenţa  unor  procedee  sigure  de  proiectare  şi  într-un  timp 
cit  mai  scurt  a  soluţiilor  organizaţionale  complexe,  cu 
un  înalţ  grad  de  adecvare. 

în  fine,  un  ultim  factor  care  a  avut  o  contribuţie  de¬ 
cisivă  la  constituirea  teoriei  organizării  sociale  contem¬ 
porane  îl  reprezintă  procesul  pe  care  unii  chiar  l-au  nu¬ 
mit  drept  „explozie  organizaţi  onală"  sau  „revoluţie 
©rganizaţională'1,  declanşat  în  unele  ţări  în  secolul  al 
XIX-lea  şi  generalizat  în  secolul  al  XX-Iea.  Societatea 

contemporană  a  fost  invadată  de  organizaţii.  Cunoscu¬ 
tul  specialist  francez  în  teoria  organizării  sociale,  Cro- 
zier.  se  exprima  în  următorul  fel:  „Succesele  marilor 
organizaţii  constituie  una  dintre  caracteristicele  esen¬ 
ţiale,  daca  nu  caracteristica  fundamentală,  a  societăţilor 
moderne;  omul  modern  nu  poate  acţiona  diecît  prin 
şi  în  cadrul  marilor  organizaţii"  (54- — V).  March  şi  Si- 
mon  apreciau  că  în  societatea  noastră  singurele  grupuri 
importante  al  căror  comportament  nu  este  esenţial 
legat  de  organizaţii  sînt  copiii  de  vîrstă  foarte  mică 
şi  gospodinele  (54 — 2).  Revoluţia  industrială,  prin  dez¬ 
voltarea  unor  instrumente  din  ce  în  ce  mai  perfec¬ 
ţionate  şi  mai  eficente,  a  determinat  o  rapidă  sporire 
a  diviziuni  muncii  şî  deci  a  importanţei  modalităţilor 
de  organizare  a  ei.  După  cum  remarca  B.  M.  Gross, 
„revoluţia  industrială  nu  poate  fi  înţeleasă  numai  în 
termenii  schimbărilor  strict  ştiinţifice  şi  tehnologice. 
Ştiinţa  şi  tehnologia  au  devenit  capabile  să  schimbe 
faţa  lumii  numai  prin  folosirea  organizaţiilor"  (3 7 — 31). 
Organizaţiile  s-au  dezvoltat,  şi-au  perfecţionat  şi 
complicat  extrem  de  mult  structura.  Şi,  totuşi,  se  pare 
că  sîntem  abia  la  începutul  acestui  proces.  Un  autor 
aprecia  că  organizaţiile  existente  sînt,  din  punctul  de 
vedere  al  organizării  lor,  sisteme  încă  destul  de  primi¬ 
tive.  Dacă  am  face  o  corespondenţă  cu  organizarea  bio¬ 
logică,  ele  ar  fi  comparabile  mai  mult  cu  nivelul  atins 
de  rimă  deoît  cu  cel  al  maimuţei.  Dezvoltarea  şi  com¬ 
plicarea  rapidă  a  organizaţiilor  au  creat  o  mulţime  de 
probleme  extrem  de  dificile  de  organizare,  rezolvabile 
doar  cu  instrumente  ştiinţifice  deosebit  de  puternice. 
Creşterea  organizaţiilor  le-a  mărit  enorm  fragilitatea, 
a  creat  imposibilitatea  menţinerii  formelor  tradiţiona¬ 
le,  valabile  doar  la  nivelul  unor  organizaţii  suficient 
de  simple  şi  reduse  ca  dimensiuni.  Rezolvarea  dificul¬ 
tăţilor  de  care  organizaţiile  moderne  se  izbesc  nu  mai 
poate  fi  realizata  cu  instrumentele  intelectuale  existente 
..a  nivelul  experienţei  practice  a  oamenilor.  Ea  cere  cu¬ 
noştinţe  tot  mai  profunde  şi  complicate  pentru  proiec¬ 
tarea  unor  forme  de  organizare  radical  diferite  de  cele 
tradiţionale. 

1.3.  CE  ESTE  UN  SISTEM  SOCIAL-UMAN? 


Societatea  este  un  complex  de  activităţi  social- 
umane1.  Fiecare  activitate,  indiferent  de  gradul  său  de 
complexitate,  formează  un  sistem  organizat .  Proprie¬ 
tatea  organizării  trebuie  înţeleasă  într-un  sens  foarte 
general.  Se  poate  spune  că  o  activitate  oarecare  este 
organizată  pentru  motivul  că  elementele  sale  compo- 
mente  (acţiuni  umane  instrumentale)  •sînt  constituite 
şi  dispuse  în  aşa  fel,  încît  să  satisfacă  una  sau  mai  mul¬ 
te  funcţii  (să  realizeze  anumite  finalităţi).  Activitatea 
de  a  scrie  o  carte  va  fî  compusă  dintr-o  mulţime  de  ac¬ 
tivităţi  mai  simple  (consultarea  unei  bibliografii,  reali¬ 
zarea  unor  experimente,  reflecţia  asupra  faptelor,  re¬ 
dactarea  etc.),  constituite  şi  dispuse  în  aşa  fel  încît  re¬ 
zultatul  final  să  fie  cartea.  Pregătirea  pentru  o  profe¬ 
siune,  învăţarea  unei  limbi  străine,  tratarea  unei  boli 
etc.  sînt  toate  sisteme  de  activităţi  organizate,  indivi¬ 
duale  sau  colective.  Acelaşi  lucru  se  poate  spune  şi  des¬ 
pre  activitatea  unei  întreprinderi,  a  unui  partid  politic, 
a  unui  institut  de  învăţămînt  superior  etc. 

Un  asemenea  sistem  se  poate  referi  fie  la  o  activitate 
socială  propriu-zisă,  fie  la  o  activitate  individuală.  Deşi 
distincţia  este  relativă,  ea  este  totuşi  necesară.  Fo¬ 
losim  termenii  activitate  social-umană  sau  sistem  so- 
cial-uman  tocmai  pentru  a  indica  o  asemenea  aplicare 
posibilă  mai  generală  a  tezelor  enunţate,  deşi  analiza 
are  loc  în  general  pe  cazul  sistemelor  activităţilor  so¬ 
ciale,  al  organizaţiilor  î'n  mod  special. 

Pentru  a  descrie  suficient  de  exact  o  activitate  din 
perspectiva  organizaţională  este  necesară  determinarea  a 
doua  serii  de  elemente:  a)  funcţiile  sau  finalităţile  în 
jurul  cărora  este  constituită  respectiva  activitate  şi 
b)  modul  de  organizare,  adică  mulţimea  elementelor-tip  şi 
a  relaţiilor  dintre  ele,  care  formează  prin  combinarea 
lor  sistemul  respectivei  activităţi  şi  al  căror  rezultat  fi- 


1  De  ce  considerăm  „activitatea"  ca  un  termen  adecvat  pentru  a 
desemna  un  sistem  social-uman  organizat  indiferent  de  gradul 
sau  de  complexitate,  ca  şi  conţinutul  acestui  termen,  este  analizat 
pe  larg  în  alte  lucrări  (77) 

nai  este  realizarea  unei  anumite  funcţii.  Reţinerea  nu¬ 
mai  a  unuia  dintre  aceste  aspecte  nu  constituie  o  de¬ 
scriere  satisfăcătoare.  în  acest  sens,  funcţionalismului 
(Malinowski  de  exemplu)  i  s-a  imputat  faptul  că  re¬ 
ţinerea  numai  a  funcţiilor  pe  care  diferite  instituţii  so¬ 
ciale  le  realizează  nu  explică  de  ce  una'  şi  aceeaşi  func¬ 
ţie  este  satisfăcută  de  sisteme  foarte  diferit  organizate. 
Şi,  invers,  încercarea  de  a  reţine  numai  modul  de  or¬ 
ganizare  a  diferitelor  sisteme  rămîne  la  un  nivel  pur 
descriptiv  daca  nu  se  merge  mai  departe,  evidenţiindu-se 
variatele  funcţii  pe  care  le  realizează  respectivul  sis¬ 
tem.  Una  dintre  marile  dificultăţi  ale  teoriei  organi¬ 
zării  sociale  a  constituit-o  tocmai  lipsa  unui  model  teo¬ 
retic  care  să  facă  posibilă  considerarea  simultană  şi 
unitară  atît  a  funcţiilor,  cît  şi  a  modurilor  de  organi¬ 
zare. 


1.4.  SISTEME  SOCIAL-UMANE  Şl  ORGANIZAŢII 


Dacă  comparăm  următoarele  serii  de  sisteme  de  ac¬ 
tivităţii  social-umane:  viaţa  de  familie,  citirea  unei  căr¬ 
ţi  sau  o  petrecere,  pe  de  o  parte,  şi  o  întreprindere  eco¬ 
nomică,  un  partid  politic  sau  o  şcoală,  pe  de  alta  parte, 
intuitiv  ele  ne  apar  ca  foarte  deosebite.  Ultimul  tip  de 
sisteme  are  şi  o  denumire  specială:  organizaţie.  Orga¬ 
nizaţia  este  deci  un  tip  particular  de  sistem  social - 
uman  organizat.  Şi,  datorită  importanţei  organizaţii¬ 
lor  pentru  viaţa  socială  contemporană,  ele  au  intrat  deja 
în  centrul  preocupărilor  de  cunoaştere,  constituind 
obiectul  unei  discipline  complexe,  care  a  cunoscut  o 
rapidă  dezvoltare  în  ultimele  decenii:  ştiinţa  sau  teoria 
or ganizaţ iilor.  Daca  teoria  organizării  sociale  se  ocu¬ 
pă  de  toate  sistemele  sociale  organizate,  teoria  organiza¬ 
ţiilor  se  ocupă  doar  de  un  tip  de  sisteme  sociale,  de  or¬ 
ganizaţii. 

Spre  deosebire  de  celelalte  sisteme  social-umane  or¬ 
ganizate,  organizaţiile  s-au  bucurat  de  o  atenţie  cu  to¬ 
tul  deosebită  din  partea  cercetătorilor.  Acest  fapt  face 
ca  teoria  organizaţiilor  sa  fie  la  ora  actuală  mult  mai 
elaborată  decît  teoria  mai  generală  a  organizării  sociale. 

O  organizaţie  se  distinge  de  celelalte  tipuri  de  sis¬ 
teme  sociale  organizate  prin  următoarele  caracteristici: 

1)  la  organizaţii  participă  un  număr  suficient  de  mare 
de  indivizi,  încît  diferitele  secvenţe  ale  activităţii  să 
fie  realizate  de  indivizi  diferiţi  (diviziunea  muncii); 

2)  activitatea  însăşi  să  fie  suficient  de  diferenţiată  func¬ 
ţional  încît  participanţii  să  aibă  poziţii  şi  funcţii  di¬ 
ferite  de  realizat,  poziţii  şi  funcţii  suficient  de  clar 
formulate  (formalizate,  instituţionalizate)  într-un  sis¬ 
tem  cît  mai  coerent  de  statute  şi  roluri;  3)  activitatea 
sa  fie  orientata  în  mod  explicit  în  sensul  realizării  unui 
scop,  a  urmi  obiectiv  sau  finalităţi;  4)  în  fine,  să  existe 
suficient  de  diferenţiat  un  subsistem  cu  funcţia  de  or¬ 
ganizare,  conducere  şi  coordonare  a  întregii  activităţi. 
Pentru  ca  un  sistem  de  activitate  să  fie  o  organizaţie 
trebuie  să  îndeplinească  toate  aceste  patru  condiţii.  Da¬ 
că,  de  exemplu,  Ia  o  activitate  participă  doar  un  sin¬ 
gur  individ,  ea  poate  sa  fie  deosebit  de  complexă  sub 
aspectul  diferenţierii  funcţionale,  poate  avea  finalităţi 
clar  formulate,  poate  exista  o  subactivitate  specializată 
şi  diferenţiată  de  organizare,  conducere  şi  coordonare, 
fără  însă  a  fi  o  organizaţie:  activitatea  de  cercetare  a 
unui  om  de  ştiinţă,  de  pildă.  Dacă  activitatea  este  ne¬ 
diferenţiată  (toţi  participanţii  fac  acelaşi  lucru),  ea 
nu  constituie  de  asemenea  o  organizaţie.  Afirmaţia 
este  valabilă  şi  în  ceea  ce  priveşte  ultimele  două  con¬ 
diţii.  Toate  celelalte  aspecte  specifice  ale  organizaţiilor 
decurg  din  acestea.  Se  poate  spune  deci,  în  concluzie, 
că  o  organizaţie  este  acel  sistem  de  activitate  organi¬ 
zat  în  jurul  unei  finalităţi  explicit  formulate,  suficient 
de  diferenţiată  funcţional,  conţinmd  un  subsistem  di¬ 
ferenţiat  cu  funcţii  de  organizare,  conducere  şi  coordo¬ 
nare,  antrenînd  un  număr  suficient  de  mare  de  indivizi. 


1.5.  FACTORII  DETERMINANŢI  AI  ORGANIZĂRII 

Problema  care  se  pune  acum  este  următoarea:  care 
sînt  factorii  came  determină  modul  de  organizare  al  unui 
sistem  social-uman  oarecare.  Se  pot  formula  două  cate¬ 
gorii  de  factori  în  această  privinţă: 

1)  cerinţele  funcţionale  în  spaţiul  cărora  se  consti¬ 
tuie  respectivul  sistem.  Orice  sistem  social-uman,  în 
calitatea  sa  de  subsistem  al  sistemului  social  global,  în¬ 
deplineşte  în  cadrul  acestuia  o  serie  de  funcţii.  Şi  aces¬ 
te  funcţii  pot  fi  divizate  în  două  categorii:  funcţiile 
finale,  adică  funcţiile  pentru  realizarea  cărora  a  fost 
constituit  sistemul  respectiv  (finalităţile  sistemului).  Sis¬ 
temele  productive  economice  furnizează  bunuri  mate¬ 
riale  şi  mijloace  economice;  sistemele  de  cercetare  ştiin¬ 
ţifica  produc  cunoaştere;  activităţile  artistice  produc 
artă;  sistemele  medicale  produc  „sănătate'";  sistemul  de 
conducere  al  unei  activităţi  particulare  sau  al  societăţii 
în  ansamblu  produce  „conducere";  funcţii  laterale,  adi¬ 
că  semnificaţiile  funcţionale  ale  sistemului  pentru  siste¬ 
mele  cu  care  se  întretaie,  cu  alte  cuvinte  adaptarea  sa 
la  contextul  social  din  care  face  parte.  O  întreprindere 
are  ca  funcţie  finală  producerea  unor  bunuri.  Ea  axe 
însă  şi  o  mulţime  de  funcţii  laterale  pentru  sistemele 
cu  care  se  întretaie:  pentru  sistemele  personale,  pentru 
comunitate  etc.  Astfel  o  întreprindere  nu  exporta  în 
mediul  său  numai  produsul  pentru  care  a  fost  constitui¬ 
tă,  cî  şi  alte  produse  secundare,  rezultate  din1  activitatea 
sa:  reziduuri  materiale,  satisfacţie  sau  insatisfacţie  pentru 
participanţi,  mijloace  ele  trai  pentru  aceştia  şi  pentru 
familiile  lor  şi  prin  aceasta  pentru  întreaga  comunitate 
în  care  este  amplasată  etc.  Unele  asemenea  „produse"" 
sînt  pozitive,  altele  sînt  negative  (poluarea  de  exemplu). 
Din  această  cauză,  mediul  social  impune  fiecărui  sistem 
cerinţele  sale  funcţionale,  care  apar  în  raport  cu  funcţiile  , 
finale  ale  respectivului  sistem  drept  constrîngeri  late¬ 
rale,  structurale.  Funcţiile  laterale  nu  sînt  constitutive 
pentru  sistem.  Dacă  revenim  la  exemplul  întreprinderii, 
este  clar  că  ea  nu  este  constituită  pentru  a  asigura  mij¬ 
loace  de  trai  unei  comunităţi  decît  în  cazuri  excepţio¬ 
nale,  ci  pentru  că  există  o  necesitate  de  produse  de  un 
anumit  tip.  Dar  pentru  a  decide  amplasarea  ei  trebuie 
să  se  ţină  seama  şi  de  această  funcţionare  laterală.  Un 
exemplu  foarte  clar  pentru  luarea  în  consideraţie  a  unei 
asemenea  funcţionări  laterale  îl  constituie  preocuparea 
P.C.R.  pentru  dezvoltarea  industrială  a  tuturor  jude¬ 
ţelor,  ţinîndu-sc  seama  de  consecinţele  laterale  pozitive 

ale  industrializării:  formarea  şi  dezvoltarea,  clasei  mun¬ 
citoare,  sursele  de  mijloace  de  trai,  urbanizare  ete.  Ce¬ 
rinţele  funcţionale  finale  şi  cele  laterale  formează  ceea 
ce  poate  fi  numit  spaţiul  funcţional  al  respectivului  sis¬ 
tem.  Determinarea  spaţiului  funcţional  în  care  se  or¬ 
ganizează  fiecare  sistem  social-uman  niu  este  însă  sufi¬ 
cientă  pentru  explicarea  modului  sau  de  organizare.  Pen¬ 
tru  aceasta  trebuie  sa  se  ia  în  considerare  o  a  doua  cate¬ 
gorie  de  factori: 

2)  posibilităţile  existente  de  acţiune  în  vederea  reali¬ 
zării  funcţiilor.  Aceste  posibilităţi  pot  fi  divizate  în 
patru  categorii: 

a)  posibilităţi  umane  de  acţiune;  sistemele  social- 
urnane  se  realizează  prin  activitatea  indivizilor  umani. 
Aceştia  sînt  elementele  active  fundamentale  ale  orică¬ 
rui  sistem  social-uman.  Modul  de  organizare  a  sistemului 
va  depinde  deci  într-o»  mare  măsură  de  posibilităţile  de 
acţiune  ale  indivizilor  umani:  biologice,  fizice,  psihice, 
sociale  eîc.; 

b)  instrumente  materiale  existente ;  activitatea  umană 
este  o  activitate  instrumentala.  Cu  ajutorul  instrumen¬ 
telor,  omul  şi-a  putut  lărgi  imens  posibilităţile  sale  de 
acţiune.  In  principiu,  construind  instrumente  adecvate, 
omul  poate  să  realizeze  orice; 

c)  cunoştinţe ;  pentru  a  se  putea  constitui  o  activitate 
este  nevoie  de  foarte  variate  cunoştinţe  despre  finali¬ 
tăţile  de  realizat,  despre  instrumentele  utilizabile  (exis¬ 
tente  sau  posibil  de  creat),  despre  oamenii  care  parti¬ 
cipă  la  respectiva  activitate,  despre  mediul  social  în  ca¬ 
re  ea  se  constituie.  Toate  sferele  cunoaşterii,  atît  ştiinţele 
naturii,  cît  şi  ştiinţele  omului  şi  societăţii,  sînt  angrenate 
în  organizarea  sistemelor  social-umane.  Cu  ajutorul  in¬ 
strumentelor  cognitive  de  care  se  dispune  la  un  moment 
dat,  sînt  „decupate"  din  posibilităţile  existente  de  or¬ 
ganizare  modalităţile  adecvate; 

d)  resurse;  pentru  organizarea  unui  sistem  particular 
de  activitate  nu  este  suficient  doar  să  se  inventarieze 
posibilităţile  abstracte  de  acţiune  existente,  ci  este  nece¬ 
sar  sa  se  analizeze  şi  resursele  disponibile.  Societatea 
dispune  la  un  moment  dat  de  o  cantitate  limitată  de  re¬ 
surse  utilizabile:  resurse  umane,  energetice,  instrumen- 

tale,  economice  etc.  Conform  unei  ierarhii  de  priori¬ 
tăţi,  -aceste  resurse  sînt  împărţite  între  diferitele  sis¬ 
teme  componente.  Intervine  aici  ca  factor  restrictiv 
„costul"  activităţii.  Cînd  vorbim  de  posibilităţile  de  or¬ 
ganizare,  trebuie  să  avem  deci  în  vedere  întotdeauna 
posibilităţile  disponibile  la  un  moment  dat,  adică  mij¬ 
loacele  pe  care  societatea  este  dispusa  să  le  pună  la 
dispoziţia  unui  sistem  component.  Acelaşi  lucru  este  va¬ 
labil  nu  numai  pentru  utilizarea  mijloacelor  existente, 
ci  şi  pentru  crearea  unor  noi  mijloace.  De  regulă,  şi 
costul  cercetării  este  restrictiv;  şi,  de  asemenea,  al  creării 
de  noi  instrumente. 

Pentru  desemnarea  acestor  posibilităţi  de  acţiune  am 
sugerat  într-o  altă  lucrare  termenul  de  posibil  cont  por- 
tamental-mstrumental  (85). 

Factorii  determinanţi  ai  organizării  unui  sistem  so- 
cial-uman  pot  fi  rezumaţi  în  următoarea  schemă: 


=  spaţiul  funcţional 


1)  funcţii  finale 

2)  funcţii  laterale 

3)  posibil  comportamental-instrumental. 

—  posibilităţi  umane 

—  posibilităţi  instrumentale 


—  posibilităţi  cognitive 

—  resurse 

După  cum  se  vede  cu  uşurinţă  clin  această  schemă 
din  cadrul  posibilului  instrumental-comportamentai,  ele¬ 
mentul  cel  mai  mobil  şi  deci  determinant  în  ultimă  in¬ 
stanţă  pentru  întregul  mod  de  organizare  îl  constituie 
instrumentele  materiale  existente.  Şi,  cu  cîv  aceste  instru¬ 
mente  devin  mai  complexe  şi  mai  eficace,  cu  atît  rolul 
lor  sporeşte.  Aceasta  idee  a  fost  enunţată  pentru  prima 
oară  pe  larg  de  către  Marx.  Atît  pentru  organizarea  ac¬ 
tivităţii  de  producţie,  cît  şi  pentru  organizarea  întregii 
vieţi  sociale,  forţele  de  producţie  (în  termenii  mai  gene¬ 
rali  folosiţi  aici,  posibil  comportamental-instrumental) 
au  un  loc  determinant.  Şi  în  cadrul  acestora  rolul  cel 
mai  important  îl  au  uneltele  de  muncă,  instrumentele 
materiale  ale  muncii.  Instrumentele  materiale  sînt  res¬ 
ponsabile  nu  numai  de  posibilităţile  abstracte  de  acti¬ 
vitate,  ci  şi  de  resurse.  Ele  constituie  factorul  determi¬ 
nant  al  activităţii  sociale  şi  deci  al  resurselor  disponi- 

bile  ale  societăţii.  Rolul  tehnologiei  pentru  modul  de 
organizare  al  sistemului  social-uman,  pus  în  evidenţă  de 
Marx,  a  devenit  în  prezent  unanim  acceptat  (37 — 36). 

Dacă  instrumentele  materiale  folosite  în  activităţile 
social-umane  au  cunoscut  încă  de  timpuriu  o  dezvol¬ 
tare  rapidă,  stimulînd  şi  fiind  stimulate  de  dezvoltarea 
ştiinţelor  naturii,  nu  acelaşi  lucru  se  poate  spune  şi  de¬ 
spre  folosirea  resurselor  sociale  şi  umane.  Omul  are  un 
rol  fundamental  în  orice  sistem  social.  El  este  sursa 
primă  a  tuturor  activităţilor.  Toate  activităţile  sociale 
sînt  activităţi  umane  instrumentale.  Sistemele  social-uma¬ 
ne  nu  sînt  compuse  din  lucruri,  ci  din  acţiuni,  din  ac¬ 
tivităţi.  Din  această  cauza,  folosirea  activităţii  umane 
este  o  problemă  de  primă  importanţă.  în  aceasta  pri¬ 
vinţă  însă,  abia  în  ultimul  timp  s-au  constituit  preocu¬ 
pări  mai  susţinute.  De  aceea  teoria  organizării  sociale 
trebuie  sa  cuprindă,  pe  lîngă  o  cunoaştere  a  însuşirilor 
materiale,  fizice  ale  instrumentelor  puse  în  mişcare,  şi 
o  profundă  cunoaştere  a  proprietăţilor  unităţilor  umane 
şi  sociale  care  intră  în  acţiune.  Psihosociologici  organi¬ 
zării  se  ocupă  tocmai  cu  aceste  aspecte  psihologice  şi 
sociologice  antrenate  în  cadrul  oricărui  sistem  organi¬ 
zat.  în  această  lucrare  vor  fi  expuse  cîteva  dintre  te¬ 
zele  cele  mai  importante  la  ora  actuală  ale  psihosociolo¬ 
gici  organizării. 

Factorul  uman  este  un  factor  asupra  căruia  se  poate 
acţiona  mult  mai  dificil  decît  asupra  celui  instrumental- 
material.  O  maşină,  sau  un  instrument  pot  fi  făcute 
după  nevoile  de  activitate.  Omul  nu  poate  fi  însă  decît 
în  destul  de  mică  măsură  modelat  după  cerinţele  unei 
activităţi  particulare.  El  este  un  produs  al  naturii  şi  al 
societăţii,  funcţionînd  mai  mult  ca  dat  pentru  fiecare 
sistem  particular  de  activitate.  Omul  se  poate  transforma 
mult  mai  dificil  şi  între  limite  biologice  destul  de  pre¬ 
cise.  Ca  fiinţă  socială,  el  poate  să  fie  modificat  într-o 
mai  mare  măsură,  însă  nu  atît  la  nivelul  unui  microsis- 
tem,  ci  doar  ca  rezultat  al  modificării  societăţii  în  an¬ 
samblul  ei.  Neputînd  fi  înlocuit  şi  nici  modelat,  decît 
într-o  anumită  măsură,  după  necesităţi,  omul  trebuie 

considerat  mai  mult  ca  un  dat  pentru  fiecare  sistem  so¬ 
cial  particular.  Mai  mult,  omul  nu  poate  fi  tratat  ca  un 
simplu  mijloc,  ci,  aşa  cum  a  revendicat  întotdeauna, 
el  constituie  un  scop  în  sine,  după  expresia  lui  Kant.  în 
orice  caz,  în  sistemul  valoric-normativ  al  societăţii  con¬ 
temporane,  omul  tinde  să  ocupe  o  poziţie  centrală.  El 
ocupa  însă  o  situaţie  specifică:  este  şi  scop,  şi  mijloc 
pentru  realizarea  acestuia.  Această  situaţie  impune  im¬ 
portante  limite  în  utilizarea  factorului  uman.  Rolul  cu¬ 
noaşterii  în  această  privinţă  este  deosebit.  Ea  trebuie  să 
indice  modurile  de  folosire  a  resurselor  social-umane. 


1.6.  PROBLEMELE  PSIHOSOCIOLOGIE! 
ORGANIZĂRII 


Psihosociologia  organizării  reprezintă  unul  dintre  in¬ 
strumentele  cognitive  principale  ale  activităţii  de  orga¬ 
nizare  socială.  O  conducere  sociala  ştiinţifică  trebuie 
să  se  sprijine  pe  o  cunoaştere  adînca  a  aspectelor  sociale 
şi  psihologice  implicate  în  activităţile  sociale  organizate. 
Cunoaşterea  acestor  aspecte  psihice  şi  sociale  poate  fi 
divizată  în  trei  mari  domenii  problematice: 

a)  determinarea  cît  mai  exactă  a  cerinţelor  funcţio¬ 
nale  ale  sistemului  social  (a  necesităţilor  sociale  şi  uma¬ 
ne)  pe  care  trebuie  să  le  satisfacă  activităţile  social-uma¬ 
ne.  Cu  alte  cuvinte,  este  nevoie  de  o  diagnosticare 
cît  mai  adecvată  a  necesităţilor  şi  stabilirea  pe  această 
bază  a  unei  scări  de  priorităţi.  De  exemplu,  pentru  rea¬ 
lizarea  unei  activităţi  productive  eficiente,  prima  ce¬ 
rinţă  este  aceea  a  cunoaşterii  necesităţilor  social-umane 
în  ceea  ce  priveşte  respectivele  produse,  deci  cerinţele 
pieţei.  Determinarea  cerinţelor  potenţiale  pentru  di¬ 
ferite  produse  reprezintă  unul  dintre  punctele  majore 
ale  programului  de  organizare  ştiinţifică  a  activităţii 
productive.  Problemele  sînt  mai  'complicate  atunci  cînd 
este  vorba  de  necesităţile  de  alt  ordin:  necesităţile  cul¬ 
turale,  necesităţile  de  formare  profesională  etc.; 

b)  determinarea  procesului  tehnologie  prin  care  sînt 
realizate  finalităţile  diferitelor  activităţi  social-umane. 
Pornind  de  la  necesităţile  sociale  care  trebuie  satisfă¬ 
cute,  sînt  formulate  în  termeni  concreţi  (operaţionali) 
obiectivele  de  realizat  ale  respectivei  activităţi,  produ¬ 
sele  ei.  După  ce  s-a  stabilit  ce  anume  trebuie  produs, 
trebuie  determinat  cum  să  fie  produs,  adică  procesul 
tehnologic  al  producţiei  propriu-zise.  Determinarea 
procesului  tehnologic  variază  de  la  activitate  la  activita¬ 
te.  Pentru  activităţile  de  tip  industrial,  procesul  tehno¬ 
logic  va  angrena  în  primul  rînd  cunoştinţe  fizice,  chi¬ 
mice  şi  biologice.  Activităţile  care  creează  „produse" 
sociale  şi  psihologice  angrenează  o  proporţie  mare  de 
cunoştinţe  sociale  şi  psihologice.  De  exemplu,  organizaţii¬ 
le  politice,  organizaţiile  de  învăţământ,  organizaţiile 
de  răspîndire  a  culturii  etc.  au  toate  un  proces  tehno¬ 
logic  mai  ales,  de  natură  psihosocială; 

c)  determinarea  proceselor  psihosociale  care  au  loc  în 
cadrul  oricărei  activităţi  organizate:  participarea  in¬ 
divizilor  şi  a  grupurilor  sociale  la  activităţile  sociale, 
motivarea  participării  şi  a  performanţei,  relaţiile  psiho¬ 
sociale  dintre  indivizi  şi  grupuri  în  cadrul  activităţilor 
colective,  problemele  „netehnice"  ale  conducerii  etc. 

Psihosociologia  organizării  se  ocupă  în  mod  special 
de  primul  şi  de  ultimul  domeniu  problematic,  adică  de  as¬ 
pectele  generale  ale  diagnosticării  necesităţilor  social- 
umane  care  urmează  a  fi  satisfăcute  prin  intermediul 
activităţilor  organizate  şi  de  procesele  psihosociale  care 
caracterizează  orice  activitate  organizată.  Ea  se  ocupă, 
desigur,  şi  de  aspectele  psihosociale  ale  oricărui  proces 
tehnologic  şi,  evident,  de  procesele  tehnologice  care  uti¬ 
lizează  instrumente  psihice  şi  sociale. 

Există  şi  alte  discipline  social-umane  care  se  ocupă 
de  activităţile  organizate,  întrînd  în  compoziţia  teoriei 
organizării:  anatomia  şi  fiziologia  umană,  medicina, 
ştiinţele  juridice  şi  administrative,  ştiinţele  economice 
etc.  Psihosociologia  organizaţională  se  ocupă  numai  de 
procesele  generale  psihologice  şi  sociale  care  caracteri¬ 
zează  activităţile  organizate. 

1.7.  CONSTITUIREA  PSIHOSOCIOLOGIEI 
ORGANIZĂRII 

Desigur  ca  la  ora  tacutală  încă  nu  se  poate  vorbi  de¬ 
spre  psiho sociologia  organizării  ca  despre  o  disciplina 
deja  constituită.  Ea  se  află  abia  în  curs  de  constituire, 
beneficiind  de  contribuţia  a  numeroase  alte  discipline. 
De  aceea  aici  nu  pot  fi  prezentate  decît  cîtev-a  dintre 
numeroasele  teme  mai  elaborate  din  cîmpul  sau,  punînd 
în  evidenţă  locurile  mai  frecventate  sau  care,  deşi  mai 
puţin  elaborate,  tind  să  prezinte  un  interes  deosebit. 
Pînă  în  momentul  de  faţă,  la  elaborarea  sa  cel  mai 
mult  au  contribuit  sociologia,  antropologia  culturală  şi 
teoria  organizaţiilor.  Psihologia  şi  psihologia  sociala  au 
contribuit  şî  ele  în  mod  substanţial,  în  special  prin  in¬ 
termediul  utilizării  lor  la  cercetările  întreprinse  în  ca¬ 
drul  teoriei  organizaţiei. 

Pentru  a  putea  să  ne  dam  seama  de  etapa  în  care 
psihosociologia  organizaţiei  se  află  la  ora  actuală,  este 
necesară  o  sumară  trecere  în  revistă  a  principalelor  con¬ 
tribuţii  şi  momente  ale  dezvoltării  sale. 

1.  Faza  iniţiala  pre ştiinţifica.  Oamenii  au  avut,  se 
pare,  încă  de  la  începutul  istoriei  lor  preocupări  legate 
de  organizarea,  coordonarea  şi  conducerea  vieţii  lor  so¬ 
ciale  în  general,  a  diferitelor  activităţi  social-umane  în 
particular.  Preocupări  mai  sistematice  în  această  pri¬ 
vinţă  au  apărut  însă  odată  cu  trecerea  omenirii  de  la 
comuna  primitivă  la  sclavagism.  în  acest  moment,  pro¬ 
blemele  de  organizare  socială  au  devenit  mai  com¬ 
plexe,  instabilitatea  formelor  sociale  mai  mare  şi  ritmul 
schimbării  sociale  mai  rapid.  încă  din  cele  mai  vechi 
scrieri  ale  omenirii  apar  preocupări  de  acest  gen,  în 
special  sub  forma  sfaturilor  date  conducătorilor.  Lu¬ 
crările  filozofice  din  China  antică,  din  India  (Mahab- 
barata),  din  Egipt,  din  Orientul  Mijlociu  ( Vechiul  tes¬ 
tament)  etc.  sînt  pline  de  asemenea  sfaturi.  B.  N.  Gross 
desprinde  din  asemenea  scrieri  următoarele  recoman¬ 
dări  esenţiale  date  conducătorilor:  sa  fie  înţelept,  să 
fie  bun,  să  fie  curajos,  să  ştie  să  accepte  compromisul, 
să  fie  lipsit  de  scrupule,  să  fie  bine  sfătuit  ( 37 ■ — -V). 

Iară  cum  apare  imaginea  bunului  conducător  în  ce¬ 
lebra  scriere  chineza  Tao-Te-King: 

■ 

*,Cel  ni  ai  bun  militar  nu  este  milităros; 

Cel  m;d  bun  luptător  nu  este  crud; 

Cel  rm i  bun  cuceritor  nu  ia  parte  la  război; 

Ce]  mai  bun  conducător  al  oamenilor  se  ţine  pe  el  însăşi  mai 

prejos  decît  ei; 

Aceasta  este  numită  virtutea  neafirmării; 

Aceasta  este  numita  abilitatea  de  a  folosi  oamenii; 

Marele  conducător  —  poporul  nu-i  sesizează  existenţa; 
Conducătorul  mai  puţin  bun  —  poporul  îl  critică  sau  îl  laudă; 
Unul  şi  mai  puţin  bun  oamenii  se  tem  de  el; 

Unu!  şi  mai  puţin  bun  oamenii  îl  dispreţuiesc"'. 


Desigur  ca  toate  aceste  sfaturi,  împreună  cu  multe 
altele,  alcătuiau  ceea  ce  s-ar  putea  numi  o  înţelepciune, 
iar  nicidecum  o  ştiinţă  a  conducerii  şi  a  organizării.  Ea 
era  compusă  din  reguli  şi  recomandări  practice,  verifi¬ 
cate  printr-o  îndelungata  experienţa,  reflectînd  proble¬ 
mele  concrete  pe  care  omenirea  trebuie  să  Ie  rezolve  la 
un  moment  dat  sau  pur  şi  simplu  modele  ideale,  consi¬ 
derate  ca  bune  şi  de  dorit.  însăşi  activitatea  de  condu¬ 
cere  şi  de  organizare  sociala  era  considerată  a  fi  mai 
mult  o  artă  şi  mai  puţin  o  ştiinţă.  Ea  se  realiza  în  for¬ 
me  constituite  tradiţional,  angrenînd  o  înţelepciune 
practică.  Tradiţia,  experienţa  şi  talentul  constituiau  uni¬ 
cele  surse  de  formare  a  sa.  Pînă  nu  demult,  toate  căr¬ 
ţile  destinate  pregătirii  conducătorilor  de  întreprinderi, 
de  exemplu,  constituiau  o  sumă  de  sfaturi  practice,  acu¬ 
mulate  de-a  lungul  experienţei  individuale. 

Nu  sînt  decît  cîteva  decenii  de  cînd  şi  în  domeniul 
învăţării  conducerii  sociale  au  început  sa  apară  tot  mai 
mult,  pe  lîngă  clasicele  sfaturi,  şi  teorii  ale  organizării 
şi  conducerii,  procedee  de  acţiune  bazate  nu  pe  expe¬ 
rienţa,  ci  pe  cunoaşterea  ştiinţifica.  în  prezent,  tot  mai 
multe  lucrări  adresate  conducătorilor  la  toate  nivelu¬ 
rile  societăţii,  sînt  lucrări  ştiinţifice.  Tot  mai  mult, 
activitatea  de  organizare  şi  de  conducere  socială  în¬ 
cetează  de  a  mai  fi  o  artă,  devenind  o  ştiinţă. 

2.  Contribuţia  sociologiei.  în  calitatea  sa  de  ştiinţa 
a  societăţii,  sociologia  a  trebuit,  în  mod  explicit  sau  im¬ 
plicit,  să-şi  pună  problema  modului  de  organizare  a 
societăţii,  atît  a  sistemului  social  global,  cît  şi  a  prin¬ 
cipiilor  abstracte  ale  organizării  sociale,  adică  la  nive¬ 
lul  sociologiei  globale  şi  al  sociologiei  abstracte. 

a)  O  contribuţie  substanţială  la  constituirea  unei  psiho- 
socioîogii  a  organizării  se  datorează  lui  Marx.  Con¬ 
tribuţia  sa  majoră  se  plasează  în  domeniul  teoriei  so¬ 
cietăţii  globale.  Aici  el  a  pus  bazele  unui  sistem  teoretic 
ştiinţific  care  descrie  organizarea  sistemului  social  glo¬ 
bal.  Teza  sa  fundamentală  constă  în  exigenţa  conside¬ 
rării  nu  a  unei  societăţi  abstracte,  ci  a  unor  tipuri  con¬ 
crete  de  organizare  a  sistemelor  sociale  globale,  cores¬ 
punzătoare  diferitelor  etape  ale  evoluţiei  istorice  a  so¬ 
cietăţii.  Specificul  fiecărui  tip  de  organizare  sociala 
(formaţiune  socială)  este  dat  de  specificul  organizării  ac¬ 
tivităţii  productive  (de  modul  de  producţie).  Fiecare 
subsistem  component  al  vieţii  sociale  (politic,  juridic,  mo¬ 
ral,  religios  etc.)  îndeplineşte  o  serie  de  funcţii  complexe 
în  cadrul  sistemului  social  global.  Spre  deosebire  de 
teoria  lui  Parsons,  în  care  fiecărui  subsistem  îi  sînt  atri¬ 
buite  o  serie  de  funcţii  abstracte,  valabile  în  orice  societate 
şi  de  aceea  destul  de  sărace  şi  simplificate,  Marx  de¬ 
termină  pentru  principalele  activităţi  componente  ale 
sistemului  social  global  funcţii  concrete  în  raport  cu 
tipul  de  organizare  socială.  Aşa,  de  exemplu,  pentru 
activitatea  politică,  variatele  tipuri  de  organizări  socia¬ 
le  pun  cerinţe  diferite.  în  orînduirile  fundate  pe  clase 
sociale  antagonice,  activitatea  politica  va  promova  in¬ 
teresele  sociale  globale  ale  claselor  în  lupta.  Mai  concret, 
în  capitalism,  de  exemplu,  activitatea  politica  va  fi 
scindată  în  principal  în  două  activităţi  antagonice:  ac¬ 
tivitatea  politică  a  burgheziei  şi  activitatea  politica 
a  clasei  muncitoare.  Determinarea  funcţiilor  particula¬ 
re  pe  care  fiecare  activitate  socială  trebuie  să  le  înfăp¬ 
tuiască  în  cadrul  tipului  dat  de  organizarea  socială  face 
posibilă  şi  explicarea  modului  de  organizare  al  activităţii 
respective. 

Partidele  politice,  în  calitatea  lor  de  organizaţii,  apar 
în  cadrul  teoriei  sociologice  marxiste  ca  îndeplinind 

funcţia  de  promovare  în  plan  politic  a  intereselor  eco¬ 
nomice  şi  sociale  ale  anumitor  clase  şi  grupuri  sociale. 
O  analiză  deosebit  de  amănunţită  o  întreprinde  Marx 
în  ceea  ce  priveşte  funcţiile  pe  care  le  au  de  îndeplinit 
organizaţiile  economice  în  diferite  tipuri  de  organizare 
socială,  în  capitalism  în  mod  special.  O  determinare  su¬ 
ficient  de  exactă  a  funcţiilor  activităţilor  sociale  compo¬ 
nente  ale  sistemului  social  global  nu  poate  fi  realizată 
decît  pe  baza  unei  teorii  sociologice  globale. 

O  altă  contribuţie  de  mare  însemnătate  adusă  de 
Marx  la  teoria  organizării  sociale  constă  în  analiza  pen¬ 
tru  prima  oară  a  relaţiei  dintre  tehnologie  şi  modul  de 
organizare  al  vieţii  sociale.  El  pune  în  evidenţă  faptul 
că  modul  de  organizare  al  societăţii  depinde  în  ultimă 
instanţa  de  nivelul  de  dezvoltare  al  posibilităţilor  in¬ 
strumentale  de  activitate  (tehnologiei)  în  general,  de  ni¬ 
velul  forţelor  de  producţie  în  particular.  Această  relaţie 
clarifică  multe  aspecte  complicate  ale  organizării  sociale 
şi  ale  dinamicii  sale. 


Descrierea  tipurilor  de  organizare  socială  face  posibilă 
determinarea  nu  numai  a  funcţiilor  şi  a  modurilor  de  or¬ 
ganizare  a  diferitelor  subsisteme  sociale,  ci  şi  a  unor 
importante  caracteristici  ale  proceselor  psihologice.  Ela- 
borînd  o  teorie  sociologică  globală,  Marx  a  oferit  un 
instrument  deosebit  de  preţios  de  determinare  a  in¬ 
ii  luenţei  puternice  pe  care  structura  societăţii  globale  o 
are  asupra  orientării  proceselor  psihice  şi  psihosociale, 
în  primul  rînd,  el  a  evidenţiat  mecanismul  ele  formare 
a  intereselor  economice  şi  sociale  atît  aie  claselor  şi  gru¬ 
pelor  sociale,  cît  şi  ale  indivizilor  care  le  compun.  De 
asemenea,  pe  această  bază  au  devenit  explicabile  şi  pre- 
dictibile  atitudinile  indivizilor  faţa  de  diferitele  activi¬ 
tăţi  organizate.  Astfel,  analiza  organizării  societăţii  ca¬ 
pitaliste  a  permis  lui  Marx  să  descrie  profund  şi  orien¬ 
tarea  generală  a  atitudinii  burghezului  şi  a  proletarului 
faţa  de  activitatea  productivă,  tipul  de  participare  spe¬ 
cific  fiecăruia  la  această  activitate,  în  funcţie  de  poziţia 
sa  socială  şi  ele  interesele  sale  obiectiv  determinate.  Pre- 
dicţia  noului  mod  de  organizare  socialist  a  dat  lui  Marx 
posibilitatea  de  a  determina  şi  orientarea  generală  a 

atitudinilor  şi  a  tipului  de  participare  la  activitatea 
productiva  a  clasei  muncitoare  în  aceste  noi  condiţii 
sociale.  Desigur,  Marx  nu  a  făcut  nici  psihologie  şi  nici 
psihologie  socială.  Pornind  însă  de  la  modul  general 
de  organizare  al  societăţii,  el  a  putut  determina  rigu¬ 
ros  influenţa  pe  care  acesta  o  are  asupra  proceselor 
psihologice.  El  a  oferit  o  puternică  schemă  explicativă 
a  determinării  proceselor  psihice  de  către  factorii  sociali 
structurali.  Deşi  Marx  nu  a  dezvoltat  o  teorie  sociologică 
abstractă,  o  teorie  a  mecanismelor  abstracte  de  orga¬ 
nizare  şi  de  funcţionare  a  societăţii,  în  teoria  sa  există 
implicaţii  deosebit  de  interesante  pentru  o  asemenea 
teorie.  Unele  dintre  acestea  am  încercat  sa  le  punem 
în  evidenţa  în  alt  studiu  (89). 

b)  Contribuţia  sociologiei  dezvoltate  în  limitele  socie¬ 
tăţii  burgheze  la  constituirea  teoriei  organizării  socia¬ 
le.  Aşa  cum  prevăzuse  Marx,  datorita  limitelor  istorice 
ale  societăţii  capitaliste,  teoriile  sociologice  care  nu  de¬ 
păşesc  cadrul  acestei  societăţi  nu  au  putut  să  producă  o 
imagine  teoretica  suficient  de  coerentă  şi  de  completă 
asupra  modului  de  organizare  al  societăţii  globale.  Cele 
mai  multe  încercări  s-au  făcut  la  nivelul  unei  teorii 
abstracte  a  societăţii.  Deşi,  aşa  cum  se  constată  aproape 
în  unanimitate  la  ora  actuală,  aceste  teorii  nu  sînt  în 
ansamblul  lor  satisfăcătoare,  ele  au  adus  totuşi  unele 
contribuţii  importante  la  dezvoltarea  cunoaşterii  în  a- 
cest  domeniu.  De  remarcat  faptul  că,  în  general,  ele  tind 
sa  pună  accentul  pe  aspectul  organizaţional,  pe  modurile 
abstracte  de  organizare  şi  de  funcţionare  a  societăţii. 
Nu  întîmplător  teoria  sociologică  este  dominată  în  pre¬ 
zent  de  tendinţele  structuraliste  şi  funcţional  iste  (Parsons, 
Merton  etc.). 


3.  Contribuţia  teoriei  organizaţiilor .  O  contribuţie 
deosebit  de  importantă  la  constituirea  unei  teorii  gene¬ 
rale  a  organizării  sociale  a  adus-o  o  disciplină  mai  parti¬ 
culară:  teoria  organizaţiilor.  Această  disciplină  şi-a  con¬ 
centrat  atenţia  asupra  unui  tip  special  de  realitate  so¬ 
cială,  organizaţiile,  la  nivelul  căruia  gradul  de  orgnizare 
este  cel  mai  înalt.  Din  această  cauză,  de  la  început  ea 
şi-a  însuşit  o  perspectivă  organizaţională.  Teoria  organ i- 

zaţiilor  a  apărut  în  cadrul  societăţii  capitaliste  dintr-o 
serie  de  necesităţi  practice  acute. 

Organizaţiile  au  căpătat  o  importanţă  deosebită  abia 
In  secolul  nostru,  deşi  ele  au  apărut  încă  de  timpuriu.  Pri¬ 
mele  activităţi  sociale  care  au  început  să  prezinte  as¬ 
pectul  unor  organizaţii  au  fost  activităţile  politice.  Un 
grad  destul  de  înalt  de  organizare  l-au  prezentat  însă 
organizaţiile  militare  şi  mai  apoi  cele  religioase.  Pro¬ 
ducţia,  mai  puţin  divizată  funcţional,  era  realizată,  chiar 
pîna  pe  la  începutul  secolului  al  XlX-lea,  mai  mult  de 
către  indivizi  izolaţi  sau  de  grupuri  mici  de  indivizi, 
legaţi  între  ei  prin  relaţii  destul  de  laxe.  In  afara  de 
activităţile  ocazionale  pentru  realizarea  marilor  con¬ 
strucţii,  producţia  nu  oferea  o  bază  propice  pentru  con¬ 
stituirea  unor  organizaţii  în  adevăratul  sens  al  cuvîn- 
tului.  Activitatea  slab  divizată  se  caracteriza  prin  forme 
simple  de  organizare.  Dezvoltarea  industriei  în  secolul 
trecut  şi  mai  ales  în  secolul  nostru  a  generat  apariţia  u- 
nor  organizaţii  complexe.  Din  cauza  importanţei  activi¬ 
tăţii  economice  în  lumea  moderna  (atît  în  societatea  ca¬ 
pitalistă,  cît  şi  în  cea  socialistă),  este  explicabil  de  ce 
teoria  organizaţiei  s-a  dezvoltat  de  la  început  în  spe¬ 
cial  în  legătură  cu  organizaţiile  economice.  Celelalte  ti¬ 
puri  de  organizaţii  ale  societăţii  burgheze  contempo¬ 
rane,  mai  puţin  supuse  concurenţei  şi  deci  puternicei  exi¬ 
genţe  de  sporire  continua  a  eficienţei,  implicînd  de  a- 
semenea  şi  importante  elemente  ideologice  corespunză¬ 
toare  care  favorizează  mai  curînd  un  climat  de  mistifi¬ 
care  decît  de  cunoaştere,  au  intrat  mai  puţin  în  atenţia 
cercetătorilor.  De  la  început  a  fost  însă  evident  faptul 
că  problemele  puse  de  organizaţiile  economice  sînt  în 
mare  măsură  probleme  valabile  pentru  toate  tipurile  de 
organizaţii.  Aceasta  a  făcut  ca  o  parte  apreciabilă  din 
aceste  cercetări  şi  din  rezultatele  lor  să  fie  expuse  sub 
semnul  unei  valabilităţi  mai  generale,  constituindu-se 
astfel,  pe  lîngă  o  teorie  specială  a  organizaţiilor  indus¬ 
triale  care  cuprinde  aspectele  specifice  acestora,  şi  o 
teorie  generala  a  organizaţiilor. 

Intervenţia  psihologilor  şi  a  sociologilor  în  analiza 
organizaţiilor  a  fost  şi  ea  una  dintre  cauzele  esenţiale 
pentru  care  încă  de  la  început  teoria  a  tins  să  se  for- 

muleze  în  termeni  mai  generali.  Psihologii  şi  sociologii 
au  fost  interesaţi  în  organizaţiile  industriale  nu  de  as¬ 
pectele  tehnice  care  le  dau  specificul,  ci  de  aspectele 
psihice  şi  sociale,  care  sînt  mai  generale,  comune  pentru 
toate  tipurile  de  organizaţii.  Psihologia  şi  sociologia  ve¬ 
neau  ele  însele  cu  un  limbaj  general,  abstract,  iar  nu¬ 
meroasele  cercetări  experimentale,  cele  de  laborator  în 
special,  au  avut  loc  cei  mai  adesea  pe  modele  de  situa¬ 
ţii  simplificate,  schematice,  avînd  o  valabilitate  gene¬ 
rală.  O  alta  cauza  o  constituie  trecerea  de  la  problemele 
de  organizare  a  muncii  productive  (tehnice)  la  analiza 
activităţilor  care  organizează  şi  deservesc  producţia:  con¬ 
ducere,  administraţie  etc.,  la  nivelul  cărora  aspectele  co¬ 
mune  sînt  mai  marcate. 

Teoria  organizaţiei  are  o  însemnătate  deosebită  pen¬ 
tru  constituirea  teoriei  organizării  sociale  nu  numai  prin 
faptul  că  analizează  pe  larg  un  important  tip  de  sis¬ 
tem  social  organizat,  ci  şi  prin  aceea  că  în  mare  mă¬ 
sură  ea  face  legătura  eu  alte  discipline  social-umane. 
Interesul  suscitat  de  organizaţii  a  stimulat  şi  dezvoltarea 
sociologiei,  a  psihologiei  sociale  şi  a  psihologiei  gene¬ 
rale  în  direcţia  descrierii  comportamentului  social-uman 
organizaţional.  Teoria  organizaţiilor  a  constituit  un 
cadru  deosebit  de  stimulativ  pentru  aplicarea  la  or¬ 
ganizaţii  a  instrumentelor  ştiinţelor  social-umane,  le- a 
forţat  dezvoltarea  pentru  a  putea  explica  astfel  de  pro¬ 
bleme,  pregătindu-le  prin  aceasta  pentru  a  contribui  la 
analiza  organizării  sociale  în  general.  Teoria  organi¬ 


zaţiei  constituie  din  toate  aceste  motive  partea  cea  mai 
elaborată  a  unei  teorii  generale  a  organizaţiei  sociale. 

Deoarece  teoria  organizaţiilor  a  fost  dezvoltată  cu 
precădere  în  cadrul  societăţii  burgheze,  ea  prezintă, 
pe  lingă  contribuţii  importante,  şi  limite  ideologice  fun¬ 
damentale,  care  vor  fi  analizate  mai  tîrziu.  în  ţările 
socialiste,  datorită  unui  complex  de  condiţii,  preocupă¬ 
rile  în  domeniul  teoriei  organizaţiei  sînt  de  dată  recentă, 
în  primele  momente  ale  sale,  socialismul  a  avut  de  re¬ 
zolvat  o  serie  de  probleme  sociale  mari,  de  ordin  macro- 
struotural.  Treptat,  pe  măsura  rezolvării  acestor  pro¬ 
bleme  sociale  majore,  în  atenţie  a  început  să  pătrundă 
tot  mai  mult  necesitatea  unei  organizări  tot  mai  fine 

la  toate  nivelurile  vieţii  sociale.  Lipsa  de  tradiţii  in  aces¬ 
te  discipline  a  accentuat  această  relativă  rămînere  în 
urmă.  De  aceea  nu  este  întîmplător  faptul  că  documen¬ 
tele  de  partid  şi  de  stat  din  ultimii  ani  pun  în  evidenţă 
în  mod  deosebit  necesitatea  însuşirii  şi  organizării  ştiin¬ 
ţelor  social-umanc,  care  oferă  o  bază  solidă  şi  adecvată 
perfecţionării  continue  a  organizării  şi  conducerii  socie¬ 
tăţii  socialiste.  în  momentul  de  faţa,  pentru  rezolvarea 
cu  succes  a  marilor  probleme  care  stau  în  faţa  socie¬ 
tăţii  noastre  socialiste,  teoria  organizării  sociale  poate 
sa-şi  aducă  o  importantă  contribuţie.  Ea  răspunde  unei 
comenzi  sociale  deosebite,  fapt  de  natură  să  creeze  tot¬ 
odată  şi  o  mare  responsabilitate.  Desigur  că  o  serie  de 
aspecte  elaborate  în  teoria  organizării  dezvoltate  în 
Occident  sînt  valabile  şi  pentru  realitatea  noastră.  Alte¬ 
le  nu  sînt  valabile.  In  fine,  altele,  specifice  societăţii 
socialiste,  vor  trebui  integral  elaborate. 

în  această  lucrare  vor  fi  prezentate,  scoţîndu-se  de 
fiecare  dată  în  evidenţă  limitele  de  valabilitate  pentru 
societatea  noastră,  o  serie  de  contribuţii  importante 
aduse  de  psihologia  socială  a  organizaţiilor,  mai  mult 
de  psihologia  socială,  pentru  că,  aşa  după  cum  se  va 
vedea,  aspectele  sociologice  sînt  mult  mai  puţin  dezvol¬ 
tate. 

Obiectivul  lucrării  de  faţă  constituie  prezentarea  cîtor- 
va  dintre  problemele  care  ni  s-au  părut  a  fi  funda¬ 
mentale  pentru  noua  disciplină,  psihosociologia  organi¬ 
zării  sociale,  aşa  cum  s-a  cristalizat  ea  pînă  în  momen¬ 
tul  de  faţă.  însă,  datorită  faptului  că  cercetările  sînt 
mult  mai  avansate  în  cîmpul  mai  particular  a!  teoriei 
organizaţiilor,  sînt  prezentate  aici  mai  mult  rezultatele 
obţinute  în  acest  domeniu.  în  mod  special  am  insistat 
asupra  trei  mari  probleme:  a)  funcţionalitatea  activită¬ 
ţilor  organizate:  funcţie,  eficacitate,  eficienţă;  b)  parti¬ 
ciparea  individului  uman  la  activităţile  organizate,  şi 
în  special  problema  motivaţiei  şi  a  performanţei;  c) 
sistemul  social  de  organizare  şi  de  conducere  (autori¬ 
tar  şi  democratic,  participativ).  Desigur,  există  şi  alte 
probleme  foarte  importante,  dar  acestea  trei  le-am  con¬ 
siderat  a  prezenta  un  interes  special  în  momentul  de 
faţă. 

Lucrarea  intenţiona  iniţial  să  prezinte  într-o  manieră 
critică  cîteva  dintre  cercetările  occidentale  în  acest  do¬ 
meniu.  Pe  parcurs  însă,  acest  proiect  a  trebuit  -să  fie 
în  multe  aspecte  modificat.  Una  dintre  problemele  fun¬ 
damentale  al  acestui  domeniu  —  funcţia,  eficacitatea  şi 
eficienţa  organizaţiilor  —  nu-şi  putea  găsi,  din  motive 
ideologice,  o  tratare  adecvată  în  cercetările  occidentale.  Ea 
însă  poate  fi  abordată  în  mod  eficace  de  pe  poziţiile  teoriei 
marxiste  a  societăţii.  Din  această  cauză,  tratarea  acestei 
probleme  a  căutat  să  scoată  în  evidenţă  în  primul  rînd 
perspectiva  marxistă  şi  posibilităţile  ei.  Alte  probleme, 
ca  aceea  a  modurilor  de  organizare  şi  de  conducere  a 
organizaţiilor,  în  care  s-a  acumulat  un  uriaş  material 
teoretic  şi  de  cercetare,  am  căutat  sa-1  expunem  într-o 
manieră  sintetică,  evidenţiind  totodată  aspectele  intere¬ 
sante  şi  limitele  teoretice  şi  ideologice.  Datorita  faptu¬ 
lui  că  unele  lucrări  din  acest  domeniu  sînt  mai  puţin 
cunoscute  publicului  nostru,  am  considerat  ca  fiind  uti¬ 
la  o  expunere  largă  a  rezultatelor  lor.  Am  ales  pentru 
prezentare  teoriile  care  au  Ia  ora  actuală  o  mare  circu¬ 
laţie  Şt  care,  totodată,  prezintă  un  deosebit  interes  şi 
pentru  cercetările  noastre. 


1.8.  PRINCIPALELE  ETAPE  ALE  PSIHOSOCI OLOG I EI 
ORGANIZAŢIILOR 


Evoluţia  cercetării  organizaţiilor  a  trecut  prin  mai 
multe  etape  relativ  distincte.  Simon  şi  March  determi¬ 
nau  specificul  acestor  etape  în  raport  cu  unghiul  din 
care  este  considerat  individul  uman  în  calitatea  sa  de 


element  fundamental  al  oricărei  organizaţii:  în  prima 
etapa,  individul  era  considerat  ca  instrument  pasiv,  că¬ 
ruia  trebuie  să  i  se  alcătuiască  un  program  de  activi¬ 
tate  cît  mai  raţional,  adică  eît  mai  economic  şi  maî 
eficient.  Clasicii  organizării  ştiinţifice  („raţionaliştii") 
considerau  că  problemele  organizaţiilor  pot  fi  soluţio¬ 
nate  atunci  cîncl  fiecărui  participant  i  se  va  indica 
modul  cel  mai  eficient  şi  mai  economic  de  activitate.  în 
a  doua  etapa  se  porneşte  dc  la  ideea  că  individul  uman. 

participant  la  activitatea  organizată,  are  propriile  sale 
atitudini,  valori  şi  necesitaţi  psihosociale.  Eficienţa  par¬ 
ticipării  sale  depinde  într-o  măsură  hotărîtoare  de  gra¬ 
dul  în.  care  organizaţia  reuşeşte  sa  satisfacă  toate  aceste 
exigenţe  de  ordin  uman,  aşa-numita  mişcare  a  relaţiilor 
umane.  în  fine,  într-o  a  treia  etapă  se  porneşte  do  la 
ideea  că  individul  uman  nu  poate  fi  privit  doar  ca  un 
simplu  executant  al  unui  program  de  activitate  presta¬ 
bilit,  ci  el  însuşi  trebuie  să  ia  decizii,  sa  rezolve  pro¬ 
bleme  şi  deci  întreaga  activitate  a  organizaţiei  va  de¬ 
pinde  de  mecanismele  cognitive  care  fundează  activitatea 
umană,  adică  de  raţionalitatea  participanţilor.  Din  a- 
ceastă  cauză,  această  abordare  a  mai  fost  denumita  şi 
„neoraţionaiism"  (54 — 6).  Rezumînd  într-o  forma  plas¬ 
tică  acest  criteriu,  Crozier  spunea  că  în  etapa  actuala 
omul  ca  participant  şi  autor  totodată  al  organizaţiilor 
nu  mai  este  privit  doar  ca  o  „mînă“  şi  nici  nuimai  ca 
,, inima"  („un  suflet"),  ci  şi  ca  un  „cap",  adică  ca  un 
agent  autonom  şi  liber,  capabil  sa  reacţioneze  nu  nu¬ 
mai  contra  standardizării  tayloriste,  ci  şi  împotriva  ma¬ 
nipulării  psihologice  (54 — IX).  Acest  mod  de  a  determi¬ 
na  principalele  etape  ale  evoluţiei  teoriei  organizaţiei, 
dincolo  de  eleganţa  sa  incontestabila,  lasă  neexplicate  o 
serie  de  orientări  actuale  deosebit  de  importante,  pe 
care  vom  încerca  sa  le  punem  în  evidenţă. 


1.  Teoria  clasică  a  organizării  ( teoria  mecanicistă 
sau  raţionalistă)  se  caracterizează  prin  încercarea  de  a 
analiza  procesul  de  muncă  şi  de  a-1  organiza  în  aşa  fel, 
încît  să  se  realizeze  în  modul  cel  mai  simplu  şi  mai  efi¬ 
cient.  Ea  este  compusa  din  două  orientări  relativ  dife¬ 
rite:  cea  ilustrată  de  F.  Taylor  şi  cea  reprezentata  de 
Fayol,  Gulick,  Urwick  etc. 

a)  Taylor  a  pus  bazele  studiului  timpilor  şi  al  me¬ 
todelor.  El  iniţiază  analiza  activităţilor  fizice  de  baza 
implicate  în  producţie.  Obiectivul  cercetării  sale  este 
utilizarea  ştiinţifică  a  organismului  uman  în  procesul 
de  producţie.  Pe  baza  studiului  muncii  de  făcut  şi  a 
posibilităţilor  de  acţiune  ale  organismului  uman,  este  po¬ 
sibilă  indicarea  în  fiecare  caz  în  parte  a  unui  program 
detaliat  de  acţiune,  deci,  a  unei  „metode1’  „cea  mai 


bună  posibilă cu  care  munca  sa  se  realizeze  în  mod 
optim.  Fiecare  operaţie  este  descompusă  în  elementele 
sale  cele  mai  simple  şi  recompus!,  folosindu-se  mişcă¬ 
rile  cele  mai  economice  şi  mai  puţin  obositoare.  în  acest 
fel  este  posibil  să  fie  înlăturate  mişcările  inutile  şi  ine¬ 
ficiente.  Pe  aceasta  baza  devine  posibila  dezvoltarea 
unei  metode  pe  care  nici  unul  dintre  muncitori  nu  o 
poate  descoperi  singur.  Această  „singura  metodă  cea 
mai  bună"  (one  best  way)  este  metoda  care  permite  ni¬ 
velul  mediu  de  producţie  cotidiană  cel  mai  ridicat 
(54 — 18).  Deoarece  sînt  luate  aici  în  consideraţie  în 
special  variabilele  fiziologice  (posibilităţile  fiziologice 
de  activitate  ale  organismului  uman),  aceasta  orientare 
a  mai  primit  denumirea  şi  de  „teoria  fiziologică  a  or¬ 
ganizaţiei". 

Abordarea  aceasta  este  valabilă  numai  la  muncile 
înalt  repetitive,  cum  sînt  muncile  din  secţiile  industriale 
sau  din  birouri.  în  măsura  în  care  munca  implică  solu¬ 
ţionarea  de  probleme  concrete,  deci  de  decizie,  această 
abordare  nu  mai  este  valabilă.  Deşi  taylorismul  a  fost 
supus  unor  numeroase  şi  severe  critici  din  cele  mai 
diferite  puncte  de  vedere,  el  a  fost  deosebit  de  fecund 
pentru  evoluţia  organizării  muncii  în  secolul  nostru. 
Critieile  aduse  pot  fi  rezumate  la  următoarele:  a)  el  nu 
constituie  propriu-zis  o  teorie,  ci  mai  mult  o  metodă 
empirici  de  organizare.  Idealul  unei  determinări  strict 
ştiinţifice,  matematice  a  metodei  celei  mai  bune  de  exe¬ 
cuţie  a  unei  munci  este  departe  de  a  fi  atins.  De  regula, 
se  porneşte  de  la  cronometrarea  unor  mişcări  conside¬ 
rate  a  fi  „normale",  cele  mai  .bune,  însă  modul  în 
care  sînt  selecţionate  acestea  este  datorat  mai  mult 
intuiţiei  decît  determinării  riguros  ştiinţifice;  b)  fiind 
orientată  exclusiv  în  sensul  sporirii  exploatării,  neluîn- 
du-se  în  consideraţie  şi  interesul  muncitorului,  tayloris¬ 
mul  a  dus  în  mod  fatal  la  numeroase  controverse  de 
ordin  social  şi  moral:  opoziţia  sindicatelor,  adîneirea 
conflictelor  sociale  etc.  Din  taylorism  au  pornit  totuşi 
toate  preocupările  de  ergonomie.  El  a  stimulat  studii 
numeroase,  cu  aplicaţii  practice  deosebit  de  valoroase 
în  domenii  ca: 


32 


—  -  utilizarea  corpului  uman  în  activitatea  productivă 
(studii  asupra  oboselii,  asupra  posibilităţilor  ele  acţiune 
etc.); 

—  organizarea  cît  mai  bună  a  locului  de  muncă; 

—  conceperea  instrumentelor  de  munca  şi  a  echipa¬ 
mentului  în  concordanţă  cu  specificul  şi  cu  posibilităţile 
de  acţiune  ale  organismului  uman. 

b)  Teoriile  departamentalizării  (sau  ale  gestiunii  admi¬ 
nistrative).  Se  porneşte  aici  de  la  polul  superior  al  orga¬ 
nizaţiei  către  execuţie.  Atenţia  cade  în  primul  rînd  pe 
organizarea  activităţii  întreprinderilor,  pe  administraţie. 
Dat  fiind  un  obiectiv  general  pe  care  organizaţia  îl 
are  de  atins,  este  necesar  a  se  identifica  sarcinile  ele¬ 
mentare  necesare  realizării  acestui  obiectiv.  Sarcinile 
elementare  sînt  reunite  în  posturi  individuale  de  mun¬ 
că,  posturile  sînt  reunite  în  unităţi  administrative,  iar 
acestea  în  unităţi  mai  mari,  pîna  cînd  se  construieşte 
întreaga  organizaţie,  fn  aşa  fel  îneît  să  se  realizeze  ma¬ 
ximum  de  eficienţă  cu  minimum  de  cheltuială.  La  fel 
ca  abordarea  lui  Taylor,  teoriile  gestiunii  administrative 
caută  să  proiecteze  modele  raţionale  de  activitate  în 
organizaţii.  Individul  uman  este  considerat  ca  un  in¬ 
strument  inert  de  execuţie  a  sarcinilor  prestabilite,  per¬ 
sonalul  este  considerat  mai  mult  ca  o  constantă  decît 
ca  o  variabilă  a  sistemului  (54 — 28).  Inventivitatea  este 
blocată  şi  eliminată  ca  fiind  disfuncţională.  Limita  fun¬ 
damentala  a  acestei  perspective  constă  în  faptul  că  se 
fundează  pe  o  presupoziţie  eronată:  de  cele  mai  multe 
ori  nici  nu  este  posibilă  o  planificare  strictă  a  acti¬ 
vităţilor  din  cadrul  unei  organizaţii,  condiţiile  în  care 
ele  se  desfăşoară  variind  foarte  mult.  Din  această  cau¬ 
ză,  .aşa  cum  s-a  observat,  cel  mai  adesea  este  mai  greu 
dc  formulat  programe  amănunţite  de  activitate,  fiind 
mult  mai  adecvate  strategiile  generale  de  rezolvare  a 


diferitelor  situaţii. 

Deşi  teoria  clasică  a  organizaţiei  a  adus  o  contribu¬ 
ţie  esenţială  la  raţionalizarea  activităţilor  organizaţie- 
nale  şi  a  stimulat  studierea  a  numeroase  aspecte  ale 
organizării  soci  al -umane,  în  calitatea  sa  de  teorie  a 
organizaţiei  ea  are  o  serie  de  limite  fundamentale,  cvi- 

denţiatc  de  studiile  actuale.  Aceste  limite  ar  putea  fi 
rezumate  astfel: 

a)  presupoziţiile  făcute  asupra  motivaţiei  participă¬ 
rii  individului  uman  la  activităţile  organizaţionale  sînt 
simplificatoare,  incomplete  şi  imprecise; 

b)  nu  se  ţine  seama  de  necesităţile  psihosociale  şi 
de  interesele  indivizilor  participanţi  şi  nici  de  conse¬ 
cinţele  acestora  asupra  comportamentului; 

c)  nu  este  luat  în  consideraţie  aspectul  creator  al 
fiecărei  munci:  soluţionarea  diferitelor  situaţii  parti¬ 
culare  imposibil  de  prevăzut  în  programele  prestabi¬ 
lite. 

Şi  mai  ales  nu  este  analizată  una  dintre  activităţile 
cele  mai  importante  ale  organizaţiilor,  şi  anume  însăşi 
elaborarea  programelor; 

d)  aşa  cum  scot  în  evidenţa  Gardner  şi  Moore,  mo¬ 
delul  clasic,  „raţional*1  al  organizaţiei  nu  poate  -explica 
fenomenele  şi  procesele  neintenţionate,  inconştiente,  care 
sînt  deosebit  de  prezente  în  viaţa  oricărei  organizaţii 
(33 — 101).  El  dă  atenţie  numai  proiectelor  raţional 
constituite  în  speranţa  unei  eficienţe  maxime,  iar  nu 
comportamentului  organîzaţional  real.  Teoria  clasică 
a  organizării  are  deci  mai  mult  un  caracter  normativ 
decît  unul  explicativ.  Sociologia  şi  antropologia  cultu¬ 
rală  au  pus  în  evidenţă  caracterul  de  „sistem  natural** 
al  organizaţiilor,  adică  de  sistem  social-uman,  în  care 
intenţiile,  obiectivele  şi  programele  conştiente  sînt  du¬ 
blate  mereu  ele  efectele  interacţiunii  psihosociale  reale. 
„Modelul  raţional  —  afirmă  Gardner  si  Moore  —  tinde 
să  supraestimeze  rolul  gîndirii,  al  conştiinţei,  al  rnana- 
gemozt-ului  raţional"  (33—103).  în  alţi  termeni,  aceas¬ 
tă  abordare  a  pus  în  lumină  numai  nivelul  formal  al 
organizaţiei,  ignorînd  pe  cel  informai. 

Datorită  ineompletitudinii  imaginii  asupra  omului  pe 
care  se  fundează  teoria  clasică  a  organizării,  deşi  a 
deschis  importante  căi  în  perfecţionarea  metodelor  de 
organizare  a  organizaţiilor  sociale,  ea  a  generat  ,pmă 
Ia  urmă  o  dilemă  pe  care  nu  a  putut-o  depăşi.  M.  Haire 
formula  aceasta  dilemă  în  următorii  termeni.  Alocarea 
şi  utilizarea  efectivă  a  resurselor  umane  în  cadrul  orga- 

irizaţiilor  poate  fi  realizată  prin  două  strategii  fundamen¬ 
tale  diferite,  fundate  pe  presupoziţii  diferite  (71 — 10): 

a)  selecţia  şi  formarea  participanţilor  în  vederea  sarcinii 
(psihologia  personalului).  Sarcina  este  considerată  a  fi 
constanta,  iar  fiinţa  umana  variabilă.  Individul  poate 
fi  selectat  şi  instruit  în  funcţie  ele  cerinţele  sarcinilor 
care  urmează  să  fie  realizate.  între  anumite  limite,  se¬ 
lecţia  a  dat  rezultate  foarte  bune.  în  primul  rînd,  cel 
puţin  deocamdată,  ea  este  aplicabilă  mai  mult  la  mun¬ 
cile  fizice.  Testele  pentru  selectarea  managerilor  au 
dat  pînă  acum  rezultate  foarte  slabe.  Apoi  ea  lasă  me¬ 
reu  un  rest  uman  neselectat  (invers  spus,  presupune  o 
masă  umană  disponibilă  din  care  să  se  facă  selecţia),  lu¬ 
cru  care  în  societatea  contemporana  devine  tot  mai 
mult  o  imposibilitate.  în  fine,  schimbările  tehnologice 
rapide  aduc  pe  primul  plan  instruirea  şi  capacitatea  de 
adaptare  rapidă  la  noile  sarcini.  Formarea  devine  un 
instrument  tot  mai  eficace  de  adaptare  a  individului 
uman.  la  sarcinile  impuse  de  organizaţie.  în  ultimul 
timp,  pe  lîngă  formarea  pentru  realizarea  sarcinilor 
relativ  simple  sau  pur  tehnice,  un  loc  tot  mai  important 
îl  ocupă  formarea  atitudinilor  şi  a  capacităţilor  în  ve¬ 
derea  participării  la  organizaţie,  la  realizarea  unei  ac¬ 
tivităţi  conştiente  şi  responsabile,  la  întreţinerea  unui 
climat  uman  cît  mai  hun.  Tehnicile  de  a  lucra  cu  oame¬ 
nii  (în  toate  direcţiile:  relaţiile  cu  superiorii,  relaţiile 
cu  subordonaţii,  relaţiile  de  cooperare  la  acelaşi  nivel) 
încep  să  devină  o  componentă  tot  mai  frecventa  a  pro¬ 
gramelor  de  formare  profesională,  mai  ales  cînd  este 
vorba  de  funcţii  de  conducere; 

b)  psihologia  inginerească  pune  accent  pe  reorgani¬ 
zarea  sarcinii  în  aşa  fel,  îneît  ea  să  se  potrivească  ca¬ 
pacităţilor  şi  limitelor  individului  uman.  Persoana  este 
considerată  aici  ca  fiind  constantă,  iar  sarcina  ca  va¬ 
riabilă.  Folosirea  optimă  a  resurselor  umane  depinde  de 
folosirea  împreună  a  acestor  strategii.  Aceste  două  linii 
generate  de  teoria  clasică  a  organizaţiei  sînt  deosebit  de 
importante,  dar  ele  nu  epuizează  cîmpul  de  probleme 
şi  de  soluţii  ale  cercetărilor  organizaţîonale. 

2.  Relaţiile  umane.  Abia  angajaţi  în  perfecţionarea 
organizaţiilor,  în  perspectiva  deschisă  de  teoria  clasica, 
oamenii  de  ştiinţa  au  ajuns  în  faţa  unor  noi  probleme 
ignorate  în  vechiul  cadru  teoretic:  problemele  psiho¬ 
sociale  ale  individului  şi  ale  organizaţiei.  Studiile  între¬ 
prinse  sub  conducerea  lui  Elton  Mayo  la  Hawthorn  în 
deceniile  ai  treilea  şi  al  patrulea  au  deschis  aceasta 
nouă  perspectivă.  încercînd  să  determine,  pe  linia  de 
interes  a  teoriei  clasice  a  organizaţiei,  efectele  condiţiilor 
de  muncă,  ale  lungimii  zilei  de  muncă,  ale  numărului 
şi  mărimii  pauzelor  şi  ale  altor  factori  ai  mediului 
„neuman'1  asupra  productivităţii,  cercetătorii  au  înregis¬ 
trat  rezultate  paradoxale  în  raport  eu  ipotezele  lor. 
Productivitatea  continua  să  fie  ridicată  chiar  în  condiţii 
proaste.  Pentru  a  explica  acest  fapt,  a  fost  introdus 
conceptul  de  „moral"  sau  „climat"  uman.  In  timpul 
experimentului,  grupul  de  muncă  a  dezvoltat  un  moral 
înalt  care  a  determinat  creşterea  şi  menţinerea  la  un 
nivel  ridicat  a  productivităţii.  Modificările  petrecute 
în  moralul  grupului  au  fost  determinate  de  mai  mulţi 
factori:  sentimentul  importanţei,  al  participării  la  o 
activitate  nouă  şi  interesantă,  relaţii  bune  atît  în  inte¬ 
riorul  grupului,  cît  şi  ou  supraveghetorul,  datorită  fap¬ 
tului  ca  s-a  acordat  o  libertate  considerabilă  în  a-şi 
împărţi  munca  într-o  modalitate  mai  confortabilă,  iar 
contactele  sociale  mai  destinse  au  făcut  munca  mai 
plăcuta.  Concluzia  acestor  observaţii  a  fost  ea  motiva¬ 
ţia  muncii  şi  productivitatea  sînt  dependente  de  na¬ 
tura  relaţiilor  sociale  dintre  muncitori  şi  dintre  mun¬ 
citori  şi  şefii  lor.  Cercetările  au  evidenţiat  rolul  deosebit 
pe  care  îl  joacă  grupurile  informale,  cu  orientarea  lor 
valorică-normatîvă,  sistemul  de  statusuri,  necesităţile 
psihosociale  ale  indivizilor  umani,  stările  de  satisfacţie 
sau  de  insatisfacţie  etc.  pentru  calitatea  şi  cantitatea  ac¬ 
tivităţii  desfăşurate  în  organizaţie. 

Cu  aceasta  au  fost  puse  în  evidenţă  o  serie  de  im¬ 
portante  limite  ale  teoriei  clasice  ale  organizării.  Apli¬ 
carea  acesteia  a  dus  la  o  serie  de  consecinţe  negative. 
Raţionalizarea  muncii  şi  impunerea  din  exterior  a  mo¬ 
durilor  prestabilite  de  muncă,  în  loc  să  ducă  la  o  creş¬ 
tere  a  productivităţii,  au  produs  o  serie  de  consecinţe 

negative  asupra  moralului  muncitorilor  şi  asupra  nece¬ 
sităţilor  lor  psihosociale,  fapt  exprimat  prin  creşterea 
tensiunilor  şi  a  conflictelor  în  cadrul  organizaţiilor, 
restr  îngere  a  producţiei,  iar  din  punct  de  vedere  mai 
general  dezintegrare  şi  dezorganizare  socială.  Asemenea 
consecinţe  paradoxale  au  fost  puse  în  evidenţă  şi  de 
cercetările  conduse  de  Eric  Trist  în  Anglia.  Moderni¬ 
zarea  tehnologiei  într-o  serie  de  mine  de  cărbuni  nu.  a 
dus  la  o  creştere  aşteptată  a  productivităţii;  mai  mult, 
a  generat  o  creştere  rapidă  a  tensiunilor  şi  conflictelor. 
Explicaţia  descoperită  era  următoarea:  noua  tehnologie 
distrugea  o  serie  de  structuri  socia l-psihologice  generate 
de  vechea  tehnologie,  rarefia  relaţiile  umane  în  munca, 
elimina  sistemul  de  statusuri  şi  diminua  responsabili¬ 
tatea.  în  acest  fel  au  fost  puse  în  evidenţa  efectele 
umane  ale  tehnicii.  Este  necesară  o  inginerie  umană  nu 
numai  în  sensul  considerării  individului  uman  izolat, 
cu  necesităţile  şi  limitele  sale  psihofizice,  dar  şi  a  in¬ 
dividului  social,  cu  necesităţile  sale  psihosociale. 

Studiile  efectuate  în  această  perspectivă  au  scos  în 
evidenţă  importanţa  factorului  psihosocial  în  organi¬ 
zarea  organizaţiilor.  Ele  au  determinat  în  mare  măsură 
transformarea  teoriei  organizaţiilor  dintr-o  teorie  pre¬ 
dominant  inginerească  şi  administrativă  într-o  teorie 
psihosociologică.  Organizaţiile  sociale  sînt  puse  în  miş¬ 
care  de  către  oameni,  ele  însele  sînt  în  primul  rînd  sis¬ 
teme  psihosociale.  De  aceea  cercetarea  lor  trebuie  să 
i ie  predominant  psihosociologică. 

Mişcarea  relaţiilor  umane  a  adus  o  contribuţie  im¬ 
portantă  la  modificarea  stilului  de  organizare  a  orga¬ 
nizaţiilor.  Luarea  în  consideraţie  a  necesităţilor  psiho¬ 
sociale,  a  climatului  organizaţi  onal  a  determinat  şi 
accentul  pus  pe  un  nou  tip  de  responsabilitate  şi  de 
capacitate  totodată,  aceea  de  a  forma  şi  menţine  un 
moral  ridicat,  de  ia  organiza  activitatea  în  aşa  fel,  îneît 
în  măsura  posibilului  să  se  satisfacă  multiplele  necesi¬ 
taţi  psihosociale  ale  participanţilor.  Abilitatea  de  a  sta¬ 
bili  relaţii  umane  constituie  tot  mai  mult  una  dintre 
abilităţile  fundamentale  ale  unui  bun  şi  eficient  şef 
la  toate  nivelurile  organizaţiilor  sociale.  Pe  aceste  des- 


37 


coperiri  se  sprijină  aproape  toate  cercetările  actuale  de 
p  siho  socio  lo  gie  organizaţi  on  al  a . 

Accentul  pus  pe  factorul  uman  în  organizaţiile  indus¬ 
triale  în  primul  rînd  îşi  are  o  explicaţie  socială  mai 
profunda  decît  simpla  descoperire  teoretică.  El  este 
expresia  unor  modificări  sociale  şi  tehnologice  profunde 
ale  lumii  noastre.  Pe  de  o  parte,  datorită  luptelor  so¬ 
ciale  tot  mai  intense  din  ţările  capitaliste,  stilul  brutal 
de  exploatare  caracteristic  primei  perioade  de  dezvol¬ 
tare  a  capitalismului  trebuia  să  facă  loc  altor  modali¬ 
tăţi  de  exploatare,  mai  mascate,  fundate  nu  atît  pe  re¬ 
presiune  directă,  ci  mai  mult  pe  manipulare  şi  persua¬ 
siune.  Pe  de  altă  parte,  noua  tehnologie  cere  o  muncă 
mai  calificată  şi  mai  responsabila  totodată.  Satisfacţia 
umana  are  o  importanţă  tot  mai  mare  în  productivi¬ 
tatea  muncii.  Toate  acestea  au  făcut  necesară  îmbună¬ 


tăţirea  condiţiilor  social-umane  ale  activităţilor  organi- 
zaţionale.  Productive  au  început  să  fie  nu  numai  inves¬ 
tiţiile  în  utilaj,  ci  şi  investiţiile  în  om. 

Mişcarea  relaţiilor  umane  prezenta  importante  limite 
ideologice  şi,  fundate  pe  aceasta,  limite  teoretice.  Pro¬ 
blemele  umane  erau  puse  într-un  mod  unilateral.  Deşi 
este  folosit  termenul  de  relaţii  sociale  şi  de  nevoi  so¬ 
ciale  ale  oamenilor,  este  vizat  numai  aspectul  psihoso¬ 
cial  elementar:  nevoia  oamenilor  de  a  trăi  cu  ceilalţi 
oameni,  nevoia  de  'Statut  social,  de  prestigiu,  relaţiile 
interpersonale  de  grup,  iar  nu  relaţiile  sociale  structu¬ 
rale  propriu-zise.  Cînd  întîlnim  în  mişcarea  relaţiilor 
umane  termenul  ele  social,  trebuie  să  înţelegem  deci  prin 
el  acest  nivel  elementar,  psihosocial,  iar  nu  nivelul 
structural  vizat  de  marxism.  Aici  apare  de  fapt  şi  limi¬ 
ta  fundamentală  a  teoriei:  nu  sînt  considerate  relaţiile 
sociale  structurale,  adi'că  relaţiile  de  producţie,  relaţiile 
dintre  clasele  sociale.  Sursa  tuturor  tensiunilor,  con¬ 
flictelor  şi  insatisfacţiilor  este  plasată  în  relaţiile  interper¬ 
sonale,  cel  mult  în  relaţiile  organizaţiei  cu  salariaţii  în 
calitatea  lor  de  indivizi  umani,  cu  necesităţi  personale. 
Instrumentele  de  rezolvare  a  acestor  dificultăţi  sînt  cele 
posibile  în  general  în  cadrul  întreprinderii  capitaliste.  în 
acest  context  se  determină  şi  o  eficienţa  crescută,  în  timp 
ce  un  moral  -scăzut  va  tinde  să  reducă  şi  eficienţa.  Ră- 

mînca  însă  deschisa  o  problemă  fundamentală.  Care  sînt 
factorii  care  determina  variabilele  psihologice  ce  compun 
moralul?  „Relaţiile  umane"  puneau  în  evidenţă  impor¬ 
tanţa  mai  mult  a  unor  variabile  exterioare  activităţii  or¬ 
ga  nizaţion  ale  propriu-zise,  plasate  în  sfera  relaţiilor  in- 
terpersonale  din  organizaţie,  deşi  era  evidenţiata  şi  im¬ 
portanţa  relaţiilor  organizaţionale  propriu-zise,  şi  în  spe¬ 
cial  a  celor  dintre  şef  şi  subordonat. 

O  perspectivă  interesantă  a  fost  deschisă  în  1938  prin 
cunoscutele  experimente  organizate  la  Universitatea  din 
lowa  (S.U.A.)  de  către  Lewin,  Lippitt  şi  White.  Ei  au 
formulat  citeva  tipuri  fundamentale  de  stiluri  de  orga¬ 
nizare  şi  de  conducere  a  unei  activităţi  şi  au  cercetat 
influenţa  lor  asupra  variabilelor  psihologice  (moralul), 
pe  de  o  parte,  şi  asupra  productivităţii,  pe  de  altă 
parte. 

Likert  şi  colaboratorii  săi  încearcă  o  sinteză  a  ma¬ 
terialului  teoretic  şi  metodologic  adunat  în  acest  do¬ 
meniu.  Ideea  centrală  este  că  o  organizaţie  reprezintă 
un  sistem  complex  de  variabile  psihosociale,  în  care 
însă  un  loc  central  este  acordat  variabilelor  care  com¬ 
pun  „stilul  de  organizare  şi  de  conducere".  Pe  baza 
acestor  cercetări  sînt  determinate  mai  multe  tipuri  de 
modalităţi  de  organizare,  căutîndu-se  totodată  să  se 
formuleze  noi  tipuri  dc  organizare,  mai  eficiente.  în 
aceste  noi  moduri  de  organizare,  un  loc  central  îl 
ocupă  problema  participării,  problemă  deosebit  de  im¬ 
portantă  în  specia!  pentru  societatea  socialista. 

Şi  această  orientare  prezintă  o  serie  de  limite  teo¬ 
retice  fundamentale,  provenite  din  limitele  perspectivei 
ideologice  pe  care  se  fundează.  Ea  nu  supune  analizei 
relaţia  dintre  variabilele  sociale  structurale  şi  variabi¬ 
lele  psihosociale  din  interiorul  organizaţiilor.  Se  con¬ 
sideră  ca,  cel  puţin  la  ora  actuală,  este  deosebit  de  in¬ 
teresantă  rezerva  critică  făcută  de  Miller  şi  Form:  Mayo 
şî  colegii  sai,  discutîncl  organizarea  formala  fundată 
pe  logică,  dau  impresia  că  management- ul  este  esenţial 
logic,  raţional,  în  timp  ce  muncitorii  sînt  esenţial  emo¬ 
ţionali,  iraţionali  (12 — 94).  Deşi  mişcarea  relaţiilor  u- 
mane  a  avut  o  mare  influenţă  pozitiva  în  evoluţia  or¬ 
ganizării  sociale,  ea  nu  a  putut  rezolva  tensiunile  şi 

conflictele  sociale  ale  lumii  capitaliste.  Muncitorii  au 
reacţionat  negativ  şi  la  încercările  patronatului  de 
manipulare  psihologică,  menite  sa  ocolească  adevăra¬ 
tele  surse  ale  insatisfacţiei  şi  ale  conflictului.  Relaţiile 
umane  nu  iau  în  consideraţie  tocmai  existenţa  unor  inte¬ 
rese  fundamentale  deosebite  care  fac  ca  în  societatea 
capitalistă  Tensiunile,  conflictele  sociale  şi  insatisfacţia 
să  fie  cronice,  insolubile,  la  nivelul  mijloacelor  de  care 
dispune  această  societate  (10),  (32). 

3.  în  prelungirea  cercetărilor  întreprinse  de  mişca¬ 
rea  relaţiilor  umane,  dar  depăşind-o  prin  punerea  sis¬ 
tematică  a  unor  probleme  mai  fundamentale,  se 
situează  cercetările  grupului  constituit  în  jurul  Institu¬ 
tului  pentru  cercetări  sociale  de  la  Michigan,  animat  de 
cunoscutul  psiholog  şi  sociolog  american  Rensis  Likert. 
Temele  principale  ale  acestei  orientări  sînt  expuse  în 
lucrarea  Iui  R.  Likert  New  Patterns  of  Management 
(1961)  şi  reluate  şi  adîncite  în  The  Human  Organiza ~ 
tion:  Its  Management  and  Value  (1967). 

Cercetările  conduse  de  Mayo  au  pus  o  problemă 
deosebit  de  importantă:  relaţia  dintre  o  serie  de  vari¬ 
abile  psihologice  referitoare  la  motivaţii,  atitudini,  sa¬ 
tisfacţii  (cunoscute  sub  termenul  mai  general  de  „mo¬ 
rar1  sau  „climat  uman‘c)  şi  productivitatea,  eficienţa 
activităţii.  Numeroasele  studii  întreprinse  asupra  acestei 
relaţii,  deşi  au  dus  de  multe  ori  la  rezultate  contradic¬ 
torii,  au  tins  totuşi  să  indice  existenţa  unei  corelaţii 
pozitive.  Un  moral  ridicat  tinde  posibil  să  se  creeze  în 
interiorul  fiecărei  organizaţii  un  nou  mod  de  organi¬ 
zare,  fundat  pe  participare.  în  realitate,  aşa  cum  a  fost 
evidenţiat  şi  de  o  serie  de  cercetători  occidentali,  or¬ 
ganizarea  socială  capitalistă  şi  existenţa  unor  interese 
sociale  fundamentale  opuse  limitează  esenţial  reuşita 
oricărei  încercări  de  organizare  pe  baze  democratice, 
pe  participarea  organizaţiilor.  Funcţia  ideologică  a  aces¬ 
tei  orientări  se  realizează  tocmai  prin  această  presupo¬ 
ziţie.  Ignorîndu-se  importanţa  factorilor  sociali  struc¬ 
turali,  se  implică  ideea  că  în  cadrul  societăţii  capita¬ 
liste  este  posibilă  realizarea  integrală  a  unui  asemenea 
mod  de  organizare  fundat  pe  participare,  iar  participa- 

rea  poate  deveni  un,  important  mijloc  de  integrare  so¬ 
ciala  şi  organizaţionala  a  muncitorilor.  Aşa  cum  ob¬ 
servau  March  şi  Simen,  participarea  este  cel  mai  'bun 
mijloc  de  control  şi  de  dirijare. 

Cu  toate  aceste  limite,  cercetările  lui  Likert  şi  ale 
colaboratorilor  săi  sînt  deosebit  de  interesante,  ducînd 
studiile  de  psihosociologie  organizaţionala  mai  înainte., 
Chiar  dacă  noile  modalităţi  de  organizare  pe  care  în¬ 
cearcă  să  le  proiecteze  pe  baza  unor  cunoştinţe  siste¬ 
matice  de  psihologie  socială  nu  sînt  realizabile  integral 
în  cadrul  structurii  sociale  capitaliste,  ele  sînt  valoroase 
în  sine,  exprimînd  necesităţile  evoluţiei  societăţii  mo¬ 
derne.  Aceste  modalităţi  îşi  pot  găsi  realizarea  deplină 
numai  în  condiţiile  societăţii  socialiste. 

4.  Neoraţionalismul  dă  o  marc  importanţă  procese¬ 
lor  cognitive  care  au  loc  în  cadrul  organizaţiilor.  Or¬ 
ganizaţia  şi  comportamentul  organizaţional  se  consti¬ 
tuie  într-o  serie  de  condiţii  sociale  şi  psihologice,  însă 
în  calitatea  lor  de  construcţii  umane  ele  depind  într-o 
însemnata  măsură  şî  de  instrumentele  cognitive  de  care 
dispun  oamenii  la  un  moment  dat.  Oamenii  nu  recurg, 
de  regulă,  la  soluţiile  organizaţionale  optime  în  anumite 
condiţii  obiective,  ci  doar  la  soluţii  satisfăcătoare,  pe 
care  au  reuşit  să  le  formuleze  de-a  lungul  proceselor  lor 
cognitive.  Aceasta  constituie  teza  fundamentală  a  noii 
orientări.  Şi  dacă  în  condiţii  obiective  date  sînt  posi¬ 
bile  o  mulţime  de  soluţii  cu  grade  diferite  de  adecvare 
şi  dacă  în  mocl  empiric,  adică  în  modul  curent  de  a 
organiza  organizaţiile  încă  la  ora  actuală,  numai  cu 
titlul  de  excepţie  se  găseşte  soluţia  optimă,  atunci  pro¬ 
cesele  cognitive  îşi  vor  pune  adînc  amprenta  asupra 
modului  de  organizare.  Această  orientare  deschide  per¬ 
spectiva  determinării  importanţei  factorului  cognitiv,  a 
rezultatelor  organizaţionale  ale  unui  anumit  mod  şi 
nivel  de  cunoaştere  implicat  în  activitatea  organîzaţio- 
nală.  în  plus,  este  pusă  aici  o  problemă  deosebit  de 
importantă  pentru  practică:  cum  să  se  structureze  or¬ 
ganizaţia  (social  şi  psihologic)  astfel  incit  procesele  de 
cunoaştere,  care  se  desfăşoară  în  interiorul  ei  şi  de  cali¬ 
tatea  cărora  depinde  în  mare  măsură  calitatea  activită- 

ţii  organizate,  să  fie  cît  mai  adecvate  şi  mai  eficiente. 
De  asemenea,  deoarece  orice  proces  motivaţional,  orice 
tensiune  sau  conflict  organizaţional  au  la  bază  procese 
cognitive,  pentru  înţelegerea  lor  este  nevoie  şi  de  înţe¬ 
legerea  mecanismelor  cognitive  prin  care  ele  se  reali¬ 
zează. 


1.9.  LIMITELE  TEORETICE- IDEOLOGICE  ALE 
CERCETĂRILOR  OCCIDENTALE 
DE  PSIHOSOCIOLOGIE  A  ORGANIZAŢIILOR 

Analiza  principalelor  limite  ale  psihosociologici  occi¬ 
dentale  a  organizaţiilor  este  de  natură  să  confirme  teza 
marxistă  cu  privire  la  limitele  impuse  de  structura  so¬ 
ciala  tuturor  demersurilor  cognitive  desfăşurate  în  ca¬ 
drul  său.  Cercetările  ele  psihosociologie  a  organizaţiilor 
desfăşurate  în  ţările  capitaliste  nu  au  numai  limitele 
temporare  pe  care  orice  cercetare  ştiinţifică  le  are  la 
un  moment  dat,  ci  şi  importante  limite  de  ordin  social- 
ideologic.  Orientarea  lor  socială  este  deosebit  de  clară, 
în  general,  ele  se  situează  pe  poziţia  sistemului  social 
capitalist.  Datorită  acestui  fapt,  apare  următoarea  ca¬ 
racteristica  esenţială:  structura  socială  globală  este  con¬ 
siderată  ca  dată,  soluţionarea  dificultăţilor  şi  perfecţi¬ 
onarea  organizării  fiind  căutate  în  interiorul  şi  în  limi¬ 
tele  acestei  organizări.  De  aici  decurg  două  mari  con¬ 
secinţe: 

a)  tendinţa  marcată  spre  psihologism.  Structura  so¬ 
cială  globala  este  considerată  ca  dată.  Interesul  se  de¬ 
plasează  asupra  mierosistemelor  sociale,  în  care  un  loc 
central  îl  o-cupă  problemele  psihologice  şi  psihosociale 
manip'ulabile  în  interiorul  structurii  sociale.  Luînd  struc¬ 
tura  socială  ca  dată,  rămîn  problemele  predominant 
psihologice  care  pot  fi  rezolvabile  într-o  măsură  mai 
mare  în  acelaşi  cadru  social.  Relaţiile  sociale  din  ca¬ 
drul  organizaţiilor  nu  mai  sînt  privite  ca  relaţii  sociale 
în  sensul  pe  care  Marx  îl  da  cuvîntului,  adică  relaţii 
între  grupuri  şi  clase  sociale,  ci  ca  relaţii  psihologice  şi 
psihosociale  între  indivizi,  între  şefi  şi  subalterni, 

între  organizaţie  şi  indivizii  care  participă  la  ea.  De 
asemenea  organizaţia  însăşi  este  privita  în  sine,  în  afara 
legăturilor  sale  structurale  cu  sistemul  social  din  care 
face  parte.  Obiectivele  formal  .definite  ale  organizaţiei 
sînt  luate  ca  date  şi  analiza  se  concentrează  asupra 
modului  de  realizare  a  lor  în  limitele  organizaţiei.  Din 
această  cauză,  aşa  cum  remarcau  Berelson  şi  Steiner, 
teoria  organizaţiei  occidentale  este  predominant  psiho¬ 
sociala  şi  mult  mai  puţin  sociologică  (9).  Funcţia  pe 
care  diferitele  organizaţii  o  au  de  îndeplinit  în  cadrul  sis¬ 
temului  social  şi  determinarea  organizării  lor  interne  de 
către  acesta  nu  sînt  abordate  aproape  deloc  în  ca¬ 
drul  preocupărilor  de  pîna  acum  ale  teoriei  organi¬ 
zaţiilor; 

b)  empirismul  structural  al  teoriei  organizaţiei  occi¬ 
dentale.  Deoarece  structura  socială  nu  este  supusă  ana- 
’  lizei  în  scopul  transformării  ei,  ea  este  luată  ca  dată; 
dată  nu  însă  teoretic,  ci  empiric.  Situaţia  cercetată 
rărnîne  deci  doar  parţial  definită,  parţial  fiind  nedefi¬ 
nită,  însă  presupusă  empiric.  Definite  sînt  numai  aspec¬ 
tele  particulare,  psihosociale,  în  timp  ce  aspectele  so¬ 
ciale  structurale  sînt  lăsate  nedefinite.  De  aici  decurge 
şi  viciul  fundamental  al  multor  cercetări  empirice. 
Dacă,  de  exemplu,  se  cercetează  empiric  relaţia  dintre 
două  variabile  %  şi  y,  se  poate  determina  că,  aici  şi 
acum,  între  ele  există  sau  nu  o  corelaţie  anumită, 
înregistrarea  însă  a  corelaţiei  empirice  dintre  x  şi  y  nu 
spune  încă  prea  mult,  deoarece  aceste  variabile  fac 
parte  dintr-un  sistem  mai  complicat  de  interdependen¬ 
ţe,  rămas  nedeterminat.  Şi  variabilele  sociale  structurale 
au  asupra  fenomenelor  psihosociale  cercetate  de  teoria 
organizaţiilor  o  mare  influenţă.  Rămînînd  nedeterminat 
cadrul  structural,  înregistrarea  unor  fapte  poate  să  nu 
aibă  pînă  la  urma  nici  o  semnificaţie.  Aşa  se  explică 
dealtfel,  în  ultimă  instanţă,  şi  rezultatele  derutante 
ale  multor  cercetări  empirice,  ca  şi  imarea  diferenţă 
dintre  cercetările  de  laborator  şi  cele  din  mediul  social 
real.  O  cercetare  empirica  riguroasă  trebuie  să  deter¬ 
mine  toate  variabilele  care  intra  în  joc.  Empirismul  se 
caracterizează  în  mod  esenţial  tocmai  pr intr-o  viziune 
îngustă,  fragmentară.  Concentrîndu-se  asupra  a  ceea  ce 

intra  în  obiectivul  particular  al  unei  cercetări,  sînt  igno¬ 
rate  (la  nivel  teoretic)  variabilele  mai  generale,  care 
constituie  de  fapt  cadrul  variabilelor  concrete  supuse 
cercetării.  Lipsa  dimensiunilor  sociale  structurale  implica 
de  asemenea  lipsa  dimensiunilor  istorice.  Cercetările  cele 
mai  multe  de  acest  gen  înregistrează  doar  ce  se  întîmplă 
aici  şi  acum,  ca  şi  oînd  respectivul  fapt  (de  exemplu 
corelaţia  dintre  doua  variabile)  ar  fi  acelaşi  în  diferite 
momente  istorice,  independent  de  variaţia  structurală 
istorică  a  sistemului  social.  Deoarece  cercetările  au  loc 
într-un  cadru  social  relativ  stabil,  se  ajunge,  în  gene¬ 
ral,  la  rezultate  concordante.  Deci  nu  teoria  ca  atare, 
ci  constanţa  relativă  a  condiţiilor  empirice  în  care  are 
loc  cercetarea  este  un  puternic  factor  omogenizator  al 
rezultatelor. 

Luarea  în  consideraţie  a  coordonatelor  sociale  struc¬ 
turale  şi  a  contextului  social-istoric  ar  fi  de  natura  a 
feri  cercetarea  de  o  serie  de  confuzii  cu  largi  implicaţii. 
Astfel,  nu  este  acelaşi  lucru  a  considera  politica  rela¬ 
ţiilor  umane  ca  o  noua  politică  în  cadrul  aceloraşi  con¬ 
diţii  sociale  sau  o  noua  politică  cerută  de  noile  condiţii 
social-istorice.  După  cum  s-a  văzut,  politica,  relaţiilor 
umane  a  devenit  necesară  şi  posibilă  în  noi  condiţii 
sociale  şi  tehnologice  (agravarea  conflictelor  sociale 
de  clasă,  ridicarea  nivelului  de  viaţă  al  clasei  munci¬ 
toare  datorită  revoluţiei  industriale,  o  activitate  pro¬ 
ductivă  superior  calificată  care  implică  responsabilitate, 
motivaţie  pozitivă  etc.  excluzînd  metodele  brutale  de 
disciplină  ale  capitalismului  clasic).  Dar,  pentru  că  obiec¬ 
tiv  condiţiile  sociale  şi  tehnologice  s-au  schimbat, 
pentru  că  această  schimbare  face  parte  din  noua  situ¬ 
aţie  socială,  cercetătorul  poate  sa  ignoreze  istorieitatea 
acestor  condiţii  şi  chiar  determinarea  teoretică  rigu¬ 
roasă  a  lor,  înregistrînd  doar  necesitatea  obiectivă  a 
unei  noi  politici  organizaţionale.  De  asemenea  nu  este 
acelaşi  lucru  dacă  politica  relaţiilor  umane  este  în  condi¬ 
ţiile  sociale  date  (capitaliste)  complet  eficace,  adică 
duce  la  soluţionarea  completă  a  tuturor  dificultăţilor, 
sau  succesul  său  este  limitat  de  specificul  structurii  soci¬ 
ale  capitaliste.  înregistrarea  unor  succese  în  aplicarea 
iniţială  a  acestei  noi  politici  organizaţionale  a  putut 

crea  iluzia  unei  efieienţe  totale,  destrămată  însă  de 
evoluţia  evenimentelor. 

Empirismul  structural  al  teoriei  occidentale  a  orga¬ 
nizaţiei  este  alimentat  şi  de  perspectiva  activă  a  cerce¬ 
tărilor.  In  ciuda  aparenţelor,  cercetările  organizaţionale 
occidentale  nu  au  avut  ca  obiectiv  real  o  determinare 
a  tuturor  variabilelor  semnificative  pentru  funcţionarea 
organizaţiilor  şi  pentru  constituirea  comportamentului 
organizaţional,  ci  rezolvarea  unor  dificultăţi  organiza¬ 
ţionale  reale  pe  linia  posibilităţilor  existente  de  solu¬ 
ţionare  a  lor.  într-o  foarte  interesanta  analiză  a  carac¬ 
terului  empirist  al  studiului  organizaţiilor  în  ţările  occi¬ 
dentale,  V.  L.  Allen  pune  în  evidenţă  faptul  că,  în 
general,  aceste  studii  se  concentrează  pe  soluţionarea 
problemelor  practice  cărora  patronii,  administratorii,  po¬ 
liticienii  le  caută  soluţii.  Iar  aceste  probleme  practice 
au  un  puternic  caracter  ideologic.  V.  L.  Allen  defineşte 
problemele  sociale  aduse  spre  rezolvare  oamenilor  de 
ştiinţă  ca  fiind  „dificultăţile  ce  apar  în  aplicarea  ideo¬ 
logiei  dominante'1  (1- — 226).  Aşa,  de  pildă,  pentru  ca 
societatea  capitalistă  să  funcţioneze  în  bune  condiţii  este 
necesar  ca  muncitorii  să  lucreze  cît  mai  conştiincios  în 
schimbul  salariului  primit,  să  nu  existe  tensiuni  şi  con¬ 
flicte  între  salariaţi  şi  patronat  etc.  Şi,  pentru  că  aceste 
cerinţe  ideale  pentru  funcţionarea  sistemului  capitalist 
nu  pot  fi  integral  realizate,  măsura  în  care  ele  nu  sînt 


satisfăcute  constituie  problemele  practice,  empirice  pe 
care  oamenii  de  ştiinţă  le  au  de  soluţionat:  cum  să  se 
faca  pentru  ca  activitatea  muncitorului  în  întreprin¬ 
dere  să  fie  cît  mai  bună  cantitativ  şi  calitativ,  absen¬ 
teismul  şi  fluctuaţia  să  fie  cît  mai  reduse,  tensiunile  şi 
conflictele  sociale  cît  mai  scăzute  etc.  Deci  cercetarea, 


determinată  de  existenţa  unor  probleme  practice,  im¬ 
pune  ştiinţei  un  puternic  caracter  ideologic,  în  sensul 
că  formularea  problemelor  practice  aduce  cu  sine  siste¬ 
mul  social  ca  dat.  în  acest  fel,  empirismul  devine  un 
purtător  eficace  al  ideologiei.  Rezolvînd  problemele 
practice,  empirice,  cercetătorul  accepta  ca  dat  şi  spri¬ 
jină  totodată  sistemul  social  în  cadrul  căruia  respecti¬ 
vele  probleme  au  fost  formulate  şi  cu  mijloacele  căruia 
încearcă  soluţionarea  lor. 


| 

Gouldner  împarte  atitudinea  sociologilor  faţă  de  pro¬ 
blemele  empirice  aduse  spre  rezolvare  în  două  cate¬ 
gorii,  corespunzînd  manierei  în  care  ei  caută  sa  le  solu¬ 
ţioneze:  „clinice”  şi  „tehnice”.  în  primul  caz,  sociologul 
caută  sa  stabilească  propriul  sau  diagnostic,  căutînd  să 
determine  toţi  factorii  care  i  se  par  relevanţi  pentru 
înţelegerea  respectivei  probleme.  în  cel  de-al  doilea  caz, 
sociologul  acceptă  formularea  problemei  ca  fiind  dată 
de  către  cei  pentru  care  respectiva  problema  este  o1  rea¬ 
litate.  Abordarea  tehnică  presupune  deci  că  „clientul” 
are  capacitatea  de  a  formula  suficient  de  adecvat  pro¬ 
blemele  care  i  se  ridică  şi  ele  aceea  efortul  este  îndrep¬ 
tat  doar  spre  soluţionarea  problemelor  respective.  Aceas¬ 
tă  abordare  este,  după  părerea  noastră,  cea  mai  răspîn- 


dită  în  cadrul  cercetărilor  de  psihologie  sociala  organi- 
zaţională  occidentală.  Abordarea  clinică,  după  cum  o 
definea  Gouldner,  „presupune  că  maniera  de  a  formula 
problemele  poate  adesea  avea  o  semnificaţie  defensivă, 
care  mai  degrabă  întunecă  decît  clarifică  tensiunile  la 
care  este  supus  clientul”  (1 — -229).  Această  metoda  in¬ 
troduce  de  fapt  în  analiza  'sociologică  tehnica  generală 
a  psihanalizei:  nu  orice  problemă  formulată  spontan  este 
realmente  o  problemă  clar  şi  riguros  formulata  din  punct 
de  vedere  ştiinţific.  Soluţionarea  ei  eficientă  presupune 
de  aceea  o  reformulare.  Metoda  tehnică  implică  un  punct 
de  plecare  empirist.  Metoda  clinică  este  însă,  în  cerce¬ 
tările  organizaţionale  occidentale,  principial  limitată  în 
aplicarea  ei,  deoarece  ea  duce  pînă  la  urmă  la  punerea 
în  discuţie  a  modului  de  organizare  al  societăţii  globale 
ca  ultimă  sursă  a  problemelor  şi  a  dificultăţilor,  şi  cu  aceas¬ 


ta,  indicînd  ca  unică  metodă  eficace  în  ulrimă  instanţă, 
transformarea  însăşi  a  cadrelor  sociale,  în  timp  ce  de 
la  cercetători  se  aşteaptă  soluţionarea  în  cadrul  situa¬ 
ţiei  sociale  generale  date  a  problemelor  sociale  şi  orga¬ 
nizaţionale. 

Refuzul  unei  abordări  sociologice  şi  concentrarea  pe 
analiza  separată  a  organizaţiilor,  fără  referire  la  ansam¬ 
blu,  presupun  afirmaţia  că  structura  socială  globală 
nu  are  nici  o  influenţă  asupra  organizării  şi  funcţio¬ 
nării  părţilor.  Adică  se  presupune  că  societatea  are  o 
„unitate  organică  fundamentală”,  în  cadrul  căreia  sînt 

posibile  mai  multe  moduri  de  organizare  care  trebuie 
găsite  (1 — 233).  Numai  considerînd  aceasta  relaţie  laxă 
între  organizarea  globală  a  societăţii  şi  problemele  sale 
particulare  se  poate  acorda  acestora  din  urmă  o  exis¬ 
tenţa  în  sine  relativ  independentă  de  mediul  înconju¬ 
rător. 

Dependenţa  cercetărilor  organizaţionale  de  contextul 
social  general  este  demonstrată  de  însăşi  istoria  acestor 
cercetări.  Astfel,  accentul  pus  pe  cercetarea  organiza¬ 
ţiilor  productive  corespunde  interesului  deosebit  pe  ca¬ 
re  acestea  îl  prezintă  în  cadrul  societăţii  contemporane, 
al  celei  capitaliste  în  mod  particular.  Celelalte  organi¬ 
zaţii  —  politice,  juridice,  administrative  etc.  —  nu  nu¬ 
mai  că  prezintă  o  importanţă  mult  mai  mica  pentru  fi¬ 
nalităţile  sistemului  capitalist,  dar  analiza  lor  ar  putea 
pune  în  evidenţă  o  serie  de  aspecte  la  nivelul  cărora  a- 
devăratele  finalităţi  ale  societăţii  capitaliste  ar  ieşi  în 
mod  neplăcut  la  lumină.  Este  interesant  faptul  că  în 
S.U.A.,  imediat  după  cel  de-al  doilea  război  mondial, 
datorita  crizei  prin  care  treceau  structurile  sociale  ame¬ 
ricane,  teoria  organizaţiei  a  acordat  o  atenţie  deosebi¬ 
ta  organizaţiilor  politice  şi  administrative,  cu  adinei 
accente  critice.  Apoi,  datorită  intrării  într-o  nouă  peri¬ 
oadă  de  relativă  stabilitate  şi  dezvoltare  rapidă,  inte¬ 
resul  a  căzut  din  nou  pe  organizaţiile  economice.  Dacă 
comparăm  astfel  lucrarea  clasică  apărută  în  1952  sub 
redacţia  lui  Merton,  Grav,  Hockey  şi  Schein,  Reader 
in  Bureacracy,  cu  lucrările  de  teorie  a  organizaţiei  apă¬ 
rute  în  deceniul  al  şaptelea,  diferenţele  sînt  deosebit  de 
semnificative.  Prima  lucrare  cuprinde  mai  mult  analize 
ale  organizaţiilor  noneconomice;  ea  aduce  o  viziune 
predominant  sociologică  şi  este  plină  de  remarci  critice 
la  adresa  organizării  sociale.  Dimpotrivă,  lucrările  din 
ultimii  ani  sînt  aproape  exclusiv  realizate  pe  baza  cer¬ 
cetării  organizaţiilor  economice;  ele  se  caracterizează 
printr-o  abordare  psihologica  şi  sînt  necritice  faţă  de 
organizarea  societăţii  globale.  Valul  de  critică  sociala 
declanşat  în  S.U.A.  în  ultimul  timp,  legat  în  special  de 
mişcările  de  tineret,  a  reactivat  o  atitudine  critică 
dintr-o  perspectivă  sociologică  globală,  un  interes  pen- 

tra  organizarea  sociala  şi  pentru  organizaţiile  politice 
şi  administrative. 

Este  interesant  faptul  că  în  actualele  condiţii  sociale 
s-au  dezvoltat  reflecţii  critice  extrem  de  severe  la 
adresa  modului  în  care  a  fost  făcută  ştiinţa  organiza¬ 
ţiilor  pînă  acum  şi  a  puternicelor  sale  implicaţii  tdeolo- 
logice.  Ca  ilustraţie  am  cita  doar  cîteva  asemenea  cri¬ 
tici.  J.  D.  Douglas  scrie:  „Veacul  expertizei  este  un 
veac  în  care  retorica  ştiinţei  este  folosita  pentru  a  umple 
golul  dintre  posibilităţile  cunoştinţelor  expertului  şi  ce¬ 
rinţele  publicului  necesar  ignorant .  . .  Gînd  expertiza 
este  forţată  să  meargă  dincolo  de  posibilităţile  actuale 
ale  cunoaşterii,  cînd  formele  simbolice  ale  ştiinţei  pot 
fi  uşor  cumpărate  de  către  grupurile  intermediare,  de¬ 
ţinătorii  tradiţionali  ai  puterii  —  oamenii  de  afaceri 
şi  funcţionarii  guvernamentali  —  au  un  important 
nou  mijloc  de  a  controla  comportamentul  publicu¬ 
lui  . . .“  (28—26). 

în  discursul  său  ţinut  în  august  1968  la  Congresul 
Asociaţiei  de  sociologie  americană  în  numele  sociologi¬ 
lor  contestatari  grupaţi  în  Mişcarea  de  eliberare  a  so¬ 
ciologiei,  Martin  ISTicholaus  caracteriza  sociologia  ame¬ 
ricană  în  următorul  fel:  „Sociologii  se  urcă  la  postul 
lor  de  observaţie  şi  încunoştinţează  pe  stăpînii  lor  de 
mişcările  populaţiei  muncitoare.  Sociologii  cei  mai  în¬ 
drăzneţi  se  deghizează  în  oameni  de  rînd,  vor  să  se 
amestece  printre  ţărani  «pe  teren»  şi  revin  cu  cărţi  şi 
articole  care  sparg  apărarea  secretă  în  care  se  înfăşoară 
o  populaţie  aservită,  făcînd-o  astfel  mai  vulnerabila  la 
manipulare  şi  la  integrare.  Misiunea  sociologului  în  ca¬ 
litate  de  cercetător  în  serviciul  unui  patron  este  un  soi 
de  spionaj  . .  .  Sociologia  industrială  şi-a  făcut  apariţia 
într-o  conjunctură  de  creştere  a  «tulburărilor1  în  lumea 
muncitorească»  . . .  Sociologul  a  atins  prosperitatea  sa  ac¬ 
tuală  cu  preţul  sudorii  şi  sîngelui  săracilor  şi  al  oprima¬ 
ţilor". 

Dacă  teoria  occidentală  a  organizaţiilor  are  o  serie  de 
limite  fundamentale,  care  exprimă,  de  fapt,  limitele 
ideologice  ale  societăţii  capitaliste  în  cadrul  căreia  s-a 
dezvoltat,  nu  este  mai  puţin  adevărat  faptul  că  ea  a 

acumulat  un  preţios  material  teoretic  şi  metodologic, 
care,  după  o  analiză  atentă,  separîndu-se  de  implicaţii¬ 
le  sale  particulare  şi  ideologice,  poate  fi  folosit  eficient 
în  dezvoltarea  cercetărilor  de  psihosociologie  a  organi¬ 
zaţiilor  în  condiţiile  societăţii  socialiste. 


1.10.  PSIHOSOCIOLOGIA  ORGANIZĂRII 
IN  ŢARA  NOASTRA 


Pîna  acum  cîţiva  ani  s-a  acordat  relativ  puţină  aten¬ 
ţie  la  noi  psihosociologici  organizării.  Cauzele  au  fost 
multiple.  în  prima  perioadă,  socialismul  a  impus  un 
efort  constructiv  susţinut  care  lăsa  puţine  disponibili¬ 
tăţi  pentru  reflecţia  mai  fina  şi  mai  insistentă  asupra 
organizării.  Apoi  o  anumită  atitudine  faţă  de  aceste 
probleme:  se  rezolvă  automat  prin  însuşi  faptul  socia¬ 
lismului.  Trebuie  ţinut  seama  şi  de  centrarea  asupra 
problemelor  mari  ale  planificării  naţionale,  specifică  pri¬ 
mei  perioade,  şi  de  tendinţele  centraliste  legate  de  aceas¬ 
ta,  întreprinderile  nedispunînd  de  suficientă  autonomie 
pentru  a  fi  actuală  o  cercetare  organizaţională  eficienta. 
Tovarăşul  Nicolae  Ceauşescu  atrăgea  atenţia  şi  asupra 
unor  factori  subiectivi  care  au  acţionat  în  acest  sens: 
„Datorita  concepţiei  greşite  la  care  m-am  referit,  uncie 
cadre  au  neglijat  studiul  pentru  ridicarea  nivelului  lor 
ideologic-politic  şi  pentru  îmbogăţirea  orizontului  lor 
de  cunoştinţe  ştiinţifice  şi  profesionale;  această  concep¬ 
ţie  a  dus,  de  asemenea,  la  o  insuficientă  preocupare  pen¬ 
tru  perfecţionarea  cunoştinţelor  în  domeniul  conducerii 
şi  organizării  activităţii  sociale.  Rezultatul  a  fost  o  ră- 
mînere  mai  generala  în  urmă  a  muncii  ideologice, 
precum  şi  a  dezvoltării  ştiinţei  conducerii  în  ţara  noas¬ 
tră*  (17). 

Organizarea  societăţii  socialiste  a  deschis  posibilita¬ 
tea  şi  totodată  necesitatea  creării  unor  noi  moduri  de 
organizare  a  vieţii  sociale.  Pentru  a  putea  determina 
cele  mai  bune  modalităţi  de  organizare  este  necesar  a 
se  utiliza  ample  cunoştinţe  ştiinţifice.  Eliminîndu-se  o 
serie  de  limite  structurale,  specifice  societăţii  capita¬ 
liste,  experimentarea  de  noi  forme  de  organizare  capătă 

posibilităţi  imense.  Pentru  a  crea  în  mod  conştient  noua 
societate  este  necesară  cunoaşterea  ştiinţifică.  Multe  din¬ 
tre  formele  de  organizare  încercate  în  istoria  societăţii 
socialiste  nu  au  putut  da  eficienţa  lor  maximă  tocmai 
datorita  unor  slabe  cunoştinţe  în  ceea  ce  priveşte  orga¬ 
nizarea  ştiinţifica  a  vieţii  sociale. 

Ştiinţa  organizării  sociale  poate,  în  condiţiile  socia¬ 
lismului,  sa  se  elibereze  de  limitele  social-ideologice  im¬ 
puse  de  societatea  capitalistă,  devenind  o  ştiinţă  con¬ 
secventă,  pusa  în  slujba  omului  şi  a  societăţii. 

în  ultimii  ani,  P.C.R.  a  acordat  o  mare  importanţa 
perfecţionării  formelor  de  conducere  şi  de  organizare 
la  toate  nivelurile  vieţii  noastre  sociale.  De  asemenea 
conducerea  de  partid  şi  de  stat  a  accentuat  în  nume¬ 
roase  rîncluri  necesitatea  însuşirii  şi  a  dezvoltării  tutu¬ 
ror  disciplinelor  legate  de  conducerea  şi  de  organizarea 
ştiinţifică  a  societăţii  în  general,  a  întreprinderilor  în 
mod  special.  S-au  înfiinţat  numeroase  instituţii  şi  gru¬ 
puri  de  cercetare,  s-au  întreprins  cercetări  originale  etc. 
Lucrurile  sînt,  desigur,  la  început. 

Pentru  dezvoltarea  cunoştinţelor  ştiinţifice  necesare 
activităţii  de  conducere  şi  de  organizare  a  vieţii  noastre 
sociale  este  nevoie  însă  şi  de  cunoaşterea  a  ceea  ce  s-a 
creat  valoros  pe  plan  mondial.  în.  acest  sens,  lucrarea 
de  faţă  îşi  propune  să  aducă  o  modestă  contribuţie. 


1.11.  STAREA  ŞTIINŢEI 


înainte  de  a  trece  la  expunerea  unor  probleme  parti- 
]  euîare  sînt  necesare  cîteva  consideraţii  generale  asupra 
1  stadiului  actual  al  dezvoltării  psihosociologici  organi- 
f  zării.  în  primul  rînd,  trebuie  remarcată  dezvoltarea 
t  inegală  a  domeniilor  sale:  dacă  cercetările  de  psihoso- 
•  ciologie  a  organizaţiilor  s-au  făcut  mai  sistematic,  cu 
.  accent  pe  aspectele  psihosociale,  cercetarea  din  punct 
de  vedere  organizaţional  a  celorlalte  sisteme  social-uma- 
ne,  care  nu  sînt  organizaţii,  este  mult  mai  puţin  avan¬ 
sată.  Studiul  aspectelor  sociale  structurale  este  mult  mai 
avansat  în  cadrul  marxismului,  cercetările  nemarxiste 

prezentînd  carenţe  deosebit  de  serioase  din  acest  punct 
de  vedere.  Trebuie  de  asemenea  avut  în  vedere  faptul 
că  ştiinţa  se  afla  abia  la  începuturile  sale,  aşa  că  dome¬ 
niile  problematice  formulate  deja  lasă  încă  slab  să  se 
întrevadă  problematica  viitoare.  Alături  de  aspecte  mai 
cercetate  există  foarte  multe  aspecte  mai  puţin  sau 
deloc  cercetate. 

Sub  aspect  tehnic,  psihosociologia  organizării  sc 
află  în  faţa  următoarelor  probleme: 

a)  asimilarea  rezultatelor  obţinute  în  diferitele  dis¬ 
cipline  social-umane  —  psihologie,  psihologie  socială, 
sociologie,  antropologie  culturală,  economie  etc.  —  şi 
punerea  lor  într-o  perspectivă  organizaţîonală.  Psihoso- 
ciologia  organizam,  prin  natura  sa,  constituie  un  ci  mp 
de  cercetare  multiclisciplinar  şi  original,  adueîndu-se 
tocmai  această  perspectiva  organizaţionala.  Cercetările 
organizaţionale  au  beneficiat  deosebit  de  mult  de  rezul¬ 
tatele  celorlalte  discipline  social-umane,  dar  au  şi  stimu¬ 
lat  noi  cercetări,  apariţia  dc  noi  domenii  problematice. 
Pînă  acum,  colaborarea  cca  mai  intensă  a  avut  loc  cu 
psihologia  socială; 

b)  formularea  cît  mai  fina,  matură,  distinctă  a  va¬ 
riabilelor  care  trebuie  luate  în  consideraţie  în  cercetă¬ 
rile  organizaţionale.  Pentru  orice  ştiinţă,  o  prima  sarci¬ 
nă  constă  în  construirea  aparatului  său  conceptual,  ca¬ 
re  exprimă  tocmai  sistemul  de  variabile  ale  domeniului 
respectiv.  Nedistingerea  suficient  de  fină  a  mulţimii  de 
variabile  incluse  în  procesul  organizaţional  a  fost  una 
dintre  cauzele  esenţiale  ale  eficienţei  scăzute  a  cerce¬ 
tării.  Ipotezele  nu  pot  fi  clar  formulate,  rezultatele  ex¬ 
perimentărilor  şi  ale  observaţiilor  sînt  derutante  şi  ne¬ 
semnificative,  datorită  mulţimii  de  factori  care  ram  în 
necontrolaţi  sau  chiar  ignoraţi.  Rămînerea  relativ  în 
urmă  a  teoriei  a  fost  cauza  principală  a  faptului  că 
•cercetarea  empirica  a  bătut  adesea  pasul  pe  loc  sau  ca 


a  adus  rezultate  inutilizabile.  Ultimele  lucrări  încearcă 
tocmai  o  formulare  cît  mai  riguroasă  a  sistemului  de 
variabile  care  trebuie  luat  în  consideraţie.  Astfel,  lucra¬ 
rea  devenită  clasică  în  domeniul  psihosociologici  organi¬ 
zaţiilor  a  lui  J.  G.  March  şi  H.  A.  Simon,  Orgatiisalions, 
încearcă  tocmai  o  asemenea  sinteză  a  materialului  teo- 

retic  şi  experimental  adunat,  într-o  modalitate  siste¬ 
matica,  prin  formularea  eît  mai  clară  a  variabilelor 
şi  a  relaţiilor  dintre  ele.  Autorii  formulează  circa  206 
variabile  şi  cîteva  sute  de  postulate  şi  de  teoreme.  R. 
Lickcrt  formulează  80  de  variabile  psihosociale  pe  care 
le  consideră  necesare  pentru  diagnosticarea  stării  unei 
organizaţii; 

c)  operaţionali2area  variabilelor.  Pentru  mersul  îna¬ 
inte  atît  al  teoriei,  cît  şi  al  cercetărilor  organizaţionale, 
este  necesară  elaborarea  unei  metodologii  complexe  cu 
ajutorul  căreia  variabilele  formulate  să  fie  identificate 
şi  pe  cît  posibil  măsurate.  Din  acest  punct  de  vedere 
s-au  făcut  o  serie  de  paşi  importanţi  în  ceea  ce  priveşte 
atît  metodele  experimentării  de  laborator,  cît  şi  cercetă¬ 
rile  de  teren. 


CAPITOLUL  2 


ORGANIZAREA  SISTEMELOR  SOCIALE 
DE  ACTIVITATE 


2.1.  DIFERENŢIEREA  FUNCŢIONALA 

Specific  oricărei  activităţi  social-umanc  este  caracterul 
ei  relativ  complex.  Cu  alte  cuvinte,  oricare  activitate  este 
compusă  dintr-o  mulţime  de  alte  activităţi  mai 
simple,  diferite  calitativ,  care  prin  conjugare  au  ca  re¬ 
zultat  realizarea  finalităţii  respectivului  sistem  dc  ac¬ 
tivitate.  Această  diferenţiere  a  unei  activităţi  în  acti¬ 
vităţi  mai  simple  este  cunoscută  sub  denumirea  de  di¬ 
ferenţiere  sau  diviziune  funcţionala.  Din  punct  de  ve¬ 
dere  logic,  procesul  de  diferenţiere  funcţională  poate  fi 
descris  astfel:  în  raport  cu  obiectivul  (scopul)  general 
sînt  determinate  mijloacele  generale  de  realizare  a  saţ 
aceste  mijloace  sînt  ele  însele  obiective  (subobiective)  ale 
unor  sisteme  de  activităţi  particulare  (subsisteme);  pen¬ 
tru  realizarea  lor,  diviziunea  poate  merge  mai  departe, 
determinîndu-se  mijloacele  necesare,  care,  la  rîndul  lor, 
devin  obiective  care  generează  alte  mijloace.  Procesul 
de  diferenţiere  continuă  pînă  la  determinarea  activită¬ 
ţilor  relativ  simple,  nedecompozabile,  care  constituie 
părţile  elementare  ale  respectivului  sistem  de  activitate. 
Schematic,  această  diviziune  funcţională  —  scop-mi  j- 
loc-scop-mijloc ...  —  poate  fi  reprezentată  în  felul! 
următor: 

OBIECTIVUL  GENERAL 


De  exemplu,  sa  luăm  o  întreprindere  al  cărei  obiectiv 
final  este  fabricarea  unui  automobil.  Acest  obiectiv  poa¬ 
te  fi  finalizat  prin  realizarea  unor  subobiective  (mijloace) 
mari:  nivelul  I=producerea  propriu-zisă  a  automobilu¬ 
lui,  procurarea  materialelor  necesare,  selectarea  şi  for¬ 
marea  oamenilor  care  să  lucreze,  vînzarea,  cercetarea 
ştiinţifică  etc.  Nivelul  I  se  divide  şi  el  funcţional,  dînd 
naştere  la  mai  multe  subobiective  (nivelul  II):  produce¬ 
rea  motorului,  producerea  caroseriei  etc.  După  cum  se 
vede  din  această  schemă,  sistemul  unei  activităţi  este 
compus  dintr-o  mulţime  de  subsisteme  ierarhizate  pe  mai 
multe  niveluri,  fiecare  subsistem  fiind  compus,  la  rîn- 
dul  său,  dintr-o  mulţime  de  subsisteme  mai  simple.  Per¬ 
fecţionarea  oricărei  activităţi  are  loc,  în  general,  pe  li¬ 
nia  sporirii  gradului  de  diferenţiere  funcţionala  şi  deci 
a  gradului  de  complexitate. 

Spre  deosebire  de  alte  sisteme  organizate,  în  siste¬ 
mele  social-umane  oamenii  sînt  aceia  care  realizează 


respectivele  activităţi.  Ei  sînt  aici  principalii  partici¬ 
panţi.  O  fabrică  complet  automatizată,  condusă  auto¬ 
mat,  este  în  sine  un  sistem  de  activitate,  dar  nu  un  sis¬ 
tem  socia l-uman.  Un  sistem  social -uman  este  compus  din 
acţiuni  (activităţi)  efectuate  de  indivizi  umani  şi  de 
grupuri  umane,  deci  din  acţiuni  umane,  care  pot  să 
fie  sau  nu  instrumentalizate .  Maşinile,  în  sistemele  so¬ 
ciale,  apar  doar  ca  instrumente  ale  activităţii  umane. 

O  activitate  oarecare  poate  fi  făcută  de  către  un  in¬ 
divid  sau  de  către  mai  mulţi  indivizi  între  care  s-a  fă¬ 
cut  o  diviziune  a  muncii.  Variatele  activităţi  elemen¬ 
tare  care  compun  sistemul  unei  activităţi  complexe  pot 

fi  făcute  deci  de  acelaşi  individ  sau  de  către  indivizi 
diferiţi.  Diviziunea  funcţională  devine  în  acest  din  urmă 
caz  o  diviziune  a  muncii,  o  diviziune  funcţionala  in- 
ter umană.  Pe  măsura  creşterii  gradului  de  diviziune 
funcţionala  şi  a  complicării  şi  specializării  sistemului  de 
activitate,  creşte  şi  gradul  'diviziunii  muncii.  Organi¬ 
zaţiile  sociale  devin  tot  mai  mari  şi  cu  o  structură  in¬ 
terna  determinată  de  diviziunea  funcţionala  tot  mai 
complicată.  Structura  sistemului  unei  activităţi  este 
data  în  mod  esenţial  de  diviziunea  sa  funcţională. 


2.7.  PRINCIPALELE  SUBSISTEME 


în  raport  cu  finalitatea  sa,  fiecare  sistem  se  divide 
funcţional  în  subsisteme  specifice.  în  general  însă,  da¬ 
torită  faptului  că  orice  sistem  social  este  un  sistem  care 
produce  ceva  (realizează  o  finalitate)  şi  că  la  el  parti¬ 
cipă  indivizi  umani,  există  posibilitatea  de  a  se  deter¬ 
mina  cîreva  tipuri  generale  de  subsisteme.  Clasificarea 
cea  mai  adecvată  ni  se  pare  a  fi  cea  sugerată  de  K'atz  şi 
Kahn  (45 — 39 — 47).  Ei  formulează  următoarele  cinci 
tipuri  generale  de  subsisteme:  1)  subsistemul  de  pro¬ 
ducţie.  2)  subsistemul  de  susţinere,  3)  subsistemul  de 
menţinere,  4)  subsistemul  adaptativ  şi  5)  subsistemul 
managerial. 


Orice  sistem  social-uman  produce  ceva,  adică  rea¬ 
lizează  o  finalitate,  un  obiectiv:  un  bun  material,  un 
serviciu  etc.  întreprinderile  industriale  produc  bunuri 
materiale,  întreprinderile  de  deservire  produc  servicii, 
sistemele  politice  produc  organizarea  şi  conducerea  so¬ 
cietăţii  în  ansamblu,  familia  produce  oameni  formaţi 
în  vederea  participării  la  viaţa  socială,  precum  şi  sa¬ 
tisfacerea  unor  multiple  necesităţi  personale  etc.  Siste¬ 
mul  de  producţie  este  subsistemul  principal  al  orică¬ 
rei  activităţi  social -umane. 


Subsistemul  de  susţinere  îndeplineşte  două  funcţii  e- 
senţiale.  în  primul  rînd,  el  procură  din  mediul  încon¬ 
jurător  materialele  necesare  procesului  de  producţie. 
Orice  sistem  de  activitate  este  un  sistem  deschis,  în  ca- 

re  întră  materii  prime  şi  energii  (inpul)  şi  din  care, 
prin  procesul  de  producţie  (throwgb-put),  se  realizează 
produsul  ( output ).  Input-ul  însă  trebuie  procurat  din 
mediu,  obiectiv  dificil  adesea  de  realizat,  constituind 
finalitatea  unei  activităţi  speciale.  în  al  doilea  rînd, 
acest  subsistem  are  ca  funcţie  crearea  şi  menţinerea  unui 
mediu  favorabil  pentru  funcţionarea  respectivului  sis¬ 
tem,  funcţia  instituţională  în  termenii  lui  T.  Parsons. 
Această  funcţie  se  referă  la  relaţiile  sistemului  cu  cele¬ 
lalte  sisteme  ale  societăţii  (juridice,  politice,  economice 
etc.) . 

Subsistemul  de  menţinere  îndeplineşte  o  funcţie  spe¬ 
cială.  Datorită  faptului  că  sistemele  social-umane  sînt 
compuse  din  activităţi  umane,  depinzînd  esenţial  de 
acestea,  o  preocupare  majoră  a  lor  va  fi  recrutarea  par¬ 
ticipanţilor,  formarea  lor  în  vederea  realizării  funcţii¬ 
lor  ce  le  revin  în  virtutea  diviziunii  muncii,  motivarea 
lor  pentru  a  realiza  în  condiţiile  cele  mai  bune  sarci¬ 
nile  date,  prin  recompense,  pedepse  etc. 

Subsistemul  adaptativ  are  ca  funcţie  înregistrarea  schim¬ 
bărilor  survenite  în  mediu  şi  formularea  de  măsuri  pen¬ 
tru  adaptarea  sistemului  la  aceste  schimbări,  de  exem¬ 
plu  cercetarea  ştiinţifică  orientată  spre  găsirea  de  noi 
soluţii  de  producţie,  cercetarea  cererii  sociale  pentru 
a  determina  ce  să  se  producă  etc. 

Subsistemul  managerial  sau  de  conducere ,  are  ca  func¬ 
ţie  organizarea  şi  conducerea  întregii  activităţi  a  siste¬ 
mului. 

După  cum  sc  vede,  sistemele  de  activităţi  se  organi¬ 
zează  în  jurul  unor  cerinţe  funcţionale.  Ele  sînt  rezul¬ 
tatul  unui  proces  de  autoorganizare,  care  se  declanşează 
odată  cu  decizia  de  a  se  satisface  respectiva  cerinţă 
funcţională  şi  se  încheie  cu  completa  constituire  a  sis¬ 
temului  de  activitate.  Sistemul  unei  activităţi  îşi  are 
însă  propriile  sale  cerinţe  funcţionale,  necesare  realiză¬ 
rii  funcţiei  sale  finale.  Acestea  stau  la  baza  procesului 
de  autoorganizare.  Există  deci  în  fiecare  sistem  de  acti¬ 
vitate  o  puternica  tendinţă  că'tre  diferenţierea  funcţio¬ 
nală,  deci  către  constituirea  de  subsisteme  care  să  satis¬ 
facă  propriile  cerinţe  funcţionale.  Sistemul  se  va  dez¬ 
volta  pîna  în  momentul  în  care  principalele  sale  ce- 


56 


rinţe  funcţionale  vor  fi  satisfăcute  de  către  activităţi 
specializate.  Spunem  deci  că  sistemul  tinde,  printr-un 
proces  continuu  de  diviziune  funcţională,  către  atinge¬ 
rea  unei  stări  de  completitudine  funcţională.  Deci  pro¬ 
cesul  de  autoorganizare  a  unui  sistem  de  activităţi  se  va 
încheia,  în  linii  generale,  în  măsura  în  care  se  va  realiza 
un  anumit  grad  de  completitudine  funcţională.  Apa¬ 
riţia  unei  noi  cerinţe  funcţionale  interioare  sistemului 
va  declanşa  un  proces  de  satisfacere  a  ei,  ceea  ce  este 
echivalent  cu  a  spune  că  se  va  declanşa  un  proces  de 
organizare  a  unei  activităţi  speciale  (un  'subsistem), 
orientată  spre  satisfacerea  respectivei  cerinţe  funcţio¬ 
nale. 


2.3.  FUNCŢIA  DE  CONDUCERE 

Funcţia  de  conducere  este  esenţială  pentru  sistemul 
oricărei  activităţi,  întrucît  în  sarcina  sa  cade  stabili¬ 
rea  a  ce  se  produce,  cum  se  produce,  organizarea,  coor¬ 
donarea  şi  controlul  continuu  al  sistemului  de  activitate, 
adică  sistemul  de  conducere  are  ca  funcţie  stabilirea  ce¬ 
rinţei  funcţionale  (necesităţii)  pe  care  trebuie  s-o  reali¬ 
zeze  respectiva  activitate,  modul  în  care  trebuie  reali¬ 
zata  respectiva  cerinţa:  stabilirea  obiectivului  concret  al 
activităţii,  stabilirea  mijloacelor  prin  care  obiectivul 
trebuie  realizat,  crearea  condiţiilor  materiale  şi  umane 
necesare,  organizarea,  coordonarea  şi  controlul  activi¬ 
tăţii  propriu-zise.  De  exemplu,  o  societate,  la  un  mo¬ 
ment  dat,  stabileşte  că  pentru  buna  sa  funcţionare  este 
nevoie  de  dezvoltarea  conştiinţei  sociale  într-un  anu¬ 
mit  sens.  Odată  decis  acest  lucru,  trebuie  determinate 
mijloacele  necesare  realizării  respectivei  cerinţe  func¬ 
ţionale.  Mijloacele  astfel  concepute  —  propagandă  în 
presă,  educaţie  în  şcoală  etc.  —  *sînt  repartizate  ca  o- 
biective  diferitelor  sisteme  de  activitate  existente,  care, 
la  rîndui  lor,  determină  modalităţile  de  realizare  a 
acestora,  organizează,  coordonează  şi  controlează  activi¬ 
tatea  de  realizare  a  lor. 

Subsistemul  activităţii  de  conducere  se  deosebeşte  de 
toate  celelalte  subsisteme  de  activitate  prin  produsul 
său.  Un  subsistem  produce  bunuri  materiale,  im  altul 
produce  formarea  profesionala  a  oamenilor,  un  altul 
atitudini  umane  necesare  participării,  un  altul  cunoaş¬ 
tere,  un  altul  relaţii  cu  contextul  social  ete.;  subsis¬ 
temul  ele  conducere  produce  decizii.  Decizia  repre¬ 
zintă  un  proiect  de  acţiune  sau  o  cerinţă  pusă  în  faţa 
unei  acţiuni.  La  baza  oricărei  activităţi  stau  o  mul¬ 
ţime  ele  decizii,  mai  generale  sau  mai  particulare.  Toc¬ 
mai  în  acest  sens  se  poate  considera  ca  funcţia  de  con¬ 
ducere  este  esenţială  pentru  organizarea  şi  funcţionarea 
oricărui  tip  de  activitate  social-umană. 


p  '  Funcţia  de  conducere  poate  fi  mai  mult  sau  mai  pu¬ 
ţin  diferenţiata.  Fa  poate  fi  făcuta,  în  cazul  activită¬ 
ţilor  mai  simple,  de  acelaşi  individ  care  îndeplineşte 
şi  celelalte  funcţii.  Sau,  în  cazul  activităţilor  mai  com¬ 
plexe,  funcţia  de  conducere  este  îndeplinită  de  unul  sau 
de  mai  mulţi  indivizi  specializaţi.  în  virtutea  diviziu¬ 
nii  muncii,  unii  indivizi  produc,  alţii  aprovizionează, 
alţii  se  ocupa  cu  relaţiile  sistemului  cu  mediul  social, 
alţii,  în  fine,  se  ocupă  cu  conducerea  respectivei  acti¬ 
vităţi.  Separarea  funcţiei  de  conducere  şi  specializarea 
unor  indivizi  în  executarea  ei  încep  să  apară  chiar  din 
momentul  în  care  activitatea  respectivă  devine  suficient 
de  complexă  şi  în  special  în  momentul  în  care  creşte 
numărul  de  participanţi.  Chiar  şi  jocurile  cele  mai 
simple  ale  copiilor  apare  o  marcată  tendinţă  de  sepa¬ 
rare  a  funcţiei  de  conducere,  adică  de  constituire  a 
unui  conducător.  Existenţa  unui  subsistem  de  conducere 
suiicient  şi  diferenţiat  constituie  un  criteriu  foarte  im¬ 
portant  de  clasificare  a  sistemelor  de  activitate  social- 
umane.  Un  grad  înalt  de  complexitate,  o  eficienţă  ri¬ 
dicată,  un  ritm  rapid  de  perfecţionare  nu  pot  fi  atinse 
decît  în  cazul  unui  sistem  care  şi-a  diferenţiat  funcţia 
de  conducere,  rcalizînd-o  printr-o  activitate  complexă, 
specializată.  Una  dintre  caracteristicile  definitorii  ale 
organizaţiilor,  spre  deosebire  de  celelalte  sisteme  de 


activităţi,  este  tocmai  existenţa  unui  subsistem  de  con¬ 
ducere  înalt  diferenţiat.  Sistemul  de  conducere  are  func¬ 
ţia  de  a  organiza  activitatea  în  vederea  realizării  res- 

t  pectivei  cerinţe,  de  a  regla  activitatea  în  raport  eu  rea- 
i  lizarea  cerinţei,  de  a  asigura  feed-back- ul  necesar. 

^  Prin  funcţia  de  conducere,  sistemul  unei  activităţi 
social-umane  se  integrează  în  sistemul  mai  general  din 
care  face  parte.  Care  este  funcţia  pe  care  un  sistem 
oarecare  trebuie  s-o  aibă  este  decis  la  nivelul  sistemului 
social  imediat  superior.  Funcţia  pe  care  trebuie  s-o 
realizeze  întreprinderea  se  decide  la  nivelul  unei  cen¬ 
trale  industriale,  a  unui  minister  sau  a  economiei  naţio¬ 
nale.  Care  este  iuncţia  pe  care  întreaga  activitate  eco¬ 
nomică  trebuie  s-o  îndeplinească  se  decide  la  nivelul 
întregii  societăţi.  Funcţiile,  pe  care  familia  trebuie  să  le 
îndeplinească  se  stabilesc  de  asemenea  în  mare  măsură 
la  nivelul  societăţii  globale.  Şi,  odată  cu  funcţiile  de 
realizat,  se  decid  şi  principalele  moduri  de  organizare 
ale  respectivului  sistem:  organizarea  întreprinderii,  or¬ 
ganizarea  familiei  etc.  în  interiorul  cadrului  general 
fixar  de  sistemele  superioare,  fiecare  sistem  îşi  organi¬ 
zează  propria  sa  funcţie  de  conducere:  conducerea  unei 
întreprinderi,  funcţia  de  conducere  ia  nivelul  familiei 
etc.  Cînd  luăm  în  consideraţie  mulţimea  de  decizii  care 
stau  la  baza  unui  sistem  de  activitate  oarecare,  trebuie 
să  distingem  deci  între  deciziile  luate  de  subsistemele 
de  conducere  ale  sistemelor  superioare  şi  deciziile  luate 
de  subsistemul  de  conducere  al  respectivului  sistem. 
Conducerea  din  exterior  a  unui  sistem  oarecare  poate 
lua  următoarele  forme:  a)  definirea  cerinţei  funcţio¬ 
nale  sau  a  obiectivului  de  realizat  al  respectivului  sis¬ 
tem;  b)  determinarea  structurii  de  organizare  a  siste¬ 
mului:  modul  de  organizare  al  familiei  decis  prin  sis¬ 
temul  de  legi  juridice  şi  prin  sistemul  de  tradiţii,  obi¬ 
ceiuri,  morală.  Sau  modul  de  organizare  al  unei  între¬ 
prinderi  în  condiţiile  societăţii  socialiste  este  decis  la  ni¬ 
velul  sistemului  de  conducere  politic  şi  statal;  c)  prin 
impunerea  unor  limitări:  relaţiile  personale  dintre  oa¬ 
meni,  de  exemplu,  sînt  mai  puţin  determinate  pozitiv 
la  nivelul  sistemului  social  global  (juridic-moral),  şi 
mai  mult  negativ,  adică  prin  introducerea  unor  res¬ 
tricţii,  a  unor  limitări:  excluderea  omorului,  a  jignirilor 
de  orice  fel,  a  necinstei,  a  minciunii,  înşelătoriei  etc.  In¬ 
teresant  este  faptul  că  în  psihosociologia  organizaţiei 

occidentale  este  indicat  mai  mult  acest  din  urmă  tip 
de  conducere  de  către  sistemul  superior  a  unui  sistem, 
aornindu-se  în  special  de  la  cazul  întreprinderii  capita- 
,âste.  Aceasta  nu  are  o  funcţie  sociai-globală,  decisa  de 
sistemele  sociale,  ci  o  funcţie  privată:  aducerea  de  pro¬ 
fit  proprietarilor.  Din  această  cauză,  obiectivul  organi¬ 
zaţiilor  economice  şi  modul  lor  de  organizare  sînt  în 
principiu  la  latitudinea  acestora,  societatea  globală  in¬ 
tervenind  doar  cu  o  serie  de  limitări,  în  special  prin 
intermediul  sistemului  juridic. 

Analiza  unui  sistem  de  activitate  social -umană  tre¬ 
buie  să  pornească  de  la  delimitarea  gradului  de  auto¬ 
nomie  al  respectivului  sistem  în  raport  cu  sistemele 
superioare  din  care  face  parte. 

Deciziile  care  determină  obiectivele  cele  mai  generale 
ale  unui  sistem  de  activităţi,  în  special  în  cazul  în  care 
acestea  sînt  legate  de  cerinţe  sociale  generale,  au,  de  re¬ 
gulă,  un  caracter  politic.  Deciziile  cu  privire  la  modul 
de  realizare  al  respectivelor  obiective  sînt  decizii  teh¬ 
nice.  Conducerea  politică  la  toate  nivelurile  vieţii  so¬ 
ciale,  despre  necesitatea  creşterii  căreia  se  insistă  în 
special  în  ultimele  documente  ale  P.C.R..  ( Raport  la 
Conferinţa  Naţionala  a  P.C.R.  din  1967,  Expunere  la 
deschiderea  colocviului  privind  problemele  ştiinţei  con¬ 
ducerii  societăţii  din  6  martie  1972  şi  Raport  la  Con¬ 
ferinţa  Naţionala  a  P.C.R.  din  1972),  se  referă  tocmai 
la  punerea  în  evidenţă  a  cerinţelor  sociale  generale  de 
care  trebuie  ţinut  seama  în  toate  sferele  (15),  (17),  (19). 
în  fapt,  această  cerinţă  exprimă  necesitatea  ea  deciziile 
de  ordin  tehnic  să  fie  luate  considerîndu-se  în  perma¬ 
nenţă  sensul  lor  social  general,  funcţia  lor  socială. 


2.4.  IERARHIA  ORGANIZAŢIONALA 

Faptul  că  sistemul  unei  activităţi  suficient  de  com¬ 
plexe,  la  care  participă  un  număr  suficient  de  mare 
de  indivizi,  este  compus  dintr-o  mulţime  de  subsisteme 
plasate  la  mai  multe  nivele  îi  dă  acestuia  un  aspect  ie¬ 
rarhizat.  între  două  subsisteme  pot  exista  două  tipuri 

mari  de  relaţii:  a)  relaţii  de  coordonare  şi  de  cooperare: 
relaţii  dintre  subsistemele  între  care  s-a  făcut  diviziunea 
funcţională  în  vederea  realizării  unui  obiectiv  oarecare; 
sînt  relaţii  pe  orizontală;  b)  relaţii  de  subordonare  şi 
de  supraordonare;  relaţii  pe  verticală,  ierarhice:  relaţii¬ 
le  dintre  un  sistem  şi  subsistemele  sale  în  general.  Siste¬ 
mul  supraordonat  conduce  sistemul  subordonat,  ierar¬ 
hizarea  începe  odată  cu  diferenţierea  funcţiei  de  condu¬ 
cere.  în  momentul  în  care  funcţia  de  conducere  este 
exercitată  de  o  persoană  sau  de  către  un  grup  de  per¬ 
soane  aparte,  între  sistemul  de  conducere  şi  -celelalte 
subsisteme  conduse  apar  relaţii  de  supraordonare-subor- 
donare.  Sistemul  de  conducere  are  deci  o  poziţie  aparte 
în  relaţiile  cu  celelalte  subsisteme:  el  generează  relaţii 
ierarhice.  Relaţiile  ierarhice  pot  fi  reprezentate  în  felul 
următor: 


Organizaţiile,  fiind  sisteme  de  activitate  cu  un  înalt 
grad  de  complexitate,  prezintă,  de  regulă,  mai  multe 
niveluri  ierarhice,  care  pot  depăşi  în  unele  cazuri 
mai  rare  chiar  numărul  de  7,  cele  mai  frecvente  fiind 
organizaţiile  cu  3 — 5  niveluri  ierarhice.  Relaţiile  ierar¬ 
hice  sînt  rezultatul  diferenţierii  funcţionale  pe  vertica¬ 
lă  de-a  lungul  schemei:  scop - ^-mijloc - *-scop 

- >  . . .  Un  obiectiv  general  este  divizat  în  mai  mul¬ 
te  subobiective,  care  constituie  mijloacele  realizării  sale. 
Subobiectivele  pot  fi  şi  ele  la  rîndul  lor  divizate  în  alte 
subobiective  ş.a.m.d.  Fiecare  serie  de  obiective  care  ia 
naştere  prin  această  diviziune  reprezintă  un  nivel  ierar¬ 
hic.  La  fiecare  nivel  ierarhic  sînt  organizate  o  serie  de 
sisteme  de  activitate  care  reprezintă  mijloace  ale  rea¬ 
lizării  obiectivului  de  la  nivelul  superior.  Ia  naştere  în 
acest  fel  o  organizare  piramidală ,  în  vîrful  piramidei 
situîndu-se  conducerea  întregului  sistem,  iar  la  baza 
executanţii.  După  cum  se  poate  observa,  ierarhia  orga- 
nizaţională  se  constituie  exact  pe  schema  diviziunii  func- 

ţionale  a  sistemului.  Piramida  ierarhiei  organizaţionale 
poate  fi  prezentată  în  felul  următor: 


Organizaţia  în  care  apare  cel  mai  clar  o  asemenea 
organizare  piramidală  este  cea  militară:  fiecare  unitate 
este  compusă  din  mai  multe  subunităţi,  iar  acestea  din 
mai  multe  subunităţi  ş.a.m.d.:  armată,  divizii,  regimente, 
batalioane,  companii,  grupe. 

Fiecare  nivel  ierarhic  este  condus  de  către  nivelul  ie¬ 
rarhic  imediat  superior,  conduoînd,  la  rîndul  său,  nive¬ 
lul  ierarhic  imediat  inferior.  Pornind  de  la  această  idee, 
T,  T.  Paterson  consideră  că  nivelurile  ierarhice  ale  unei 
organizaţii  sînt  în  funcţie  de  ierarhia  deciziilor,  iar 
deciziile  sînt  ierarhizate  în  raport  cu  gradul  lor  de  ge¬ 
neralitate.  El  distinge  şase  asemenea  „zone'c  sau  niveluri 
de  luare  a  deciziilor  (66 — 54 — 59): 

—  deciziile  care  stabilesc  politica  organizaţiei.  La 
acest  nivel  sînt  decise  obiectivele  mari  ale  organiza¬ 
ţiei; 

—  deciziile  care  stabilesc  programele,  adică  princi¬ 
palele  mijloace  (subobiective)  care  trebuie  executate 
în  vederea  realizării  deciziilor  politice  generale. 

La  acest  nivel  se  plasează  cadrele  superioare  care  fac 
parte  din  conducerea  organizaţiei; 

—  deciziile  interpretative,  la  nivelul  cadrelor  medii: 
programele  generale  sînt  defalcate  în  modalităţi  mai 
concrete  de  acţiune; 

—  deciziile  rutiniere,  la  nivelul  muncitorilor  specia¬ 
lizaţi.  Sînt  decizii  care  stabilesc  modul  de  realizare  a  de¬ 
ciziilor  de  la  nivelul  superior  în  funcţie  de  situaţia  con¬ 
creta  şi  de  cunoştinţele  profesionale; 

—  deciziile  automate,  la  nivelul  muncitorilor  semica- 
lilicaţi.  Procesul  de  activitate  fiind  prescris,  trebuie  de¬ 
cis  felul  în  care  el  este  dus  la  bun  sfîrşit.  Este  cazul,  de 
exemplu,  al  muncitorilor  de  la  o  bandă  rulantă  care 
asamblează  două  piese; 

—  deciziile  vegetative,  la  nivelul  muncitorilor  ncca- 
lificaţi.  Reprezintă  forma  cea  mai  elementară  a  deci¬ 
ziilor.  Ce  trebuie  făcut  şi  cum  trebuie  făcut  este  decis 
la  nivelurile  superioare,  deciziile  de  la  acest  nivel  refe- 
rindu-se  doar  la  varierea  diferitelor  elemente  ale  ope¬ 
raţiilor. 

Fiecare  nivel  ierarhic  concretizează  deci  deciziile  ve¬ 
nite  de  la  nivelul  superior,  dînd  un  cadru  tot  mai  precis 
activităţii  de  la  nivelul  inferior.  Schema  lui  Patierson, 
elaborată  pe  cazul  organizaţiilor  Industriale,  este  dis¬ 
cutabilă  în  multe  puncte.  Am  redat-o  însă  tocmai  pen¬ 
tru  că  ea  intenţionează  să  scoată  în  evidenţă  un  aspect 
important  al  sistemului  ierarhic:  o  ierarhie  specifica 
de  decizii. 

Structura  generală  a  unei  organizaţii  poate  fi  repre¬ 
zentată  grafic  sub  forma  unei  organigrame,  unde  sînt 
reprezentate  principalele  subsisteme  care  compun  sis¬ 
temul  unei  activităţi  şi  relaţiile  dintre  ele  orizontale 
şi  verticale.  Mai  ales  în  proiectarea  organizaţiilor  eco¬ 
nomice,  organigramele  constituie  instrumente  deosebit 
de  importante  (40). 

2.5.  PUTERE  ŞI  AUTORITATE 

Sistemele  de  activitate  sînt  realizate  de  oameni,  iar 
oamenii  sînt,  la  rîndul  lor,  sisteme  relativ  autonome,  ac¬ 
ţiunile  pe  care  le  întreprind  fiind  rezultatul  propriilor 
lor  decizii.  Din  acest  motiv,  funcţionarea  oricărei  orga¬ 
nizări  sociale  are  ca  una  dintre  problemele  fundamentale  I 
determinarea  indivizilor  umani  de  a  acţiona  într-un  a-  l 
numit  mod  şi  de  a  nu  acţiona  în  alte  moduri.  Această 
relaţie  prin  care  un  individ  uman  determină  un  alt  in¬ 
divid  uman  să  acţioneze  într-un  anumit  fel  este  descrisă 
prin  intermediul  unor  concepte  speciale,  dezvoltate  de 
psihologia  socială:  influenţă,  control,  putere  ţi  autori¬ 
tate  (45—218—220). 

Conceptul  cel  mai  general  este  cel  de  influenţa.  Prin 
influenţă  se  înţelege  acţiunea  unui  individ  de  a  deter¬ 
mina  într-un  anumit  sens  acţiunea  unui  alt  individ.  Pro¬ 
fesorul  caută  să-l  influenţeze  pe  elev  în  sensul  unei 
atitudini  pozitive  faţa  de  învăţătură.  Maistrul  ac¬ 
ţionează  în  sensul  influenţării  muncitorului  de  a  avea 
o  atitudine  pozitivă  faţă  de  muncă,  de  a  realiza  în 
condiţii  bune  sarcinile  pe  care  le  are  de  îndeplinit.  In¬ 
fluenţa  poate  fi  pozitivă  (activitatea  celui  influenţat 
se  desfăşoară  în  sensul  intenţionat  ele  -cel  care  caută  să 
influenţeze),  nulă  (activitatea  de  influenţă  nu  are  nici 
un  rezultat)  şi  negativă  (influenţa  are  un  rezultat  opus 
celui  dorit)  (45 — 219),  Profesorul  care  influenţează  pe 
elev  poate  reuşi  să  creeze  o  atitudine  pozitivă  faţă  de 
formarea  sa,  poate  să-l  lase  indiferent  sau  îi  poate  crea, 
dimpotrivă,  o  atitudine  inversă  decît  cea  intenţionată, 
adică  o  atitudine  negativă  faţă  de  învăţătură.  Efectele 
acestea  ale  influenţei  au  fost  studiate  în  special  în  ca¬ 
zul  activităţii  de  propagandă. 

Controlul  se  referă  la  o  influenţă  pozitivă,  care  a 
avut  succes.  Un  nivel  ierarhic  controlează  nivelul  in¬ 
ferior  numai  în  măsura  în  care  reuşeşte  să-l  influenţeze 
în  sensul  dorit.  Lipsa  de  control  implică  fie  inexisten¬ 
ţa  unei  influenţe,  fie  ineficacitatea  ei. 

Puterea,  spre  deosebire  de  influenţă,  care  se  referă  la 
acte  reale  de  determinare,  vizează  doar  posibilitatea, 
potenţialitatea.  Un  nivel  ierarhic  are  putere  asupra  ni¬ 
velului  subordonat,  în  sensul  că  el  are  capacitatea,  posi¬ 
bilitatea  de  a-1  influenţa  şi  controla,  adică  dispune  de 
instrumentele  unui  asemenea  control.  Un  miliţian,  de 
exemplu,  are  putere,  în  anumite  condiţii,  sa  oprească  o 
maşină.  Aceasta  nu  indică  însă  nimic  în  legătură  cu 
faptul  ca  el  foloseşte  sau  nu  această  putere  în  cutare  sau 
cutare  situaţie. 

Autoritatea  este  o  putere  legitimă,  adică  puterea  ca¬ 
re  revine  rinei  persoane  în  virtutea  rolului  sau  poziţiei 
sale  într-o  organizaţie.  Pentru  a  fi  completă,  autoritatea 
trebuie  să  fie  acceptată  ca  atare  de  cel  care  potenţial 
este  obiectul  influenţei.  Un  profesor  are  autoritate  în 
virtutea  locului  şi  rolului  său;  dacă  însă,  din  diferite 
cauze,  elevii  nu-i  acceptă  influenţa,  el  va  fi,  real,  lipsit 

de  autoritate.  Autoritatea  funcţionează  numai  în  condi¬ 
ţiile  în  care  cel  influenţat  accepta  influenţa  în  virtu¬ 
tea  acceptării  ordinii  formale  care  îi  stă  la  bază.  Con¬ 
formarea  la  autoritate  este  de  natura  a  o  confirma  pe 
aceasta  ca  autoritate,  în  timp  ce  neoonformarea  consti¬ 
tuie  totodată  o  infirmare  a  autorităţii  (5).  Puterea  poa¬ 
te  fi  legala,  autorizată  sau  ilegală,  neautorizată  (45 — 
201).  Un  hoţ  are  puterea  de  a  intra  într-o  casă,  dar 
nu  are  şi  autoritatea  de  a  o  face.  Actul  său  apare  ca 
un  uz  ilegal  de  putere. 

Autoritatea  poate  izvorî  nu  numai  din  poziţia  for¬ 
mala  a  unui  individ  Înîr-un  sistem  organizat,  ci  şi  din 
capacitatea  individuală,  din  gradul  de  Încredere  dobîn- 
dit.  Un  specialist  are  autoritatea  nu  numai  din  cauza 
funcţiei  sale,  ci  şi  datorită  recunoaşterii  capacităţilor 
sale. 

într-o  organizaţie,  pentru  ca  activitatea  divizată  între 
mai  multe  persoane,  pe  orizontala  şi  pe  verticală,  să 
poată  funcţiona,  este  necesar  sa  se  definească  cît  mai 
clar  posibil  şi  să  se  consfinţească  în  statute,  regulamente, 
norme  etc.  (adica  să  se  autorizeze)  relaţiile  de  influenţă 
dintre  indivizii  care  ocupă  diferitele  poziţii.  Totalita¬ 
tea  relaţiilor  de  influenţă  acceptate  formal  de  către  or¬ 
ganizaţie  formează  structura  de  autoritate.  Structura 
ele  autoritate  poate  fi  concepută  ca  o  mulţime  de  relaţii 
de  putere  diadice,  cele  mai  frecvente  fiind  acelea  din¬ 
tre  un  şef  şi  subordonaţii  săi.  Pentru  a  determina  mul¬ 
ţimea  indivizilor  între  care  influenţele  sînt  legitime, 
organizaţiile  definesc  domeniul  sau  intervalul  de  con¬ 
trol  al  fiecărui  şef,  adică  mulţimea  persoanelor  asupra 
cărora  el  are  autoritate  (45 — 216). 

Autoritatea  este,  în  general,  asimetrică  şi  tranzitivă. 
Dacă  A  are  autoritate  asupra  lui  B  într-o  anumita  pri¬ 
vinţă,  se  presupune,  de  regulă,  că  în  aceeaşi  privinţă  B 
nu  are  autoritate  asiuipra  lui  A,  deci  autoritatea  este 
asimetrică.  în  relaţiile  orizontale,  de  cooperare,  autori¬ 
tatea  este  însă  de  multe  ori  simetrică.  Este  tranzitivă,  în 
sensul  că  fiecare  nivel  ierarhic  are  autoritate  nu  numai 
asupra  nivelului  ierarhic  imediat,  ci  şi  asupra  tutu¬ 
ror  nivelurilor  ierarhice  subordonate  acestuia  din  urmă.  1 

Pentru  buna  funcţionare  a  organizaţiilor,  exista  însă. 
adesea  limitări  importante  ale  tranzitivităţii  autorităţii. 

In  raport  cu  motivele  pentru  care  o  putere  este 
acceptata,  există  mai  multe  tipuri  de  autori¬ 
tate.  A  devenit  clasica,  deşi  destul  de  simplificată, 
clasificarea  autorităţii  făcută  de  Max  Weber  (83).  El 
formulează  trei  mari  tipuri  de  autoritate:  autoritatea 
tradiţionala ,  cînd  legitimitatea  provine  din  modurile  de 
organizare  stabilite  în  trecut  şi  transmise  sub  formă  de 
tradiţie;  autoritatea  barismatică  nu  provine  dintr-un  a- 
num.it  sistem  de  reguli  sau  de  legi,  ci  din  calităţile  per¬ 
sonale  ale  conducătorului;  autoritatea  legal-raţională, 
specifică  organizaţiilor  moderne,  cînd  legitimitatea  vi¬ 
ne  în  acest  caz  din  existenţa  unor  reguli  impersonale, 
stabilite  raţional. 


2.6.  SISTEMUL  DE  COMUNICAŢII 

Fiecare  acţiune  care  compune  sistemul  complex  al 
activităţii  este  determinată  de  o  anumită  decizie.  Dar 
pentru  luarea  unei  decizii  este  nevoie  de  informaţii.  Mai 
mult,  pentru  realizarea  unei  decizii  luate  de  către  un 
for  superior,  este  necesar  ca  mai  întîi  respectiva  decizie 
să  fie  comunicată  celui  care  trebuie  s-o  execute.  Func¬ 
ţionarea  coordonată  a  tuturor  sistemelor  componente 
depinde  de  un  complex  de  canale  de  comunicaţie  care 
leagă  între  ele  atît  diferitele  elemente  ale  sistemului,, 
cît  şi  sistemul  de  mediu  înconjurător.  Una  dintre  acti¬ 
vităţile  cele  mai  importante  ale  oricărui  sistem,  de  acti¬ 
vitate  este  aceea  de  a  culege  şi  transmite  informaţii. 
Eficienţa  sistemului  global  depinde  în  mare  măsura 
dc  organizarea  şi  de  funcţionarea  sistemului  de  comu¬ 
nicaţii.  Vom  enunţa  aici  doar  cîteva  dintre  problemele' 
mai  importante  legate  de  sistemul  de  comunicaţii. 

Sistemul  canalelor  de  comunicaţie.  Thelen  pune  în 
evidenţă  faptul  că  un  sistem  social  organizat  implică 
o  restricţie  a  comunicaţiilor  între  membrii  sai.  Daca  st- 
va  lua,  de  exemplu,  un  grup  neorganizat  de  60  de  per¬ 
soane,  numărul  potenţial  de  canale  de  comunicaţie  este 

de  n(n — 1)/2,  adică  1  770.  Dacă  grupul  este  însă  or¬ 
ganizat  într-o  reţea  de  5  echipe  a  cîte  12  oameni,  din. 
care  cîte  un  om  are  o  funcţie  distinctă,  el  intrînd  în 
relaţii  de  comunicaţie  cu  ceilalţi  4,  atunci  numărul 
canalelor  este  redus  la  10  în  condiţiile  unei  independen¬ 
ţe  complete  sau  la  4  într-o  organizaţie  de  comunicaţii 
de  tip  serial  (45 — 225).  Perfecţionarea  organizării  mer¬ 
ge  în  sensul  introducerii  unor  restricţii  în  comunicaţie» 
astfel  incit  să  fie  excluse  canalele  întâmplătoare  şi  sa 
fie  menţinute  numai  canalele  necesare  realizării  obiec¬ 
tivelor  organizaţionale.  în  termenii  teoriei  informaţiei» 
comunicaţiile  lipsite  de  restricţii  produc  în  sistem  zgo¬ 
mot.  Ashby,  aşa  cum  rezumă  Thelen,  demonstrează  fap¬ 
tul  ca  realizarea  stabilităţii  unui  suprasistem  ar  necesita 
un  timp  infinit  de  lung  dacă  ar  exista  „comunicaţii  de¬ 
pline  şi  bogate11  între  subsisteme,  deoarece  aceasta  ar 
implica  exigenţa  ca  toate  variabilele  subsistemelor  să 
fie  satisfăcute  d intr-o  dată,  ceea  ce  este  un  eveniment 
foarte  improbabil.  Dacă  însă  comunicaţia  dintre  subsis¬ 
teme  este  restrînsă,  atunci  fiecare  subsistem  realizează 
propria  sa  stabilitate  în  condiţiile  unor  interferenţe  mi¬ 
nime.  Restrîngerea  comunicaţiilor  face  posibilă  acumu¬ 
larea  succesului,  în  timp  ce  existenţa  unor  comunicaţii 
nelimitate  la  nivelul  întregului  suprasistem  face  ca  suc¬ 
cesul  să  fie  de  tipul  „totul  sau  nimic"  (45-— 226). 

Codarea  informaţiei.  Pentru  ca  informaţia  să  fie  uti¬ 
lă,  ea  trebuie  să  fie  adunată  şi  transmisă  într-o  anu¬ 
mita  forma,  într-un  anumit  cod.  Fiecare  organizaţie» 
fiecare  subsistem  al  organizaţiei  tinde  să-şi  elaboreze 
un  cod  propriu  prin  intermediul  căruia  să  recepţioneze 
informaţia  necesară.  Codul  are  două  funcţii:  a)  selec¬ 
tează  numai  informaţia  considerată  semnificativă,  nelă- 
sînd  să  pătrundă  informaţii  nesemnificative,  şi  b)  fur¬ 
nizează  informaţia  într-o  manieră  utilizabilă.  De  aici 
şi  problema  traducerii  unui  cod  într-altul  atît  la  intra¬ 
rea  informaţiei  în  sistem,  cît  şi  la  trecerea  informaţiei, 
dintr-un  subsistem  într-altul. 

Volumul  de  informaţie  manipulabil.  De  regulă,  lua¬ 
rea  deciziilor  este  influenţată  negativ  atît  de  lipsa  in¬ 
formaţiilor,  cît  şi  de  excesul  de  informaţii.  Informaţiile 
prea  sărace  nu  pot  funda  un  proces  de  decizie  suficient 

de  eficient.  Dacă  pînă  acum  activităţile  social-umane 
se  constituiau  în  condiţiile  unei  sărăcii  absolute  de  cu¬ 
noştinţe  şi  informaţii,  în  ultimul  timp  a  început  să 
apară  un  gen  nou  de  lipsă,  relativ ă.  Devin  din  ce  în 
ce  mai  importante  limitele  sistemelor  particulare  de 
înregistrare  şi  de  utilizare  a  informaţiilor  existente.  Da¬ 


torită  dezvoltării  rapide  a  ştiinţei  şi  tehnicii  în  epoca 
contemporană,  există,  aşa  cum  remarcă  mulţi  cercetă¬ 
tori,  un  exces  de  informaţie  care  nu  poate  fi  recepţio¬ 
nat,  transmis  sau  utilizat  integral  şi  adecvat  :în  proce¬ 
sul  de  luare  a  deciziilor.  Aşa  se  explică  de  ce  multe 
dintre  deciziile  luate  la  diferite  nivele  ale  societăţii  sînt 
fundate  pe  o  informaţie  mult  mai  săracă  şi  mai  dis¬ 
torsionata  decît  informaţia  disponibilă  în  mod  real. 
Este  evident  că  mecanismele  de  cunoaştere,  culegere  şi 
prelucrare  a  informaţiei  sînt  responsabile  de  acest  de¬ 
calaj  dintre  bogăţia  informaţiei  disponibile  şi  sărăcia 
informaţiei  utilizate.  Pe  de  altă  parte  însă,  pătrunderea 
în  sistem  a  unei  mase  excesive  de  informaţii  poate  duce 
la  blocarea  mecanismelor  de  luare  a  deciziilor.  De  aceea 
un  sistem  eficace  de  informaţie  este  înalt  selectiv:  el 
reţine  numai  informaţia  relevantă  şi  totodată  utiliza¬ 
bilă.  Selectivitatea  are  însă  limitele  sale  funcţionale. 
Ea  nu  trebuie  să  blocheze  pătrunderea  în  sistem  a 
informaţiilor  care,  deşi  actual  nu  sînt  utilizabile,  sînt 
potenţial  utilizabile.  Există  destul  de  frecvent  cazul 
de  autosufocare  informaţională:  blocarea  recepţionarii 
informaţiilor  care  ar  putea  duce  la  perfecţionarea  sis¬ 
temului.  Nu  numai  indivizii,  ci  şi  diferitele  sisteme  pot 
prezenta  simptome  grave  de  subdezvoltare  infor¬ 
maţională. 

Eficienţa  reţelelor  de  comunicaţie.  S-au  făcut  multe 
experienţe  (Dubin,  Leavitt,  Guetzow,  Simon  etc.)  în 
vederea  stabilirii  celor  mai  eficiente  tipuri  de  organi¬ 
zare  a  reţelelor  de  comunicaţie.  Rezultatele  nu  sînt  însă 
suficient  de  concludente  mai  ales  cînd  este  vorba  de 
comunicaţiile  din  sistemele  noneconomice. 

Direcţia  şi  tipul  mesajelor  transmise.  Exista  mai 
multe  direcţii  de  transmitere  a  informaţiilor  necesare 
funcţionării  unui  sistem  de  activitate:  a)  informaţii  ve¬ 
nite  din  exterior;  b)  informaţii  care  circulă  pe  canale 

orizontale  şi  c)  informaţii  care  circula  pe  canale  ver¬ 
ticale.  în  general,  fiecare  dintre  aceste  tipuri  de  canale 
sînt  caracterizate  prin  anumite  tipuri  de  mesaje  trans¬ 
mise.  Vertical,  de  sus  în  jos,  circulă  în  special  ordine, 
decizii,  instrucţiuni  în  ceea  ce  priveşte  activitatea  sau 
informaţii  cu  caracter  formativ-propagandistic.  Comu¬ 
nicaţiile  verticale  de  jos  în  sus  transmit  informaţii  des¬ 
pre  realizarea  deciziilor  şi  despre  problemele  şi  difi¬ 
cultăţile  apărute  în  cursul  activităţii  şi  care  pot  fi 
rezolvate  numai  de  către  nivelurile  ierarhice  superioare. 
Comunicaţiile  în  sus  reprezintă  de  aceea  un  deosebit  de 
important  feed-back  al  activităţii  organizate.  De  jos 
în  sus  sînt  şi  canale  de-a  lungul  cărora  se  realizează 
participarea  la  conducerea  întregului  sistem.  Acest  tip 
de  comunicaţii  are  o  pondere  foarte  scăzuta  în  organi¬ 
zaţiile  tradiţionale  de  tip  predominant  autoritar,  do- 
bîndind  un  loc  central  în  organizaţiile  de  tip  partici¬ 
pativ  pe  care  dinamica  societăţii  contemporane  tinde 
să  le  impună  din  ce  în  ce  mai  mult. 

Comunicaţiile  orizontale  sînt,  în  general,  cerute  de 
necesităţile  de  coordonare  şi  de  cooperare  între  unită¬ 
ţile  plasate  la  acelaşi  nivel  ierarhic. 


2.7.  SISTEMUL  DE  STATUTE  ŞI  DE  ROLURI 

în  ultimă  instanţă,  individul  uman  este  factorul  activ 
elementar  al  oricărui  sistem  social.  Sistemul  unei  acti¬ 
vităţi  apare  de  aceea  ca  un  ansamblu  de  indivizi  care 
ocupă  locuri  diferite  în  structura  sistemului  şi  realizea¬ 
ză  fiecare  una  sau  mai  multe  operaţii.  Ansamblul  acti¬ 
vităţilor  pe  care  un  individ  care  ocupă  o  anumită  po¬ 
ziţie  în  sistemul  organizat  trebuie  să  le  realizeze  este 
denumit  în  sociologie  rol.  în  organizarea  industriala, 
în  general,  rolul  apare  şi  sub  denumirea  de  „post  de 
muncă ,f.  De  exemplu,  rolul  de  maistru,  de  inginer,  de 
tată,  de  conducător  politic,  de  profesor,  de  elev  etc. 
Crearea  de  roluri  este  o  modalitate  de  realizare  a  divi¬ 
ziunii  muncii,  a  diferenţierii  funcţionale.  Dacă  într-un 
sistem  organizat  apare  o  cerinţă  nouă,  se  creează  un 

rol  special,  al  cărui  conţinut  este  satisfacerea  respec¬ 
tivei  cerinţe.  Necesitatea  de  a  asigura  creta  şi  buretele 
naşte  rolul  elevului  de  serviciu.  Necesitatea  rezolvării 
problemelor  de  adaptare  psihologică  şi  de  eliminare 
prin  mijloace  psihologice  a  conflictelor  şi  tensiunilor 
psihice  a  generat  rolul  de  consultant  psihologic  etc. 

Dar,  pentru  că  fiecare  individ  poate  să-şi  realizeze 
rolul  său  numai  dacă  este  angrenat  într-un  sistem  de 
relaţii  de  cooperare,  subordonare  şi  supraordonare 
adecvat,  adică  în  măsura  în  care  ceilalţi  indivizi  cu 
care  interacţionează  se  comportă  într-un  mod  cores¬ 


punzător,  este  important  a  se  preciza,  pe  lîngă  rolul 
individului,  şi  statutul  sau,  adică  locul  pe  care-1  o-cupă 
în  relaţiile  ou  ceilalţi  indivizi.  Daca  rolul  cuprinde  mul¬ 
ţimea  aşteptărilor  celorlalţi  faţă  de  comportamentul 
respectivului  individ  (rolul  medicului  este  echivalent 
cu  ceea  ce  se  aşteaptă  să  facă  un  medic),  statutul  re¬ 
prezintă  mulţimea  aşteptărilor  individului  faţă  de  com¬ 
portarea  celorlalţi  faţă  de  el.  Statutul  medicului  este 
compus  din  comportamentele  şi  atitudinile  aşteptate  ale 
celor  care  intră  în  contact  cu  el  ca  medic:  bolnavul, 
colegul  său  medic,  sora  etc.  Rolul  apare  deci  ca  o 
mulţime  de  valori,  norme,  modele  de  comportare  care 
reglementează  activitatea  unui  individ,  în  timp  ce  sta¬ 
tutul  consta  în  mulţimea  de  valori,  norme,  modele  de 
comportare  care  reglementează  comportarea  celorlalţi 
faţa  de  respectivul  individ.  Pentru  ca  un  individ  sa-şi 
realizeze  în  condiţii  bune  rolul  său,  este  necesar  să 
i  se  asigure  un  statut  corespunzător.  Un  şef  de  secţie 
nu  poate  sa-şi  îndeplinească  normal  rolul  său  dacă  rni-i 
este  asigurat  un  statut  adecvat:  şefii  sai  trebuie  să-î 
furnizeze  deciziile  şi  materialele  necesare  activităţii  sale, 
fără  însă  a-i  restrînge  sfera  libertăţii  de  decizie;  subor¬ 
donaţii  trebuie  să  îndeplinească  dispoziţiile  sale  etc. 

Datorită  faptului  ca  statutele  şi  rolurile  oferă  o  de¬ 
scriere  deosebit  -de  completă  a  sistemelor  de  activitate, 
adesea  structura  sociala,  în  general,  şi  structura  unui 
sistem  social  particular,  în  special,  sînt  definite  în  ter¬ 
menii  sistemului  de  statute  şi  de  roluri.  Constituirea 

unei  organizaţii  înseamnă,  de  fapt,  constituirea  unui 
sistem  de  statute  şi  roluri  în  aşa  fel,  încît  activitatea 
umană  modelată  de  acesta  să  realizeze  finalitatea  dată. 
Sistemul  de  statute  şi  roluri  are  două  funcţii  majore: 
fixează  modalităţile  specializate  de  activitate,  rezultate 
din  diviziunea  muncii  şi  asigură  coordonarea  activităţi¬ 
lor  individuale.  Contribuţia  fiecărui  individ  la  realiza¬ 
rea  finalităţii  sistemului  social  la  care  participa  se  face 
prin  realizarea  rolului  său.  Realizîndu-se  cerinţele  de 
rol  care  revin  fiecărui  participant,  se  asigura  totodată 
în  mod  automat  şi  un  minim  necesar  de  cooperare.  So¬ 
ciologia  a  demonstrat  faptul  că  orice  sistem  de  activi¬ 
tate  socială  rinde  să  genereze  în  mod  spontan  un  ase¬ 
menea  sistem  de  roluri  şi  statute,  adică  să  se  autoorga- 
nizeze.  A  proiecta  conştient  sistemul  unei  activităţi  so¬ 
ciale  înseamnă  în  primul  rînd  a  proiecta  un  sistem 
complex  de  statute  şi  de  roluri. 


2.8.  FORMAL  ŞI  INFORMAL 

■  i 

Formularea  unui  sistem  de  statute  şi  roluri  ca  mijloc 
esenţial  de  creare  a  unei  organizaţii  a  fost  utilizata  în 
practica  organizaţională  încă  din  cele  mai  vechi  tim¬ 
puri.  La  început  în  formele  tradiţiei,  iar  mai  apoi  prin 
formularea  „pe  hîrtie",  adică  în  statuturi,  în  normative, 
coduri  de  legi  şi  regulamente,  fiecare  organizaţie  a  cău¬ 
tat  să-şi  constituie  în  mod  cit  mai  raţional  posibil  uit 
sistem  propriu  de  statute  şi  de  roluri.  Acest  sistem  for¬ 
mulat  oficial,  „pe  hîrtie“,  de  statute  şi  de  roluri  a  că¬ 
pătat  denumirea  de  organizaţie  formala  sau  nivel  for¬ 
mal  al  organizaţiei.  între  activitatea  reală  şi  sistemul 
formal  există  mereu  un  decalaj.  Pe  de  o  parte,,  nu 
toate  cerinţele  organizării  formale  sînt  realizate  inte¬ 
gral  la  un  moment  dat  şi,  pe  de  alta  parte,  există  o 
mulţime  de  acţiuni  reale  care  nu  sînt  'prevăzute  în  de¬ 
scrierea  formala.  Un  muncitor  face  o  glumă,  zîmbeşte 
sau  se  încruntă  cînd  primeşte  o  dispoziţie,  cere  un  sfat 
de  la  colegul  său  ere.  Toate  aceste  acte  nu  sînt  prevă- 

ziite  în  sistemul  formal.  Pentru  a  desemna  mulţimea 
actelor  care  nu  sînt  prevăzute  în  sistemul  formal  al 
unei  organizaţii  se  foloseşte  denumirea  de  sistem  infor¬ 
mai  sau  nivel  informai  al  organizaţiei.  Organizaţiile  sînt 
sisteme  social-umane  în  care  acţionează  nu  numai  ce¬ 
rinţele  puse  formal,  ci  şi  alte  cerinţe:  cerinţe  psiholo¬ 
gice  şi  sociale  ale  oamenilor,  ale  grupurilor  umane. 
Acestea  declanşează  comportamente  care  nu  sînt  legate 
de  realizarea  finalităţilor  organizaţiei  prin  originea  lor, 
clar  pot  influenţa  pozitiv  sau  negativ  realizarea  aces¬ 
tora.  Sau,  în  funcţie  de  situaţia  concreta,  un  partici¬ 
pant  îşi  realizează  funcţia  sa  într-o  modalitate  diferită 
de  cea  formal  prescrisa,  dar  mai  eficientă. 

Orientarea  relaţiilor  umane,  printre  alte  aspecte,  a 
subliniat  şi  existenţa  nivelului  informai,  care  era  aproa¬ 
pe  ignorat  în  cadrul  teoriei  clasice  a  organizării.  O  or¬ 
ganizare  eficientă  nu  este  aceea  care  ignorează  sau  ex¬ 
clude  normativ  nivelul  informai,  ci  aceea  care  ştie  să 
organizeze  un  sistem  informai  pozitiv  care  să  contri¬ 
buie  la  realizarea  finalităţilor  formal  definite. 

în  aceasta  ordine  de  idei,  în  afară  de  sistemul  for¬ 
mal,  în  descrierea  organizaţiei  este  necesar  să  sc  con¬ 
sidere  şi  o  serie  de  alte  caracteristici,  ca,  de  exemplu, 
acelea  grupate  sub  denumirea  sintetică  de  cultură  sau 
climat  organizaţional.  Fiecare  sistem  organizat  produce 
în  mod  natural  propria  sa  cultură,  climatul  său  cultu¬ 
ral  şi  social  care  reflectă  atît  normele  şi  valorile  sis¬ 
temului  formal,  cît  şi  interpretarea  lor  în  sistemul  in¬ 
formai,  istoria  relaţiilor  umane  şi  sociale,  a  realizări¬ 
lor  şi  a  luptelor  interne,  aşteptările  şi  credinţele 
oamenilor  care  acţionează  aici,  tabuuri,  moravuri,  obi¬ 
ceiuri  şi  tradiţii,  sentimente  şi  atitudini  (45 — 66).  în 
climat  intră  o  serie  de  factori  inconştienţi  şi  imponde¬ 
rabili,  foarte  greu  de  măsurat,  care  au  însă  o  mare 
importanţă  pentru  desfăşurarea  întregii  activităţi.  Două 
întreprinderi  similare  din  punctul  de  vedere  al  obiec¬ 
tivelor  de  realizat,  al  utilajului  şi  al  organizării  formale 
pot  avea  climate  foarte  deosebite,  care  sînt  rezultatul 
istoriei  lor  particulare,  al  oamenilor  care  participă  la 
activitatea  lor  şi  al  interacţiunii  specifice  dintre 
aceştia. 

2.9.  MODELE  TEORETICE  GENERALE  ALE 
SISTEMELOR  ORGANIZATE 

Sistemele  organizate,  şi  în  special  organizaţiile,  au 
fost  obiectele  unor  variate  încercări  de  conceptualizare. 
Pînă  în  momentul  de  faţa  există  o  pluralitate  de  mo¬ 
dele  teoretice  generale  care  încearcă  să  surprindă  acest 
tip  specific  de  existenţă.  Modelul  produs  de  teoria  cla¬ 
sică  a  organizării  este  denumit  modelul  „raţional"  al 
organizării.  Specificul  său  este  că  se  plasează  exclusiv 
Ia  nivelul  formal.  După  cum  s-a  remarcat,  el  opera  o 
suprasimplificare:  surprindea  numai  activitatea  con¬ 
ştientă  de  diferenţiere  funcţională  şi  de  constituire  ra¬ 
ţională  a  unui  sistem  de  statute  şi  roluri  în  limitele 
unor  mijloace  tehnice  date;  este  bazat  pc  logica  maşi¬ 
nilor  şî  a  produselor  tehnologice,  pe  logica  costului, 
ignorînd  alte  logici  implicate  în  sistemul  organizat,  ca, 
de  exemplu,  logica  motivaţiei  umane,  a  creativităţii  etc. 
(33— 100— 101  j. 

După  cum  remarca  Gouldner  (36),  opus  modelului 
„raţional",  în  antropologia  culturală  şi  in  sociologia 
funcţională  a  fost  elaborat  un  alt  model  teoretic,  mo¬ 
delul  „sistemului  natural".  Sistemul  organizat  este  con¬ 
siderat  ca  un  sistem  social  natural,  constituit  din  anu¬ 
mite  necesităţi  sociale,  şi  umane  obiective  avind  pro¬ 
priile  sale  cerinţe  de  funcţionare,  propria  sa  organizare 
şi  funcţionare,  independent  de  conştiinţa  participanţilor. 
Acest  model  a  fost  dezvoltat  iniţial  pentru  descrierea 
sistemelor  sociale  ale  societăţilor  primitive,  fiind  apoi 
extins  prin  intermediul  sociologiei  la  societăţile  dezvol¬ 
tate  contemporane.  Dacă  modelul  raţional  clasic  tindea 
sa  ia  în  consideraţie  numai  activitatea  conştientă  de 
raţionalizare  a  sistemelor  organizate  în  special  la  nivel 
tehnic,  modelul  „natural"  tinde  sa  considere  mai  mult 
aspectele  inconştiente,  sociale  şi  psihologice,  nelasînd 
loc  pentru  activitatea  de  conducere  propriu-zisa,  cu 
funcţiile  sale  de  organizare  conştientă.  Din  această  ca¬ 
uză,  .ultimul  model  nu  putea  sa  ofere  o  bază  satisfăcă¬ 
toare  pentru  explicarea  comportamentului  conştient, 

orientat  spre  un  scop.  Şi  odată  cu  aceasta  nu  putea  ofe¬ 
ri  o  bază  pentru  dezvoltarea  unei  ştiinţe  eficiente  a  or¬ 
ganizării  şi  conducerii  care  sa  sprijine  organizaţiile  în 
efortul  lor  de  perfecţionare  şi  de  adaptare  continuă  la 
cerinţele  în  schimbare  ale  mediului. 

Orientarea  relaţiilor  umane  a  avut  marele  merit  de 
a  iniţia  o  depăşire  a  acestei  alternative.  Pe  de  o  parte, 
ea  a  analizat  în  mod  special  aspectele  psihosociale  ale 
organizaţiilor  şi,  pe  de  altă  parte,  a  încercat  să  formu¬ 
leze  o  serie  de  norme  ale  organizării  care  sa  ţină  seama 
de  aceste  aspecte.  Alături  de  organizarea  şi  de  condu¬ 
cerea  raţională  a  nivelului  tehnic  al  activităţii  este  adu¬ 
să  exigenţa  unei  organizări  şi  conduceri  raţionale  şi  la 
nivelul  psihosocial  al  organizării.  De  la  manipularea 


conştienta  a  factorilor  tehnici  are  loc  deci  o  deosebit 
de  importantă  deplasare  la  manipularea  conştientă  şi  a 
factorilor  psihosociali.  Cu  aceasta  apare  tot  mai  insis¬ 
tenta  necesitatea  unei  noi  sinteze  în  teoria  organizării 
sociale,  şi  anume  luarea  în  consideraţie  atît  a  factorilor 
tehnici,  cit  şi  a  factorilor  sociali  şi  psihosociali.  Aceas¬ 
ta  sinteza  se  realizează  printr-un  recurs  tot  mai  insis¬ 
tent  la  o  tratare  sistematică  a  organizaţiilor.  Poate  cel 
mai  tipic  exemplu  este  orientarea  cercetătorilor  grupaţi 
în  jurul  lui  Tavistock  Institute  din  Londra.  Lui  E.  L. 
Trist  i  se  datorează  dezvoltarea  conceptului  de  sistem 
sociotehnic.  Orice  organizaţie  productivă  sau  parte  a 
ei  este  o  combinaţie  a  tehnologiei  (cerinţă  de  sarcină,  echi¬ 
pament  şi  instrumente  folosite,  relaţii  fizice  de  activi¬ 
tate)  şi  un  sistem  social.  între  ele  există  o  mutuală 
interdependenţă  (71 — 90).  Din  acelaşi  grup,  mergînd 
însă  mai  departe,  A.  K.  Rice  consideră  organizaţiile  ca 
sisteme  deschise:  orice  organizaţie  „importă"  din  mediu 
diferite  lucruri,  le  utilizează  în  cadrul  unui  proces  de 
„conversiune"  şi  apoi  „exportă"  în  mediu  produse,  ser¬ 
vicii  şi  materiale  reziduale  caTe  rezultă  din  procesul 
de  conversiune  (71— 90).  Dezvoltarea  unei  asemenea 
teorii  fundate  pe  imaginea  sistemelor  deschise  stă  şi  la 
baza  lucrării  lui  Katz  şi  Kahn  (45).  în  general,  aceste 
tentative,  pe  lingă  faptul  că  se  află  doar  la  începutul 


elaborării  lor,  sînt  caracterizate  printr-o  lipsă  cronica 
a  dimensiunii  sociologice  propriu-zise,  despre  cauzele 
căreia  s-a  vorbit  în  capitolul  precedent.  De  asemenea, 
din  această  perspectivă  au  fost  mai  insistent  tratate  or¬ 
ganizaţiile  productive  şi  într-o  măsură  mult  mai  mică  cele¬ 
lalte  tipuri  de  organizaţii  şi  mult  mai  puţin  celelalte 
sisteme  sociale  care  nu  fac  parte  din  categoria  orga- 
iiizaţiilor. 

CAPITOLUL  3 

FUNCŢIE  ŞI  EFICACITATE 


3.1.  CERINŢA  FUNCŢIONALĂ,  FUNCŢIE,  OBIECTIV 

Pentru  a  putea  înţelege  ce  este  şi  cum  funcţionează 
un  sistem  organizat,  trebuie  pornit  de  la  încadrarea  sa 
în  sistemul  social-gloibal  al  cărui  element  structural  este. 
Cu  alte  cuvinte,  este  necesar  sa  înţelegem  locul  şi  rolul  pe 
care  îl  are  în  ansamblul  societăţii,  care  este  contribuţia 
sa  specifică  aici.  Orice  sistem  de  activitate  se  organi¬ 
zează  în  vederea  realizării  a  ceva.  O  întreprindere  pro¬ 
duce  bunuri  materiale,  o  alta  produce  servicii,  un  in¬ 
stitut  produce  ştiinţă,  un  altul  produce  formarea  profe¬ 
sională  a  indivizilor  umani  etc.  Producţia  fiecărui  sis¬ 
tem  de  activitate  (output-nl  său)  este  răspunsul  la  o 
nevoie  sau  cerinţă  funcţională  a  unui  alt  sistem,  fie 'că 
este  vorba  de  sistemul  social  global,  fie  de  un  subsistem 
al  acestuia.  Societatea  are  nevoie  de  indivizi  umani  ca¬ 
re  să  se  integreze  în  formele  sale  de  viaţa.  Această 
nevoie  socială  sau  cerinţă  funcţională  este  satisfăcută 
de  activitatea  de  formare  social-profesională  desfăşu¬ 
rată  într-o  mulţime  de  forme  şi  la  o  mulţime  de  niveluri 
ale  organizării  sociale.  O  întreprindere  are  nevoie  de 
repararea  şi  de  întreţinerea  utilajului  sau.  Pentru  a  sa¬ 
tisface  această  nevoie  se  organizează  o  activitate  de 
întreţinere  şi  de  reparaţii.  Satisfacerea  cerinţei  funcţi¬ 
onale  sau  nevoia  în  jurul  căreia  se  constituie  orice  sis¬ 
tem  organizat  reprezintă  funcţia  finală  a  respectivului 

sistem.  Apariţia,  menţinerea  şi  dispariţia  unui  sistem  şi 
modul  său  de  organizare  şi  de  funcţionare  devin  expli¬ 
cabile  numai  prin  raportarea  la  funcţiile  reale  pe  care 
le  are  de  realizat  în  cadrul  sistemului  social  global  sau 
al  'subsistemelor  sociale.  Din  aceasta  cauza,  analiza 
unui  sistem  social  organizat  trebuie  să  pornească  de  la 
considerarea  contextului  social  mai  general  în  care  func¬ 
ţionează,  şi  în  primul  rînd  a  nevoilor  şi  cerinţelor  pe 
care  el  le  are  de  satisfăcut.  Ea  trebuie  să  fie  deci  o 
analiză  funcţională.  Analiza  completa  a  sistemelor  or¬ 
ganizate  trebuie  să  debuteze  în  aceste  condiţii  printr-o 
analiză  sociologica  a  locului  şi  a  rolului  lor  în  cadrul 
societăţii  globale.  Modificarea  organizării  societăţii  glo¬ 
bale  antrenează  modificarea  necesităţilor  sale,  inclusiv 
a  finalităţilor  subsistemelor  componente. 

O  asemenea  analiză  funcţională  a  sistemelor  orga¬ 
nizate  ridică  însă  numeroase  dificultăţi  la  ora  actuală, 
dificultăţi  care  constituie  cauza  principală  a  rămînerii 
in  urmă  a  cercetărilor  organizaţionale.  Nu  întîmplător 
problema  funcţiei,  obiectivului,  eficacităţii  şi  eficienţei 
este  partea  cea  mai  puţin  elaborată  şi  mai  puţin  cerce¬ 
tată  în  cadrul  preocupărilor  de  psihosociologie  a  or¬ 
ganizării. 


3.1*1.  Funcţie  şi  obiectiv 


La  o  primă  vedere  s-ar  părea  că  problema  funcţi¬ 
ilor  unui  sistem  social  oarecare  este  cea  mai  simplă, 
în  majoritatea  cazurilor,  la  însuşi  nivelul  conştiinţei 
participanţilor  sînt  prezente  funcţiile  acestuia,  formu¬ 
late  ca  obiective  sau  scopuri  ale  sistemului.  Or,  tocmai 
confuzia  dintre  scopurile,  obiectivele  existente  la  nivelul 
conştiinţei  sociale  reale  a  sistemului  şi  funcţiile  finale 
obiective  a  constituit  întotdeauna  o  deosebit  de  impor¬ 
tantă  sursă  de  erori.  Pentru  a  evita  confuziile,  Marx 
a  fost  acela  care  a  cerut  diferenţierea  lor.  Schiţînd 
metoda  sa  materialistă  de  interpretare  a  vieţii  sociale, 
Marx  cerea  depăşirea  sistematică  a  scopurilor,  idealu¬ 
rilor  şi  obiectivelor  formulate  la  nivelul  conştiinţei  şi 
analiza  a  ceea  ce  se  află  în  spatele  acestora  şi  care  le 

determină  în  mod  obiectiv  (55).  Scopurile  şi  obiecti¬ 
vele  reprezintă  pentru  Marx  o  conştientizare  parţial 
adecvata,  parţial  denaturată  a  unor  necesitaţi  sau  ce¬ 
rinţe  obiective.  Această  idee  fundamentală  şi-a  făcut 
loc  mult  mai  tîrziu  şi  parţial  doar  în  gîndirea  occiden¬ 
tală  nemarxistă:  mai  întîi  în  antropologia  culturala  şi 
abia  în  ultimele  decenii  în  sociologie  şi  în  teoria  orga¬ 
nizaţiei.  Deşi  se  face  de  multe  ori  distincţie  explicită 
între  produsul  sau  output- ul  unei  organizaţii,  pe  de  o 
parte,  şi  scopurile  conştient  formulate  în  cadrul  orga¬ 
nizaţiei,  pe  de  altă  parte  („o  organizaţie,  de  regulă, 
include  mai  mult,  dar  şi  mai  puţin  decit  este  indicat 
în  proiectele  fondatorilor  sai  sau  în  scopurile  liderilor" 
(45 — 16)),  adesea  analiza  practica  porneşte  de  la  con¬ 
siderarea  acestor  două  nivele  ca  fiind  echivalente. 

Prima  idee  care  se  desprinde  de  aici  este  deci  dife¬ 
renţa  principială  dintre  funcţiile  finale  obiective  ale  sis¬ 
temelor  organizate  şi  intenţiile,  scopurile  şi  obiectivele 
formulate  conştient  la  nivelul  formal  sau  informai  al 
organizaţiei.  în  primul  rînd,  funcţiile  finale  (finalită¬ 
ţile)  ale  unui  sistem  organizat  nu  sînt  întotdeauna  for¬ 
mulate.  Mai  ales  în  societăţile  aflate  pe  trepte  inferi¬ 
oare  ale  evoluţiei,  tradiţia  constituie  în  multe  cazuri 
motivaţia  esenţială  a  desfăşurării  activităţilor  sociale 
sau  finalităţile  obiective  capătă  o  expresie  subiectivă 
superficială.  De  ce  mă  plimb?  Pentru  că  îmi  place. 
De  ce  citesc  o  carte?  Pentru  ca  îmi  place.  Aceasta  mo¬ 
tivaţie  nu  explica  de  fapt  funcţia  reală  a  plimbării  sau 
a  cititului.  De  ce  oamenii  merg  la  biserică?  „Ca  să-l 
slăvească  pe  dumnezeu",  „ca  să  le  fie  iertate  păcatele". 
Aceste  scopuri  nu  reflectă  însă  funcţiile  reale  ale  mer¬ 
sului  la  biserică,  in  al  doilea  rînd,  chiar  cînd  există 
formulate  obiectivele  unei  activităţi  oarecare,  acestea 
pot  să  reflecte  doar  parţial  necesitatea  şi  deci  funcţio¬ 
nalitatea  obiectivă.  Analiza  economiei  capitaliste  între¬ 
prinsă  de  Marx  constituie  un  exemplu  clasic  de 
acest  gen. 

Care  este  finalitatea  organizării  de  către  capitalist 
a  unei  întreprinderi?  La  nivelul  conştiinţei  capitalistu¬ 
lui,  obiectivul  întreprinderii  este  obţinerea  de  profit. 
Profitul  însă,  după  cum  arată  Marx,  nu  constituie  decît 

în  mod-  superficial  funcţia  reală,  obiectivă  a  sistemelor 
productive  capitaliste.  Mai  profund,  aceste  funcţii  tre¬ 
buie  determinate  în  cadrul  sistemului  social-economic 
capitalist  cu  legile  sale:  legea  plusvalorii,  legea  acumu¬ 
lării  capitaliste  etc.  In  organizaţiile  noneconomice,  pro¬ 
blema  raportului  dintre  finalităţile  obiective  şi  obiec¬ 
tivele  conştiente  este  mult  mai  complicata.  Tot  Marx 
este  acela  care  evidenţiază,  în  al  treilea  nînd,  o  sursă 
suplimentară  a  caracterului  deosebit  de  complex  al  re¬ 
laţiei  dintre  funcţie  şi  obiectiv.  Obiectivul  este  un  ele¬ 
ment  al  ideologiei.  Faptul  ca  în  obiectiv  este  exprimată 
numai  parţial  sau  denaturat  funcţionarea  reală  a  siste¬ 
melor  sociale  nu  se  datorează  numai  unui  simplu  deficit 
de  cunoaştere.  în  anumite  structuri  sociale  —  cele  ba¬ 
zate  pe  proprietatea  privată  sînt  tipice  — ,  datorită 
diferenţelor  fundamentale  de  interese,  exista  restricţii 
sociale  importante  ale  conştientizării.  La  nivelul  con¬ 
ştiinţei,  în  aceste  condiţii  se  naşte  o  apreciere  denatu¬ 
rată,  mistificată  a  funcţiilor  adevărate  (reale).  De  exem¬ 
plu,  dacă  funcţiile  reale  ale  statului  apar  în  contextul 
relaţiilor  dintre  clase  în  primul  rînd  (statul  ca  instru¬ 
ment  al  clasei  dominante),  la  nivelul  conştiinţei  sociale 
reale  apare  iluzia  necesară  a  existenţei  unor  obiective 
generale  (statul  deasupra  claselor,  statul  ca  reprezentant 
al  binelui,  al  interesului  general).  Analizînd  toate  sis¬ 
temele  suprastructurale,  Marx  evidenţia,  pe  de  o  parte, 
funcţiile  lor  reale  şi,  pe  de  altă  parte,  formele  mistifi¬ 
cate,  denaturate  în  care  aceste  funcţii  se  reflectau 
la  nivelul  conştiinţei  sociale  a  oamenilor. 

Toate  aceste  considerente  fac  ca  în  unele  cazuri 
obiectivele  formulate  conştient  în  statutele  şi  regula¬ 
mentele  diferitelor  organizaţii  să  fie  complet  deosebite 
de  funcţiile  reale  ale  acestora.  Societatea,  prin  mecanis¬ 
mele  sale  spontane  de  reglare,  determină  continuu  or¬ 
ganizarea  şi  funcţionarea  sistemelor  de  activitate  socială, 
formularea  obiectivelor  rămînînd  neoperantă.  De  aceea 
analiza  mecanismelor  spontane  prin  care  sistemul  social 
global  determină  şi  reglează  organizarea  şi  funcţionarea 
subsistemelor  sale  constituie  una  dintre  problemele  socio¬ 
logice  majore  ale  analizei  organizaţionale. 

Intr-o  primă  fază  a  cercetărilor  organizaţionale,  cînd 
acestea  erau  centrate  în  special  pe  organizaţiile  econo¬ 
mice  şi  cînd  finalitatea  cercetărilor  constituia  mărirea 
profitului  şi  reducerea  proceselor  negative,  era  suficien¬ 
ta  considerarea  obiectivelor  formal  acceptate.  Procesul 
de  perfecţionare  a  activităţilor  sociale  a  adus  în  mo¬ 
mentul  de  faţă  problema  funcţiilor  în  centrul  atenţiei. 
La  o  privire  superficială  ar  apărea  normal  ca  în  proce¬ 
sul  de  perfecţionare  a  unui  sistem  de  activitate  sa  se 
înceapă  cu  determinarea  riguroasă  a  funcţiilor  (obiec¬ 
tivelor)  care  urmează  să  fie  îndeplinite  şi  abia  după 
stabilirea  lor  suficient  de  exactă  să  se  treacă  la  orga¬ 
nizarea  unui  mod  adecvat  de  realizare.  în  realitate,  lu¬ 
crurile  s-au  petrecut  altfel.  Ciclul  cunoaştere-acţiune  nu 
se  desfăşoară  după  principiul:  „totul  sau  nimic'1  (întîi 
o  cunoaştere  foarte  exactă  a  fiecărui  element  al  siste¬ 
mului  şi  apoi  acţiunea),  ci  prin  aproximări  şi  corectări 
succesive,  în  care  primul  aspect  abordat  nu  este  neapă¬ 
rat  cel  mai  important  într-o  ordine  abstractă,  ci  cel 
mai  urgent  din  punct  de  vedere  practic.  Şi  din  punct 
de  vedere  practic  cel  mai  important  element  la  un  mo¬ 
ment  dat  este  acela  a  cărui  modificare  poate  duce  la 
rezultatele  cele  mai  bune.  în  sistemele  reale,  situaţia 
era,  în  linii  generale,  următoarea:  oamenii,  aflaţi  sub 
presiunea  mare  a  necesităţilor  pe  care  nu  le  pot  satis¬ 
face  decît  într-o  măsură  scăzută,  în  mod  spontan  devin 
conştienţi  de  aceste  necesităţi.  încă  de  la  început  omul 
a  fost  conştient  că  are  nevoie  de  hrană,  de  adapost,  de 
îmbrăcăminte,  de  securitate,  de  menţinerea  sănătăţii  etc. 
Este  vorba,  desigur,  de  o  conştiinţă  superficială  a  ce¬ 
rinţelor  funcţionale  care  stau  la  baza  acestor  necesităţi. 
Dar,  în  condiţiile  în  care  problema  fundamentală  era 
aceea  a  mijloacelor  de  satisfacere  a  necesităţilor,  o  ase¬ 
menea  conştiinţă  era  suficientă.  Ceea  ce  apărea  ca  fiind 
lipsa  cea  mai  gravă  era  lipsa  instrumentelor  de  acţiune. 
Atenţia  a  căzut  asupra  acestora.  Nu  întâmplător  prima 
revoluţie  a  sistemelor  de  activitate  a  avut  loc  la  nive¬ 
lul  instrumentelor  folosite.  Sistemele  şi-au  sporit  sub¬ 
stanţial  eficienţa  prin  introducerea  de  noi  instrumente. 
Invenţia  de  noi  instrumente,  din  ce  în  ce  mai  puternice 
şi  mai  specializate,  a  ridicat  o  nouă  problemă:  organi- 

zarea  mulţimii  instrumentelor  în  sisteme  cit  mai  eficace. 
S-ar  putea  considera  ca  a  doua  mare  revoluţie  a  sis¬ 
temelor  de  activitate  afectează  organizarea  instrumen¬ 
telor  într-un  ansamblu  cît  mai  coerent  şi  mai  eficient. 
O  sporire  semnificativă  a  eficienţei  poate  fi  obţinută 
la  ora  actuală  prin  perfecţionarea  organizării.  Utiliza¬ 
rea  analizei  sistemelor  în  sferele  de  vîrf  ale  societăţii 
actuale  (unde  gradul  de  perfecţionare  al  instrumentelor 
a  atins  puncte  foarte  ridicate,  ca,  de  exemplu,  în  sfera 
producţiei)  constituie  una  dintre  trăsăturile  caracteris¬ 
tice  ale  etapei  actuale.  Daca  în  analiza  instrumentelor 


şi,  mai  recent,  a  organizării  lor  în  sisteme  complexe  s-au 
obţinut  rezultate  remarcabile,  în  ceea  ce  priveşte  de¬ 
terminarea  funcţiilor  pe  care  respectivele  sisteme  le  au 
de  realizat,  cercetări  sistematice  aproape  că  nici  nu  au 
început.  Făcînd  o  trecere  în  revistă  a  realizărilor  şi  a 
tendinţelor  actuale  ale  analizei  sistemelor,  Barei  remar¬ 
ca  lipsa  completă  a  unor  tehnici  speciale  tocmai  în  acest 
punct  foarte  important  şi  de  asemenea  sentimentul  de 
incertitudine  pe  care  îl  resimt  analiştii  atunci  cînd,  pă¬ 
trund  pe  acest  teren.  „Se  va  observa  —  nota  el  —  că 
asupra  acestui  aspect  capital  al  analizei  sistemelor  spe¬ 
cialiştii  nu  au  nici  o  «reţetă»  tehnică  dc  furnizat,  în 
sensul  că  nu  există  încă  nici  o  inovaţie  metodologică 


în  această  privinţa.  Mai  mult  sau  mai  puţin  se  va  găsi 
la  anumiţi  comentatori  afirmaţia  că  alegerea  obiective¬ 
lor  este  operaţia  cea  mai  importantă  a  analizei  siste¬ 
melor  şi  cea  mai  dificilă  totodată.  Alţi  comentatori  pun, 
ca  să  zicem  aşa,  între  paranteze  aceasta  problemă,  dînd 
dovada  în  această  privinţă  de  o  mare  discreţie  şi  con- 
centrîndu-şi  atenţia  asupra  problemelor  de  alocaţie  a 
resurselor,  presupunînd  implicit  că  obiectivele  sînt  date 
şi  că  analiza  sistemelor  devine  atunci  o  pură  chestiune 
de  eficienţă  instrumentală"  (4 — 81).  Pentru  specialişti 
apare  din  ce  în  ce  mai  deranjanta  constatarea  că  exis¬ 
tă  un  mare  decalaj  între  raţionalitatea  şi  eficienţa  mo¬ 


dului  în  care  ei  încearcă  să  construiască  sisteme  de  acti¬ 
vitate,  pe  de  o  parte,  şi  considerarea  obiectivelor  ca  pro¬ 
duse  ale  unui  proces  de  cunoaştere  predominant  spontan, 
a  cărui  raţionalitate,  fineţe  şi  chiar  întemeiere  nu  o  pot 
judeca,  pe  de  altă  parte.  Erich  Jantsch  considera  că 

din  acest  decalaj  de  fundare  cognitiva  dintre  decizia 
asupra  obiectivelor  şi  decizia  asupra  mijloacelor  se 
constituie  iluzia  că  tehnologia  prin  ea  însăşi  este  capa¬ 
bilă  sa  rezolve  problemele  sociale  (44 — 119).  La  ora 
actuală  a  început  să  devină  tot  mai  evident  faptul  că 
dezvoltarea  mijloacelor  tehnice  nu  duce  prin  ea  însăşi 
neapărat  la  rezolvarea  marilor  necesităţi  sociale.  Devine 
tot  mai  urgentă  o  cunoaştere  riguroasa  a  acestor  ne¬ 
cesitaţi. 

S~ar  putea  spune  că  o  a  treia  mare  revoluţie  a  orga¬ 
nizării  sistemelor  activităţilor  sociale  va  avea  ca  sarcina 
determinarea  pe  baze  riguros  ştiinţifice  a  funcţiilor 
acestora  în  cadrul  vieţii  social-umane.  Prin  această  ul¬ 
timă  revoluţie,  ciclul  perfecţionării  se  încheie,  fiind  puse 
pe  baze  ştiinţifice  toate  componentele  majore  ale  ori¬ 
cărui  sistem  de  activitate:  mijloacele,  asamblarea  aces¬ 
tora  intr-un  sistem  şi  funcţiile.  Este  evident  că  o  ase¬ 
menea  ultimă  revoluţie  are  ca  efect  reintegrarea  armo¬ 
nioasă  şi  raţională  a  sistemelor  tehnice  particulare  în 
sistemul  global  al  vieţii  social-umane,  anulînd  în  acest 
chip  contradicţia  care  începuse  a  se  prefigura  între  om 
şi  tehnica. 

Se  pare  că  în  majoritatea  sferelor  vieţii  sociale,  şi  în 
special  în  cazul  organizaţiilor,  s-a  ajuns  deja  la  nivelul 
dincolo  de  care  nu  mai  este  posibilă  o  perfecţionare 
satisfăcătoare  dacă  funcţiile  de  realizat  nu  sînt  deter¬ 
minate  cît  mai  precis  cu  putinţă.  S-ar  putea  spune,  fără 
a  fi  în  primejdia  de  a  exagera  prea  mult,  că  situaţia 
despre  care  vorbeam  mai  înainte  este  pe  cale  de  a  se 
inversa:  pîna  acum  omul  ştia  destul  de  bine  de  ce 
ar  avea  nevoie,  dar  nu  ştia  cum  să  obţină  aceste  bu¬ 
nuri.  Acum  el  poseda  mijloace  de  a  crea  aproape  orice, 
dar  devine  din  ce  în  ce  mai  conştient  de  caracterul 
rudimentar  al  imaginii  sale  despre  nevoile  pe  care  ar 
dori  să  le  satisfacă-  Şi  în  acest  punct  este  clar  că  a 
venit  rîndul  ştiinţelor  social-umane  să  dea  răspunsu¬ 
rile  de  care  depinde  realmente  soarta  omenirii. 

Ar  fi  util  de  luat  cîteva  exemple  pentru  a  ilustra 
această  tendinţă.  Crearea  unor  noi  tehnologii  este  de 
natură  să  pună  tot  mai  acut  problema  funcţiilor  (şi, 
respectiv,  a  necesităţilor).  Vechile  moduri  de  organi- 

zare  a  activităţilor  social-umane,  rezultate  ale  unor  în¬ 
delungi  procese  spontane  de  cristalizare,  erau  suficient 
de  adaptate  necesităţilor  reale.  Limitarea  lor  era  în 
sfera  eficacităţii  şi  în  special  a  eficienţei.  Invenţia  unor 
noi  tehnologii  mult  mai  eficiente  repune  problema  adec¬ 
vării  activităţii  la  necesităţile  pentru  a  căror  satisfacere 
a  fost  ea  constituită.  Mai  sînt  ele  potrivite  acestor  ne¬ 
cesităţi?  Sînt  mai  bune  sau  mai  proaste  din  acest  punct 
de  vedere?  Nu  cumva  ele  generează  o  serie  de  conse¬ 
cinţe  perturbatoare  neintenţionate?  Aş  lua  pentru  ilus¬ 
trarea  acestui  gen  de  probleme  un  exemplu,  poate,  foar¬ 
te  banal,  dar  semnificativ.  Hrana  naturală,  în  linii  ge¬ 
nerale,  conţinea  toate  elementele  necesare  organismului 
uman.  Atîta  timp  cît  omul  culegea  hrana  din  natură, 
singura  problemă  a  sa  era  cantitatea  acesteia.  El  a  re¬ 
zolvat  această  problemă,  începînd  să  creeze  noi  tehnici, 
mai  eficiente  decît  natura,  de  obţinere  a  hranei.  Noile 
tehnici  au  modificat  însă  substanţial  chiar  bunurile 
de  consum  produse:  în  locul  produselor  naturale  au  în¬ 
ceput  să  apară  tot  mai  mult  produse  artificiale,  avfnd 
proprietăţi  fizice  şi  chimice  relativ  diferite.  în  acest 
moment  se  ridică  însă  o  nouă  problemă:  este  noua  ali¬ 
mentaţie  cel  puţin  la  fel  de  adecvată  necesităţilor  orga¬ 
nismului  ca  cea  naturala?  Conţine  ea  toate  substanţele 
absolut  necesare  şi  este  lipsită  de  substanţe  nocive  pen¬ 
tru  organism?  Schimbările  produse  în  alimentaţie  în 
ultimul  timp  au  pus  acut  problema  cunoaşterii  foarte 
exacte  a  necesităţilor  organismului  uman.  înlocuirea 
produsului  natural,  spontan  adecvat  necesităţilor  orga¬ 
nismului,  aduce  deci  cu  mare  forţă  problema  cunoaşte¬ 
rii  chiar  a  acestor  necesităţi. 

Un  stimulent  foarte  puternic  în  constituirea  intere¬ 
sului  pentru  determinarea  cît  mai  riguroasa  a  funcţiilor 
l-a  constituit  extinderea  prognozei  şi  a  planificării. 
Atunci  cînd  se  ia  în  consideraţie  viitorul  într-o  sode- 
tate  dinamică  ca  cea  actuală,  formulările  prezente  ale 
necesităţilor  şi  ale  funcţiilor  de  realizat  devin  şi  mai 
insatisfăcătoare.  A  „proiecta"  în  viitor  obiectivele  şi  ne¬ 
cesităţile  prezente  duce  la  „falsificarea  în  mod  grav  a 
procesuhii  istoric",  blochează  viitorul  şi  perpetuează 
prezentul  (44).  Orice  prognoza,  în  special  prognoza 

normativă  şi  planificarea,  impun  o  explorare  a  dina¬ 
micii  necesităţilor  'şi  a  funcţiilor  de  realizat-  Este  sem¬ 
nificativ  în  acest  sens  procesul  pe  care  Jantsch  îl  punea 
în  evidenţă  în  analiza  organizaţiilor  productive  din  so¬ 
cietatea  actuală:  locul  orientării  pe  produse  (deci  pe 
obiective  concrete)  este  luat  treptat  de  orientarea  spre 
funcţii.  O  asemenea  orientare  spre  funcţii  a  sistemelor 
permite  o  planificare  pe  termen  lung  şi,  totodată,  axată 
pe  obiective  sociale  (44- — 298).  Se  produce  astfel  o  pu¬ 
ternică  deschidere  spre  cadrul  social  general.  în  acest 
sens,  Churchman  făcea  observaţia  că  înţelegerea  unui 
sistem  se  ameliorează  prin  punerea  în  evidenţă  a  inte¬ 
grării  sale  în  sisteme  mai  generale.  Analiza  funcţiilor 
duce  la  o  nouă  abordare  integrativă  a  elementelor  com¬ 
ponente  ale  vieţii  sociale. 

Analiza  funcţiilor  constituie  un  cadru  deosebit  de  fa¬ 
vorabil  pentru  inovaţie,  stimulînd  ritmul  dezvoltării 
sistemelor.  Erich  Jantsch  citează  două  studii  statistice 
asupra  condiţiilor  fundamentale  care  favorizează  ino¬ 
vaţia  tehnologică.  în  ambele  studii,  factorul  cel  mai 
important  îl  constituie  „orientarea  efortului  de  inovaţie 
către  un  scop  precis"  sau,  în  cealaltă  formulare,  „exis¬ 
tenţa  unei  necesităţi  clar  exprimate"  (44 — 79). 

Analiza  necesităţilor  şi,  respectiv,  a  funcţiilor  repre¬ 
zintă  un  domeniu  încă  foarte  puţin  explorat.  în  mă¬ 
sura  în  care  o  asemenea  analiză  se  face  în  afara  siste¬ 
melor  respective,  avînd  ca  obiect  sistemele  mai  generale 
în  cadrul  cărora  acestea  funcţionează  şi,  în  ultimă  instan¬ 
ţă,  societatea  în  ansamblul  său,  ea  va  avea  inevitabil  un 
caracter  sociologic.  Dealtfel,  nu  întîmplător  tocmai  în  so¬ 
ciologie  (Marx,  Durkheim,  Parsons,  Merton  etc.)  şi  în 
antropologia  culturala  (Malinowski,  Rad-cliff-Brown  etc.), 
problema  funcţiilor  îndeplinite  de  diferitele  sisteme 
componente  ale  vieţii  sociale  a  constituit  una  dintre 
temele  cele  mai  frecvent  abordate. 

Metodele  unei  asemenea  analize  aproape  că  nu  au 
fost  încă  elaborate.  A  determina  riguros  mulţimea  nece¬ 
sităţilor  pe  care  un  sistem  social  global  le  are  la  dife¬ 
ritele  sale  niveluri  înseamnă  a  porni  de  la  o  analiză 
amplă  a  organizării  şi  a  funcţionării  acestuia.  Analiza 
organizării  şi  a  funcţionării  sistemelor  social -umane  par- 

ticulare  devine  completa  astfel  abia  la  nivelul  unei 
analize  a  organizării  şi  a  funcţionării  societăţii  în 
ansamblu.  Acest  lucru  este  valabil  cu  atît  mai  mult 
pentru  organizaţii. 

Există  şi  alte  încercări  interesante  de  determinare  a 
funcţiilor  pornind  din  interiorul  organizaţiei.  O  ase¬ 
menea  încercare  este  întreprinsă  de  J.  C.  Iriaberstroh . 
Hi  face  distincţie  între  obiectiv  formal  şi  scop  comun. 
Scopul  comun  este  înţeles  de  către  Iriaberstroh  ca  un 
fel  de  rezultantă  statistică  a  orientărilor  reale  ale  in¬ 
divizilor  care  acţionează  la  un  moment  dat  în  orga¬ 
nizaţie.  Scopul  comun  este  deci  un  fapt  subiectiv,  nu 
obiectiv.  El  nu  mai  este  însă  dat,  de  regula,  la  nive¬ 
lul  conştiinţei  indivizilor  unei  organizaţii,  ci  repre¬ 
zintă  „rezultanta" ,  media  statistică  a  scopurilor  aşa 
cum  sînt  ele  reprezentate  de  către  indivizii  care  par¬ 
ticipă  la  respectivul  sistem  de  activitate  în  procesul 
activităţii  lor  specializate.  Un  asemenea  scop  comun 
se  poate  determina  printr-o  analiză  de  conţinut  a  unui 
mare  eşantion  de  comunicaţii  interne  folosite  de  mem¬ 
brii  organizaţiei  pentru  a  coordona  activitatea  lor 
(38 — 1  179).  Printr-o  asemenea  metodă  se  poate  de¬ 
termina  orientarea  reala  a  unui  sistem  la  un  moment 
dat,  adică  orientarea  reală  a  activităţii  organizate,  dar 
nu  şi  funcţionarea  sa  în  cadrul  sistemului  social  general. 
Deci  metoda  propusă  nu  dezvăluie  decît  o  parte  a 
problemei. 

O  alta  încercare  de  a  soluţiona  această  dificultate 
recurge  Ia  considerarea  organizaţiilor  în  sine,  atribu- 
indu-le  ca  ultima  finalitate  supravieţuirea,  adaptarea 
la  mediul  înconjurător  şi  creşterea  (71 — 97).  Se  con¬ 
sideră  că  funcţiile  particulare  pe  care  fiecare  le  reali¬ 
zează  sînt  subordonate  unei  funcţii  fundamentale  de 
supravieţuire:  pentru  a  supravieţui,  o  organizaţie  tre¬ 
buie  să  îndeplinească  funcţii  utile.  Privite  din  aceasta 
perspectiva,  organizaţiile  se  caracterizează  pînă  la  ur¬ 
mă  prin  finalitatea  propriei  menţineri  şi  dezvoltări, 
realizată  prin  continue  adaptări  la  mediul  aflat  in 
transformare  rapidă.  Pentru  aceasta,  trăsătura  funda¬ 
mentală,  de  primă  importanţă  a  unei  organizaţii  bune, 
sănătoase  este  flexibilitatea ,  adică  capacitatea  de  a  se 

adapta  la  noile  probleme  puse  de  mediu.  Dacă,  pe  de 
o  parte,  fiecare  organizaţie  trebuie  să  dezvolte  procedee 
cu  ajutorul  cărora  să  maximizeze  performanţa  cotidi¬ 
ană,  ea  trebuie  să  ţină  seama  totodată  de  faptul  că 
insistenţa  unilaterală  pe  aceste  procedee  este  de  natură 
a  reduce  substanţial  capacitatea  creativă  a  organizaţiei. 
De  aceea  o  altă  sarcină  de  prim  ordin  de  natură  a  asi¬ 
gura  flexibilitatea  se  referă  la  „a  încuraja  creşterea  şi 
dezvoltarea  talentelor  şi  a  capacităţilor  unice  pe  care 
membrii  le  posedă,  chiar  dacă  aceste  capacităţi  şi  abi¬ 
litaţi  nu  au  nici  o  valoare  imediat  previzibilă  pentru 
organizaţie “  (71 — 17)- 

Considerarea  finalităţii  ultime  a  unui  sistem  orga¬ 
nizat,  în  primul  rînd  a  unei  organizaţii,  drept  tendin¬ 
ţa  de  supravieţuire  şi  de  creştere  presupune  o  autonomie 
a  organizaţiilor  în  cadrul  sistemului  social  global  mult 
mai  mare  deoît  o  au  ele,  se  pare,  în  realitate.  Ideea 
este,  evident,  influenţată  de  cazul  organizaţiilor  econo¬ 
mice  de  tip  capitalist.  Chiar  şi  aici,  supravieţuirea  şi 
creşterea  constituie  doar  mijloace  ale  realizării  finalită¬ 
ţilor  lor  ultime:  obţinerea  profitului.  Deşi  nu  se  poate 
nega  o  tendinţă  proprie  oricărei  organizaţii  de  a  se 
menţine  şi  dezvolta,  este  dificil  a  se  considera  această 
tendinţă  ca  primordială.  Organizaţiile  sînt  subsisteme 
ale  sistemului  social  global,  fiind  constituite,  men¬ 
ţinute  şi  dezvoltate  numai  în  măsura  în  care  existenţa 
lor  este  de  natura  a  satisface  necesităţile  sociale  gene¬ 
rale.  în  afară  de  aceste  raţiuni,  menţinerea  şi  dezvol¬ 
tarea  unei  organizaţii  devin  disfuncţionale,  un  lux  gra¬ 
tuit  pentru  sistemul  social. 


3.1.2.  Sisteme  monofimcţionale  şi  plurîfuncţionale 

Un  sistem  poate  avea  o  singură  funcţie  finală  de  rea¬ 
lizat  (sistem  monofuncţional)  sau  mai  multe  (sistem  plu- 
rifuncţional).  Sistemele  monofuncţionale  sînt,  de  regula, 
sistemele  simple,  subsisteme  ale  unor  sisteme  mai  com¬ 
plexe.  De  la  un  grad  suficient  de  complexitate  în  sus, 
sistemele  monofimcţionale  sînt  rare.  Şcoala  trebuie  să  pre¬ 
gătească  cultural  şi  ştiinţific,  să  integreze  social,  să  dea 

o  baza  pregătirii  profesionale  tinerei  generaţii.  Plu¬ 
ralitatea  de  funcţii  finale  poate  să  fie  sau  nu  înscrisa 
în  organizarea  formală  în  calitate  de  obiective  de  atins. 

Pe  lîngă  funcţiile  finale,  un  sistem  are,  după  cum  ani 
văzut,  şî  numeroase  iuncţii  laterale,  a  căror  satisfacere 
nu  o  poate  ignora.  Existenţa  mai  multor  funcţii  care  ur¬ 
mează  a  fi  îndeplinite,  atît  a  funcţiilor  finale,  cît  şi  late¬ 
rale,  ridica  dificultăţi  deosebite  atît  pentru  organizarea 
practică  a  sistemelor,  cît  şi  pentru  analiza  lor.  Aici  îşi 
găsesc  sursa  multe  dintre  dificultăţile  teoriilor  clasice  ale 
organizării.  Ele  porneau  de  la  ideea  simplificata  ca  im¬ 
portant  pentru  o  organizaţie  este  numai  obţinerea  unui 
profit  maxim.  Cercetările  ulterioare  au  demonstrat  că 
organizaţii  aparent  raţionale  devin  ineficiente  dacă  sin¬ 
gurul  criteriu  pe  care  formal  se  accentuează  este  profi¬ 
tul  sau  furnizarea  unui  serviciu  bun  (71 — 96).  Un  sistem 
eficient  şi  raţional  organizat  este  numai  acela  care  ia  în 
consideraţie  cît  mai  complet  posibil  mulţimea  funcţiilor 
finale  şi  laterale  pe  care  le  are  clc  realizat.  Deci  prima 
problemă  care  se  ridică  în  faţa  unui  program  de  analiză 
şi  de  proiectare  raţionala  şi  eficientă  a  unui  sistem  de 
activitate  este  determinarea  cît  mai  complet  posibil  a 
mulţimii  de  funcţii  finale  şi  laterale  care  urmează  a  fi 
realizate. 

O  a  doua  problemă  nu  mai  puţin  dificilă  este  aceea  a 
determinării  sistemului  de  priorităţi.  Problema  priori¬ 
tăţii  provine  din  specificul  relaţiilor  dintre  cerinţele 
funcţionale  care  presează  asupra  unui  sistem  organizat, 
între  aceste  cerinţe  funcţionale,  indiferent  dacă  sînt  fi¬ 
nale  sau  laterale,  pot  exista  mai  multe  tipuri  de  relaţii1. 
Relaţia  cea  mai  generală  este  cea  de  dependenţa-indepen- 
denţa.  între  două  cerinţe  funcţionale  pot  exista  grade  dife¬ 
rite  de  dependenţă-independenţă,  în  sensul  că  realiza¬ 
rea  sau  nerealizarea  uneia  are  sau  nu  o  influenţă  (pozi- 
tivă-negativa)  asupra  realizării  celeilalte.  In  cazul  în  ca¬ 
re  există  o  anumita  influenţă,  între  cele  două  cerinţe 


1  în  lucrarea  Metoda  normativă  în  psihologia  organizării  (85) 
analizăm  pe  larg  această  problema  a  relaţiilor  multiple  dintre 
cerinţele  funcţionale  în  spaţiul  cărora  se  constituie  un  sistem  or¬ 
ganizau  cu  alte  cuvinte  spaţiul  funcţional  al  unui  sistem. 

funcţionale  se  va  stabili  un  raport  de  dependenţă;  în 
cazul  în  care  nu  exista  nici  o  influenţa,  ele  vor  fi  re¬ 
ciproc  independente.  în  cazul  relaţiilor  de  dependenţă 
există  încă  doua  suibcazuri:  cerinţele  funcţionale  de¬ 
pendente  pot  fi  convergente,  adică  satisfacerea  uneia 
antrenează  (influenţează  pozitiv)  şi  satisfacerea  celeilalte, 
sau  divergente,  adică  satisfacerea  uneia  antrenează  frus¬ 
trarea  celeilalte.  Ţinînd  seama  de  aceste  tipuri  de  rela¬ 
ţii,  apare  evidentă  următoarea  situaţie:  dacă  în  cazul 
dependenţei  pozitive,  prin  definiţie,  sistemul  activităţii 
satisface  în  acelaşi  timp  toate  cerinţele  funcţionale,  nu 
acelaşi  lucru  este  valabil  în  celelalte  două  cazuri.  în  ca¬ 
zul  relaţiei  de  independenţa  este  necesar  ca  pentru  sa¬ 
tisfacerea  fiecărei  cerinţe  funcţionale  să  se  organizeze 
activităţi  speciale.  în  cazul  unor  relaţii  de  dependen¬ 
ţă  negativă,  realizarea  unei  funcţii  determina  într-un 
anumit  grad  nerealizarea  celeilalte.  Din  această  cauză, 
în  condiţiile  în  care  nu  este  ou  putinţă  la  un  mo¬ 
ment  dat  sa  se  transforme  relaţiile  de  dependenţă  ne¬ 
gativă,  este  necesara  stabilirea  unei  ierarhii  preferenţia¬ 
le:  în  ce  grad  să  se  realizeze  o  funcţie  cu  preţul  ne- 
realizării  unei  alte  funcţii.  Necesitatea  stabilirii  de  ie¬ 
rarhii  de  prioritate  apare  nu  numai  în  relaţiile  dintre 
funcţiile  finale,  ci  şi  în  cele  dintre  acestea  şi  funcţiile  la¬ 
terale.  Sistemele  trebuie  să  accepte  realizarea  unor  func¬ 
ţii  laterale  ca  fiind  absolut  necesară  cel  puţin  într-un 
anumit  grad.  De  exemplu,  poluarea  poate  fi  indiferentă 
pentru  un  sistem,  dar  pentru  altele,  în  condiţii  relativ 
modificate,  ea  poate  constitui  o  restricţie  importantă, 
în  acest  din  urmă  caz,  efectul  poluant  este  luat  în  con¬ 
sideraţie,  fiind  integrat  în  ierarhia  complexă  de  prio¬ 
rităţi  a  sistemului. 

Fiecare  sistem  organizat  se  fundează  din  această  cau¬ 
za  pe  un  complex  sistem  de  priorităţi,  parţial  exprimat 
la  nivel  formal,  parţial  neformulat,  însă  implicat  în  ac¬ 
tivitatea  practică,  în  mulţimea  opţiunilor  reale.  Cerceta¬ 
rea  trebuie  să  pună  în  evidenţă  în  fiecare  caz  în  par¬ 
te  acest  sistem  de  priorităţi,  iar  proiectarea  şi  raţiona¬ 
lizarea  unui  sistem  trebuie  să  analizeze  şi  să  găsească 
soluţia  optimă  pentru  priorităţi.  De  sistemul  de  priori- 


88 


A 


taţi  depinde  în  foarte  mare  măsura  eficienţa  întregului 
sistem. 

în  condiţii  suficient  de  complexe,  pe  de  o  parte,  şi  în 
condiţiile  în  care  resursele  sînt  limitate,  pe  de  alta, 
apar  dificultăţi  deosebite  în  realizarea  unui  sistem  de 
priorităţi  convenabil.  Mai  mult,  în  asemenea  împreju¬ 
rări,  însăşi  organizarea  unui  sistem  plurifuncţional  este 
deosebit  de  dificilă.  în  cercetările  organizaţionaJîe  a  apă¬ 
rut  foarte  clar  complexitatea  adesea  copleşitoare  a  or¬ 
ganizării  unor  sisteme  plurifuncţionale.  Cu  cît  trebuie 
să  se  realizeze  mai  multe  funcţii,  cu  atît  este  mai  dificil 
a  găsi  soluţii  organizaţionale  eficace  şi  eficiente  totoda¬ 
tă.  Cele  mai  uşor  de  organizat  şi  cu  şanse  de  realizare 
a  unei  eficienţe  crescute  sînt  sistemele  monofuncţionale 
sau  cu  puţine  finalităţi.  Aceasta  este  de  fapt  cauza  prin¬ 
cipală  a  diferenţierii  funcţionale  şi  a  relativei  autonomii 
acordate  subsistemelor.  Relativa  autonomie  micşorează 
numărul  cerinţelor  funcţionale  laterale  şi  da  posibilita¬ 
tea  concentrării  pe  funcţia  finală. 


3.1.3,  Cerinţe  funcţionale  latente  şl  manifeste 


Studiile  asupra  personalităţii  umane  au  scos  în  evi¬ 
denţă  faptul  că  nevoile  sale  nu  sînt  toate  egale  ca  im¬ 
portanţă:  unele  sînt  considerate  a  fi  mai  importante, 
altele  mai  puţin  importante,  unele  sînt  puternic  conşti¬ 
entizate  şi  puse  ca  obiective  de  realizat,  altele  sînt  mai 
puţin  sau  deloc  conştientizate,  neapărînd  ca  obiective 
de  atins.  Nevoile  umane  sînt  deci  împărţite  în  clase  di¬ 
ferite,  aranjate  într-o  anumită  ierarhie  de  priorităţi  (58)1. 
Ierarhia  nevoilor,  a  cerinţelor  funcţionale  reprezintă, 
de  fapt,  punctul  de  vedere  al  urgenţelor  sistemului  res¬ 
pectiv.  Această  teză  poate  fi  -  cu  uşurinţă  generalizată 
pentru  orice  sistem  de  activitate:  el  are  o  mulţime  de 
nevoi  sau  de  cerinţe  funcţionale,  care  însă  nu  sînt  toate 
egale  ca  urgenţă  şi  importanţă.  Această  inegalitate  apa¬ 
re  sub  forma  ierarhiei  de  priorităţi. 


1  Teoria  Iui  Maslow  va  fi  analizata  mai  pe  larg  în  capitolul  4. 

Prima  observaţie  care  se  impune  este  aceea  că  cerin¬ 
ţele  funcţionale,  resimţite  ca  nevoi  de  către  un  sistem 
la  un  moment  clat,  nu  epuizează  mulţimea  cerinţelor 
sale  funcţionale.  Trebuie  operată  o  distincţie  între  ce¬ 
rinţele  funcţionale  manifeste  (cele  de  care  sistemul  este 
într-un  fel  sau  altul  conştient)  şi  cerinţele  funcţionale 
latente  (existente  potenţial  ca  cerinţe),  dar  care  nu-şi  gă¬ 
sesc  o  expresie  conştienta  suficient  de  cristalizată. 

Se  pot  formula  trei  cauze  pentru  care  unele  cerinţe 
funcţionale  nu  sînt  manifeste  la  un  moment  dat,  ci  la¬ 
tente:  1)  lipsa  mijloacelor  de  satisfacere  a  lor;  2)  lipsa 
resurselor;  3)  contradicţia  cu  alte  cerinţe  funcţionale. 

Conştientizarea  unei  cerinţe  funcţionale  este  dificilă, 
realizîndu-se,  de  regulă,  la  nivelul  conştiinţei  practice 
în  forme  aproximative,  superficiale.  Una  dintre  cele 
mai  simple  modalităţi  de  conştientizare  a  unei  cerinţe 
funcţionale  este  constituirea  unui  instrument  de  satis¬ 
facere  a  ei.  Existenţa  instrumentului  şi  experienţa  nece¬ 
sităţii  sale  constituie  o  modalitate  foarte  curentă  de  con¬ 
ştientizare  a  unei  cerinţe  funcţionale.  Adesea,  din  această 
cauza,  instrumentul  este  confundat  cu  însăşi  cerinţa 
funcţională  pe  care  o  satisface,  aceasta  din  urmă  apă- 
rînd  la  nivelul  conştiinţei  ca  „nevoie  de  instrument" : 
nevoia  de  somn,  de  mîncare,  de  plimbare,  de  distracţie, 
de  muncă  plăcută,  de  mişcare,  de  sport  etc.  Apariţia 
instrumentului  oferă  astfel  o  posibilitate  destul  de  sim¬ 
plă  de  conştientizare  a  cerinţei  funcţionale.  în  linii  ge¬ 
nerale,  deşi  apariţia  unei  cerinţe  funcţionale  determină 
o!»  tendinţă  în  sistem  de  găsire  a  unui  instrument  (modali¬ 
tăţi  de  satisfacere),  tendinţă  care  persistă  pînă  la  des¬ 
coperirea  acestuia,  în  condiţiile  în  care  nu  există  însă  o 
asemenea  posibilitate  reala,  pentru  a  evita  căutarea  în 
gol  şi  consecinţele  negative  ale  unei  asemenea  căutări 
fără  rezultat,  apare  o  tendinţă  inversă,  cu  semnificaţie 
reglatoare,  care  micşorează  presiunea  cerinţei  funcţio¬ 
nale,  tinzînd  s-o  ţină  în  latenţă.  Sesizînd  aceasta  carac¬ 
teristică,  Marx  făcea  cunoscuta  remarcă  ca  omenirea 
nu-şi  pune  niciodată  sarcini  imposibile,  ci  numai  sar- 


i 

cerinţe  funcţionale  tinde  să  scoată  respectiva  cerinţa 


cim  pen 
Apariţia 


tru  care  deţine  instrumentele  de  soluţionare, 
deci  a  posibilităţilor  reale  de  satisfacere  a  unei 

funcţională  din  starea  de  latenţa,  făcînd-o  manifestă  şi 
sporindu-i  presiunea.  Posibilul  de  satisfacere  a  unei  ce  ¬ 
rinţe  funcţionale  este  absolvit  şi  relativ.  Absolut  în  sensul 
existenţei  sau  nu,  în  principiu,  a  unei  modalităţi  de  sa¬ 
tisfacere,  indiferent  de  costul  utilizării  sau  al  proiec¬ 
tării  ei.  Atîta  timp  cît  omenirea  nu  dispunea  dc  cunoş¬ 
tinţe  necesare,  problema  vindecării  şi  prevenirii  unor 
boli  era  insolubilă  în  mod  absolut,  indiferent  de  resur¬ 
sele  economice  cerute;  sau  zborul  în  cosmos.  Deci  sensul 
absolut  se  referă  la  existenţa  sau  la  posibilitatea  prin¬ 
cipială  a  construirii  unor  asemenea  mijloace  la  un  mo¬ 
ment  uat.  Nu  este  însă  suficient  să  existe  mijloace  sau  să 
poată  fi  construite.  Este  important  şi  costul  utilizării 
unui  mijloc  existent  sau  al  elaborării  lui,  al  cercetării 
ştiinţifice  necesare  în  particular.  Costul  reprezintă  o 
deosebit  de  importantă  restricţie  pentru  sistemele  social- 
umane.  U  Thant  consideră  în  acest  sens  că  pentru  socie¬ 
tatea  contemporană  nu  mai  există  practic  limite  absolu¬ 
te,  ci  mai  mult  limite  relative,  referitoare  la  costul  uti¬ 
lizării  şi  al  cercetării. 

Intensitatea  presiunii  unei  cerinţe  funcţionale  va 
depinde  deci  în  primul  rînd  de  existenţa  posibilităţilor 
absolute  şi  relative  de  satisfacere  a  lor.  De  exemplu, 
satisfacţia  în  activitatea  de  muncă  a  fost  dintotdeauna 
o  cerinţă  funcţională.  Inexistenţa  posibilităţilor  sociale 
şi  tehnice  ale  realizării  ei  au  ţinut-o,  în  general,  într-o 
stare  latentă.  Resemnarea  apărea  adesea  ca  mod  de  ma¬ 
nifestare  a  acestei  latenţe.  Este  cunoscută  tema  biblică 
conform  căreia  omul  este  sortit  să-şi  dobîndească  cele 
necesare  cu  preţul  sudorii  frunţii.  Orientarea  relaţiilor 
umane  porneşte  de  la  ideea  ca  munca  industrială  nu 
poate  da  în  sine  satisfacţii  şi  din  această  cauză  trebuie 
oferite  satisfacţii  în  alte  sfere,  şi  anume  în  relaţiile 
umane  care  acompaniază  munca.  Apariţia  posibilităţi¬ 
lor  tehnice  şi  sociale  de  a  face  munca  plăcută  în  sine 
este  ele  natură  a  scoate  această  cerinţă  din  latenţă. 

Dacă  luăm  în  consideraţie  ierarhia  cerinţelor  func¬ 
ţionale,  apare  un  alt  factor  care  determina  intensita¬ 
tea  presiunii  unei  cerinţe  funcţionale  la  un  moment  dat. 
în  teoria  organizării  a  devenit  o  teza  unanim  acceptata 
aceea  ca  presiunea  cea  mai  intensa  o  are  clasa  de  cerin- 

ţe  funcţionale  imediat  superioară  în  ierarhia  claselor 
de  cerinţe  funcţionale  satisfăcute  în  linii  generale.  Pe 
de  o  parte,  clasele  mai  importante  de  cerinţe  funcţio¬ 
nale  satisfăcute  la  un  nivel  mulţumitor  nu  mai  exercita 
o  presiune  importanta  actual,  ci  doar  potenţial  (în  ca¬ 
zul  unor  noi  nesatisfaceri  a  lor).  Pe  de  alta  parte,  cla¬ 
sele  superioare  primei  clase  nesatisfăcute,  mai  puţin  im¬ 
portante  din  această  cauză,  tind  şi  ele  sa  fie  ţinute  în 
latenţă  pînă  în  momentul  în  care  este  satisfăcută  şi 
aceasta  clasa.  Acest  lucru  a  apărut  deosebit  de  clar  în 
cercetările  întreprinse  asupra  moralului  organizaţiei.  Pen¬ 
tru  îmbunătăţirea  moralului,  prima  operaţie  de  făcut 
constă  în  determinarea  necesităţilor  nesatisfăcute  care 
stau  la  baza  nemulţumirii  şi  în  determinarea  totodată  a 
importanţei  lor.  Chestionarea  diferitelor  colectivităţi  în 
legătura  cu  ce  se  consideră  a  fi  cauza  nemulţumirii  arata 
o  mare  variaţie  datorată  tocmai  acestui  joc  al  caracte¬ 
rului  latent  sau  manifest  al  cerinţelor.  într-o  colecti¬ 
vitate,  de  exemplu,  în  care  nu  sînt  satisfăcute  necesită¬ 
ţile  de  subzistenţă,  este  de  aşteptat  ca  acestea  (salariul 
în  primul  rînd)  sa  fie  semnalate  ca  cele  mai  acute.  în¬ 
tr-o  altă  organizaţie,  salariul  poate  apărea  pe  locul 
8 — 9  în  ierarhia  nemulţumirilor,  pe  primul  Ioc  putînd 
sta  metodele  de  supraveghere  şi  de  control,  munca  lip¬ 
sită  de  satisfacţii  intrinseci  etc.  Aceasta  nu  înseamnă 
însă  că  salariul  este  în  mod  absolut  mai  puţin  impor¬ 
tant  decît  celelalte,  cî  el  este  mai  puţin  important  doar 
în  ierarhia  relativa  a  nevoilor.  în  măsura  în  care  sala¬ 
riul  este  asigurat  la  un  nivel  satisfăcător,  alte  nevoi  trec 
pe  primul  plan  (39—47).  Apare  aici  necesitatea  de  a 
opera  o  distincţie  între  ierarhia  absolută  a  importanţei 
cerinţelor  funcţionale  ale  unui  sistem  şi  ierarhia  relativă 
a  acestora.  Ierarhia  relativă  se  referă  la  ierarhia  aşa 
cum  se  prezintă  ea  la  un  moment  dat  în  viaţa  unui  sis¬ 
tem,  în  condiţiile  în  care  unele  nevoi  importante  sînt 
deja  satisfăcute,  greutatea  căzînd  pe  prima  clasă  de 
nevoi  nesatisf acute.  Ierarhia  înregistrata  la  nivelul  con¬ 
ştiinţei  unui  sistem  la  un  moment  dat  reprezintă,  de 
regulă,  ierarhia  relativă  şi  nu  cea  absoluta,  fiind  deter¬ 
minata  de  raportul  dintre  necesităţile  deja  satisfăcute 
şi  necesităţile  încă  nesatisfăcute. 

în  condiţiile  în  care  o  clasa  de  cerinţe  funcţionale 
este  în  linii  generale  satisfăcută,  arc  loc  un  proces  de 
deblocare  a  cerinţelor  funcţionale  din  clasa  imediat  su¬ 
perioară.  Un  om.  care  nu  îşi  poate  satisface  nevoile  ele¬ 
mentare  de  subzistenţă,  remarca  Marx,  nu  poate  sim¬ 
ţi  nevoile  spirituale  mai  înalte  (56).  Şi,  invers,  pentru  a 
putea  avea  nevoi  superioare,  omul  trebuie  mai  întîi  să-şi 
asigure  satisfacerea  nevoilor  elementare  (55). 

Conceptul  de  completitudine  sau  de  saturaţie  funcţio¬ 
nala  capătă  în  această  perspectivă  o  determinare  supli¬ 
mentară-  Un  sistem  poate  fi  într-un  echilibru  relativ  sau 
absolut.  Cînd  toate  cerinţele  sale  funcţionale  sînt  în 
linii  generale  satisfăcute,  sistemul  se  află  într-o  stare  de 
saturaţie  sau  de  completitudine  funcţionala  şi  cu  aceasta 
într-o  stare  de  echilibru  absolut.  în  condiţiile  în  care 
exista  unele  clase  de  cerinţe  funcţionale  nesatisfăcute, 
care  însă  nu  sînt  elementare  şi  pentru  care  nu  există 
la  un  moment  dat  posibilităţi  reale  de  satisfacere,  siste¬ 
mul  poate  de  asemenea  să  fie  într-o  stare  de  echilibru, 
relativ  însă.  îndată  ce  apar  posibilităţile  reale  de  satis¬ 
facere  şi  a  acestor  cerinţe,  ele  trec  din  stare  latentă  în 
stare  manifesta,  determinînd  prin  aceasta  punerea  sis¬ 
temului  în  mişcare.  O  teză  fundamentală  a  teoriei  mar¬ 
xiste  asupra  societăţii  este  aceea  că  apariţia  unor  posibi¬ 
lităţi  istorice  noi  de  organizare  socială  are  o  influenţă 
puternică  asupra  tendinţei  reale  a  sistemului  de  a  se 
transforma.  Aiîta  timp  cît  nu  există  asemenea  posi¬ 
bilităţi,  şi  gradul  de  insatisfacţie  al  claselor  sociale 
defavorizate  este  mai  scăzut.  Apariţia  posibilităţilor  obi¬ 
ective  de  transformare  socială  activizează  totodată  clasele 
purtătoare  ale  acestor  noi  moduri  de  organizare,  adîn- 
cind  insatisfacţia  lor  faţă  de  vechea  stare  de  lucruri  (55). 
O  conştiinţa  revoluţionară,  spunea  Marx,  nu  apare  de- 
cît  în  epoci  revoluţionare. 

în  cazul  în  care  cerinţele  funcţionale  pentru  satis¬ 
facerea  cărora  nu  există  posibilităţi  în  sens  absolut  sau 
relativ  sînt  deosebit  de  importante  pentru  sistem,  ele 
vor  fi  formulate  în  mod  manifest  şi  vor  fi  puse  chiar 
ca  obiective  formale  ale  sistemului.  Inexistenţa  însă  a 
mijloacelor  reale  de  satisfacere  a  lor  va  determina  fie 
găsirea  unor  mijloace  iluzorii  (religia  de  exemplu),  fie 

crearea  unei  puternice  conştiinţe  a  necesităţii  lor  (for¬ 
mularea  lor  ca  ideal  de  atins),  complementară  nereali- 
zării  lor  practice. 

Sub  presiunea  luptei  de  clasă,  statul  capitalist  poate 
să  înscrie  formal  o  serie  de  obiective  de  interes  gene¬ 
ral,  chiar  în  condiţiile  în  care  nu  există  posibilităţi 
structurale  de  realizare  a  lor.  Un  senator  american  re¬ 
marca  cu  umor  că,  deşi  se  cheltuiesc  sume  uriaşe  pentru 
programele  de  luptă  împotriva  sărăciei,  ele  nu  au  reu¬ 
şit  pînă  acum  să  facă  din  nici  un  sărac  american  un 
om  mai  puţin  sărac.  într-un  regim  dictatorial  se  pot 
înscrie  formal  drepturile  omului  sau  necesitatea  unei 
organizări  democratice  fără  însă  ca  în  practică  să  fie 
realizate.  Acesta  este  unul  dintre  sensurile  în  care 
Leniit  caracteriza  democraţia  burgheză  ca  formala. 

O  cauza  pentru  care  apare  o  asemenea  situaţie  stă  şi 
în  caracterul  de  dependenţă  pozitivă  dintre  necesitaţi. 
O  necesitate  oarecare,  fiind  o  condiţie  a  realităţii  unei 
alte  necesităţi  mai  importante,  devine  mai  importantă 
prin  chiar  acest  lucru.  De  exemplu,  în  cazul  citat  mai 
înainte,  satisfacţia  umană  în  cadrul  participării  la  ac¬ 
tivitatea  de  muncă  a  început  să  devină  importanta  în 
cadrul  societăţii  capitaliste  nu  pentru  că  această  socie¬ 
tate  ar  fi  căpătat  o  nouă  orientare  (necesităţile  omului 
ar  fi  devenit  centrale  pentru  sistemul  social  capitalist), 
ci  pentru  faptul  că  satisfacţia  umană  a  intrat  într-o  de¬ 
pendenţă  pozitivă  tot  mai  strînsă  cu  alte  necesităţi  vi¬ 
tale  pentru  societatea  capitalistă.  Pe  de  o  parte,  în  noile 
condiţii  tehnologice,  o  productivitate  ridicată  nu  mai 
poate  fi  atinsă  în  condiţiile  unui  grad  ridicat  de  insatis¬ 
facţie.  Pentru  creşterea  productivităţii  a  fost  necesară 
şi  o  creştere  a  gradului  de  satisfacţie  a  indivizilor  parti¬ 
cipanţi.  Pe  de  altă  parte,  necesitatea  de  a  reduce  tensiu¬ 
nile  şi  conflictele  sociale  nu  pe  calea  unei  represiuni 
deschise,  ci  prin  mijloace  mai  subtile  a  făcut  de  aseme¬ 
nea  necesară  sporirea  gradului  de  satisfacţie.  „Umani¬ 
zarea ‘‘  organizaţiilor  şi  lărgirea  obiectivelor  lor  sociale, 
caracteristice  stadiului  actual  al  societăţii  capitaliste 
(45 — 267),  îşi  găsesc  explicaţia  tocmai  în  această  relaţie 
de  dependenţă  pozitivă  (de  condiţionare). 

3.1.4.  Schimbarea  funcţiilor 


Un  sistem  nu  are  în  toate  etapele  existenţei  sale  ace¬ 
leaşi  funcţii,  ci  se  caracterizează  printr-o  continuă  ten¬ 
dinţa  de  modificare  a  funcţiilor  sale,  atît  a  celor  fi¬ 
nale,  cît  şi  a  celor  laterale.  Această  tendinţă  se  dato- 
reşte  în  principal  modificărilor  contextului  social-uman 
în  care  acţionează.  El  poate  să-şi  piardă  o  serie  de  func¬ 
ţii,  dar  şi  să  dobîndeasca  alte  funcţii.  Acest  proces  de 
schimbare  a  funcţiilor  este  în  mare  măsura  un  proces 
spontan.  Treptat,  o  serie  de  funcţii  care  nu  mai  sînt 
necesare  încetează  să  mai  fie  îndeplinite,  în  timp  ce  alte 
funcţii,  nou  cerute,  încep  să  fie  satisfăcute.  Sistemul  re¬ 
ligios,  de  exemplu,  în  diferite  epoci,  în  raport  cu  cerin¬ 
ţele  societăţii,  îndeplineşte  funcţii  relativ  diferite.  Aceas¬ 
tă  schimbare  de  funcţii  poate  să  fie  extrem  de  lentă. 
Din  această  cauză  sau  din  alte  cauze,  schimbarea  poate 
să  nu  fie  înregistrată  la  nivelul  conştiinţei  participan¬ 
ţilor.  Dincolo  de  existenţa  unor  obiective  generale,  for¬ 
mulate  adesea  într-o  maniera  abstractă  şi  difuză,  func¬ 
ţiile  reale  pot  avea  o  variaţie  accentuată. 

Toate  marile  subsisteme  ale  societăţii  (politic,  moral 
etc.)  au  suferit  un  proces  istoric  de  modificare  neîntre¬ 
ruptă  a  funcţiilor  lor.  Perioadele  de  transformări  ale 
funcţiilor  sistemelor  social-umane  sînt  marcate  uneori  de 
adevărate  crize.  Exista  crize  ale  obiectivelor:  vechile 
obiective  nu  sînt  considerate  ca  acceptabile,  în  timp  ce 
noile  obiective,  din  ce  în  ce  mai  necesar  de  realizat,  nu 
sînt  luate  încă  în  consideraţie;  există  şi  crize  ale  rea¬ 
lizării  acestora.  Deşi  viaţa  socială  cere  intens  realizarea 
unor  cerinţe,  activităţile  organizate  în  vederea  acestor 
finalităţi  nu  reuşesc  să  aibă  o  eficienţă  satisfăcătoare: 
întreprinderi  neproductive,  sisteme  de  securitate  inefi¬ 
ciente,  propaganda  care  nu  convinge  etc. 

Toate  crizele  sociale  apar  în  primul  rînd  ca  o  punere 
în  discuţie  a  funcţiilor  diferitelor  sisteme  sociale,  ca  o 
reevaluare  a  acestor  funcţii.  Tipică  este  criza  socială  ca¬ 
re  a  luat  mari  proporţii  în  ultimii  ani  în  S.U.A.  Tot 
mai  intens  este  simţită  necesitatea  determinării  unor  noi 
obiective.  Astfel,  într-un  studiu  dedicat  căilor  de  a  face 
faţă  cît  mai  eficace  viitorului,  un  autor  american,  Max 

Ways,  cerea  în  primul  rînd  „o  mai  deschisă  şi  mai  de¬ 
liberată  atenţie  selecţiei  scopurilor  către  care  este  orien¬ 
tată  activitatea  planificată  şi  un  efort  de  a  perfecţiona 
planificarea  prin  aprofundarea  definirii  scopurilor"  (82). 

Dacă  pînă  nu  demult  teoria  organizării  îşi  concentra 
atenţia  exclusiv  pe  organizarea  activităţilor  de  reali¬ 
zare  a  unor  obiective  care  păreau  date  în  mod  clar, 
acum  devine  tot  mai  evident  faptul  că  o  bună  organi¬ 
zare  trebuie  să  pornească  cu  determinarea  cît  mai  clară 
a  obiectivelor  înseşi.  Faptul  că  obiectivele  de  realizat  nu 
mai  sînt  tot  aşa  de  evidente  este  un  semn  important  dc 
criză  socială.  „Noul  umanism",  apărut  în  ultimii  ani 
în  America,  pune  în  mod  net  necesitatea  redefinirii 
obiectivelor  esenţiale  ale  societăţii  americane.  Helen 
Sheffer  caracterizează  in  următorul  fel  unele  dintre 
aceste  noi  exigenţe:  „S-a  notat  faptul  că  rapoartele  eco¬ 
nomice  anuale  ale  guvernului  oferă  indici  asupra  pro¬ 
ductivităţii,  folosirii  mîinii  de  lucru,  inflaţiei,  investi¬ 
ţiilor,  consumului  şi  altele  asemenea  acestora.  Dar  nu 
sînt  indicate  deloc  date  cu  privire  la  condiţiile  umane 
ale  poporului  american.  Indicatori  de  acest  gen  asu¬ 
pra  sănătăţii  naţionale,  a  stării  mediului,  a  gradului  şi 
a  localizării  sărăciei,  costul  şi  efectele  criminalităţii,  bo¬ 
găţia  educaţiei,  ştiinţei  şi  artei,  toate  acestea  sînt  ab¬ 
sente,  dar  necesare"  (73 — 4).  O  alta  sursă  a  crizei  obiec¬ 
tivelor  în  America  o  constituie  evidenţa  ineficacităţii 
activităţilor  de  satisfacere  a  necesităţilor  vitale  ale  so¬ 
cietăţii.  Această  insatisfacţie  crescîndă  se  datoreşte,  du¬ 
pă  Leo  Cherne,  „pierderii  credinţei  ca  fiecare  problemă 


este  rezolvabilă,  fiecare  boală  este  curabilă,  fiecare  nevoie 
este  de  dorit  • .  .  Puterea  noastră  apare  impotenta  în 
Asia . . şcoala  noastră  nu  educă,  cultura  noastră  nu  ci¬ 
vilizează"  (73- — 5). 

Critica  unui  sistem  social  învechit  include  şi  criti¬ 
ca  nevoilor  sale  şi  deci  a  subsistemelor  care  satisfac  aces¬ 
te  nevoi:  starul  care  oprimă,  biserica  care  mistifică,  şcoa¬ 
la  care  Integrează.  Complementar,  lupta  pentru  un 
nou  sistem  social  înseamnă  şi  lupta  pentru  impunerea 
unor  noi  obiective  de  realizat  atît  la  nivelul  întregii  socie¬ 
tăţi,  cît  şt  la  nivelul  subsistemelor  sale. 


9  6 


Intr-o  oarecare  măsură,  aceasta  mutaţie  face  expli¬ 
cabilă  contradicţia  fundamentală  a  aşa-zisei  „societăţi 
de  consum'1.  Abundenţa  de  bunuri  nu  olera  satisfacţia, 
mulţumirea,  fericirea  aşteptată.  înconjurat  de  bunurile 
care  pînă  acum  constituiau  obiectul  celor  mai  arzătoa¬ 
re  aspiraţii,  omul  se  simte  nefericit  şi  frustrat  totodată. 
Şi  din  această  uimitoare  insatisfacţie  apare  o  noua  între¬ 
bare:  care  simt  nevoile  sale  cu  adevărat?  în  general,  so¬ 
cietatea  contemporană  trebuie  să  facă  faţă  reevaluării 
necesităţilor  sale  şi,  mai  mult  deeît  atît,  procesului  rapid 
de  constituirea  noilor  necesităţi.  Este  semnificativa  în  acest 
sens  remarca  lui  Ozbekhan:  „Bătălia  tehnologică  este 
cîştigată . .  .  Victoria  noastră  constă  în  faptul  ca  am 
depăşit .  .  .  stadiul  de  «strimtoare»,  adică  acea  constrîn- 
gere  fundamentală  a  mediului  natural  .  . .  Am  învins 
«strîmtoarea»,  înmulţindu-ne  mijloacele,  descoperind 
noi  cai  de  a  le  folosi  în  mod  eficient,  adică  economic, 
reuşind  să  înţelegem  natura  proceselor  de  maximizare 
şi  lărgind  prin  acumulare  şi  substituire  ansamblul  me¬ 
todelor  noastre.  Aceste  cuceriri  au  fost  ţinta  către  care 
umanitatea  şi-a  îndreptat  toate  eforturile.  Totuşi,  suc¬ 
cesul  obţinut  nu  poate  constitui  un  scop  în  sine.  Pro¬ 
blema  este  de  a  ne  reorienta  energiile  şi  întreaga  tehno¬ 
logie  ce  se  afla  în  slujba  noastră  către  noi  obiective,  ca¬ 
re  nu  ne  mai  sînt  impuse  din  afară,  aşa  cum  fusese 
supravieţuirea  în  epoca  de  strîmtoare,  obiective  pe  care 
va  trebui  sa  le  descoperim  noi  înşine"  (44a — 109 — 110). 

Linele  dintre  schimbările  care  au  loc  la  nivelul  obiec¬ 
tivelor  unei  organizaţii  au  însă  şî  numeroase  aspecte  ne¬ 
gative,  patologice-  Datorita  importanţei  lor  şi  a  aten¬ 
ţiei  care  li  s-a  acordat  în  literatura  de  specialitate,  este 
necesar  să  fie  menţionate  pe  scurt  în  acest  context. 

Cea  mai  generală  şi  mai  cunoscută  asemenea  depla¬ 
sare  la  nivelul  funcţiilor  unui  sistem  este  punerea  mij¬ 
loacelor  in  locul  scopurilor.  Pentru  realizarea  unui  obiec¬ 
tiv  general  sînt  fixate  o  serie  de  mijloace.  Aceste  mij¬ 
loace  devin  obiective  ale  unor  subsisteme  sau  ale  între¬ 
gii  organizaţii.  în  acest  moment  apare  pericolul  ca  mij¬ 
loacele  să  fie  considerate  in  sine,  pierzîndu-se  din  ve¬ 
dere  obiectivul  mare  de  atins.  Aceasta  considerare  în 
sine  a  mijloacelor  duce  la  dezvoltarea  lor  independentă 

tle  atingerea  obiectivelor  generale,  adesea  puţind  apărea 
chiar  contradicţii  dintre  obiectivul  general  şi  mijloacele 
dezvoltate  în  sine.  De  aici  decurg  mai  multe  consecinţe, 
în  primul  rînd,  sistemul  poate  sa  nu  mai  acorde  aten¬ 
ţie  gradului  în  care  obiectivul  general  este  sau  nu  reali¬ 
zat,  producîndu-se  o  deplasare  a  atenţiei  pe  gradul  de 
realizare  a  subobiectivelor,  care  constituie  în  realitate 
doar  mijloace  ale  realizării  obiectivului  general.  In  acest 
fel  se  pot  realiza  în  mod  eficient  o  mulţime  de  sub- 
obiective,  dar  în  realitate  eficienţa  finală  a  sistemului 
să  fie  slaba  sau  chiar  în  scădere,  fără  a  exista  conştiinţa 
acestei  situaţii.  Are  loc  în  aceste  condiţii  o  activitate 
care  în  aparenţă  este  raţională  şi  eficace,  dar  care  în 
realitate  se  desfăşoară  în  gol.  Este  cazul  deformărilor 
birocratice,  atît  de  frecvente  în  societatea  modernă.  în 
organizaţii  sînt  frecvente  cazurile  în  care  un  organism 
(un  serviciu,  o  secţie)  continua  să  existe  şi  după  dispa¬ 
riţia  condiţiilor  care  l-au  făcut  necesar,  produoîndu-şî 
el  însuşi  în  mod  artificial  obiective  pe  care  să  le  rea¬ 
lizeze,  care  nu  sînt  în  fapt  necesare.  în  general,  însti- 
tuţionalizarea  şi  lormalizarea  obiectivelor  le  dă  acestora 
o  forţă  de  persistenţă  dincolo  de  necesitatea  menţinerii 
lor.  în  acest  fel,  datorită  unei  inerţii  instituţionale» 
obiective  care  şi-au  pierdut  demult  funcţionalitatea  se 
mai  menţin,  sistemele  adaptîndu-se  cu  întîrziere  noilor 
cerinţe. 

O  altă  consecinţă  se  referă  la  deplasarea  activităţii 
pe  un  aspect  al  obiectivului  general  (sau  pe  realizarea 
unei  funcţii)  datorită  operaţionalităţii  crescute  a  aces¬ 
tuia.  Dc  exemplu,  şcoala  are  printre  funcţiile  sale  şi 
pe  acelea  de  a  oferi  informaţia  şi  de  a  forma  gîridirea  ele¬ 
vilor,  capacitatea  de  a  manipula  această  informaţie. 
Dar,  pentru  că  realizarea  şi  controlul  realizării  primei, 
funcţii  este  mai  uşoară,  apare  tendinţa  de  a  se  depla¬ 
sa  activitatea  în  sensul  realizării  numai  a  acestei  func¬ 
ţii.  Mai  mult,  se  tinde  a  se  cere  însuşirea  de  informa¬ 
ţie  cu  mult  peste  necesităţile  reale,  în  locul  formării! 
unui  mod  de  gîndire  şi  de  autoînvaţare.  Are  loc  deci  un 
fel  de  regres  la  funcţiile  mai  uşor  de  realizat  şi  a  că¬ 
ror  eficienţă  este  mai  simplu  de  testat. 

în  fine,  o  deosebit  de  importantă  consecinţă  negativa 
apare  la  nivelul  aşa-numitei  tendinţe  de  maximizare  a 
sistemelor  organizate.  Această  tendinţă  de  maximizare 
este  tipică  substituţiei  scopului  prin  mijloace.  Daca 
pentru  realizarea  unui  obiectiv  se  organizează  ca  mij¬ 
loc  un  sistem  complex  de  activitate,  acest  sistem  are 
propriile  sale  necesităţi.  Pentru  a  le  satisface,  el  dezvol¬ 
tă  noi  subsisteme.  La  un  moment  dat  însă,  această 
dezvoltare  nu  mai  are  nici  o  legătură  cu  realizarea 
obiectivelor  propriu-zise.  Are  loc  deci  o  perfecţionare 
în  sine  a  sistemului,  independent  de  eficienţa  sa  finală. 

Allport  remarcase  acum  cîteva  decenii  tendinţa  or¬ 
ganizaţiilor  de  a  rezolva  dificultăţile  lor  prin  institu- 
ţionalizari  excesive.  Atunci  cînd  apare  o  problemă,  cea 
mai  simplă  metoda  de  a  încerca  să  fie  rezolvată  este 
aceea  de  a  se  crea  un  rol  special,  atribuit  unui  individ 
sau  unui  subsistem.  Odată  creat  rolul,  acesta  îşi  dezvoltă 
o  activitate  relativ  autonomă,  care  adesea  are  mai  mult 
sensul  autojustificării  existenţei  sale  decît  rezolvarea 
problemei  pentru  care  a  fost  creat  (45—100 — 105).  O 
altă  metoda  de  rezolvare  a  unei  dificultăţi  constă  în 
elaborarea  de  reguli  şi  de  prescripţii  formale.  însă  aceas¬ 
ta  creare  de  noi  reguli  formale  deschide  un  ciclu  de 
creştere  în  proporţie  geometrică  a  volumului  de  muncă, 
şi  a  sistemului  de  reguli  formalizate:  fiecare  regulă  pro¬ 
duce  specificaţii  şi  excepţii  (37 — 46). 

Un  alt  tip  de  modificare  a  funcţiilor  provine  din 
înlocuirea  obiectivelor  organizaţionale  cu  obiective  per¬ 
sonale.  Activitatea  în  cadrul  unui  sistem  organizat  afec¬ 
tează  puternic  interesele  personale  ale  indivizilor.  Din 
această  cauză,  în  deciziile  lor  indivizii  pot  să  ia  în  con¬ 
sideraţie  mai  mult  propriile  lor  interese  decît  realizarea 
obiectivelor  organizaţiei.  Această  substituţie  poate  să  se 
manifeste  în  cele  mai  diferite  situaţii:  începînd  cu  ra¬ 
portări  false  în  ceea  ce  priveşte  realizarea  unor  obiec¬ 


tive  (realizarea  obiectivelor  constituind  totodată  un  cri¬ 
teriu  al  aprecierii  şi  al  sancţionării  indivizilor)  şi  sfîrşind' 
cu  crearea  de  noi  posturi  de  munca',  dictate  nu  de  nece¬ 
sitatea  activităţii,  ci  de  necesitatea  plasării  sau  avan¬ 
sării  indivizilor.  Aceste  consecinţe  sînt  deosebit  de  grave 
şi  de  dificil  de  prevenit.  O  asemenea  substituţie  de  fi- 

nalixaţi  este  de  natură  a  tulbura  structural  activitatea. 
Pe  de  altă  parte,  ea  însăşi  constituie  unul  dintre  produ¬ 
sele  laterale  ale  modului  în  care  se  realizează  motivarea 
participării  şi  performanţei.  Participanţii  sînt  motivaţi 
tocmai  prin  stimularea  intereselor  lor  personale  de  cele 
mai  diferite  tipuri:  interese  economice,  dorinţă  de  pro¬ 
movare,  de  statut,  de  putere  organizaţionala  etc.  A.- 
ceastă  forţă  psihologică  imensă  depăşeşte  adesea  cu 
mult  exigenţele  organizaţionale,  putînd  genera  fenomene 
patologice  extrem  de  importante. 


3.2.  EFICACITATEA  SISTEMELOR 
3.2.1.  Eficacitatea  şi  nivelurile  ei 

Nu  este  suficient  sa  ne  oprim  la  faptul  că  un  sistem 
satisface  o  funcţie  anumită,  deoarece  unul  o  satisface 
într-un  grad  mai  înalt,  iar  altul  într-un  grad  mai  scă¬ 
zut.  O  întreprindere  satisface  o  nevoie  de  anumite  pro¬ 
duse  sau  de  resurse  economice  mai  mult,  o  alta  mai 
puţin.  O  şcoală  asigură  o  pregătire  a  elevilor  săi  mai 
înaltă,  o  alta  mai  scăzută.  Pentru  a  desemna  aceste 
grade,  este  nevoie  de  un  ooncepr  special:  eficacitate. 
LPrin  eficacitatea  sistemelor  sodal-umane  se  înţelege  gra¬ 
dul  în  care  ele  reuşesc  sa  realizeze  funcţiile  lor  finale, 
cu  alte  cuvinte  gr'adul  în  care  reuşesc  să  satisfacă  ce¬ 
rinţa  lor  funcţională  constitutivă. 

Un  sistem  de  activitate  poate  avea  o  eficacitate  ma¬ 
ximă,  adică  satisface  complet  cerinţa  funcţională  consti¬ 
tutiva  a  sa,  sau  poate  fi  complet  ineficace,  adică  nu  sa¬ 
tisface  deloc  respectiva  cerinţă  funcţională^  O  fabrică 
poate  furniza  toate  produsele  de  un  tip  oarecare  de  ca¬ 
re  respectiva  comunitate  are  nevoie  sau  poate  să  fabrice 
un  produs  care  nu  satisface  deloc  necesitatea  pentru 
care  a  fost  creată.  între  ineficacitatea  completă  şi  efi¬ 
cacitatea  maximă  există  o  mulţime  de  grade  de  eficaci¬ 
tate. 

O  anumită  cerinţă  funcţională  va  tinde  să  preseze 
continuu  asupra  sistemului  care  o  satisface,  în  sensul 

sporirii  eficacităţii  acestuia.  în  principiu,  această  pre¬ 
siune  se  menţine  pînă  în  momentul  în  care  eficacitatea 
sistemului  atinge  maximumul.  Un  sistem  complex  complet 
stabil,  „perfect",  este  sistemul  ale  cărui  cerinţe  func¬ 
ţionale  sînt  satisfăcute  complet,  adică  este  sistem-ul  com¬ 
pus  din  subsisteme  cu  eficacitate  maximă.  După  cum 
se  pare  însă,  de  la  un  anumit  nivel  de  complexitate,  o 
asemenea  stare  nu  este  posibil  de  atins  în  mod  practic. 
Ea  este  şi  foarte  greu  de  definit.  în-  ce  măsura  se  poate 
vorbi  la  ora  actuală,  de  exemplu,  de  o  şcoală  care  are  o 
eficacitate  maximă,  care  sa  satisfacă  deci  integral  nece¬ 
sitatea  de  formare  intelectuala  şi  umană  a  membrilor 
societăţii?  Este  evident  că  o  asemenea  punere  a  proble¬ 
mei  nu  este  deloc  realistă.  Sistemele  complexe  reale  nu 
sînt  compuse  din  subsisteme  cu  eficacitate  maximă,  fapt 
care  le  face  să  existe  sub  o  continuă  tensiune,  să  tindă 
permanent  către  perfecţionare,  deci  către  dezvoltare. 
Raportată  la  gradul  în  care,  din  punctul  de  vedere  al 
necesităţii  de  satisfăcut,  o  eficacitate  este  acceptabilă 
sau  nu,  ea  poate  fi  determinată  ca  satisfăcătoare  -sau 
insatis făcătoare.  Desigur,  utilizarea  acestor  termeni  pen¬ 
tru  orice  sistem  soeial-uman  implică  o  anumită  metafori¬ 
zare  a  lor,  care  însă  este  numai  parţială,  deoarece  ex¬ 
perienţa  unei  eficacităţi  diferite  de  maxim  creează  în 
sensul  propriu  al  cuvîniului  la  indivizii  umani  parti¬ 
cipanţi  o  stare  de  insatisfacţie,  după  cum  o  sporire 
a  eficacităţii  creează  o  stare  de  satisfacţie.  Satisfacţia 
subiectiva  a  indivizilor  participanţi  nu  trebuie  confun¬ 
dată  cu  „satisfacţia"  unui  sistem  social-uman,  pri¬ 
ma  fiind  o  expresie,  un  indice  al  celei  din  urmă. 

Insatisfacţia  sau  satisfacţia  pentru  gradul  de  eficaci¬ 
tate  al  unui  sistem  care  generează  tensiunea  spre  spo¬ 
rirea  eficacităţii  nu  este  neapărat  direct  proporţională 
cu  diferenţa  dintre  eficacitatea  maximă  şi  eficacitatea 
reală.  O  asemenea  relaţie  de  proporţionalitate  ar  fi  dis- 
funcţională  în  anumite  condiţii.  Din  această  cauză  ac¬ 
ţionează  mecanisme  de  amortizare,  care  fac  ca  la  un 
moment  dat  o  eficacitate  diferită  de  cea  maximă  sa  fie 
însoţită  de  o  relativă  satisfacţie  şi  deci  de  o  relativă 
lipsă  de  presiune  către  sporirea  eficacităţii.  Aceasta  stare 
de  echilibru,  artificiala  într-un  anumit  sens,  este  în 

funcţie  de  o  serie  de  factori,  care,  chiar  dacă  nu  pot 
fi  analizaţi  aici,  trebuie  totuşi  enunţaţi.  în  linii  generale, 
ei  sînt  aceiaşi  factori  care  determină  trecerea  unei  ce¬ 
rinţe  funcţionale  din  starea  de  latenţa  într-o  stare  ma¬ 
nifestă.  Aceşti  factori  au  o  acţiune  inhibatoare  sau  sti¬ 
mulatoare  asupra  constituirii  necesităţilor,  afecrind  în 
acest  fel  starea  de  echilibru  relativ.  Ei  pot  fi  grupaţi 
în  trei  categorii: 


1)  mijloace  de  satisfacere:  existenţa  unor  posibilităţi 
instrumentale  de  satisfacere  a  unei  necesităţi  stimulează 
tensiunea  spre  mărirea  eficacităţii,  în  timp  ce  inexisten¬ 
ţa  unor  asemenea  posibilităţi  instrumentale  este.  de 
natură  a  inhiba  presiunea  şi  deci  căutarea.  Mai  mult, 
inexistenţa  mijloacelor  poate  să  creeze  o  anumita  sa¬ 
tisfacţie  relativă  la  un  nivel  mai  scăzut  de  eficacitate, 
iar  apariţia  de  posibilităţi  declanşează  transformarea  sa¬ 
tisfacţiei  în  insatisfacţie; 

2)  raportul  cu  celelalte  necesităţi  (semnificaţiile  func¬ 
ţionale  laterale):  dacă  satisfacerea  unei  necesităţi  ar  pro¬ 
duce  procese  perturbatoare  în  activităţile  ,de  satisfacere 
a  altor  necesităţi  considerate  ca  prioritare,  ar  avea  loc 
o  scădere  a  eficacităţii  ei  şi,  simultan,  o  tendinţă  de 
scădere  şi  a  presiunii  către  mărirea  eficacităţii,  o  ten¬ 
dinţă  de  apariţie  a  unei  satisfacţii  relative; 

3)  existenţa  resurselor  necesare:  existenţa  posibilităţi¬ 
lor  instrumentale  nu  este  suficientă,  fiind  necesare  re¬ 
sursele  materiale  şi  social-umane.  Şi  acest  factor  ac¬ 
ţionează  în  aceiaşi  sens  ca  primii  doi.  într-un  cuvînt, 
se  poate  vorbi  de  posibilul  real  de  satisfacere  ,a  unei 


necesitaţi  oarecare. 

Existenţa  unei  satisfacţii  relative  în  condiţiile  unui 
decalaj  oarecare  între  eficacitatea  maxima  şi  cea  reală 
este  de  natura  deci  a  crea  o  oarecare  stabilitate  a  siste¬ 
mului  social-uman  în  cauza,  eliminîndu-se  sau,  cel  puţin, 
dimimiîndu-se  tensiunile  disfuncţionale.  Modificările  în 
posibilul  acţionai  deblochează  tensiunea  şi,  prin  aceasta, 
activitatea  de  căutare  a  unor  soluţii  organizaţionale 
mai  eficace.  O  asemenea  stare  de  echilibru,  pe  lîngă 
starea  subiectivă  de  satisfacţie  relativă,  poate  să  se 
manifeste  şi  prin  alte  tipuri  de  reacţie,  disfuncţionale 

de  astă  dată:  demoralizare,  resemnare,  orientare  către 
alte  .sfere  etc. 

Se  poate  accepta  deci  că  satisfacţia-insatisfacţia  resim¬ 
ţita  real  la  nivelul  unui  sistem  social-uman  nu  coincide 
neapărat  cu  eficacitatea  maximă-eficacitatea  nulă.  Valo¬ 
rile  satisfacţie-insatisfaCţie  se  află  undeva  în  intervalul 
eficacitate  maxima-eficacitate  nulă: 


Eficacitate 

nuia 


,v 


Insatisfacţie 


Eficacitate 

optima 

0 

- X - 


Satisfacţie 


Eficacitate 

maximă 

M 

— * 

i 

.  ^  J 


Punctul  S,  sub  care  .eficacitatea  unui  sistem  este  insa- 
tisfăcătoare  şi  deasupra  căruia  ea  este  satisfăcătoare,  se 
află  sub  punctul  M  (eficacitate  maximă).  între  S  şi 
M  există  un  punct  O,  care  desemnează  eficacitatea  op¬ 
timă,  adică  eficacitatea  cea  mai  mare  posibila  în  con¬ 
diţiile  date.  Eficacitatea  optimă  este  deci  mai  mică  decît 
eficacitatea  maximă  necesară,  dar  uneori  mai  mare  de¬ 
cît  limita  de  la  care  se  constituie  o  stare  de  satisfacţie 
în  raport  cu  respectiva  activitate.  După  cum  se  vede, 
starea  de  satisfacţie  tinde  să  se  regleze  în  funcţie  de 
posibilităţile  existente  la  un  .moment  dat.  Nu  întotdea¬ 
una  însă  eficacitatea  real  posibilă  este  neapărat  şi  sa¬ 
tisfăcătoare.  Punctul  O  cade  în  aceste  condiţii  sub 
punctul  S.  în  măsura  în  care  este  prea  scăzut,  eficacitatea 
reala  va  genera  o  stare  difuză  de  insatisfacţie,  dar  se  va 
tinde  să  se  menţină  totodată  în  latenţă  tendinţa  de  ri¬ 
dicare  a  eficacităţii.  Modificarea  posibilului  va  trans¬ 
forma  insatisfacţia  şi  presiunea  spre  căutarea  de  noi 
soluţii  din  starea  latentă  într-o  stare  manifesta. 

Pentru  o  colectivitate  nu  este  însă  important  pumai 
în  ce  grad  este  sau  nu  eficace  o  activitate  oarecare.  Este 
foarte  important  şi  costul  acesteia.  Colectivitatea  dis¬ 
pune  la  un  moment  dat  de  un  volum  limitat  de  resurse 
pe  care  trebuie  să-l  împartă  între  o  mulţime  de  nevoi. 
Vor  exista  astfel  puternice  exigenţe  nu  numai  în  ceea 
ce  priveşte  eficacitatea  unei  activităţi,  ci  şi  costul  ei. 
Se  foloseşte  de  aceea  în  mod  curent  un  concept  special 

care  reuneşte  cele  două  exigenţe,  eficacitate  şi  cost,  şi 
anume  conceptul  de  eficienţa.  Prin  eficienţa  se  înţelege, 
de  regulă,  raportul  dintre  eficacitate  şi  cost. 

în  sensul  cel  mai  larg,  H.A.  Simon  spunea  că  „a  fi 
eficient  înseamnă,  simplu,  a  lua  calea  cea  mai  scurtă, 
a  folosi  mijloacele  cele  mai  ieftine  spre  atingerea  scopu¬ 
lui  dorit'4  (75 — 191).  Dealtfel,  determinarea  eficacităţii 
optime  nu  poate  avea  loc  decât  prin  luarea  în  conside¬ 
raţie  şi  a  costului,  deci  a  eficienţei  în  general.  Daca 
avem,  de  exemplu,  o  cerinţă  funcţională  x,  trebuie 
determinat  sistemul  ax  optim  a  cărui  finalitate  este 
satisfacerea  lui  x. 

Pentru  determinarea  optimităţii  trebuie  consideraţi 
mai  mulţi  factori:  a)  importanţa  cerinţei  funcţionale  x 
pentru  sistem;  b)  resursele  cerute  de  subsistemul  ax  în  ra¬ 
port  cu  volumul  global  de  resurse  şi  de  repartiţia  aces¬ 
tora  pentru  satisfacerea  altor  necesităţi;  c)  exigenţele 
contextului  structural.  Dacă,  de  exemplu,  cerinţa  func¬ 
ţională  x  este  de  mai  mică  importanţă  în  respectivul 
moment,  daca  pentru  satisfacerea  ei  este  necesar  un  vo¬ 
lum  relativ  mare  de  resurse  în  condiţiile  în  care  dispo¬ 
nibilităţile  sînt  reduse  (există  alte  sisteme  mai  impor¬ 
tante  care  le  solicita),  sistemul  ax  optim  va  avea  în  aces¬ 
te  condiţii  o  eficacitate  scăzuta.  De  exemplu,  o  între¬ 
prindere  mijlocie  cu  resurse  limitate  nu-şi  poate  permite 
să  acorde  o  importanţa  prea  mare  cercetărilor  ştiinţifice 
de  care  are  dealtfel  nevoie.  Pentru  ea,  eficacitatea  op¬ 
timă  va  prezenta  o  activitate  de  cercetare  relativ  re¬ 
dusă,  concentrată  pe  problemele  de  interes  imediat.  Dacă 
însă  x  este  o  cerinţă  funcţionala  de  importanţă  vitala, 
i  se  poate  acorda  un  volum  mare  de  resurse.  De  exem¬ 
plu,  o  colectivitate  este  .atacată  de  o  alta.  Necesitatea 
de  apărare  este  vitala.  Activitatea  de  apărare  este  op¬ 
timă,  chiar  dacă  înghite  cea  mai  mare  parte  din  resur¬ 
sele  respectivei  colectivităţi.  Sau,  daca  un  subsistem 
oarecare  are  o  eficacitate  ridicata  şi  o  eficienţă  de  ase¬ 
menea  mare,  dar,  dacă  are  consecinţe  negative  marcate 
pentru  celelalte  subsisteme  (poluare  de  exemplu),  el  nu  va 
fi  optim  pentru  sistemul  global.  Deci  în  opîimitate  tre¬ 
buie  considerate  şi  exigenţele  sau  consecinţele  structurale, 
în  acest  caz,  optimă  ar  fi  o  eficacitate  şi  o  eficienţă'  mai 

scăzute,  dar  neînsoţite  de  consecinţe  laterale  disfunc- 
ţionale  prea  importante. 

în  virtutea  mecanismului  descris  mai  înainte,  optimu- 
mul  şi  nu  maximumul  necesar  tinde  sa  producă  starea 
de  „satisfacţie",  de  echilibru  a  sistemului.  Şi  este  evi¬ 
dent  că  optimul  este  mai  scăzut  sau,  cel  mult,  egal 
cu  'maximumul.  Cu  toate  acestea,  eficacitatea  optima 
la  un  moment  dat  poate  sa  fie  sau  peste,  sau  sub  limita 
satisfăcătorului.  în  cazul  întreprinderii  amintite  mai 
sus,  nevoile  absolut  necesare  pentru  dezvoltarea  ei  pot 
fi  superioare  posibilităţilor  de  care  dispune.  Ea  se  va 
găsi  deci  în  dificultate,  activitatea  optimă  de  cercetare 
pe  care  o  poate  dezvolta  în  cadrul  ei  şi  cu  mijloacele 
de  care  dispune,  fiind  sub  nivelul  satisfăcătorului.  Prin 
asemenea  situaţii  dificile  trec  foarte  frecvent  întreprin¬ 
derile  mici  şi  mijlocii  în  sistemele  bazate  pe  concurenţă. 


3.2.2.  Determinarea  eficacităţii  ţi  a  eficienţei. 
Dificultăţile  problemei 


Este  evident  faptul  că  pentru  sistemele  sociale,  deter¬ 
minarea  eficacităţii  şi  a  eficienţei  constituie  una  dintre 
problemele  esenţiale.  La  ora  actuală  există  însă  dificul¬ 
tăţi  deosebit  de  mari  în  această  privinţă.  în  primul  rînd 
este  foarte  dificilă  determinarea  eficacităţii.  în  al  doilea 
rînd,  probleme  insolubile  sînt  încă  ridicate  de  determi¬ 
narea  „costului"  global  social-uman  al  diferitelor  ac¬ 
tivităţi.  Şi,  în  consecinţă,  nu  există  nici  posibilităţi  ri¬ 
guroase  de  determinare  a  raportului  dintre  eficacitate 
şi  cost,  deci  a  eficienţei. 

Cu  toate  aceste  dificultăţi,  societatea  a  trebuit  să-şi 
facă  o  anumită  imagine  asupra  eficacităţii  şi  a  eficienţei 


activităţilor  sale  componente,  daca  nu  într-un  mod  prea 
riguros,  cel  puţin  într-o  manieră  foarte  generală,  dacă 
nu  prin  mijlocirea  unor  proceduri  de  calcul  conştient, 
cel  puţin  prin  acţiunea  unor  mecanisme  predominant 
spontane.  Mecanismele  spontane  de  determinare  a  efi¬ 
cacităţii  şi  a  eficienţei,  deşi  lucrează  cu  determinări  des¬ 
tul  de  rudimentare  (satisfăcător-insatisfacator,  mai 

bun,  mai  rău  etc.),  sînt  caracterizate,  în  ultimă  instan¬ 
ţă,  printr-un  grad  satisfăcător,  adesea  de  exactitate. 

Necesităţile  de  perfecţionare  a  vieţii  sociale,  a  meca¬ 
nismelor  sale  de  funcţionare  cer  tot  mai  mult  apariţia 
unor  mecanisme  mai  sigure  şi  mai  economice  de  deter¬ 
minare  a  eficacităţii  şi  a  eficienţei,  adică  mecanisme 
cognitive.  Nu  este  cazul  să  demonstrăm  aici  de  ce  me¬ 
canismele  cognitive  sînt  mai  sigure  şi  mai  economice 
dccît  mecanismele  spontane.  Ar  fi  suficient  de  subliniat 
doar  o  diferenţă:  mecanismele  cognitive  au  la  baza 
mai  mult  previziunea  consecinţelor,  eliminînd  în  mare 
măsură  metoda  încercărilor  şi  a  erorilor  reale,  în  timp 
ce  mecanismele  spontane  de  autoreglare  se  fundează, 
în  general,  pe  eliminarea  consecinţelor  unor  încercări 
reale  şi  a  corecţiilor  în  funcţie  de  rezultatele  obţinute. 
Eroarea  reprezintă  aici  o  etapa  aproape  inevitabilă  a 
reuşitei.  Exigenţa  constituirii  unor  metode  cognitive  de 
determinare  a  eficienţei  a  venit  deosebit  de  acut  şi  din 
partea  cercetării  ştiinţifice,  dezvoltată  în  perspectiva  or¬ 
ganiza  ţi  o  nală.  O  cercetare  riguroasa  a  sistemelor  orga¬ 
nizate  nu  se  poate  dispensa  de  măsurarea  eficacităţii 
acestora.  Or,  în  această  problemă  au  apărut  dificultăţi 
enorme. 

Ce  operaţii  necesită  măsurarea  eficacităţii  unui  sis¬ 
tem?  Ele  sînt: 

1)  diagnoza  cerinţelor  funcţionale  (necesităţilor)  şi  a 
importanţei  lor  relative,  adică  a  locului  lor  în  ierarhia 
necesităţilor  comunităţii; 

2)  determinarea  posibilităţilor  existente  şi  a  gradului 
în  care  fiecare  poate  contribui  la  satisfacerea  respec¬ 
tivelor  cerinţe  funcţionale. 

Tocmai  în  aceste  operaţii  cunoaşterea  în  domeniul 
social-uman  este  încă  foarte  săracă.  Dispunem  la  ora 
actuală  de  foarte  puţini  indicatori  ai  stărilor  sistemelor 
social-uman e.  Daca  în  ceea  ce  priveşte  aspectele  econo¬ 
mice  exista  unii  indicatori  destul  de  adecvaţi,  în  ceea 
ce  priveşte  aspectele  mai  complexe  ale  vieţii  sociale 
asemenea  indicatori  lipsesc  aproape  complet  (11),  (42). 
Nu  este  insa  suficient  să  se  determine  doar  eficacitatea 
în  raport  cu  diferite  cerinţe  funcţionale.  De  regulă,  sis¬ 
temele  şocial-umane  au  de  îndeplinit  mai  multe  funcţii. 

Eficacitatea  lor  globala  trebuie  determinată  prin  inte¬ 
grarea  eficacitaţilor  funcţiilor  finale  competente.  De 
exemplu,  şcoala,  universitatea,  întreprinderea,  spitalul 
etc.  au  nu  numai  una,  ci  mai  multe  funcţii  finale  (71  — 
97).  Inexistenţa  unor  modalităţi  de  calcul  sintetic  de 
acest  tip  face  ca  cel  mai  adesea  aprecierea  eficacităţii 
globale  să  fie  realizată  fie  prin  vizarea  unei  singure 
funcţii  finale,  considerată  în  acel  moment  şi  din  res¬ 
pectiva  perspectivă  ca  fiind  fundamentală,  ignorîndu- 
se  celelalte  funcţii  finale,  fie  prin  evaluarea  separată  a 
variatelor  funcţii  şi  constituirea  pe  această  baz.ă  a  unei 
impresii  de  ansamblu,  realizată  cu  mijloace  rudimentare, 
predominant  intuitive. 

Aprecierea  eficacităţii  diferitelor  sisteme  social-umane 
variază  larg  din  punctul  de  vedere  al  gradului  său  de 
precizie.  Aceasta  variaţie  are  loc  în  funcţie  de  mai 
mulţi  factori: 

1)  gradul  de  operaţionalitate  a  funcţiei  finale:  a  fa¬ 
brica  pantofi  este  o  finalitate  mult  mai  operaţională 
decît  a  face  ştiinţa  sau  artă.  Cu  cît  se  merge  pe  siste¬ 
mele  care  satisfac  necesitaţi  social-umane  din  ce  în  ce 
mai  complexe,  posibilitatea  de  operaţionalizare  a  fina- 

or  este  mai  mică,  iar  determinarea  eficacităţii  mai 
nesigură; 

2)  existenţa  unui  feed-back  relevant. 

Eficacitatea  propagandei  (reclamei)  pentru  un  produs 
poate  fi  determinată  destul  de  simplu  prin  urmărirea 
variaţiei  volumului  de  cumpărare  a  respectivului 
produs  (deşi  şi  aici  problema  este  mult  mai  com¬ 
plicata  decît  pare  la  prima  vedere).  Eficacitatea 
propagandei  politice,  morale,  igienice  etc.  este  însă 
mult  mai  greu  de  determinat,  deoarece  varia¬ 
ţia  atitudinilor  politice,  morale  sau  igienice  este  mult 
mai  greu  de  înregistrat.  Care  este,  de  exemplu,  efica¬ 
citatea  unui  articol  scris  în  ziar?  Eficacitatea  sa  pro- 
priu-zisă  este  la  ora  actuală  aproape  imposibil  de  de¬ 
terminat.  Se  poate  însă  determina  un  indice  mai  grosolan 
al  acesteia:  măsura  în  care  este  citit.  Lipsa  unor  ase¬ 
menea  feed-back- uri  are  ca  efect,  de  exemplu,  faptul 
ca  rubrici  şi  tipuri  de  articole  pe  care  nu  le  citeşte 
aproape  nimeni  sau  în  orice  caz  nu  le  citesc  cei  cărora 

le  sînt  adresate  pot  subzista  în  ciuda  completei  lor  inefica¬ 
cităţi.  Societatea  tinde  să-şi  constituie  tot  mai  multe 
mecanisme  de  înregistrare  a  stării  diferitelor  sale  as¬ 
pecte  tocmai  pentru  a  putea  evalua  şi  eficacitatea  ac¬ 
tivităţilor  sale:  începînd  cu  statisticile  de  criminalitate 
şi  sfîrşind  cu  sondajele  de  opinie  publică.  Adesea,  pen¬ 
tru  a  se  obţine  totuşi  o  aproximare  oarecare  a  eficacităţii 
■se  utilizează  unii  indici  despre  care  se  ştie  însă  că  desem¬ 
nează  destul  de  aproximativ  eficacitatea  propriu-zisă.  De 
exemplu,  în  măsura  în  care  nu  exista  indici  mai  precişi 
ai  valorii  contribuţiei  ştiinţifice  a  diferiţilor  cercetători, 
mai  ales  atunci  cînd  este  necesară  o  cercetare  statistică 
mai  largă,  se  poate  utiliza  ca  indicator  măsurabil  numă¬ 
rul  de  lucrări  publicate  datorită  faptului  ca  între  aces¬ 
ta  şi  valoarea  contribuţiei  ştiinţifice  există  o  corelaţie 
pozitivă  nu  foarte  ridicată,  dar  semnificativă  (77).  Sînt 
folosiţi  în  unele  cercetări  mai  sofisticate  şi  alţi  indi¬ 
catori,  de  asemenea  cuantificabili,  ca,  de  pildă,  de  cîte 
ori  este  citat  un  autor  în  literatura  de  specialitate.  Evi¬ 
dent,  toţi  aceşti  indicatori  constituie  o  simplificare  ade¬ 
sea  grosolană,  utilizabilă  doar  între  anumite  limite  şi 
ai  toată  prudenţa  cuvenită.  Datorită  unei  asemenea 
lipse  de  operaţionaliîate,  se  naşte  tendinţa  puternică 
a  reducerii  eficacităţii  la  aceşti  indici  relativi  ai  sai. 
Există  mai  multe  tipuri  de  asemenea  reducţii  care  apar 
destul  de  des. 

în  primul  rînd,  reducerea  eficacităţii  unui  sistem  la 
realizarea  obiectivului  formal  instituit.  în  măsura  în 
care  necesităţile  la  care  orice  sistem  trebuie  să  răspun¬ 
dă  sînt  mai  dificil  de  determinat,  se  caută  formularea 
unui  obiectiv  mai  simplu  a  cărui  realizare  să  ducă  la 
satisfacerea  respectivei  necesităţi.  Acest  lucru  este  foar¬ 
te  general.  Este  cunoscut  ca,  atunci  cînd  trebuie  reali¬ 
zată  o  funcţie  foarte  generală  şi  complexă  totodată 
(creşterea  nivelului  de  cultură  ştiinţifica  şi  artistică,  ri¬ 
dicarea  stării  de  sănătate  a  populaţiei,  creşterea  bu¬ 
năstării  ete.),  datorită  faptului  că  este  greu  operaţiona- 
bilă,  ea  este  substituită  printr-o  mulţime  de  'Subobiec- 
tive,  care  fiecare  în  parte  poate  sa  ducă  la  realizarea 
obiectivului  general,  dar  care  sînt  mai  concrete.  O  ase¬ 
menea  substituţie  este  validă  în  măsura  în  care  obiec- 

tivul  general  stă  într-o  corelaţie  pozitivă  înaltă  cu 
subobiectivele  formulate.  însă  nici  această  corelaţie  nu 
este  uşor  de  măsurat.  Se  întîmplă  de  aceea  că,  datorită 
modificărilor  situaţiei,  corelaţia  scade  pîtiă  la  a  deveni 
nulă,  fără  ca  aceasta  sa  se  înregistreze  la  nivelul  con¬ 
ştiinţei  sistemului.  în  aceste  condiţii,  activitatea  este 
eficace  din  punctul  de  vedere  al  realizării  obiectivelor 
formal  definite,  dar  ineficace  din  punctul  de  vedere  al 
funcţiilor  reale  de  îndeplinit.  O  întreprindere  poate 
să  fie  foarte  eficace  din  punctul  de  vedere  al  produ¬ 
selor  pe  care  le  are  de  realizat,  dar,  dacă  aceste  pro¬ 
duse  nu  se  cumpără  (nu  există  deci  o  nevoie  pentru  ele), 
ea  este  în  mod  real  ineficace.  Un  ziar  îşi  poate  pune 
ca  unul  dintre  obiective  propaganda  pentru  combaterea 
unui  anumit  fenomen  negativ  şi  poate  sa  acţioneze 
energic  pentru  realizarea  acestui  obiectiv  fără  însă  să 
aibă  o  eficacitate  reală  totodată.  Substituirea  funcţiei 
reale  prin  obiectivul  formal  definit  şi  confuzia  dintre 
eficacitatea  reală  şi  eficacitatea  realizării  obiectivului 
sînt  foarte  frecvente,  tocmai  datorită  lipsei  unor  in¬ 
strumente  suficient  de  adecvate  pentru  determinarea 
eficacităţii  reale.  Atunci  cînd  se  constituie  spontan  evi¬ 
denţa  acestui  decalaj,  se  încearcă  formularea  de  noi 
obiective  mai  adecvate  funcţiei,  găsirea  unor  indicatori 
mai  direcţi  şi  mai  exacţi  ai  necesităţii  reale  de  sa¬ 
tisfăcut. 

O  asemenea  substituţie  mai  poate  avea  o  consecinţă 
negativă:  nu  orice  sporire  a  realizării  obiectivului  inter¬ 
mediar  propus  are  ca  rezultat  şi  o  creştere  a  realizării 
funcţiei  reale.  în  acest  sens  se  întîmplă  adesea  sa  se 
desfăşoare  o  serie  de  activităţi  care  practic  nu  aduc 
nimic  la  sporirea  eficacităţii.  Dacă,  de  exemplu,  se  apre¬ 
ciază  eficacitatea  unei  activităţi  culturale  prin  parti¬ 
ciparea  la  ea,  se  poate  acţiona  asupra  participării  (dife¬ 
rite  forme  de  mobilizare)  fără  ea  prin  aceasta  să  creas¬ 
că  neapărat  şi  eficacitatea  respectivei  activităţi  culturale. 
Asemenea  situaţii  apar  destul  de  des  în  propagandă. 
Mărirea  volumului  de  propagandă  poate  să  nu  ducă 
la  sporirea  eficacităţii  ei,  ba  mai  mult,  în  anumite 
condiţii,  aşa  cum  au  arătat  cercetările,  poate  avea  chiar 
un  efect  invers  celui  scontat.  Creşterea  numărului  de 

articole  scrise  pe  o  anumită  temă  nu  determină  neapă¬ 
rat  o  creştere  a  lecturii  totale  şi  cu  atît  mai  puţin  o 
creştere  a  eficacităţii  lor. 

Sînt  multe  cazuri  de  falsă  creştere  a  eficacităţii  prin 
acţiunea  doar  asupra  criteriilor  formale  ale  eficacităţii: 
raportarea  numărului  de  pagini,  de  articole,  de  specta¬ 
cole,  de  conferinţe,  de  şedinţe  etc.  De  regulă,  în  aces¬ 
te  cazuri,  acţiunea  are  loc  doar  prin  sporirea  cantita¬ 
tivă  a  efortului,  dar  nu  prin  ridicarea  calitativă  a  efi¬ 
cacităţii.  Există  dealtfel,  Ia  nivelul  mentalităţii  cotidi¬ 
ene,  prejudecata  că  „mai  mult"  înseamnă  neapărat  şi 
o  sporire  a  eficacităţii. 

Se  mai  întîmplă  însă  un  lucru,  în  foarte  multe  ca¬ 
zuri,  un  sistem  de  activitate  nu-şi  satisface  o  necesita¬ 
te  proprie  a  sa,  ci  o  necesitate  fie  a  altui  sistem  parti¬ 
cular,  fie  o  necesitate  a  societăţii  în  general.  De  aceea 
aprecierea  eficacităţii  sale  şi  recompensa  ei  constituie 
funcţia  unui  alt  sistem,  fie  sistemul  particular  care  bene¬ 
ficiază  nemijlocit,  fie  un  sistem  care  reprezintă  socie¬ 
tatea  în  calitatea  ei  de  beneficiar  general.  în  aceste 
condiţii,  interesul  primar  al  respectivului  sistem  poate 
să  nu  fie  atît  realizarea  unei  eficacităţi  reale,  cît  con¬ 
vingerea  sistemului  care  apreciază  acest  lucru.  Tinde 
să  apară  în  aceste  condiţii  o  prezentare  falsă  a  efica¬ 
cităţii,  începînd  cu  inducerea  în  eroare  si  sfîrşind  eu 
prezentarea  de  indici  nesemnificativi  ai  eficacităţii,  dar 
mai  uşor  realizabili.  Acest  lucru  este  cu  atît  mai  nosi- 
bil,  cu  cît  este  mai  greu  de  determinat  eficacitatea  rea¬ 
lă.  Aşa  se  întîmplă  ca  instituţii  care  prezintă  regulat 
rapoarte  foarte  bogate  de  activitate  să  apara  la  un  mo¬ 
ment  dat  ca  fiind  în  realitate  foarte  ineficace.  Prezen¬ 
tarea  de  date  false  de  genul  binecunoscutei  replici: 
„Spune-mi,  mă  iubesc  supuşii  mei?  —  Fireşte  măria-ta", 
a  constituit  o  tehnică  destul  de  frecventă  în  condiţii 
de  incertitudine  asupra  eficacităţii  reale. 

Lipsa  de  indici  adecvaţi  ai  eficacităţii  poate  să  gene¬ 
reze  o  scădere  a  exigenţei  la  nivelul  mai  modest  al 
indicilor  elementari:  fie  la  un  minim,  „nu  există  pro¬ 
bleme",  „nu  există  plîngerî  sau  reclamaţii"  etc.,  fie  la 
o  serie  de  indici  predominant  cantitativi  de  importan¬ 
ţă  secundara  şi  care  vizează  mai  mult  volumul  activi- 

taţii  decît  eficienţa  ei,  de  exemplu  s-au  ţinut  atîtea 
conferinţe,  au  asistat  atîţia  participanţi,  s-au  scris  atîtea 
lucrări. 

O  altă  iluzie  care  apare  frecvent  este  aceea  că  va 
avea  loc  o  creştere  automată  a  eficacităţii  generale  prin 
perfecţionarea  fiecărui  element  component  al  sis— 
mului  de  activitate.  O  asemenea  presupoziţie,  evidentă 
la  nivelul  bunului-simţ,  nu  este  adevărata  în  mod  ne¬ 
condiţionat  din  mai  multe  motive. 

J 

Concentrarea  atenţiei  asupra  perfecţionării  fiecărui 
element  în  parte  al  organizării  este  de  natura  a  crea 
iluzia  ca  pe  aceasta  cale  este  posibila  o  creştere  propor¬ 
ţională  şi  indefinită  a  eficacităţii  finale.  Or,  acest  lu¬ 
cru  nu  este  adevărat.  Fiecare  mod  de  organizare  are 
o  limită  principiala  a  eficacităţii  sale.  Perfecţionarea 
sa  duce  doar  pînă  la  un  anumit  punct  la  o  creştere 
proporţională  a  eficacităţii.  Dincolo  de  acest  punci 
însă,  în  ciuda  tuturor  eforturilor,  creşterile  de  eficacita¬ 
te  devin  tot  mai  mici  şi  tot  mai  costisitoare,  tinzîndj 
către  o  limită  ce  nu  mai  poate  fi  depăşită. 
Este  de  fapt  tendinţa  birocratică  de  a  mari  continuu 
volumul  de  muncă  prin  perfecţionarea  şi  umflarea 
subsistemelor,  dincolo  de  necesităţile  obiectivului  ge¬ 
neral.  De  fapt,  acest  fenomen  este  enunţat  în  faimoasa 
„lege  a  lui  ParkinsonD  „Există  o  mică  sau  nici  o  le¬ 
gătură  între  munca  de  făcut  şi  mărimea  personalului 
căruia  i  se  poate  da“.  O  asemenea  orientare  este  lip¬ 
sită  de  utilitate  nu  numai  pentru  că  de  la  un  moment 
dat  creşterea  efortului  investit  nu  mai  este  justificată 
printr-o  creştere  corespunzătoare  a  eficacităţii  (are  loc 
deci  o  scădere  a  eficienţei),  ci  şi  pentru  că  iluzia  unei 
creşteri  continue  proporţionale  a  celor  două  variabile 
împiedică  efortul  de  a  căuta  modalităţi  de  organizare 
mai  eficace  şi  mai  eficiente. 

în  viaţa  oricărei  organizaţii,  această  alternativă  este 
foarte  frecventă.  Atunci  cînd  apar  dificultăţi,  prima  ten¬ 
dinţa  în  această  situaţie  este  de  a  spori  eficacitatea  ele¬ 
mentelor  componente  ale  organizării  existente,  în  spe¬ 
cial  printr-un  accent  sporit  pus  pe  control.  Se  creează 
astfel  iluzia  că  pe  această  cale  se  poate  ajunge  la  depă¬ 
şirea  dificultăţilor.  Pe  parcurs  devine  însă  evident  faptul 

ca  principiile  de  organizare  înseşi  sînr  deficiente  şi  ca 
deci  perfecţionarea  în  interiorul  lor  nu  poate  duce  în 
mod  indefinit  la  rezultate  semnificative.  Din  această 
cauză  se  recurge  la  modificarea  însăşi  a  principiilor. 


Se  poate  spune  deci  că  în  condiţiile  în  care  nu  putem 
şti  daca  există  sau  nu  posibilităţi,  de  perfecţionare  (şi 
deci  nici  nu  se  poate  norma  căutarea  lor),  căutarea  este 
stimulata  printr-o  tensiune  a  ■sistemului  care  poate  lua  o 
mulţime  de  forme.  Dacă  nu  există  posibilităţi  reale  în 
acest  sens,  tensiunea,  prin  mecanisme  spontane,  tinde  să 
scadă,  fără  a  înceta  însă  complet.  Ea  se  va  transforma 
din  latentă  în  manifestă  de  îndată  ce  vor  apărea  noi 
posibilităţi. 

Ca  o  consecinţă  a  celor  spuse  mai  înainte,  procedurile 
utilizate  pentru  a  maximiza  eficacitatea  curentă  a  dife¬ 
ritelor  subsisteme  sînt  de  natură  a  consolida  structu¬ 
rile  existente,  ducînd  în  final  la  crearea  unui  climat 
psihologic  în  care  inovaţia  şî  creativitatea  pot  fi  pe¬ 
depsite  (71 — 16).  Se  creează  deci  o  alternativa:  sau.  efi¬ 
cacitate  maximă  curentă  şi  in  fiecare  segment  compo¬ 
nent,  sau  creativitate,  adaptare  la  noile  condiţii,  gă¬ 
sire  de  noi  soluţii  mai  eficace.  Din  acest  motiv,  una  din¬ 
tre  problemele  cele  mai  dificile  ale  organizaţiilor  ac¬ 
tuale  este  cum  să  devină  mai  flexibile  şi  mai  capabile 
să  se  transforme,  într-un  cuvînt  mai  creative,  menţi- 
nînd  totodată  o  înalta  eficacitate  în  formele  temporare 
pe  care  le  folosesc. 

în  ceea  ce  priveşte  creşterea  eficacităţii  sistemelor 
organizate,  mai  există  încă  o  dificultate  însemnată.  Con¬ 
trolul  asupra  activităţii  depuse  de  participanţi  funcţio¬ 
nează  destul  de  eficace  în  condiţiile  în  care  este  vorba 
de  o  activitate  desfăşurată  în  forme  constituite.  Oricînd 
se  poate  cere  sau  impune  o  performanţă  anume,  realiza¬ 
bilă  cu  metodele  de  muncă  existente.  O  linie  tehnolo¬ 
gică  are  o  anumită  capacitate  productiva,  de  exemplu 
o  performanţă  proprie,  a  căreî  realizare  poate  fi  ce¬ 
rută,  normată.  Acesta  este  de  fapt  principiul  oricărei 
normări.  De  pildă,  un  strungar  poate  sa  Iacă,  în  me¬ 
die,  10  piese  pe  zi  după  anumite  criterii  bine  precizate. 
Aceasta  poate  deveni  subiectul  unei  norme  care  indică 
eficacitatea  muncii  sale.  Activitatea  de  control  şi  de 

normare  nu  mai  poate  fi  însă  aplicată  la  activitatea 
de  căutare  şi  de  creare  a  unor  noi  posibilităţi  de  acti¬ 
vitate  mai  eficace.  Căutarea  are  loc  mereu  într-un  po¬ 
sibil  existent,  dar  neştiut  înainte  de  invenţie,  şi  de  aceea 
actul  de  cercetare  este  imprevizibil  şi  nenormabil.  Din 
acest  motiv,  asigurarea  unei  eficacităţi  satisfăcătoare 
activităţii  de  cercetare,  de  invenţie  se  realizează  cu  alte 
mijloace  decît  în  cazul  activităţilor  desfăşurate  în  for¬ 
me  constituite,  previzibile  şi  normabile.  Problema  ca¬ 
re  se  ridică  în  primul  Tind  este  cum  se  ştie  la  un 
moment  dat  dacă  există  sau  nu  posibilităţi  reale  de 
organizare  mai  eficace  a  organizării  unei  activităţi.  Răs¬ 
punsul  la  această  întrebare  este  în  puţine  cazuri 
obţinut  cu  metodele  raţionale  obişnuite,  adică  printr-o 
trecere  în  revistă  la  nivelul  conştiinţei  a  tuturor  posi¬ 
bilităţilor  existente  şi  prin  analiza  eficacităţii  potenţiale 
a  fiecăruia,  ci  de  cele  mai  multe  ori  printr-un  procedeu 
practic  de  încercări  repetate.  Eşecul  repetat  în  procesul 
de  căutare  a  noi  soluţii  stă  la  baza  aprecierii  că  nu 
exista  alternative  posibile.  Şi  prin  aceasta  se  stabileşte 
un  anumit  nivel  de  satisfacţie  faţă  de  modalităţile  exis¬ 
tente.  Sau  se  ajunge  la  concluzia  că  o  activitate  nu  este 
eficace  nu  pentru  că  s-a  analizat  gradul  în  care  ea  răs¬ 
punde  la  cerinţa  funcţională  în  jurul  căreia  este  consti¬ 
tuită,  ci  pentru  ca  ineficacitatea  este  „resimţită"  perce- 
pîndu-se  tot  mai  intens  necesitatea  rămasă  nesatisfăcu¬ 
tă.  Iar  aceasta  percepere  se  realizează  prin  înregistra¬ 
rea  consecinţelor  negative  pe  care  nesatisfacerea  res¬ 
pectivei  necesităţi  le  produce.  Ineficacitatea  unui  sistem 
de  educaţie  este  resimţită  prin  înregistrarea  consecin¬ 
ţelor  negative:  specialişti  nepregătiţi,  comportamente 
deviante  etc. 

Sa  luam  un  exemplu.  O  comunitate  se  află  în  faţa 
necesităţii  de  a  combate  o  boală  anumită.  Ea  este  în 
această  privinţă  în  posesiunea  unor  mijloace  de  trata¬ 
ment  eu  un  grad,  să  zicem,  destul  de  scăzut  de  efica¬ 
citate.  Eficacitatea  scăzută  a  mijloacelor  sale  de  tra¬ 
tament,  colectivitatea  a  determinat-o  nu  printr-o  analiză 
teoretică,  ci  practică:  ele  nu  vindeca  pur  şi  simplu.  A- 
ceastă  constatare  a  slabei  eficacităţi  declanşează  o  acti¬ 
vitate  de  căutare  a  noi  mijloace  de  tratament.  Această 


I  1 3 


* 

căutare  are  loc  în  posibilul  real.  Acest  posibil  real  în  e- 
tapa  iniţială,  evident,  nu  este  încă  cunoscut.  Comunita¬ 
tea  deci  nu  ştie  la  începutul  căutărilor  sale  daca  din  cu¬ 
noştinţele  şi  instrumentele  pe  care  le  deţine  poate  sau  nu 
construi  un  mijloc  mai  eficace  de  tratament  şi  cu  atît 
mai  puţin  dacă,  eventual,  descoperirea  unor  noi  cunoştin¬ 
ţe  şi  instrumente  necesare  este,  la  rîndul  ei,  posibilă  în 
acel  moment  dat.  Dacă  este  vorba  despre  cancer,  de  pil¬ 
dă,  noi  nu  ştim  dacă  pe  baza  cunoştinţelor  şi  a  tehnici¬ 
lor  medicale  de  care  dispunem  se  poate  realiza  sau  nu 
un  tratament  eficace.  Şi  nici  dacă,  în  cazul  în  care  nu 
există  încă  cunoştinţele  şi  instrumentele  necesare  rea¬ 
lizării  unui  tratament  eficace,  ele  ar  putea,  fi  create  la 
nivelul  actual.  Cunoaşterea  acestora  ar  presupune  ca 
ştim  deja  care  este  cauza  cancerului  şi  pe  ce  căi  se  poate 
lupta  împotriva  luî,  condiţie  care,  evident,  nu  este  reala. 
Necunoscînd  însă  posibilităţile  reale,  omul  de  ştiinţă  în¬ 
cearcă  în  punctele  care  1  se  par  mai  probabile.  El  poate 
încerca  o  soluţie,  o  a  doua,  o  a  treia  etc.  Dacă  după 
un  număr  mare  de  încercări  el  nu  reuşeşte,  poate  bănui 
ca  soluţia  nu  se  află  în  posibilul  său  real.  Eşecul  limi¬ 
tează  în  acest  sens  cercetarea.  Apariţia  unor  noi  posibili¬ 
tăţi  poate  renaşte  speranţa  că  la  nivelul  lor  este  posibil 
a  se  găsi  un  mijloc  eficace  de  tratament. 

Există  mai  multe  mijloace  de  stimulare  a  căutării  de 
noi  soluţii,  adică  de  creştere  a  eficacităţii  căutării.  Un 
prim  mijloc  este  stimularea  performanţei  prin  acorda- 
darea  unui  statut  profesional  înalt,  prin  recompense  eco¬ 
nomice  substanţiale,  prestigiu  etc.  Un  alt  procedeu  foar¬ 
te  eficace  consta  în  stabilirea  unor  posibilităţi  de  com¬ 
parare  a  eficacităţii  mai  multor  sisteme  paralele  (sisteme 
cu  aceeaşi  finalitate  de  realizat,  au  posibilitatea  de  a 
se  organiza  în  mod  diferit,  în  aşa  fel  încîf  să  li  se  'per¬ 
mită  iniţiative  ce  pot  duce  la  creşterea  eficacităţii).  O 
întreprindere,  de  exemplu,  poate  să-şi  organizeze  acti¬ 
vitatea  prin  constituirea  unor  serii  de  producţie  dispuse 
în  paralel,  realizînd  astfel  posibilitatea  de  comparare  a 
performanţelor,  iar  comparabilitatea  creează  o  stimulare 
reciprocă.  Cu  cît  este  vorba  de  activităţi  caracterizate 
printr-un  grad  mai  înalt  de  creativitate,  lipsa  mijloa¬ 
celor  de  a  determina  existenţa  reală  a  unor  posibilităţi 

de  perfecţionare  este  compensata  prin  'Stimularea  perfor¬ 
manţei,  prin  realizarea  compar  abilitaţii  dintre  perfor¬ 
manţe.  Lucrul  este  cu  atît  mai  valabil  în  ştiinţa,  în 
arta,  în  profesiuni  ca  medicina,  învăţamîntul  etc.  Com- 
parabilitatea  poate  să  ia,  în  anumite  condiţii,  formele 
dure  ale  concurenţei,  în  care,  pe  lînga  recompensa  po¬ 
zitivă  a  performanţei  ridicate,  este  sancţionată  negativ 
lipsa  de  performanţă. 

în  condiţiile  în  care  nu  există  indici  suficient  de  adec¬ 
vaţi  ai  eficacităţii  sistemelor,  conducerea  care  foloseşte 
indici  mai  slabi  riscă  să  nu  poată  asigura  o  funcţionare 
cel  puţin  tot  atît  de  eficace  ca  cea  produsă  de  meca¬ 
nismele  spontane  ale  autoreglării.  Din  această  cauză,  in¬ 
dicii  eficacităţii  trebuie  folosiţi  cu  prudenţă  şi  nu  trebuie 
să  se  renunţe,  cel  puţin  într-o  primă  fază,  la  mecanis¬ 
mele  spontane  de  înregistrare  a  eficacităţii,  realizîn- 
du-sc  o  verificare  şi  o  completare  reciprocă.  Mecanis¬ 
mele  conştiente,  fundate  pe  indici  calculaţi,  pentru  a  fi 
utile  trebuie  sa  asigure  o  eficacitate  cel  puţin  egală  cu 
eficacitatea  mecanismelor  spontane.  Astfel,  cum  se  în- 
tîmplă  uneori  în  fazele  de  început  ale  înlocuirii  meca¬ 
nismelor  spontane  de  autoreglare  cu  cele  conştiente  de 
conducere,  are  loc  o  scădere  a  eficacităţii  generale  a  sis¬ 
temului,  o  creştere  temporală  a  lipsei  de  realism  a  de¬ 
mersurilor  cognitive  care  au  loc  la  nivelul  său. 

Ceea  ce  s-a  spus  despre  determinarea  eficacităţii  este 
cu  atît  mai  valabil  în  ceea  ce  priveşte  determinarea  efi¬ 
cienţei.  în  acest  din  urmă  caz,  pe  lînga  determinarea 
gradului  de  eficacitate,  mai  apar  încă  trei  probleme  deo¬ 
sebit  de  dificile:  a)  determinarea  „costului"  global  al 
activităţii  (costul  social-uman,  din  care  costul  econo¬ 
mic  reprezintă  doar  o  componentă),  b)  compararea  unor 
activităţi  cu  finalităţi  diferite  (cum  se  poate  şti  dacă 
o  activitate  de  control  social  este  mai  eficientă  sau 
mai  puţin  elicientă  decît  o  activitate  de  producţie  artis¬ 
tica  sau  ştiinţifică?)  şi  c)  compararea  unor  activităţi 
care,  chiar  dacă  au  aceeaşi  finalitate,  pe  lînga  costuri 
diferite  au  şi  grade  variate  de  eficacitate. 

Pornind  ele  la  teoria  generală  a  sistemelor,  Katz  şi 
Kahn  definesc  eficienţa  sistemelor  în  termeni  energetici: 
ce  proporţie  din  energia  importată  din  mediu  {imput- ul) 


de  către  sistem  este  transformată  efectiv  în  produs 
(i output )  şi  ce  proporţie  este  absorbită  de  sistem  pentru 
propria  sa  funcţionare.  Cu  alte  cuvinte,  care  este  cos¬ 
tul  net  al  transformării.  Idealul  de  eficienţă  este  ca 
produsul  exportat  de  către  sistem  sa  conţină  100°/ o  din 
energia  importată  din  mediu,  adică  rata  eficienţei 
outpui-input  să  fie  egală  cu  1  (45 — 151).  După  cu'm  însă 
remarcă'  chiar  autorii,  un  asemenea  mod  de  calcul  este 
imposibil  la  ora  actuală,  deoarece  nu  exista: 

a)  un  mod  riguros  de  determinare  a  tuturor  formelor 
de  energie  importate  de  către  un  sistem  (de  exemplu  şi 
energia  solara  constituie  nemijlocit  sau  mijlocit  o  im¬ 
portantă  sursă  de  energie  a  tuturor  sistemelor  social- 
umane,  care  încă  nu  poate  fi  calculata); 

b)  un  mod  de  determinare  cantitativa  a  energiilor  im¬ 
portate  şi  a  celor  exportate.  Dacă  pentru  sistemele  fi¬ 
zice  această  problemă  este  la  ora  actuală  relativ  sim¬ 
plă,  pentru  sistemele  soci  al- umane,  în  care  intervin  ti¬ 
puri  mult  mai  complexe  de  energii  decît  cea  fizici,  un 
asemenea  calcul  este  deocamdată  inoperant. 

Eficienţa  îşi  găseşte  o  aplicare  suficient  de  operaţio¬ 
nală  în  sistemele  care,  avînd  aceeaşi  finalitate,  prezintă 
totodată  şi  un  grad  apropiat  de  eficacitate.  în  acest  caz, 
diferenţele  de  cost  indica  totodată  şi  diferenţe  de  eficien¬ 
ţă.  Dacă  gradele  de  eficacitate  diferă,  problema  se  com¬ 
plică.  Dacă  un  sistem  x  are  'o  eficacitate  de  gradul  3 
(folosim  cifrele  în  mod  cu  totul  arbitrar),  este  greu  de 
spus  dacă  este  mai  eficient  sau  mai  puţin  eficient  decît 
un  sistem  cu  aceeaşi  finalitate,  dar  cu  gradul  6  de  efica¬ 
citate,  chiar  dacă  primul  foloseşte  un  volum  de  resurse 
de  10  ori  mai  mic.  în  acest  caz  este  necesară  o  luare  în 
consideraţie  şi  a  importanţei  relative  a  diferitelor  grade 
de  eficacitate.  Comparabilitatea  este  posibilă  în  mod  ne¬ 
mijlocit  doar  în  cazurile  relativ  simple:  un  sistem  care 
costă  mai  mult  sau  aproximativ  la  fel  ca  un  sistem  cu 
o  eficacitate  mai  ridicată  va  fi,  evident,  mai  puţin  efi¬ 
cient,  şi  invers. 

Problema  determinării  eficienţei  nu  este  atît  de  sim¬ 
plă  nici  atunci  Cinci  este  vorba  de  sistemele  care  la 
prima  vedere  par  să  posede  mecanisme  sigure  de  deter¬ 
minare  a  eficacităţii:  întreprinderile  economice.  Este 

interesantă  din  acest  punct  de  vedere  cercetarea  iui 
Seashore,  El  a  vrut  să  aleagă  dintr-o  mulţime  de  agenţii 
de  asigurare  20  care  au  succesul  cel  mai  ridicat  şi  20 
care  sînt  lipsite  în  cel  mai  mare  grad  de  succes.  Pentru 
a  determina  aceste  două  grupe  a  folosit  ordonarea  lor  de 
către  mai  mulţi  experţi.  Seashore  a  observat  că  există 
importante  neooncordanţe  între  aprecierile  experţilor, 
datorita  muitidimensionalităţii  eficienţei  ce  trebuia  de¬ 
terminata.  Dezacordul  provenea  în  special  din  variatele 
greutăţi  acordate  diferiţilor  factori.  Mai  mult,  experţii 
nu  erau  conştienţi  de  acest  însemnat  dezacord  din  punc¬ 
tul  de  vedere  al  procedeului  însuşi  de  determinare  a 
eficienţei.  O  analiza  factorială  a  70  de  măsurători  a 
performanţelor  obţinute  de  aceste  întreprinderi  (inde¬ 
pendente  de  ordonare  operată  de  experţi)  a  conchis  că 
conceptul  de  eficacitate  utilizat  în  cercetare  conţinea  nu 
mai  puţin  de  7  factori  independenţi  şi  că  judecăţile 
experţilor  asupra  eficacităţii  corespundeau  destul  de  pu¬ 
ţin  cu  aceştia  (45 — 149). 

Un  studiu  efectuat  asupra  a  32  de  unităţi  operaţio¬ 
nale  ale  unei  organizaţii  de  prestări  de  servicii  a  consta¬ 
tat  că,  în  ceea  ce  priveşte  cele  5  criterii  ale  eficienţei 
urmărite,  situaţia  se  prezenta  în  felul  următor:  corela¬ 
ţiile  dintre  ele  erau  în  general  scăzute,  mai  puţin  de 
jumătate  atingînd  niveluri  semnificative.  Mai  mult,  mări¬ 
mea  corelaţiilor  varia  de  la  unitate  la  unitate.  Astfel,  re¬ 
laţia  dintre  productivitate  şi  eficacitate  varia  între 
— 0,56  şi  +0,83  (45 — 150).  Este  evidenţi  cît  de  dificilă 
este  în  asemenea  condiţii  elaborarea  unui  indice  sintetic  al 
eficienţei  chiar  pentru  cazul  întreprinderilor  economice. 

Lipsa  unui  instrument  suficient  de  riguros  pentru 
determinarea  eficienţei  diferitelor  sisteme  de  activităţi 
nu  face  inoperant  acest  criteriu.  în  realitate  sînt  folo¬ 
site  mereu  tehnici  variate  de  determinare  aproximativă 
a  eficienţei.  Ca  şi  în  cazul  eficacităţii,  aceste  tehnici  pot 
să  determine  doar  valori  foarte  generale,  ca  „satisfăcă¬ 
toare^,  „insatisfacătoare",  „mai  eficiente  decît‘c,  „mai 
puţin  eficiente  decît"  etc.  Eficienţa  se  apreciază  aici 
printr-o  raportare  la  volumul  total  de  resurse  existent, 
la  gradul  de  solicitare  a  acestor  resurse  sau  la  importan¬ 
ţa  finalităţii  sistemului  în  cauză.  Dacă  un  sistem  anga- 

jează  un  volum  mare  din  resursele  existente,  el  este, 
fireşte,  considerat  ca  fiind  foarte  scump.  Se  considera 
a  fi  o  eficienţă  satisfăcătoare  a  sistemelor  cu  o  eficaci¬ 
tate  Ia  rîndul  ei  satisfăcătoare  în  două  condiţii: 

a)  dacă  activitatea  respectivă  utilizează  resurse  slab 
concurate.  De  exemplu  o  activitate  care  consumă  mult 
timp  (o  activitate  de  producţie,  de  învăţare  sau  de  dis¬ 
tracţie)  poate  fi  considerată  ca  fiind  satisfăcător  de  efi¬ 
cientă  în  condiţiile  unei  societăţi  puţin  evoluate  în  care 
există  mari  disponibilităţi  de  timp.  în  schimb,  într-o 
societate  în  care  timpul  este  cerut  şi  de  alte  activităţi, 
ea  poate  fi  considerată  ca  ineficientă; 

b)  dacă  necesita  o  proporţie  relativ  redusă,  acceptabi¬ 
lă  deci,  din  totalul  resurselor  existente. 

In  condiţiile  în  care  pentru  societate  devine  un  im¬ 
perativ  vital  creşterea  continuă  a  eficienţei  sistemelor 
sale  de  activitate,  determinarea  eficienţei  devine  relativă 
la  posibilităţile  de  invenţie  sau  la  alte  sisteme  similare. 
Dacă  apar  noi  posibilităţi,  modul  vechi  de  a  organiza  ac¬ 
tivitatea  apare  ca  fiind  slab  eficient.  De  asemenea,  dacă 
într-un  alt  sistem  similar  se  produce  mai  bine  şi  mai 
ieftin,  toate  celelalte  sisteme  din  respectiva  categorie  de¬ 
vin  slab  eficiente.  Acest  proces  se  petrece  în  mod  cu¬ 
rent  în  economie,  fiind  componenta  majoră  a  uzurii 
morale. 

Există  şi  un  alt  mod  de  abordare,  mai  abstract,  a  pro¬ 
blemei  eficacităţii  şi  eficienţei  sistemelor  organizate,  care 
•derivă  parţial  din  dificultatea  de  a  determina  eficacita¬ 
tea  concretă  în  fiecare  caz  în  parte,  parţial  din  necesi¬ 
tatea  nu  numai  de  a  înregistra  eficacitatea,  ci  şi  de  a 
o  spori.  Şi  anume  o  definire  a  eficacităţii  la  nivelul 
criteriilor  generale  sistemice:  eficienţa  unui  sistem 
poate  fi  definită  ca  o  capacitate  a  sa  de  a  supravie¬ 
ţui,  a  se  menţine,  a  se  adapta  şi  a  creşte,  fără  a  lua  în 
consideraţie  funcţiile  particulare  pe  care  le  realizează 
(71 — 97).  Reprezentanţii  unei  asemenea  abordări  sînt 
Ârgyris,  Trist,  Rice  şi  Bennis. 

înainte  de  a  expune  mai  pe  larg  în  ce  constă  o  ase¬ 
menea  abordare,  este  necesară  o  observaţie.  După  cum 
reiese  chiar  din  formularea  sa,  ea  poate  duce  în  doua 
direcţii  relativ  distincte: 


118 


a)  conceperea  sistemelor  social-umane  organizate  în 
analogie  cu  sistemele  biologice  sau  cu  unele  sisteme  so¬ 
cial-umane  particulare,  întreprinderile  economice  de  tip 
capitalist,  al  căror  imperativ  vital  este  sa  supravieţu¬ 
iască,  crescîncl,  devenind  mai  puternice,  mai  largi; 

b)  considerarea,  mai  îngusta,  a  sistemelor  sociale  or¬ 
ganizate  ca  instrumente  de  realizare  a  unor  finalităţi 
oarecare  şi  analiza  condiţiilor  abstracte  ale  obţinerii  unei 
eficacităţi  maxime. 

Prima  direcţie  nu  ni  se  pare  a  fi  utilă  la  un  nivel 
teoretic  abstract,  întrucît  se  fundamentează,  după  cum 
am  văzut  şi  mai  înainte,  pe  o  presupoziţie  falsa:  un 
sistem  social  particular  nu  are  ca  finalitate  menţinerea 
şi  creşterea  sa,  deoarece  el  este  un  element  compo¬ 
nent  al  unui  -sistem  mai  general,  viaţa  sociala  neavlnd 
o  valoare  în  sine.  Un  sistem  particular  îşi  are  raţiu¬ 
nea,  necesitatea  de  a  exista  şi  a  se  dezvolta  numai  în 
măsura  în  care  prin  aceasta  îndeplineşte  o  funcţie  oa¬ 
recare  în  cadrul  societăţii  în  ansamblu.  Dimpotrivă,  se 
poate  spune  că  un  sistem  particular  eficace  are  capa¬ 
citatea  ca,  în  condiţiile  în  care  nu  mai  este  necesar,  să  ia 
el  singur  decizia  de  a-şi  înceta  existenţa.  O  asemenea  de¬ 
cizie  este,  de  obicei,  foarte  dificilă,  împotriva  ei  ac- 
ţionînd  alte  tendinţe  ale  sistemelor  organizate.  Supra¬ 
vieţuirea  sau  creşterea  dincolo  de  existenţa  unei  nece¬ 
sităţi  corespunzătoare  este,  dimpotrivă,  indice  al  dis- 
funcţionalităţii  (ineficacităţii).  Sînt  frecvente  cazuri  de 
organizaţii  care  continua  să  existe  şi  să  crească  indepen¬ 
dent  de  funcţia  reală  pe  care  o  au  de  îndeplinit.  La  un 
nivel  mijlociu  de  abstractizare,  această  idee  îşi  are  însă 
o  anumită  valabilitate.  Pentru  realizarea  unei  cerinţe 
funcţionale  se  organizează  un  sistem.  Supravieţuirea  sa 
între  limitele  în  care  existenţa  iui  este  necesară  depin¬ 
de  de  eîicienţa  pe  care  o  dezvoltă,  de  efortul  pe  care-1 
face  de  a  se  adapta  la  cerinţele  şi  la  condiţiile  fluctuan¬ 
te.  Sînt  sisteme,  cele  economice  de  pildă,  a  căror  func¬ 
ţie  esenţială  este  aceea  de  a  creşte. 

De  o  valabilitate  mai  generală  este  cea  ’de-a  doua  di¬ 
recţie.  în  acest  sens  se  orientează  cunoscuta  analiză  în¬ 
treprinsă  de  W.  G.  Bennis  (8).  Organizaţiile  trebuie  con¬ 
siderate,  după  părerea  sa,  ca  structuri  adaptative  care 

rezolvă  probleme.  Analiza  eficacităţii  lor  poate  să  se 
realizeze  în  aceste  condiţii  nu  prin  măsurarea  output- 
ului,  cu  toate  că  şi  aceasta  este  utilă,  ci  prin  analiza  pro¬ 
cesului  prin  care  ele  abordează  şi  rezolva  problemele. 

Reluînd  criteriile  formulate  de  M.  Jahoda  pentru  să¬ 
nătatea  mintală,  el  propune  trei  criterii  pentru  „sănăta¬ 
tea"  organizaţională: 

1)  adaptabilitate:  abilitatea  de  a  rezolva  probleme 
şi  de  a  reacţiona  cu  flexibilitate  la  cerinţele  mediului 
schimbător; 

2)  si tnţ  al  identităţii:  organizaţia  sa  ştie  ceea  ce  este 
ea,  care  sînt  finalităţile  sale  şi  ce  are  de  făcut; 

3)  capacitate  de  a  testa  realitatea:  capacitatea  de 
a  percepe  şi  a  interpreta  corect  proprietăţile  reale  ale 
mediului. 

Acest  proces  prin  care  sistemele  organizate  îşi  recon¬ 
stituie  continuu  funcţionarea  prezintă,  după  Schein,  un 
ciclu  adaptativ  specific,  definit  ca  „secvenţa  activită¬ 
ţilor  sau  a  proceselor  care  începe  cu  schimbări  în  mediul 
intern  sau  extern  şi  sfîrşeşte  cu  un  echilibru  mai  dina¬ 
mic  şi  adaptativ  pentru  a  face  faţa  respectivelor  schim¬ 
bări"  (71 — -98).  Pentru  perfecţionarea  sistemelor  orga¬ 
nizate  este  necesar  a  se  analiza  stadiile  acestui  ciclu 
adaptativ,  identifieîndu-se  totodată  punctele  în  care  sis¬ 
temele  pot  sa  eşueze  mai  frecvent  şi  în  care  oamenii 
de  ştiinţa  pot  ajuta  la  creşterea  eficienţei.  Stadiile  ci¬ 
clului  adaptativ  sînt,  după  Schein,  următoarele: 

1)  înregistrarea  schimbărilor  din  mediul  intern  sau 
extern ; 

2)  transmiterea  de  informaţii  relevante  despre  schim¬ 
bare  în  acele  părţi  ale  organizaţiei  care  pot  acţiona  în 
respectiva  privinţă; 

3)  schimbarea  producţiei  sau  a  proceselor  de  con¬ 
vertire  (input-output)  din  organizaţie  în  acord  cu  infor¬ 
maţiile  primite; 

4)  stabilizarea  schimbărilor  interne  şi  reducerea  sau 
controlul  subproduselor  nedorite; 

5)  exploatarea  noilor  produse,  servicii  etc.  mai  cores¬ 
punzător  noilor  cerinţe  ale  mediului; 

6)  obţinerea  unui  ţeed-back  asupra  succesului  schim¬ 
bării  organizaţionale  şi  înregistrarea  în  continuare  a 

stării  mediului  extern  şi  a  gradului  de  integrare  a  me¬ 
diului  intern. 

Nerealizarea  într-o  manieră  satisfăcătoare  a  uneia 
dintre  aceste  etape  este  de  natura  să  compromită  suc¬ 
cesul  întregului  ciclu  de  adaptare  şi  de  sporire  a  efica¬ 
cităţii.  Psihosociologia  organizării  trebuie  să  ofere  siste¬ 
melor  reale  instrumente  adecvate  pentru  realizarea  acestei 
activităţi  de  adaptare  şi  de  readaptare,  care,  în  condi¬ 
ţiile  vieţii  moderne  aflată  în  rapidă  transformare,  este 
esenţiala  pentru  menţinerea  şi  sporirea  eficacităţii.  Cu 
alte  cuvinte,  există  aici  două  posibilităţi  de  a  ajura  un 
sistem  să-şi  sporească  eficienţa: 

a)  a-i  oferi  atît  instrumentele  necesare  pentru  deter¬ 
minarea  eficacităţii  şi  eficienţei  sale,  cît  şi  soluţii  de 
perfecţionare  a  activităţii.  Este  o  metoda  directă,  în 
care  ştiinţa  rezolvă  problemele  sistemelor  şi  le  oferă, 
acestora  soluţii; 

b)  a  oferi  sistemelor  cunoştinţe  în  vederea  organizării 
lor  mai  flexibile  pentru  dezvoltarea  capacităţii  de  au¬ 
toadaptare.  Sistemele  sînt  concepute  aici  a  fi  active, 
ştiinţa  fiind  un  instrument  al  activităţii  lor.  Se  pare 
că  pentru  problemele  curente,  această  din  urmă  solu¬ 
ţie  este  cea  mai  bună,  prima  fiind  utilizată  mai  mult 
pentru  problemele  speciale  noi,  deosebit  de  complicate. 

Dezvoltarea  flexibilităţii  devine  din  acest  motiv  o 
preocupare  tot  mai  importanta  a  organizaţiilor.  Pentru 
aceasta,  pe  de  o  parte,  este  necesar  sa  se  dezvolte  struc¬ 
turi  organizaţionale  care  să  permită  şi  să  stimuleze  fle¬ 
xibilitatea,  iar  pe  de  altă  parte  trebuie  să  fie  formaţi 
oamenii  în  aşa  fel,  în  cît  să  poată  deveni  animatorii  aces¬ 
tui  proces  de  continuă  transformare  şi  perfecţionare. 
Creşterea  psihologica  a  membrilor  organizaţiilor  apare 
ca  una  dintre  preocupările  de  prima  importanţă. 


CAPITOLUL  4 


OMUL  CA  PARTICIPANT  LA  ACTIVITĂŢILE 
SOCIALE 


t 


4.1.  CELE  DOUA  PROBLEME  ESENŢIALE  ALE 
PARTICIPĂRII  OMULUI  LA  ACTIVITĂŢILE  SCOALE 

1  Toate  sistemele  sociale  de  activitate  se  constituie  din 
două  elemente  fundamentale:  oameni  şi  instrumente. 
Aici  interesează  problemele  legate  de  participarea  oame¬ 
nilor  la  activităţile  sociale  organizate.  Specific  în  mod 
esenţial  participării  la  activităţile  organizate  este  fap¬ 
tul  că  individul  uman  nu  participa  numai  ia  un  sistem 
organizat,  aşa  cum  se  întîmplă  de  obicei  cu  instrumen¬ 
tele  tehnice,  ci  la  o  pluralitate  de  asemenea  sisteme: 

,  este  participant  la  o  întreprindere  productivă,  la  o  or¬ 
ganizaţie  politica,  profesionala,  culturală,  ştiinţifică, 
sportivă,  face  parte  dintr-o  familie  sau  dintr-un  grup 
de  oameni.  Psihologia  socială  foloseşte  pentru  a  de¬ 
semna  această  pluralitate  de  participări  termenul  de 
„incluziune  parţiala"  (45—30).  Aceasta  situaţie  speci¬ 
fică  are  ea  însăşi  o  mulţime  de  implicaţii  asupra  parti¬ 
cipării  individului  uman  la  un  sistem  sau  altul.  Gradul 
*  de  incluziune  poate  fi  foarte  diferit  de  la  sistem  la  sis¬ 
tem  şi  de  la  individ  la  individ.  Lin  individ  poate  să 
investească  interes  şi  efort  foarte  mare  în  viaţa  sa  de 
familie,  în  grupul  său  de  prieteni,  în  activitatea  sa  profe¬ 
sională  sau  în  activitatea  politică,  culturală,  sportiv^ 
etc.  Această  distribuţie  a  interesului  şi  a  efortului  între 
mai  multe  sisteme  îşi  are  legile  sale,  aproape  deloc  cu¬ 
noscute  la  ora  actuală.  Ceea  ce  este  însă  evident  em- 

piric  este  faptul  ca  participarea  (gradul  de  incluziune)  la 
un  anumit  sistem  de  activitate  are  consecinţe  pozitive 
sau  negative  asupra  participării  (incluziunii)  la  celelalte 
sisteme.  Din  această  cauză,  problema  multiplei  partici¬ 
pări  este  deosebit  de  importanta  atît  pentru  organiza¬ 
rea  societăţii  în  ansamblu,  cît  şi  pentru  organizarea  fie¬ 
cărui  sistem  de  activitate  în  parte.  Dacă,  de  exemplu, 
se  discuta  participarea  femeilor  la  activităţile  profesio¬ 
nale  şi  social-politice,  trebuie  să  se  ţină  seama  de  exi¬ 
genţele  de  participare  a  lor  şi  la  viaţa  de  familie.  Tre¬ 
buie  pusă  mereu  întrebarea:  care  sînt  consecinţele  par¬ 
ticipării  individului  la  sistemul  a  asupra  participării  a- 
celuiaşi  individ  la  sistemele  b,  c,  etc.  în  cazul  nostru, 
care  sînt  consecinţele  participării  femeilor  la  activitatea 
de  producţie  asupra  participării  lor  la  activităţile  fami¬ 
liale  şi  invers.  Este  clar  că  multipla  participare  este  o 
deosebit  de  importantă  problema  de  politică  sociala. 
Ea  este  şi  o  problemă  de  politică  organizaţională  par¬ 
ticulara:  un  sistem  de  activitate  trebuie  să  fie  astfel  or¬ 
ganizat,  îneît  să  se  ţină  seama  şi  de  posibilităţile  de  par¬ 
ticipare  (incluziune)  ale  membrilor  virtuali  în  funcţie  de 
participarea  lor  la  alte  sisteme. 

Participarea  indivizilor  la  sistemele  activităţilor  so¬ 
ciale  organizate  ridică  două  probleme  fundamentale, 
parţial  independente,  parţial  dependente  reciproc: 

a)  eficacitatea  (eficienţa)  participării; 

b)  satisfacţia  individuala  rezultată  din  participare. 
Aceste  două  probleme,  cu  relaţiile  lor  reciproce  vor 
constitui,  în  mare,  obiectul  acestui  capitol. 

Participarea  propriu-zisă  conţine,  la  rîndul  ei,  două 
aspecte  independente: 

1.  Participarea  sau  neparticiparca  la  o  activitate  so¬ 
cială  oarecare.  Individul  uman  poate  alege  să  participe 
sau  nu  la  o  activitate.  Dacă  societatea  organizează 
activităţi  culturale,  prima  problemă  este  aceea  a  par¬ 
ticipării  indivizilor  la  aceste  activităţi;  sau  una  dintre 
cele  mai  importante  probleme  ale  integrării  sociale  a  ti¬ 
neretului  o  constituie  determinarea  participării  lui  la 
activităţile  productive.  Datorită  faptului  că  familia 
o  fera  mijloace  de  existenţă  tinerilor,  o  parte  din  aceştia 
pot  amîna  integrarea  lor  în  activităţile  productive,  fapt 

care  are  numeroase  consecinţe  negative.  De  aceea  socie¬ 
tatea  caută  sa  determine,  prin  diferite  mijloace,  parti¬ 
ciparea  tinerilor  în  această  sferă  (integrarea  lor  profe¬ 
sională). 

Decizia  de  a  participa  sau  nu  la  o  activitate  sociala 
organizată  apare  sub  doua  forme: 

a)  decizia  de  a  participa  sau  nu  la  un  gen  oarecare 
de  activitate:  la  activităţile  profesionale,  politice,  spor¬ 
tive  etc.; 


b)  decizia  de  a  participa  la  un  sistem  concret  sau  la 
un  altul. 

Primul  gen  de  decizie  a  fost  mai  puţin  studiat.  Unele 
cercetări  cerute  de  lupta  împotriva  fluctuaţiei  forţei  de 
muncă  s-au  făcut  în  special  în  ceea  ce  priveşte  cel 
de-al  doilea  tip:  ce  determină  decizia  de  a  rămîne  într-o 
organizaţie  sau  de  a  o  părăsi  în  favoarea  altei  organi¬ 
zaţii  (54 — IV).  în  ultimii  ani,  în  legătură  cu  această 
problemă  s-au  întreprins  şi  la  noi  o  serie  de  studii,  ajun- 
gîndu-se  la  concluzii  interesante  (22).  Opţiunea  pentru 
participarea  Ia  un  anumit  tip  de  activitate  socială  sau 
la  un  anumit  sistem  particular  este,  desigur,  o  problemă 
care  merita  tot  interesul.  Ea  are  un  caracter  foarte  ge¬ 
neral;  ce-i  determină  pe  oameni  la  un  moment  dat  să 
se  căsătorească  sau  nu  (opţiunea  pentru  viaţa  de  fami¬ 
lie);  ce-i  determină  să  desfacă  o  căsătorie  în  favoarea 
alteia:  ce-i  determină  să  participe  la  o  activitate  politici, 
ştiinţifica,  culturală,  religioasă  etc.? 


2.  Performanţa  participării:  eficacitatea  şi  eficienţa 
activităţii  fiecărui  individ  în  cadrul  sistemului  social 
de  activitate  la  care  participă.  Nu  este  suficient  numai 
ca  un  individ  sa  participe  la  un  sistem  oarecare  de  ac¬ 
tivitate,  ci  este  necesar  totodată  ca  această  participare 
să  realizeze  o  anumită  performanţă  sub  care  ea  ar  fi 
considerată  ca  insatisfăcătoare  şi  deasupra  căreia  ar  a- 
părea  ca  satisfăcătoare,  bună  sau  chiar  excelentă.  Dacă 
interesul  teoriei  organizării  a  căzut  pe  activităţile  eco¬ 
nomice  în  care  primul  aspect  (participarea  propriu-zisăl 
este  realizat  prin  mecanisme  suficient  de  eficace,  cel  de-al 
doilea  aspect  al  participării,  adică  performanţa,  eficaci¬ 
tatea,  a  generat  problemele  cele  mai  dificile  ale  orga¬ 
nizării  sistemelor  şi  din.  această  cauză  a  constituit  su- 

biectul  celor  mai  imense  studii.  Dacă  instrumentele  teh¬ 
nice  îşi  au  eficacitatea  lor  data  prin  construcţie,  relativ 
uşor  de  actualizat,  omul  are  o  eficacitate  mult  mai  elas¬ 
tica,  care  variază  larg  în  funcţie  de  o  mulţime  de  fac¬ 
tori.  Ea  depinde  de  cantitatea  şi  de  calitatea  cunoştin¬ 
ţelor  tehnico-ştiinţifice,  de  experienţa  acumulata  în  res¬ 
pectiva  activitate,  inclusiv  de  deprinderile  de  muncă, 
în  fine  de  motivaţia  performanţei.  Dacă  primii  factori 
sînt  relativ  uşor  de  manipulat  prin  învăţare,  factorul 
motivaţional,  deosebit  de  important  prin  consecinţele 
sale  asupra  eficacităţii,  este  mult  mai  greu  de  abordat. 
El  se  fundează  pe  un  complex  psihosocial,  în  care  intră 
personalitatea,  modelul  de  organizare  al  activităţii  res¬ 
pective  şi  modelul  de  organizare  al  societăţii  în  ansam¬ 
blu.  Aşa  se  explică  de  ce  studiile  de  psihosociologie  a 
organizaţiei  abordează  într-o  măsură  predominantă  pro¬ 
blema  motivaţiei  sub  diferitele  ei  aspecte. 

După  cum  s-a  văzut,  tentativa  de  a  raţionaliza  şi  ac¬ 
tivitatea  umană  în  maniera  raţionalizării  instrumentelor 
tehnice,  adică  fizic,  exterior,  a  eşuat.  Această  tentati¬ 
vă  de  raţionalizare,  specifica  primei  etape  de  dezvol¬ 
tare  a  teoriei  organizaţiilor,  etapa  clasică  sau  mecani¬ 
cistă,  se  caracteriza  prin  căutarea  pentru  fiecare  post 
de  muncă  a  unei  metode,  şi  anume  cea  mai  bună  posi¬ 
bilă  (ihe  best  way),  şi  determinarea  indivizilor  partici¬ 
panţi,  cu  ajutorul  mijloacelor  de  cointeresare  şi  control, 
de  a  folost  aceste  metode  în  activitatea  lor.  Acest  proiect 
s-a  dovedit  irealizabil  din  mai  multe  motive: 

a)  o  asemenea  raţionalizare  este  aplicabilă  numai  la 
muncile  înalt  repetitive,  care  nu  variază  larg  în  funcţie 
de  condiţiile  particulare.  Cu  cît  o  muncă  implică  mai 
mult  o  activitate  rezolutivă  de  soluţionare  de  probleme 
relativ  variate  şi  noi,  deci  un  aspect  creativ,  cu  atît  este 
ea  mai  puţin  susceptibila  de  a  fi  astfel  raţionalizată. 
Cu  cît  o  muncă  este  mai  complexă  şi  solicită  un  efort 
de  creativitate,  cu  atît  raţionalizarea  exterioară  ocupă 
un  loc  maî  scăzut,  crescînd  rolul  propriei  raţionalizări, 
fiind  deci  mai  înalt  dependentă  de  motivaţia  indivi¬ 
duală.  Aşa  se  explică  de  ce  motivaţia  reprezintă  un 
factor  determinant  al  eficacităţii  cu  cît  cresc  complexi¬ 
tatea  şi  gradul  de  creativitate  al  activităţilor; 

b)  acest  proiect  se  fundează  pe  schema  stimul-răs- 
puns  (54 — 33).  Mediul  este  definit  ca  un  complex  de  sti- 
mulî.  Organizaţia  posedă  un  repertoriu  complet  de  sche¬ 
me  de  răspuns,  în  aşa  fel  încît  fiecărui  stimul  sa-i  cores¬ 
pundă  o  schemă  şi  numai  una.  Individul  participant  îşi 
însuşeşte  acest  repertoriu  şi  corespondenţa  sa  determinată 
cu  stimulii  exteriori. 

O  asemenea  schemă,  aşa  după  cum  demonstrează 
March  şi  Simon,  nu  este  aplicabilă  la  activitatea  umana 
din  mai  multe  considerente: 

—  un  stimul  poate  provoca  consecinţe  neaşteptate,  fie 
pentru  că  evoca  un  ansamblu  mai  larg,  fie  pentru  ca 
evocă  un  ansamblu  diferit  decît  cel  la  care  se  aştepta. 
Aceasta  din  doua  cauze:  fie  pentru  că  postulatul  „un 
stimul  —  un  răspuns"  este  realizabil  doar  la  limita,  în 
realitate  infinitatea  stimulilor  şi  diversitatea  lor  fac 
dificilă  găsirea  automată  a  schemei  corespunzătoare,  fie 
pentru  că  omul,  nefiind  maşină,  poate  greşi  în  dife¬ 
rite  moduri  şi  din  diferite  cauze; 

- — -  stimulul  însuşi  poate  conţine  elemente  pe  care  or¬ 
ganizaţia  nu  avea  intenţia  să  le  includă.  De  exemplu, 
tonul  vocii  cu  care  a  fost  dată  o  dispoziţie  nu  este  pre¬ 
văzut  ca  stimul  în  definirea  formală  a  activităţii  şi  o- 
dată  cu  aceasta  nu  sînt  prevăzute  nici  reacţiile  umane  la 
un  asemenea  stimul.  In  realitate  însă,  tonul  vocii  poate 
determina  o  varietate  de  răspunsuri  care  interferează 
cu  execuţia  dispoziţiei  (54 — 34). 

Renunţarea  la  încercarea  de  a  raţionaliza  şi  a  stan¬ 
dardiza  din  exterior  fiecare  activitate  umană,  mai  ales 
atunci  cînd  este  vorba  de  activităţi  complexe  şi  crea¬ 
tive,  pune  pe  primul  loc  raţionalitatea  individului  u- 
man,  afectată  larg  de  motivaţie.  Nu  este  deci  întîm- 
plăîor  faptul  că  motivaţia  umană  este  privită  tot  mai 
mult  ca  o  sursă  esenţiala  a  variaţiei  eficacităţii  (pro¬ 
ductivităţii)  umane. 

Performanţa  participării  din  punctul  de  vedere  al 
motivaţiei  sale  a  pus  de  la  început  o  problemă  mult 
mai  complicată:  ce  anume  determină  eficacitatea  acti¬ 
vităţii  individului  uman  în  organizaţie?  Pentru  a  pune 
problema  în  termeni  mai  concreţi,  ar  fi  necesara  o  ti- 
pologizare  a  comportamentului  în  cadrul  activităţilor 

sociale,  fiecare  asemenea  tip  avînd  motivaţii  relativ 
diferite.  Se  pot  distinge  trei  mari  categorii  de  compor¬ 
tamente  individuale  semnificative  pentru  eficacitatea 
globală  a  respectivei  activităţi: 

1)  comportamente  excluse  de  către  organizaţie:  in¬ 
disciplina,  lipsă  de  responsabilitate,  nepunctualitate,  ne¬ 
pricepere  (incompetenţă),  ab  sen  tare,  fluctuaţie  etc.  încă 
de  la  începuturile  ei,  reflecţia  asupra  organizării  şi-a  pus 
problema  motivaţiei  acestor  comportamente  disfunc- 
ţionale,  anormale,  „patologice"  în  raport  cu  finalităţile 
sistemelor  organizate  în  vederea  eliminării  lor; 

2)  comportamente  medii  caracterizate  prin  confor¬ 
mare  la  norme  şi  exigenţe.  în  general,  comportamentul 
acesta  este  caracterizat  prin  conformitate  la  normele 
formulate:  punctualitate  şi  corectitudine,  disciplină,  gri¬ 
ja  de  a  respecta  ordinele  şi  normativele  etc; 

3)  comportamente  creatoare:  inovaţia  formelor  de  ac¬ 
tivitate  în  vederea  realizării  mai  bune  a  funcţiilor  fi¬ 
nale  ale  respectivelor  organizaţii.  Este  deci  un  com¬ 
portament  centrat  nu  pe  norme  în  primul  rînd,  ci  pe 
funcţie. 

Evoluţia  organizaţiilor  în  ultimul  secol  a  mers  de 
la  excluderea  tipului  1  de  comportamente  şi  la  întări¬ 
rea  tipului  2  la  stimularea  tot  mai  accentuată  a  ultimu¬ 
lui  tip.  Presiunile  actuale  de  sporire  continuă  a  eficaci¬ 
tăţii  şi  a  eficienţei  şi  mobilitatea  mare  a  organizării 
fac  ca  comportamentele  din  tipul  2  -să  devină  chiar  în 
anumite  condiţii-limită  disfuncţionale,  singurele  func¬ 
ţionale  fiind  comportamentele  novatoare,  creatoare,  fun¬ 
date  pe  un  nou  tip  de  responsabilitate. 

Importanţa  acordată  de  cercetările  organizaţionale  ac¬ 
tuale  comportamentelor  creatoare  derivă  şi  din  atenţia 
tot  mai  insistentă  data  activităţilor  de  conducere  şi 
concepţie. 

A  doua  mare  problemă  a  participării  individului  u- 
man  la  activităţile  sociale  o  constituie  satisfacţia  rezul¬ 
tată  în  urma  acestei  participări.  Activitatea  socială  la 
care  oamenii  participă  produce  satisfacerea  unei  nece¬ 
sităţi  sociale.  Dar  ea  mai  produce  ceva  pentru  societate: 
insatisfacţie  sau  satisfacţie  pentru  indivizii  care  parti¬ 
cipă  la  realizarea  ei.  Prin  locul  pe  care  participarea  la 

diferite  activităţi  sociale  îl  are  în  viaţa  indivizilor  ri¬ 
mam  prin  consecinţele  profunde  pe  care  ea  le  are  aici, 
este  normal  ca  sistemele  activităţilor  sociale  să  acţio¬ 
neze  asupra  vieţii  sociale  în  ansamblu  nu  numai  prin 
ce  fac  ele  propriu-zis,  adică  prin  finalitatea  lor  ulti¬ 
mă,  ci  şi  prin  consecinţele  pe  care  le  au  asupra  vieţii 
indivizilor  umani  pe  care  îl  includ.  Societăţii  nu-i  este 
absolut  indiferent  daca  membrii  săi  sînt  epuizaţi  şl  insa- 
tisfăcuţi  sau,  dimpotrivă,  satisfăcuţi  în  urma  multi¬ 
plelor  lor  participări. 

Insatisfacţia  rezultată  în  urma  participării  se  rasfrîn- 
ge  asupra  societăţii,  în  general,  asupra  organizaţiilor, 
în  particular,  producînd  numeroase  procese  disfuncţio- 
nale.  Ca  orice  element  care  funcţionează,  şi  omul  trebuie 
să  aibă,  pentru  a  realiza  o  performanţa  satisfăcătoare, 
o  stare  minimă  de  satisfacţie.  De  fapt,  relaţia  dintre 
performanţa  participării  şi  satisfacţie  a  fost  motivul 
pentru  care  în  ultimele  trei -patru  decenii  s-au  între¬ 
prins  numeroase  studii  asupra  „satisfacţiei-insatisfacţiei" 
participanţilor  la  diferite  organizaţii,  în  primul  rînd 
la  cele  economice.  A  devenit  evident  faptul  că  pentru  spo¬ 
rirea  performanţei  este  indispensabilă  luarea  în  considera¬ 
re  a  stării  de  satisfacţie.  Din  acest  punct  ele  vedere,  rea¬ 
litatea  organizaţiilor  (şi  este  vorba  aici  în  primul,  rînd 
de  cele  capitaliste,  pe  care  s-au  întreprins  primele  cer¬ 
cetări)  era  departe  de  a  fi  ideală:  lupte  şi  tensiuni  so¬ 
ciale  între  muncitori  şi  patronat,  tensiuni  şi  conflicte  în¬ 
tre  membrii  organizaţiei,  insatisfacţie  faţă  de  munca 
propriu-zisă.  Producţia  de  masă,  prin  înalta  sa  spe¬ 
cializare  şi  rutină,  a  accentuat  înstrăinarea  şi  insatisfac¬ 
ţia,  muncitorului.  Cercetările  organizaţionale  şi-au  pus 
ca  program  practic  prioritar  tocmai  îmbunătăţirea  prin 
mijloacele  disponibile,  în  limitele  societăţii  capitaliste,  a 
stării  de  satisfacţie  a  participanţilor.  Şî,  deşi,  aşa  cum 
au  demonstrat  studiile  de  mai  tîrziu,  satisfacţia  în  sine 
nu  este  un  factor  care  acţionează  nemijlocit  asupra 
creşterii  performanţei  individuale,  realizarea  unui  minim 
în  ceea  ce  o  priveşte  constituie  o  baza  absolut  necesară 
pentru  folosirea  oricărui  alt  mijloc  motivaţional.  Cu 
atît  mai  important  este  acest  lucru  în  societatea  socia¬ 
listă.  Unul  dintre  proiectele  fundamentale  ale  socie- 


128 


taţii  socialiste  şi  comuniste  în  viziunea  lui  Marx  îl  con¬ 
stituie  tocmai  realizarea  unei  participări  productive  ge¬ 
neratoare  de  realizare  personală,  de  satisfacţie.  în  ulti¬ 
mul  timp,  din  această  dublă  raţiune  (productivă  şi  uma¬ 
nista)  şi  în  cercetările  organizaţionale  de  la  noi  din  ţară 
a  început  să  se  dea  atenţie  problemei  satisfacţiei.  Ca  şi 
în  alte  ţari,  şi  cercetările  noastre  s-au  concentrai  pînă 
acum  mai  mult  pe  satisfacţia  provenită  din  participarea 
la  muncile  relativ  simple  predominant  fizice  şi  în  mult 
mai  mică  "măsură  pe  cea  generata  de  muncile  complexe, 
cu  un  conţinut  înalt  intelectual. 


4.2.  FACTORII  PERFORMANŢEI 

Se  pot  formula  doi  factori  esenţiali  care  acţionează 
asupra  performanţei  participării: 

1)  raportul  dintre  indivizii  umani  participanţi  şi  pro¬ 
dusul  (finalitatea)  sistemului  de  activitate; 

2)  raportul  dintre  participarea  propriu-zisă  şi  an¬ 
samblul  necesităţilor  indivizilor  participanţi. 

în  mod  special,  acest  din  urmă  raport  generează  starea 
de  „satisfacţie-insatisfacţie"  despre  care  s-a  amintit  mai 
sus  şi  care  va  fi  analizată  pe  larg  în  paragraful  urmă¬ 
tor.  Aici  va  fi  analizat  primul  factor,  pe  care  îl  con¬ 
siderăm  esenţial  atît  în  motivarea  participării  ca  atare, 
cît  şi  în  motivarea  performanţei.  Remarcăm  în  acest 
context  doar  un  fapt  în  legătură  eu  cel  de-al  doilea 
factor:  pe  caracteristicile  relaţiei  dintre  participare  şi 
necesităţile  participanţilor  sînt  fundate  toate  mecanis¬ 
mele  controlului  participării;  ele  vor  motiva  pozitiv 
participarea  şi  performanţa  şi  negativ  lipsa  de  partici¬ 
pare  şi  de  performanţă. 

Raportul  dintre  participanţi  şi  produsul  (finalitatea) 
sistemului  de  activitate  în  cauză  poate  fi  de  mai  multe 
tipuri : 

a)  produsul  activităţii  satisface  necesităţile  unui  grup 
social-uman  sau  ale  unei  comunităţi  complet  exterioare, 
străine  în  raport  cu  grupul  care  participa  la  activitate. 
Este,  cu  alte  cuvinte,  cazul-limită  al  ,, muncii  pentru 

altul  al  exploatării:  munca  sclavagista,  exploatarea 
coloniilor.  Este  evident  în  aceste  cazuri  că  beneficiarul, 
respectivei  activităţi  organizate  este  un  grup  social 
sau  o  colectivitate  complet  diferită  de  grupul  social, 
sau  de  colectivitatea  din  care  fac  parte  participanţii  la 
respectiva  activitate-  Participanţii  nu  pot  avea  în  acest 
caz  nici  un  interes  pozitiv  în  munca  pe  care  o  depun. 
Participarea  şi  performanţa  pot  fi  în  acest  caz  realizate 
numai  prin  constrîngere; 

b)  produsul  activităţii  satisface  în  primul  rînd  ne¬ 
cesităţile  unui  grup  social-uman  exterior  grupului  care. 
produce,  dar  într-o  anumită  măsură  reprezintă  totodată 
şi  satisfacerea  unei  necesitaţi  sociale  a  colectivităţii  din 
care  fac  parte  şi  participanţii  la  respectiva  activitate. 
Este  cazul  tipic  al  organizării  sociale  capitaliste.  •  Pro¬ 
dusul  organizaţiilor  economice  satislace  în  primul  rînd, 
prin  intermediul  profitului,  necesităţile  capitaliştilor,  un 
grup  social  (clasa)  exterior  grupului  participanţilor  (pro¬ 
letariat).  Dar,  aşa  cum  demonstra  Marx,  pentru  a  se 
putea  realiza  profitul,  este  necesar  ca  ceea  ce  se  pro¬ 
duce  sa  satisfacă  totodată  necesităţile  colectivităţii  în 
general..  Muncind  pentru  capitalist  în  mod  direct,  mun¬ 
citorul  munceşte  indirect  pentru  întreaga  comunitate 
din  care  face  parte.  E  drept  însă  că  în  mod  inegal, 
deoarece  satisfacerea  necesităţilor  este  foarte  neomogenă 
într-o  asemenea  societate  fundată  pe  proprietate  pri¬ 
vată.  Această  dublă  semnificaţie  a  participării  are  con¬ 
secinţe  importante  asupra  motivaţiei  profunde  a  parti¬ 
cipării  şi  performanţei.  Dacă  într-o  primă  instanţă 
există  sentimentul  denumit  de  Marx  în  acest  caz  al 
înstrăinării  muncii,  finalitatea  socială  realizată  în  ultimă 
instanţă  de  participarea  sa  este  de  natură  a  nu  duce 
înstrăinarea  pînă  la  ultimele  sale  limite,  oferind  totuşi 
o  oarecare  bază  motivaţională.  Engels  vorbea  despre 
mândria  de  muncitor  sau  de  producător,  care  nu  înce¬ 
tează  a  exista  chiar  şi  în  cele  mai  grele  condiţii  ale 
exploatării  capitaliste. 

c)  produsul  activităţii  satisface  în  mod  nemijlocit  o 
necesitate  sociala,  colectivă.  Este,  în  general,  cazul  ac¬ 
tivităţilor  orientate  spre  realizarea  unor  necesităţi  ne- 

mijlocite  ale  întregii  colectivităţi:  activităţi  de  apărare, 
de  construcţie  a  unor  obiective  de  interes  colectiv  etc. 
Este  de  asemenea  cazul  tipic  pentru  activităţile  sociale 
ale  societăţii  socialiste.  Acest  tip  de  activitate  oferă  o 
bază  motivaţională  puternică  pentru  participare  şi  pen¬ 
tru  performanţă.  în  unele  cazuri,  de  exemplu  cînd  este 
vorba  de  o  necesitate  socială  deosebit  de  importantă, 
ca  aceea  a  apărării  comunităţii,  este  suficientă  doar  o 
asemenea  motivaţie  pentru  a  determina  participarea  şi 
performanţa.  în  alte  cazuri,  ca,  de  exemplu,  activităţile 
productive,  motivaţia  generată  de  această  relaţie  nu  este 
suficienta.  Ea  trebuie  completată  cu  alte  tipuri  de  mo¬ 
tivaţii,  aşa  cum  se  va  vedea  mai  tîrziu; 

d)  produsul  activităţii  satisface  în  mod  nemijlocit 
necesităţile  individuale  ale  participanţilor:  activităţi 
cultural*  artişti  ce,  de  relaxare  şi  distracţie  etc.  în  acest 
tip  de  activitate,  însăşi  finalitatea  comună  motivează 
participarea  şi  performanţa,  fără  a  mai  fi  nevoie  de  alte 
mijloace  exterioare.  Proiectul  marxist  de  umanizare  a 
muncii  adăuga  la  finalitatea  satisfacerii  unei  necesităţi 
sociale  organizarea  muncii,  iîn  aşa  fel  încît  ea  însăşi  să 
devină  o  sursă  de  satisfacţie:  satisfacerea  nevoii  uma¬ 
ne  de  activitate  cu  sens,  înalt  creativa,  realizatoare  a 
potenţelor  umane. 

Aceste  tipuri  de  activităţi  sînt,  evident,  tipuri-limî- 
tă;  activităţile  organizate  reale  reprezintă  cel  mai  adesea 
o  împletire  a  lor  în  diferite  proporţii,  lucru  care  face 
deosebit  de  complexa  motivaţia  participării  şi  a  perfor¬ 
manţei  şi  acţiunea  asupra  ei. 


Daca  această  relaţie  dintre  indivizi  şi  finalităţile  sis¬ 
temelor  la  care  ei  participă  nu  este  de  natură  a  explica 
participarea  şi  performanţa,  ea  constituie  în  perspectiva 
teoriei  marxiste  asupra  societăţii  punctul  de  pornire 
al  analizei  motivaţiei.  La  aceasta  trebuie  să  se  adauge 
mulţimea  necesităţilor  uman-individuale  a  căror  satis¬ 
facere  este  în  funcţie  de  participarea  propriu-zîsă. 
Aceste  necesitaţi,  cu  gradul  lor  de  satisfacere-insatisfa- 
cere  (frustrare  în  unele  cazuri),  stau  la  baza  atît  a 
motivaţiei,  cit  şi  a  satisfacţiei.  Cu  alte  cuvinte,  de  la 
raportul  real  al  omului  cu  activităţile  la  care  participă. 

cu  finalităţile  lor  şi  cu  modul  specific  de  desfăşurare 
(munca,  activitatea),  porneşte  atît  motivaţia  participă¬ 
rii  şi  performanţei,  cit  şi  starea  de  satisfacţie-insa- 
risfacţie. 


4.3.  CONCEPTUL  IDEOLOGIC  DE  OM 

Organizînd  instrumente  şi  oameni,  orice  sistem  de  ac¬ 
tivitate  porneşte  de  la  o  serie  de  presupoziţii  în  func¬ 
ţie  de  care  sînt  alese  mijloacele  de  acţiune  asupra  parti¬ 
cipanţilor.  După  cum  se  exprima  Traian  Herseni,  orice 
organizaţie  are  o  filozofie  a  sa  (40),  adică  o  concepţie 
generală  asupra  omului  şi  a  naturii  sale,  pe  care  îşi 
fundează  acţiunea  asupra  indivizilor  participanţi  pentru 
a-i  mobiliza  sa  participe  şi  să  performeze. 

Această  concepţie  asupra  omului  se  constituie  în  ve¬ 
derea  unei  funcţionări  practice  şi  răspunde  la  o  nece¬ 
sitate  practică:  necesitatea  de  a  organiza,  „utilizînd" 
omul.  Deoarece  au  un  rol  funcţional,  imaginile  omului 
care  fundează  diferitele  tipuri  de  organizare  şi  diferi¬ 
tele  proiecte  teoretice  şi  practice  de  perfecţionare  a  aces¬ 
tora  se  constituie  mereu  în  perspectiva  posibilităţilor 
existente  la  un  moment  dat  de  a  motiva  participarea 
şi  performanţa.  Organizaţiile  îşi  elaborează  deci  ima¬ 
ginea  despre  om  care  le  convine,  putând  astfel  funda 
ideologic  necesităţile  lor  de  acţiune  asupra  indivizilor 
participanţi.  Toate  societăţile  bazate,  de  exemplu,  pe 
caste  tindeau  sa  justifice  adesea  discriminarea  socială 
prin  diferenţe  în  natura  umană.  Aristotel  însuşi  con¬ 
sidera  că  între  sclavi  şi  oameni  liberi  există  o  diferen¬ 
ţă  de  natură. 

Ideca  de  a  desprinde  concepţiile  despre  om  care  fun¬ 
dează  proiectele  de  organizare  şi  de  conducere  este  mai 
veche.  Există  multe  încercări  de  formulare  şi  de  siste¬ 
matizare  a  acestor  tipuri  de  concepţii.  O  sistematizare 
într-o  viziune  proprie  a  presupoziţiilor  manageriale  asu¬ 
pra  omului  mai  completă  şi  mai  interesantă  ni  se  pare 
a  fi  cea  schiţată  de  către  Edgar  Schcin  (71).  Din  acest 
motiv,  o  vom  reda  aici  pe  larg.  Schein  formulează  patru 

asemenea  seturi  de  presupoziţii  asupra  omului  folosite  în 
practica  organizaţională  (managerială)  sau  ca  proiecte 
de  reorganizare  constituite  în  urma  cercetărilor  ştiin¬ 
ţifice. 


1.  Omul  economic-raţional.  Are  ca  origine  filozofia 
hedonista,  care  considera  că  omul  calculează  acţiunile 
sale  în  funcţia  de  satisfacţia  pe  care  acestea  o  produc, 
tinzînd  către  maximizarea  propriului  său  interes.  Adam 
Smith  a  folosit  un  asemenea  model  uman  în  teoria  sa 
economica.  Aplicat  la  organizaţii,  acest  model  implică 
următoarele  presupoziţii  asupra  participanţilor: 

a)  omul  este  motivat  în  mod  primar  de  stimulente 
economice  şi  va  acţiona  în  aşa  fel  încît  să  obţină  cîş- 
tigul  economic  maxim; 

b)  din  moment  ce  stimulentele  economice  sînt  la  dis¬ 
poziţia  organizaţiei,  omul  apare  ca  un  agent  pasiv, 
care  poate  fi  manipulat  motivat  şi  controlat  de  către 
organizaţie; 

c)  afectivitatea  (sentimentele)  sînt  esenţial  iraţionale. 
Din  această  cauză  trebuie  sa  se  prevină  influenţa  lor 
asupra  calculului  raţional  care  duce  la  realizarea  unui 
cîştig  maxim; 

d)  organizaţiile  trebuie  astfel  constituite  (acest  lucru 
fiind  totodată  şi  posibil),  încît  aceste  sentimente  să  fie 
neutralizate  şi  controlate,  eventual  să  fie  chiar  elimi¬ 
nată  orice  (manifestare  umană  impredictibilă. 

La  aceste  patru  presupoziţii,  Schein  mai  adaugă  încă 
patru,  explicitate  în  aşa-numita  „teorie  x“  a  lui 
McGregor,  asupra  căreia  vom  reveni,  şi  anume: 

e)  omul  este  în  mod  natural  leneş  şi  de  aceea  trebuie 
motivat  cu  stimulente  exterioare; 

f)  scopurile  naturale  ale  omului  sînt  divergente  în 
raport  cu  scopurile  organizaţiilor.  De  aceea  este  ne¬ 
cesar  controlul  exterior,  care  să  asigure  orientarea  acti¬ 
vităţii  individuale  spre  scopurile  organizaţionale; 

g)  datorită  sentimentelor  sale  iraţionale,  omul  nu  este 
capabil  de  autodisciplină  şi  autocontrol; 

h)  dar  oamenii  sînt  divizaţi  în  două  categorii  foarte 
diferite:  cei  cărora  li  se  potrivesc  aceste  caracteristici  şi 
cei  care,  dimpotrivă,  sînt  caracterizaţi  prin  automotivare 

şi  autocontrol,  fiind  mai  puţin  dominaţi  de  sentimente. 
Acest  din  urmă  grup  trebuie  să-şi  asume  responsabilită¬ 
ţile  de  conducere  în  organizaţie.  Pe  de  o  parte  deci,  masa 
calculativă,  motivată  numai  de  bani,  în  care  nu  te  poţi 
încrede,  iar  pe  de  alta  parte  elita  morală,  mult  mai  larg 
motivata,  apta  pentru  conducere. 

După  cum  se  vede  din  aceste  caracteristici  formulate 
de  Scbein,  conceptul  de  om  cconomic-raţkmal  corespunde 
într-o  oarecare  măsură  (empiric  şi  ideologic)  situaţiei  or¬ 
ganizaţiilor  capitaliste  de  la  un  moment  dat.  Capitalismul 
a  organizat  astfel  societatea,  îneît  participarea  masei  de 
proletari  (oameni  lipsiţi  de  mijloace  de  producţie  în 
definiţia  marxistă)  să  fie  asigurată  prin  mecanismul 
vînzării  forţei  de  muncă.  Obţinerea  mijloacelor  de  trai 
este  folosită  de  către  societate  ca  unic  mijloc  de  asigu¬ 
rare  a  participării  şi  a  performanţei.  Este  deci  natural 
ca  muncitorul  să  participe  în  mod  esenţial  din  acest 
motiv ,  neavînd  o  alta  motivaţie  posibilă.  Banii  şi  'Sti¬ 
mulentele  individuale  s-au  dovedit  suficient  de  eficace 
în  această  privinţă.  Deci  modelul  teoretic  apărea  ca 
evident  empiric.  Ideologic,  o  asemenea  viziune  este  func¬ 
ţională,  deoarece  ea  pune  pe  primul  plan  ca  singur  lu¬ 
cru  esenţial  interesul  economic  individual,  considerînd 
ca  alte  satisfacţii  sau  raţiuni  sociale  sau  individuale  nu 
trebuie  căutate  în  participare.  Participarea  este  un  preţ 
plătit  pentru  satisfacerea  interesului  individual.  Senti¬ 
mentele  umane  frustrate  prin  participare  (şi  nu  este 
întîmplător  faptul  că  ele  sînt  considerate  ca  „neraţio- 
nale“,  adică  negative  în  raport  cu  participarea)  sînt 
inevitabile,  dar  trebuie  controlate  şi  neutralizate  prin- 
tr-un  sistem  sever  de  autoritate  şi  control. 

Pe  acest  model  uman  se  fundează  un  anumit  tip  de 
strategie  managerială.  în  termenii  lui  Amitai  Etzioni, 
este  aşteptată  o  implicaţie  strict  calculativă  din  partea 
participanţilor.  Angajatul,  în  schimbul  plăţii,  trebuie 
sa  execute  întocmai  toate  exigenţele  transmise  pe  linie 
de  autoritate.  Accentul  primar  este  pus  de  manager 
pe  eficienţa  individuală,  responsabilitatea  sa  pentru 
sentimentele  şi  moralul  oamenilor  fiind  cu  totul  secun¬ 
dară.  Se  aşteaptă  ca  participantul  să  nu  facă  nici  mai 

mult  şi  nici  mai  puţin  decît  îl  încurajează  şi  îi  permite  să 
facă  sistemul  de  stimulenţi  şi  de  control. 

La  un  moment  dat,  din  cauza  unor  condiţii  intere¬ 
sante  de  menţionat  pentru  evaluarea  sa,  modelul  omu¬ 
lui  economic-raţional  a  început  să-şi  evidenţieze  limitele 
adecvării  sale  atît  empirice,  cît  şi  funcţionale,  ideo¬ 
logice:  După  cum  au  remarcat  numeroşi  cercetători,  un 
asemenea  model  are  tendinţa  de  a  se  autorealiza,  adică, 
prin  practicarea  recomandărilor  manageriale  ce  rezultă 
din  el,  oamenii  tind  realmente  sa  fie  aşa  cum  sînt  de¬ 
scrişi.  Or,  acest  lucru  are  o  serie  de  consecinţe  necon- 
vcnabile,  neaşteptate.  Astfel,  dacă  remuneraţia  repre¬ 
zintă  singurul  interes  al  muncitorilor,  este  natural  ca 
ei  să  dorească  o  sporire  cît  mai  mare  a  acesteia.  Orien¬ 
tarea  aceasta  întăreşte  spiritul  revendicativ,  recurgerea 
la  lupta  sindicală  pentru  creşterea  continuă  a  salari¬ 
ilor.  Şi  este  evident  că  o  asemenea  presiune  revendica¬ 
tivă,  continuu  implicată  şi  întărită  de  însăşi  ideologia 
şi  practica  patronală,  nu  este  convenabila. 

încă  o  consecinţă  negativă  importantă  a  modelului 
este  următoarea:  muncitorul,  conceput  ca  simplu  exe¬ 
cutant,  corespundea  unei  etape  anumite  a  industrializă¬ 
rii.  Pe  măsură  însă  ce  munca  devine  mai  complexă, 
muncitorul  este  solicitat  tot  mai  mult  nu  numai  în  func¬ 
ţiile  sale  mecanice  de  execuţie,  ci  şi  în  capacitatea  sa  de 
judecată,  de  creaţie  chiar.  Organizaţiile  încep  deci  să 
aştepte  de  la  participanţi  mai  mult  interes,  loialitate, 
iniţiativă  şi  creativitate.  Toate  aceste  însuşiri,  devenite 
tot  mai  necesare,  erau  teoretic  negate  de  modelul  omu¬ 
lui  economic-raţional,  iar  practic  inhibate.  Insatisfac¬ 
ţia  provenită  din  participare,  tensiunile  şi  conflictele 
umane  deveneau  în  noile  condiţii  tot  mai  dificil  de  con¬ 
trolat,  iar  ignorarea  lor  imposibilă  din  cauza  consecinţe¬ 
lor  implicate  tot  mai  grave.  Din  aceste  motive  a  devenit 
mult  mai  util  ca  în  locul  represiunii  sau  al  ignorării  să 
se  încerce  manipularea  lor.  Toate  aceste  cauze  au  făcut 
necesara  căutarea  unor  noi  modele  teoretice,  mai  adec¬ 
vate  empiric  şi  funcţional-ideoLogic,  care  sa  fundeze 
noi  strategii  manageriale.  Căutările  nu  puteau  avea  loc 
decît  în  sfera  motivaţiei. 

2.  Omul  social.  Prin  modelul  omului  social,  Schein 
înţelege,  pe  linia  şcolii  lui  Mayo  dealtfel,  sens  foarte 
răspîndit  în  literatura  occidentala,  nu  ceea  ce  viza  Marx, 
adică  omul  ca  membru  al  unei  societăţi,  ci  o  serie  de 
trăsături  mult  mai  particulare:  sociabilitatea,  nevoia 
de  relaţii  umane,  participarea  la  grupuri  informale,  ne¬ 
voia  de  statut  în  relaţiile  interpersonale  etc.  Celebrele 
studii  de  la  Hawthorne,  care  au  generat  mişcarea  re¬ 
laţiilor  umane,  indicau  un  fenomen  complet  opus  aştep¬ 
tărilor  generate  de  modelul  omului  eoonomic-raţional: 
fiind  pus  într-o  situaţie  competitivă  cu  alţi  indivizi, 
omul  va  rezista,  va  constitui  grupuri  în  care  norme 
colective  vor  întări  această  rezistenţă.  S-a  descoperit 
în  acest  context  celebra  „restricţie  a  producţiei ft,  con¬ 
trară  tuturor  stimulentelor.  Cercetările  făcute  de  psiho¬ 
logi  au  evidenţiat  cu  claritate  faptul  ca  apăreau  aici 
prezente  o  serie  de  motivaţii  neluate  în  consideraţie 
pînă  atunci  şi  care,  lucru  foarte  important,  puteau  fi 
manipulate  destul  de  uşor  de  către  manageriat.  Cerce¬ 
tările  lui  Mayo  implica  deci  alte  presupoziţii  asupra 
omului : 

a)  omul  este  fundamental  motivat  de  nevoi  sociale, 
obţinînd  sentimentul  esenţial  de  identitate  numai  în 
relaţiile  cu  ceilalţi; 

b)  ca  rezultat  al  revoluţiei  industriale,  al  specializă¬ 
rii  şi  al  rutinizării  muncii,  sensul  uman  a  părăsit  defini¬ 
tiv  activitatea  productivă  propriu-zisă,  el  putînd  fi 
găsit  în  relaţiile  sociale  (prin  care  el  înţelege  mai  mult 
relaţii  interpersonale)  din  muncă; 

c)  omul  răspunde  mai  mult  la  forţele  sociale  ale 
grupului  din  care  face  parte  decît  la  stimulentele  şi 
la  controlul  conducerii; 


d)  omul  răspunde  pozitiv  la  cerinţele  organizaţiei 
în  măsura  în  care  aceasta,  în  general,  şi  cei  care  lu¬ 
crează  nemijlocit  cu  muncitorii,  în  special  (supraveghe¬ 
torii),  satisfac  nevoile  sociale  ale  muncitorilor,  deve¬ 
nind  astfel  acceptaţi  psihologic  de  către  aceştia.. 

Aceste  presupoziţii  fundează  cu  totul  alte  strategii 
manageriale. 

în  primul  rînd,  managerul  nu  trebuie  să-şi  limiteze 
atenţia  la  sarcinile  de  realizat,  oi  trebuie  să  dea  multă 

importanţă  şi  nevoilor  oamenilor  cu  care  lucrează.  In 
al  doilea  rînd,  el  este  responsabil  în  egala  măsură  şi  de 
moralul  muncitorilor,  trebuind  sa  dea  atenţie  deose¬ 
bita  sentimentelor  acestora,  mai  ales  celor  referitoare 
la  apartenenţă  şi  identitate.  Trebuie,  în  al  treilea  rînd, 
să  accepte  grupul  de  muncă  ca  o  realitate  şi  să  recurgă 
mai  mult  la  stimulente  de  grup  decît  la  stimulente  indi¬ 
viduale.  în  al  patrulea  rînd,  şi  cel  mai  important,  rolul 
managerului  trebuie  să  se  schimbe:  de  la  planificare, 
organizare,  motivare  şi  control  (funcţii  clasice,  decur- 
gînd  din  modelul  omului  economic-raţional)  la  a  acţio¬ 
na  ca  un  intermediar  între  oameni  şi  patronat,  ascultînd 
şi  încercînd  să  înţeleagă  nevoile  şi  sentimentele  subor¬ 
donaţilor  săi  şi  manifestînd  consideraţie  şi  simpatic 
pentru  ei.  Iniţiativa  muncii  s-ar  putea  schimba  în  aces¬ 
te  condiţii  de  la  management  la  muncitori.  Managerul, 
în  loc  de  a  mai  fi  creator,  motivator  şi  controlor  al 
muncii,  devine  mai  mult  facilizator  şi  suporter  simpa¬ 
tetic.  Este  implicată  aici  o  modificare  radicală  a  tipu¬ 
lui  de  autoritate.  Grupul  este  lăsat  să  aleagă  singur 
căile  cele  mai  bune  pentru  a  realiza  sarcinile  date. 

Dacă  vechea  teorie  şi  practică  manageriala  avea  ca 
rezultat  neintenţionat  generarea  de  sentimente  negative 
care  îşi  găseau  expresia  şi  suportul  în  constituirea  unei 
organizaţii  informale,  divergentă  în  raport  cu  or¬ 
ganizaţia  formală,  noua  teorie  şi  practica  managerială 
urmăreşte  ameliorarea  climatului  psihosocial  din  orga¬ 
nizaţii,  realizarea  unei  convergenţe  între  sentiment  şi 
obligaţie,  între  informai  şi  formal. 

Numeroase  cercetări  au  demonstrat  adecvarea  noului 
model.  De  exemplu,  o  cercetare  întreprinsă  de  Zalesnik, 
Christensen  şi  Roethlisberger  a  pus  în  evidenţa  faptul 
că  atît  productivitatea,  cît  şi  satisfacţia  nu  sînt  legate 
de  plată  şi  de  statutul  profesiunii,  ci  de  participarea  la 
grup.  Dacă  membrii  integraţi  în  grup  tind  să  fie  satis¬ 
făcuţi  şi  să  se  conformeze  normelor  de  productivitate 
ale  grupului,  izolaţii  şi  devianţii  sînt  mai  puţin  satis¬ 
făcuţi  şi  tind  să  încalce  normele  grupului  în  ceea  ce 
priveşte  productivitatea.  In  fine,  interesant  este  faptul 
că  izolaţii  şi  devianţii  care  aspiră  să  fie  acceptaţi  de 
către  grup  tind  să  producă  la  nivelul  normelor  de  pro- 

ductivitate  ale  grupului,  pe  cînd  cei  care  nu  au  o  ase¬ 
menea  dorinţă  tind  să  producă  deasupra  sau  sub  nor¬ 
mele  de  grup.  Este  evident  că  toate  aceste  cercetări 
variază  stimulentul  economic  doar  între  anumite  li¬ 
mite.  Se  poate  presupune  cu  uşurinţa  că  sub  un  anumit 
minimum,  considerat  ca  acceptabil,  încep  să  funcţio¬ 
neze  alte  mecanisme  decît  cele  descrise. 

Alte  cercetări  asupra  muncii  la  liniile  de  asamblaj 
au  scos  în  evidenţă  faptul  că  sursa  majora  a  insatis¬ 
facţiei  o  constituie  dezorganizarea  relaţiilor  umane.  Ace¬ 
laşi  lucru  l-au  arătat  şi  studiile  întreprinse  de  Tavis- 
tock  Institute  la  minele  de  cărbuni  din  Anglia.  O  nouă 
tehnologie  introdusă  a  avut  importante  consecinţe  ne¬ 
gative  prin  dezorganizarea  relaţiilor  interpersonale  şi  a 
grupurilor.  Reorganizarea  muncii  trebuie  să  se  facă  în 
aşa  fel,  incit  să  faciliteze  relaţiile  interpersonale  şi  for¬ 
marea  grupurilor,  ceea  ce  duce  la  o  însemnată  creştere 
a  moralului. 


W.  F.  Whyte  ajunge  în  cercetările  sale  la  o  serie  de 
concluzii  în  favoarea  modelului  de  om  social.  Astfel, 
el  găseşte  că  printre  muncitorii  productivi  proporţia 
celor  care  sînt  motivaţi  în  mod  primar  de  bani  este 
foarte  scăzuta  (mai  puţin  de  lO/o).  Chiar  atunci  cînd 
în  aparenţă  o  schemă  de  stimulare  economică  funcţio¬ 
nează  bine,  în  realitate  pot  exista  alte  motivaţii  ale  per¬ 
formanţei,  ca:  considerarea  muncii  ca  un  joc  plăcut 
în  care  se  poate  pierde  sau  cîştiga,  performanţă  la  ni¬ 
velul  exigenţelor  motivată  de  dorinţa  de  a  întreţine 
bune  relaţii  cu  supraveghetorii  şi  de  evitare  a  presiunilor 
penibile  pentru  producţie;  lucrul  într-un  ritm  vioi 
este  adesea  mai  puţin  plicticos  şi  obositor  decît  ritmul 
scăzut  etc.  în  fine,  cei  care  produc  peste  normele  de 
grup  diferă  din  punctul  de  vedere  al  personalităţii  de 
cei  care  practică  restricţiile  de  producţie  în  limitele  exi¬ 
genţelor  grupului.  Ei  sînt  mai  .individualişti,  venind  ade¬ 
sea  din  mediile  sociale  în  care  individualismul  economic 
este  foarte  accentuat  (de  exemplu  din  familiile  de  fer¬ 
mieri)  şi  par  să  nu  alba  puternice  nevoi  sociale,  spre 
deosebire  de  cei  care  provin  din  clasa  muncitoare 
urbană. 

Deşi  proiectul  umanizării  relaţiilor  interpersonale  în 
cadrul  organizaţiei  a  avut  importante  consecinţe  pen¬ 
tru  climatul  organizaţional,  deoarece  se  sprijinea  pe 
o  serie  de  aprecieri  adecvate,  el  şi-a  dovedit  însă  curînd 
limitele.  S-a  pus  astfel  în  evidenţă  faptul  că  el  nu  ţinea 
seama  de  conflictele  obiective  de  interese  dintre  munci¬ 
tori  şi  patronat.  în  criticile  aduse  s-a  accentuat  mult 
pe  aspectul  puternic  ideologic  implicat  (10),  şi  anume 
ascunderea  relaţiilor  de  exploatare  sub  învelişul  subţire 
al  relaţiilor  personale  „umane".  De  asemenea,  faptul 
care  a  dezamăgit  cel  mai  mult  a  fost  lipsa  unei  corela¬ 
ţii  pozitive  necesare  între  măsurile  orientate  spre  îmbu¬ 
nătăţirea  climatului  şi  performanţă.  De  multe  ori,  ase¬ 
menea  măsuri  nu  au  nici  o  influenţă  asupra  performanţei. 

3.  Omul  care  se  autoacLualizează.  O  serie  de  cerce¬ 
tări  au  demonstrat  că  pierderea  sensului  muncii  nu  este 
legată  în  primul  rînd  de  nesatisfacerea  nevoilor 
psihosociale  ale  omului,  ci  de  nevoia  mai  profundă  de 
a  folosi  capacităţile  şi  talentele  sale  într-un  mod  matur 
şi  productiv.  Astfel,  Argyris  consideră  că  munca  în  or¬ 
ganizaţie  cere  majorităţii  participanţilor  să  acţioneze  mai 
mult  într-un  mod  imatur  decît  într-unul  matur  (3).  Di¬ 
ficultatea  esenţiala  pe  care,  de  exemplu,  Mayo  o  lua  ca 
un  iei  de  fatalitate  a  civilizaţiei  tehnice  constă  în  fap¬ 
tul  că  muncile  sînt  înalt  specializate  şi  repetitive,  încît 
nu  permit  folosirea  integrală  a  capacităţilor  şi  nici  evi¬ 
denţierea  relaţiei  dintre  ceea  ce  face  fiecare  şi  finalita¬ 
tea  globala  a  organizaţiei.  în  această  perspectivă  apare 
necesară  şi  posibila  totodată  reorganizarea  activităţilor 
dc  participare  în  aşa  fel  încît  ele  să  devină  în  sine  sa¬ 
tisfăcătoare.  Presupoziţiile  acestui  model,  pe  care  Schein 
le  extrage  din  lucrările  lui  Argyris  şi  Maslow,  sînt  ur¬ 
mătoarele: 

a)  dintre  variatele  motive  ale  indivizilor,  cele  care 
ocupa  locul  cel  mai  înalt  în  ierarhie  (de  văzut  teoria  lui 
Maslow  asupra  motivaţiei,  care  va  fi  analizată  mai  tîr- 
ziu)  sînt  cele  legate  de  autoactualizare,  adică  de  realiza¬ 
rea  cît  mai  plenară  a  tuturor  capacităţilor  şi  talentelor 
individuale  într-o  muncă  creativă  cu  sens; 

b)  omul  caută  să  fie  matur  în  munca  sa  şi  este  capa¬ 
bil  să  fie  astfel.  Aceasta  justifică  acordarea  unui  grad 
mai  mare  de  autonomie  şi  de  independenţă,  necesare 
pentru  creşterea  satisfacţiei  şi  a  responsabilităţii  tot¬ 
odată.  Participantul  trebuie  să-şi  formeze  o  perspectivă 
pe  termen  lung  care  să  dea  posibilitatea  constituirii  de 
capacităţi  sporite,  devenind  astfel  posibila  adaptarea 
autonomă  şi  flexibilă  la  variatele  condiţii  de  mediu; 

■c)  omul  este  în  mod  primar  automotivat  şi  autocon- 
trolat.  Stimulentele  şi  controlul  exterior  ameninţă  per¬ 
sonalitatea,  redueînd-o  la  un  mod  de  adaptare  mai 
puţin  matur; 

ci)  nu  există  nici  un  conflict  de  natură  între  autoac- 
tualizare  şi  performanţa  organizaţională.  Dacă  i  se  dă 
şansa,  omul  în  mod  voluntar  va  integra  propriile  sale 
scopuri  cu  scopurile  organizaţiei. 

Acest  model  uman  implica  o  strategie  managerială 
asemănătoare  celei  specifice  modelului  omului  social, 
la  care  se  adaugă  cîteva  caracteristici  adiţionale.  Ma¬ 
nagerul  va  fi  interesat  în  primul  rînd  nu  de  relaţiile 
sale  personale  cu  participanţii,  ci  mai  mult  de  modul 
în  care  este  posibil  ca  munca  lor  să  devină  intrinsec 
mai  stimulativă  şi  plină  de  sens.  Deci  se  va  concentra 
nu  atît  pe  nevoile  soeial-psihologice  ale  participanţilor, 
ci  pe  nevoile  lor  de  autoactualizare.  Managerul  va  tre¬ 
bui  să  se  găsească  mai  mult  în  rolul  de  cercetător,  în- 
cercînd.  să  determine  ce  este  stimulativ  pentru  un  parti¬ 
cipant  oarecare,  avînd  prin  .aceasta  mai  mult  funcţia 
de  catalizator  şi  facilitator  dccît  cea  de  motivator  şi 
controlor.  Şi  în  primul  rînd  el  va  fi  un  delegator:  va 
da  subordonaţilor  atîta  responsabilitate  cîtă  simte  el  că 
sînt  aceştia  capabili  s-o  realizeze.  Organizarea  pe  aceste 
presupoziţii  modifica  complet  tipul  de  autoritate.  Auto¬ 
ritatea  nu  mai  este  legată  de  funcţie  sau  de  om,  ci  ea 
provine  mai  mult  din  sarcina  însăşi.  Managerul  devine 
agentul  prin  care  cerinţele  sarcinii  sînt  comunicate.  îm¬ 
preună  cu  acesta,  participanţii  caută  ei  înşişi,  în  situa¬ 
ţia  mai  generală  de  muncă,  ceea  ce  se  impune  a  fi  făcut. 
Este  dealtfel  ceea  ce  cu  o  jumătate  de  secol  în  urma 
Mary  Fol  Iert  numea  „legea  situaţiei  Ea  cerea  înlocu¬ 
irea  ordinelor  cu  analiza  împreuna  a  exigenţelor  (legii) 

de  asemenea  structura! 
:  de  la  a  fi  extrinsecă 
(exterioară  activităţii  propriu-zise,  fie  cîştig,  fie  satis¬ 
facţia  contactelor  social-umane)  în  cazul  modelelor  pre¬ 
cedente  la  a  fi  intrinsecă  (provenind  deci  din  însăşi 
activitate), 

O  asemenea  strategic  este  de  natura  a  elibera  o  mare 
cantitate  de  energie  şi  a  o  canaliza  în  performanţe  de 
înaltă  calitate  şi  creativitate. 

Evidenţa  modelului  omului  care  se  autoactualizează 
este  pe  larg  relevata  de  către  Argyris.  Dacă  munca 
este  prea  limitată  sau  lipsita  de  sens,  considera  el,  mun¬ 
citorul  va  crea  sens  şi  stimulare  în  activităţi  informale, 
în  special  în  păcălirea  patronatului,  în  inventarea  unor 
ingenioase  modalităţi  de  eschivare  sau  în  participarea 
Ia  grupuri.  O  mare  energic  şi  creativitate  se  consumă 
pentru  a  găsi  ceva  cu  sens.  Asemenea  motivaţii  intrin¬ 
seci  nu  au  fost  găsite  în  studiile  industriale  timpurii, 
deoarece  condiţiile  necesare  minime  de  a  munci  cu  sa- 
tisfacţie  nu  erau  încă  satisfăcute.  Abia  după  ce  aceste 
condiţii  minime  de  salarizare,  securitate  şi  igienă  sînt 
realizate,  se  eliberează  aspiraţia  către  autoactualizare. 
Dealtfel,  studiile  făcute  pe  grupurile  înalt  calificate 
(specialişti,  manageri  etc.)  şi,  în  general,  pe  grupurile 
cu  nivel  crescut  de  educaţie  au  evidenţiat  importanţa 
satisiacţiiîor  intrinseci,  provenite  din  nevoia  de  auto¬ 
actualizare  şi  de  autorealizare.  Creşterea  calificării  şi 
a  gradului  de  educaţie  în  cadrul  organizaţiilor,  îmbună¬ 
tăţirea  condiţiilor  de  viaţă  şi  de  muncă  sînt  de  natura 
a  creşte  adecvarea  şi  utilitatea  practica  a  acestui 
model. 

Semnificaţia  ideologică  a  acestei  concepţii  apare  clar 
în  chiar  modul  în  care  o  comentează  Schein.  Se  dă  po¬ 
sibilitatea  unui  nou  schimb  de  oportunităţi:  în  schimbul 
muncii  sale,  muncitorul  primeşte  oportunitatea  realiză¬ 


situaţiei  (37 — -153).  Se  modifică 
baza  motivaţionala  a  participării 


rii  mature  a  capacităţilor  şî  a  talentelor  sale.  Prin 
■aceasta  nu  se  rezolvă  însă  problema  raportului  dintre 
indivizii  participanţi  şi  linalităţile  organizaţiilor.  Se 
poate  însă  imagina  o  muncă  înalt  creativi  şi  stimula¬ 
toare,  fără  a  se  lua  în  consideraţie  sensul  ei  final? 

4.  O  mul  complex.  Confruntarea  diverselor  cercetări 
şi  luarea  în  consideraţie  a  limitelor  de  valabilitate  a  fie¬ 
căruia  dintre  cele  trei  modele  umane  prezentate  pîna 
acum  scot  în  evidenţă  faptul  că  omul  este  mai  complex 
decît  este  prezentai  la  nivelul  lor.  S-ar  putea,  după  pă¬ 
rerea  lui  Schein,  avansa  următoarele  enunţuri  generale: 

a)  omul  este  nu  numai  complex,  manifestînd  o  varieta¬ 
te  de  motivaţii  şi  de  atitudini,  ci  şi  foarte  variabil.  Ierar¬ 
hia  motivaţionaia  este  şi  ea  variabilă  în  funcţie  de  con¬ 
textul  social-uman  şi  de  timp.  De  asemenea  motivaţiile 
se  pot  combina  în  variate  configuraţii.  De  exemplu,  în 
măsura  în  care  banii  pot  facilita  autoactualizarea,  pentru 
unii  oameni  efortul  ciştigului  economic  este  echivalent  cu 
autoactualizarea  însăşi; 

b)  omul  este  capabil  să  înveţe  noi  motive  în  cadrul 
experienţei  sale  organizaţionale.  Modelul  său  motivaţio- 
nal  va  fi  deci  rezultatul  interacţiunii  dintre  nevoile 
sale  iniţiale  şi  experienţa  organizaţională; 

c)  motivaţia  omului  în  organizaţii  diferite  sau  în 
sfere  diferite  ale  aceleiaşi  organizaţii  poate  fi  diferită. 
O  persoană  alienată  în  organizarea  formală  poate  găsi 
realizarea  nevoilor  sale  sociale  şi  de  autoactualizare  în 
uniunea  sindicală,  în  partidul  politic  sau  pur  şi  simplu 
în  organizaţia  informală; 

d)  omul  poate  realiza  o  performanţă  maximă  în  or¬ 
ganizaţie  pe  baza  unor  variate  motive.  Performanţa 
şi  satisfacţia  sa  maxima  depind  de  o  mulţime  de  fac¬ 
tori  personali  şi  organizaţionali,  luaţi  în  complexa  lor 
'-interacţiune; 

e)  omul  răspunde  în  feluri  foarte  diferite  la  variate¬ 
le  strategii  manageriale,  în  funcţie  de  motivaţia  sa,  de 
contextul  social-uman,  de  natura  sarcinii  şi  de  propri¬ 
ile  sale  capacităţi  şi  abilităţi.  Nu  exista  deci  nici  o  stra¬ 
tegie  managerială  unică,  valabila  pentru  toţi  oamenii  şi 
pentru  toate  împrejurările.  Aceasta  concepţie  implica 
concluzia  ca  o  strategie  managerială  eficientă  trebuie  să 
se  fundeze  pe  un  diagnostic  concret  al  situaţiei. 

S-au  întreprins  cercetări  care  demonstrează  tocmai 
această  varietate  a  motivaţiei  individuale.  Cele  mai  cu¬ 
noscute  au  arătat,  de  exemplu,  că  sînt  oameni  care  au 
o  anumită  pregătire,  educaţie  şi  crescuţi  într-un  anumit 

mediu,  care  nu  numai  că  nu  se  simt  înstrăinaţi,  şi  frus¬ 
traţi  într-un  sistem  autoritar,  ci  dimpotrivă.  Mai  mult, 
într-un  sistem  care  le  acordă  autonomie,  cerîndu-le  ini¬ 
ţiativă  se  simt  lipsiţi  de  securitate,  manifestînd  un  înalt 
grad  de  insatisfacţie. 


* 


Cea  mai  cunoscută  analiză  a  presupoziţiilor  despre  om 
pe  care  se  fundează  organizarea  organizaţiilor  este  cea 
întreprinsă  de  McGregor  (60).  El  grupează  aceste  pre¬ 
supoziţii  în  două  grupe  mari:  ,, teoria  X“  şi  „teoria  Y‘c. 

Teoria  X,  al  cărui  conţinut  a  fost  redat  pe  larg  în 
cadrul  concepţiei  despre  omul  economic  raţional,  con¬ 
sideră,  pe  scurt,  că  omul  are  o  atitudine  predominant 
negativa  faţă  de  muncă,  şi  de  aceea  participarea  şi  per¬ 
formanţa  pot  fi  realizate  numai  prin  stimulare  exteri¬ 


oară  şi  control.  Această  teorie  stă  la  baza  stilului  cla¬ 
sic,  autoritar  de  organizare. 

Teoria  Y  porneşte  de  la  cu  totul  alte  presupoziţii  asu¬ 
pra  omului,  în  general  preluate  de  Schein  în  ceea  ce 
acesta  denumea  omul  care  se  „autoactualizeaza".  Mun¬ 
ca  poate,  daca  este  bine  organizată,  sa  devină  o  activi¬ 
tate  plăcută,  izvor  în  sine  ele  satisfacţie,  actualizînd  şi 
realizînd  capacităţile  şi  talentele  individuale.  Ea  răs¬ 
punde,  aşa  cum  a  demonstrat  psihologia,  necesităţii  de 
activitate.  Omul  este  capabil  de  autodisciplină  şi  de 


autocontrol,  evitarea  responsabilităţii  nefiind  o  însuşire 
naturală  a  omului,  ci  dobîndita  din  experienţă. 

în  condiţiile  muncii  industriale  moderne,  potenţialul 
uman  este  numai  parţial  solicitat  şi  mai  mult  la  nive¬ 
lurile  sale  inferioare.  Capacitatea  de  a  exercita  o  ac¬ 
tivitate  complexă  şi  înalt  creativa  este  mult  mai  larg 
răspîndită  în  masa  populaţiei  decît  se  crede.  Depinde 
deci  de  modul  de  organizare  ca  resursele  umane  să 
fie  utilizate  într-un  grad  mai  ridicat  şi  mai  eficient. 
Teoria  Y  generează  un  nou  principiu  de  organizare, 
„principiul  integrităţii",  adică  crearea  unor  asemenea 


condiţii  în  organizaţie  îneît  participanţii  să-şi  poata 
realiza  propriile  lor  necesitaţi  şi  interese  numai  prin 

orientarea  eiorturilor  spre  realizarea  cu  maximă  efici¬ 
enţă  a  obiectivelor  organizaţiei  (26). 

Ca  şi  alte  lucrări  occidentale  de  psihosociologie  or- 
ganizaţionala,  nici  lucrarea  lui  McGregor  nu-şi  pune 
problema  condiţiilor  sociale  mai  generale  în  care  „teo¬ 
ria  X“  şi  „teoria  Y“  sînt  adevărate.  Din  modul  în  care 
se  desfăşoară  analiza  apare  mai  mult  icleea  că  ele  sînt 
opţiuni  egal  posibile.  Şi  deci  depinde  de  manager  să 
adopte  o  imagine  filozofica  asupra  omului  sau  alta  şi 
prin  aceasta  un  anumit  mod  de  organizare  sau  un  altul. 
McGregor  nu  se  opreşte  suficient  asupra  condiţiilor  care 
eventual  ar  împiedica  aplicarea  unei  strategii  manage¬ 
riale  fundate  pe  teoria  Y. 

Lipsa  1  undamentaiă  a  acestor  analize,  determinata  în 
special  de  funcţia  lor  ideologică,  constă  în  ignorarea  ro¬ 
lului  structurii  societăţii  globale  în  organizarea  sisteme¬ 
lor  de  activitate  particulară.  Aceasta  lipsă  se  manifestă 
în  mod  concret  în  trecerea  prea  uşor  asupra  problemei 
relaţiei  dintre  obiectivele  organizaţiilor  şi  participanţi. 
Pînă  la  urmă,  această  relaţie  constituie  punctul  nevral¬ 
gic  al  tuturor  acestor  abordări:  cum  să  se  integreze  în 
final  interesele  indivizilor  participanţi  şi  finalităţile 
organizaţiilor.  Singura  soluţie  care  se  poate  constitui  în 
acest  spaţiu  este  aceea  a  unui  anumit  fel  de  contract. 
Ideea  unui  asemenea  contract  între  organizaţie  şi  par¬ 
ticipanţi,  perfecţionată  în  raport  cu  ultimele  orientări 
ale  teoriei  organizaţiilor,  se  găseşte  foarte  clar  expusă 
de  către  Schein  (71 — 11).  Spre  deosebire  de  contractul 
îngust  implicat  de  teoria  omului  economic-raţionaî  (omul 
munceşte  şi  pentru  munca  sa  primeşte  mijloace  econo¬ 
mice),  celelalte  modele  umane  implică  un  contract  psi¬ 
hologic  mult  mai  complex:  organizaţia  oferă  securitate, 
un  mediu  social-uman  satisfăcător,  oportunităţi  de  acti¬ 
vitate  cu  sens,  satisfăcătoare,  complexă  şi  înalt  creativa, 
în  schimb,  participantul  răspunde  printr-o  activitate 
mai  eficace  şi  mai  înalt  responsabilă,  lucru  care  nu  mai 
este  de  natură  a-i  crea  înstrăinare  şi  insatisfacţie.  Noul 
tip  de  contract  se  caracterizează  prin  faptul  că,  pe  de 
o  parte,  angrenează  o  sfera  mult  mai  largă  de  aspecte  şi 

pe  de  altă  parte,  ceea  ce  da  participantul  organizaţiei  nu 
mai  este  o  plata  grea,  penibilă  şi  aducătoare  de  insatis¬ 
facţie.  La  o  analiza  mai  atentă  însă,  chiar  icleea  de  con¬ 
tract  implică  existenţa  a  două  entităţi  diferite:  indivi¬ 
zii  umani  şi  organizaţiile,  cu  finalităţi  diferite,  care 
însă,  printr-o  organizare  anumită,  în  loc  să  fie  diver¬ 
gente,  devin  convergente  în  mare  măsură,  fără  a  iînceta 
însă  să  fie  diferite.  Toate  aceste  perfecţionări  care  au 
loc  la  nivelul  strategiei  manageriale,  avînd  finalitatea 
îmbunătăţirii  climatului  social-uman  organîzaţional  şi 
utilizarea  unor  mijloace  mai  eficace  de  asigurare  a  par¬ 
ticipării  şi  a  performanţei,  au  loc  în  ultimă  instanţă 
în  limitele  unui  tip  de  organizare  socială  (cea  capitalis¬ 
tă)  care  figurează  în  cercetare  doar  sub  forma  datului 
empiric  că  finalităţile  organizaţiilor  şi  cele  ale  indivi¬ 
zilor  participanţi  sînt  diferite  şi  că  deci,  într-un  fel  sau 
altul,  toate  soluţiile  imaginate  trebuie  să  funcţioneze 


într-un  asemenea  cadru  structural.  Iar  această  indepen¬ 
denţă  a  finalităţilor  poate  fi  resorbită  doar  în  limitele 
şi  în  termenii  „contractului".  Soluţiile  inventate  sînt 
de  natura  a  face  ca  părţile  contractante  să  treacă  de 
la  poziţii  divergente  la  poziţii  cît  mai  convergente  po¬ 
sibile.  Iar  ideea  fundamentală  implicată  este  aceea  că 
eficacitatea  finală  a  contractului  este  direct  proporţio¬ 
nală  cu  gradul  de  convergenţă  a  finalităţilor  celor  doua 
părţi. 

Aceste  rezerve  nu  vor  să  diminueze  importanţa  deo¬ 
sebită  a  cercetărilor  şi  a  elaborărilor  teoretice  expuse, 
ci  doar  sa  evidenţieze  o  limită  principială  a  lor,  un 
punct  pe  care  nu-1  pot  depăşi.  Este  evident  faptul  că 
o  organizare  socialistă  face  din  finalităţile  activităţi¬ 
lor  sociale  finalităţi  de  Interes  comun,  legîndu-le  astfel 
în  mod  mijlocit  de  interesele  individuale.  In  acest 
caz,  relaţia  dintre  organizaţie  şi  participanţi  nu  mai 
poate  fi  formulată  decît  cu  rezerve  explicite  în  termenii 
contractului.  La  un  anumit  nivel,  între  indivizii  partici¬ 
panţi  şi  organizaţie  pot  funcţiona  şi  în  aceste  condiţii 
relaţii  abstracte  „contractuale",  dar  acestea  sînt  du¬ 
blate  de  un  alt  tip  de  relaţii,  generate  de  proprietatea 
socialistă  asupra  mijloacelor  de  producţie. 

4.4.  STAREA  DE  SATISFACŢIE-INSATISFACŢIE 


Conceptul  de  „satisfacţie-insatisfacţie"  este  unul  din¬ 
tre  conceptele  cele  mai  dificile  ale  teoriei  organizaţiei. 
El  vizează  o  stare  umana  deosebit  de  importantă  şi 
evidenta  empiric:  oamenii  sînt  satisfăcuţi  sau  nesatis¬ 
făcuţi  în  diferite  grade  şi  în  diferite  moduri  în  legătură 
cu  participarea  lor  la  activităţile  organizate.  Starea  lor 
de  satisfacţie-insatisfacţie  este  determinantă  pentru  o 
mulţime  din  manifestările  lor  organizaţionale.  Cu  toate 
acestea,  înregistrarea  ei  este  foarte  dificilă,  datorita 
multitudinii  dimensiunilor  şi  nivelurilor  ei.  Starea  reală 
psihologică  de  satisfacţie-insatisfacţie  nu  coincide  cu 
conştientizările  ei  parţiale  şi  variabile.  Prima  problemă 
esenţiala  a  unor  asemenea  cercetări  a  fost  aceea  a  de¬ 
terminării  dimensiunilor  sau  a  factorilor  care  generează 
starea  de  satisfacţie-insatisfacţie.  Apoi  a  apărut  proble¬ 
ma  determinării  ponderii  pe  care  fiecare  factor  o  are, 
tipurile  şi  nivelurile  de  satisfacţie-insatisfacţie. 

In  general,  starea  de  satisfacţie-insatisfacţie  este  pu¬ 
să  în  legătura  cu  nevoile  umane.  Modelele  de  om,  ana¬ 
lizate  în  paragraful  trecut,  fundează  fiecare  înţelegeri 
diferite  ale  stării  de  satisfacţie-insatisfacţie:  una  va  fi 
satisfacţia  „omului  economic-raţional",  alta  aceea  a  ,,o- 
mului  social"  sau  a  „omului  care  se  autoactualizează1. 

Ce  înseamnă  însă  o  nevoie,  o  necesitate?  O  necesi¬ 
tate,  o  nevoie  este  definită  în  teoriile  funcţionaîiste 
moderne  ca  fiind  expresia  unei  cerinţe  funcţionale:  un 
sistem  oarecare  pentru  a  funcţiona  normal  are  nevoie 
de  o  serie  de  condiţii  (61).  O  necesitate  este  satisfăcută 
in  măsura  în  care  exista  elementele,  condiţiile  cerute  de 
exigenţele  funcţionale  ale  respectivului  sistem.  Ea  este 
nesatisfăcută  atunci  cînd  lipseşte  respectiva  condiţie. 
Necesitatea  există  ca  necesitate  doar  în  măsura  în  care 
ea  nu  este  satisfăcută.  Poluarea,  de  exemplu,  a  distrus 
o  condiţie,  data  natural  pînă  nu  demult,  a  vieţii  uma¬ 
ne.  Ea  a  generat  o  necesitate  care  nu  exista  mai  înain¬ 
te  în  mod  manifest.  Necesităţile  umane  actuale  nu  sînt 
deci  date  de  la  început,  ci  ele  se  pot  constitui  pe  par¬ 
curs.  Satisfacerea  unor  necesităţi  poate  genera  constituirea 
unor  noi  necesităţi,  în  sensul  pur  şi  simplu  al  distrugerii 

unor  condiţii  funcţionale,  date  normal  pînă  în  acel 
moment.  De  exemplu,  organizarea  producţiei  moderne 
a  generat  o  serie  de  necesităţi  tocmai  în  această  manie¬ 
ră:  crearea  de  posturi  de  muncă  care  nu  permit  relaţii 
ale  individului  uman  cu  alţi  indivizi  a  generat  singură¬ 
tatea  şi  de  aici  revendicarea  sporirii  posturilor  de  muncă 
nu  ca  urmare  a  cerinţelor  muncii  propriu-zise,  ci  pentru 
evitarea  singurătăţii  (în  Italia  a  avut  loc  nu  demult 
o  grevă  care  avea  ca  una  dintre  revendicări  tocmai  o 
asemenea  exigenţă).  Celebrele  cercetări  întreprinse  în 
Anglia  de  Tavrstock  Institute  cu  privire  la  efectele  in¬ 
troducerii  în  minerit  a  unor  noi  tehnologii  au  eviden¬ 
ţiat  efecte  similare:  distrugerea  relaţiilor  interpersonalc, 
cu  toate  efectele  frustrării  unei  asemenea  nevoi.  Şi  de¬ 
oarece  necesităţile  unui  sistem  se  definesc  prin  raporta¬ 
rea  acestuia  la  condiţiile  sale  de  existenţă,  necesităţile 
umane  trebuie  înţelese  ca  fiind  constituite  în  primul  rînd 
în  cadrul  relaţiei  dintre  om  şi  varietatea  activităţilor 
sociale  la  care  participă. 

Mulţimea  nevoilor  umane,  semnificative  în  raport  cu 
participarea  şi  deci  cu  constituirea  stării  de  satîsfacţie- 
insatisfacţie,  a  fost  obiectul  a  numeroase  încercări  de 
clasificare  şi  de  determinare  a  ponderii  lor  relative. 
Cea  mai  cunoscuta  şi  mai  interesantă  totodată  încerca¬ 
re  de  acest  tip  aparţine  lui  A.  Maslow  (58).  El  consi¬ 
deră  că  necesităţile  (şi  deci  motivaţiile)  referitoare  la 
participare  se  grupează  în  cinci  mari  clase:  1)  nevoi 
fiziologice  elementare,  2)  nevoi  de  securitate  şi  de 
siguranţă,  3)  nevoi  sociale  (în  fapt  psihosociale)  şi  afîli- 
ative,  4)  nevoi  de  satisfacţie  a  eului,  de  stimă  de  sine 
şi  sentiment  al  identităţii,  5)  nevoi  ele  autoactualizare. 
Să  analizăm,  pe  rînd  aceste  clase  de  nevoi. 

+ 

1.  Nevoi  fiziologice  elementare.  în  special  industrializa¬ 
rea,  prin  modificarea  rapidă  a  proceselor  tehnologice  şi 
prin  accentul  deosebit  pus  pe  productivitate,  a  creat  nume¬ 
roase  surse  de  frustrări  fiziologice,  atacînd  adesea  condiţii¬ 
le  elementare  ale  funcţionarii  normale  a  organismului  u- 
man.  Bolile  profesionale,  accidentele  de  muncă  şi  oboseala 
excesiva  sînt  asemenea  manifestări  de  frustrare  fizio- 

logica.  La  ele  trebuie  adăugate  şi  solicitările  psihofiziolo- 
gice  intense,  care  generează  şi  ele  numeroase  manifestări 
negative,  sub  forma  în  special  a  bolilor  mintale.  Freud 
atrăgea  atenţia  cu  toată  seriozitatea  asupra  acestor  pro¬ 
cese  maladive.  El  considera  că  civilizaţia  şi  cultura  pot 
intra  în  conflict  cu  nevoile  umane,  generincl  „nevroze 
sociale"-  Este  ceea  ce  el  numea  „patologia  comunităţilor 
civilizate".  în  ceea  ce  priveşte  consecinţele  patologice 
ale  condiţiilor  de  muncă  frustrante  s-au  făcut  nume¬ 
roase  cercetări. 

Nesatisfacerea  unei  necesităţi,  adică  frustrarea  ei,  nu 
determină  numai  o  simplă  stare  de  insatisfacţie.  Ea  are 
numeroase  consecinţe  asupra  comportamentului,  impri- 
mîndu-i  o  serie  de  caracteristici  şi  dcclanşînd  o  serie 
de  procese  de  frustrare.  în  general,  aceste  procese  de 
frustrare  sînt  disfuneţionale  în  raport  cu  orice  sistem  de 
activitate  (85).  Psihologia  a  pus  în  evidenţă  o  mulţi¬ 
me  de  asemenea  mecanisme  de  reacţie  la  frustrare  con¬ 
siderate  ca  patologice:  refulare,  regresiune,  proiecţie, 
introecţie,  sublimare,  agresivitate,  raţionalizare,  com¬ 
pensare  etc.  (47),  (50).  Analiza  specificului  reacţiilor  de 
frustrare  în  cadrul  activităţilor  organizate  ocupă  ade¬ 
sea  capitole  speciale  ale  lucrărilor  de  psihosociologie 
organizaţională  (12).  Brown  enumera  următoarele  cîm- 
puri  în  care  se  manifestă  procesele  de  frustrare  în 
organizaţiile  industriale:  diminuarea  output- ului  (cantita¬ 
tiv  şi  calitativ),  accidente  şi  boli  industriale,  absenteism, 
conllicte  de  muncă  şi  greve,  nevroze  şi  stări  de  obosea¬ 
lă  cronică,  fluctuaţie.  S-au  făcut  astfel  o  serie  de  studii 
foarte  interesante  care  puneau  în  evidenţă  o  corelaţie 
pozitivă  semnificativa  între  starea  ele  insatisfacţie  şi 
„comportamentul  patologic".  Cei  care  au  un  grad  ridi¬ 
cat  de  insatisfacţie  profesională  se  pling  mai  .mult  de 
propria  lor  sănătate,  consultă  mai  des  medicul  etc. 
(79—42). 

Peter  şi  Huli,  într-o  foarte  cunoscută  lucrare  scrisă 
pe  jumătate  în  glumă,  pe  jumătate  în  serios,  The  Pe¬ 
ter  Principie  —  Why  Things  always  go  wrong ,  scot  în 
evidenţă  pe  larg  consecinţele  patologice  ale  situaţiei 
de  incompetenţă.  Ei  prezintă  o  lungă  listă  de  asemenea 

manifestări  patologice,  începînd  cu  ulcerul  şi  hiperten¬ 
siunea  şi  sfîrşind  cu  alcoolismul,  obezitatea,  impotenţa 
sexuală,  oboseala  cronică  şi  insomnia  (67). 

2.  Nevoi  de  securitate  şi  de  siguranţă.  Participarea 
trebuie  sa  asigure,  prin  remuneraţie,  mijloacele  necesare 
existenţei.  De  asemenea,  organizaţia  trebuie  să  asigure 
un  climat  minim  de  securitate  participanţilor,  în  sen¬ 
sul  de  a  le  oferi  o  situaţie  şi  un  venit  relativ  stabile, 
dîndu-le  instrumente  de  apărare  împotriva  unor  fac¬ 
tori  fluctuanţi.  îdeca  de  contract  între  individ  şi  orga¬ 
nizaţie  se  fundează,  în  general,  pe  exigenţa  asigurării 
unui  minim  de  securitate:  pensii  de  bătrîneţe  sau  de 
invaliditate,  asistenţă  medicală,  sancţiuni  pozitive  şi 
negative  corect  şi  legal  administrate  etc. 

3.  Nevoi  de  contacte  social-umane  şi  de  afiliere  Ia 
grupuri.  Cercetările  animate  de  Mayo  au  evidenţiat  :im- 
aortanţa  deosebită  a  contactelor  umane,  a  participării 
Ia  grupurile  primare.  Substratul  psihologic  al  acestor 
nevoi  este  încă  puţin  cunoscut.  Există  însă  cîtcva  ipo¬ 
teze  interesante  în  aceasta  privinţă.  Unele  experimente 
au  demonstrat  faptul  că  nevoia  de  contacte  umane  şi 
de  afiliere  la  grupuri  primare  este  în  funcţie  de  o  serie 
de  condiţii.  De  exemplu,  Schachter  a  conchis  pe  baza 
unor  cercetări  că  ameninţările  care  produc  frică  par  să 
fie  un  stimulent  al  nevoii  de  afiliere.  Un  alt  stimu¬ 
lent  îl  constituie  frustrarea  unor  necesităţi  elementare 
de  subzistenţă.  Astfel,  persoanele  care  trăiesc  în  situaţii 
irustrante  caută  mai  mult  compania  altor  persoane 
decît  cele  care  nu  sînt  în  asemenea  situaţii.  Prezenţa 
celorlalţi  este  de  natura  a  micşora  gradul  de  anxietate, 
creînd  o  serie  de  compensări  prin  sentimente  de  afec¬ 
ţiune,  dragoste,  simpatie,  solidaritate  etc.  (79 — 27 — 28). 
O  muncă  monotonă  şi  lipsită  de  interes  este  de  asemenea 
de  natura  a  creşte  necesităţile  de  contacte  umane  (so¬ 
ciabilitate),  dc  participare  la  grup.  Studiile  întreprinse 
pe  adolescenţi  demonstrează  că  lipsa  de  securitate  este 
un  puternic  stimulent  al  căutării  de  contacte  sociale, 
al  afilierii  la  grupuri  primare  (41).  Tradiţia  psihanali¬ 
tică  a  generat  o  serie  de  ipoteze  în  această  privinţă. 

Mai  cunoscute  sînt  cercetările  întreprinse  de  Elliot 
Jacques  în  sfera  comportamentului  organtzaţional.  Ipoteza 
sa  centrală  constă  în  ideea  ca  unul  dintre  elementele  pri¬ 
mare  de  coeziune  care  aduce  indivizii  în  asociaţii  umane 
instituţionalizate  este  apărarea  contra  anxietăţii  psihotice. 
Participarea  satisface  din  acest  punct  de  vedere  o  serie 
de  funcţii  de  apărare:  relaţiile  sociale  interpersonale  dau 
posibilitatea  constituirii  unor  mecanisme  de  identificare 
proiectiva  şi  introiectivă.  Instituţiile  sînt  folosite  inconşti¬ 
ent  de  membrii  lor  ca  mecanisme  de  apărare  contra  an- 
xietăţilor  paranoide  şi  depresive.  De  asemenea,  ele  dau 
ocazia  exprimării  şi  satisfacerii  impulsurilor  libidinale  în 
activităţi  sociale  constructive.  Jacques  vorbeşte  chiar  de 
existenţa  unor  „fantasme  sociale",  care  constituie  o  acti¬ 
vitate  interpsihică  complet  inconştientă  (43). 

Independent  de  acceptarea  sau  nu  a  acestor  presupoziţii 
de  origine  freudistă,  este  deosebit  de  utilă  cercetarea 
participării  şi  sub  acest  aspect.  Psîhosociologii  organi- 
zaţionali  considera  ca  deosebit  de  importantă  interrela- 
ţia  dintre  manifestările  psihopatologice  individuale  şi 
activitatea  socială  organizată.  Rezumînd  aceste  preo¬ 
cupări,  Gross  concludea  faptul  că  viaţa  organizatională 
oferă  posibilităţi  oamenilor  de  a-şi  rezolva  conflictele 
lor  psihologice  interne  prin  soluţii  nevrotice,  ca  osti¬ 
litate,  agresiune,  fixaţie,  constrîngere,  izolare,  sublima¬ 
re,  deplasare  etc.  Mai  mult,  comportamentul  nevrotic 
în  organizaţie  este,  la  rîndul  său,  o  importantă  sursă 
dc  noi  frustrări,  eşecuri  şi  conflicte.  Organizaţiile  auto¬ 
ritare  oferă  adesea  cadrul  ideal  de  manifestare  a  per¬ 
sonalităţilor  nevrotice  şi  chiar  a  celor  psihotice.  I  en- 
dinţele  nevrotice  favorizează  adesea  performanţele  pro¬ 
fesionale.  Personalităţile  nevrotice,  şi  în  mod  excepţional 
unele  psihotice,  pot  să  ajungă  în  organizaţii  în  posturi 
de  conducere  (37 — 80). 


4.  Nevoia  de  statut,  social.  Individul  uman,  ca  per¬ 
sonalitate,  se  defineşte  numai  prin  raportare  la  ceilalţi 
şi  prin  raportarea  celorlalţi  la  el.  Din  aceasta  cauză, 
realizarea  şi  menţinerea  unei  imagini  despre  sine  coe¬ 
rente  şi  pozitive  depind  de  statutul  său  social,  formal  şi 
informai.  Sentimentele  de  respect  şt  stimă  de  sine  sînt 

în  funcţie  de  atitudinea  celorlalţi:  aprobare,  acceptare, 
respect,  recunoaştere  şi  apreciere.  Nevoia  psihologică 
de  identitate,  de  realizare  a  unei  imagini  de  sine  coeren¬ 
te  şi  pozitive  este  deosebit  de  importantă.  Crizele  psi¬ 
hologice  sînt  adesea  acompaniate  de  întrebarea  „cine 
sînt  eu?“.  Statutul,  prestigiul  şi  diferitele  indicii  ale  suc¬ 
cesului  sînt  mijloace  de  asigurare  a  unei  autoidentitaţi 
de  sine  pozitive  (79 — 28).  Maslow  consideră  ca  satisfa¬ 
cerea  nevoii  de  stimă  este  însoţită  de  sentimentul  adec¬ 
vării  şi  încrederii  şi  de  buna  dispoziţie,  în  timp  ce 
frustrarea  acestei  nevoi  produce  sentimentul  de  inferio¬ 
ritate,  de  slăbiciune  şi  de  neajutorate,  ducînd  în  anumi¬ 
te  împrejurări  la  nevroză. 

în  sistemele  organizate  înalt  ierarhizate,  în  care  rela¬ 
ţiile  de  putere  sînt  deosebit  de  evidente,  apar  necesitaţi 
de  putere.  După  cum  remarcă  Tannenbau-m,  puterea  în 
situaţiile  sociale  este  adesea  considerată  ca  o  marca  a 
statutului  şi  a  succesului.  Ea  se  asociază  cu  sentimente 
de  superioritate  sau  de  inferioritate,  cu  simţul  domină¬ 


rii  sau  al  supunerii,  al  dependenţei  sau  al  independen¬ 
ţei  (79 — 28).  Psihanaliştii  pun  în  legătură  atracţia  pu¬ 
terii  cu  sentimentul  bărbăţiei  şi  al  virilităţii.  Dintr-o 
perspectiva  sociologică,  Marx  evidenţia  procesul  de  în¬ 
străinare  care  are  loc  la  nivelul  relaţiilor  de  putere:  va¬ 
loarea  şi  superioritatea  umana  se  înstrăinează,  fiind 
realizate  cu  mijloacele  exterioare  ale  dominării.  Din 
acest  motiv,  ea  este  specifică  unui  anumit  tip  de  organi¬ 
zare  socială,  în  care  inegalitatea  (relaţiile  de  putere 
fiind  un  mod  de  organizare  al  'inegalităţii)  este  prin¬ 
cipiul  lundamental. 


5.  Nevoia  de  autoaclualizare  şi  de  realizare  personalii. 
Aptitudinile,  talentele  şi  abilităţile  fiecăruia  sînt,  de  re¬ 
gulă.  asociate  cu  identitatea  de  sine  a  individului.  Din 
acest  motiv,  realizarea  acestor  capacităţi  potenţiale  re¬ 
prezintă  totodată  o  realizare  de  sine.  Mai  mult,  inter¬ 
vine  aici  o  complexă  necesitate  de  activitate  cu  sens, 
creatoare.  în  aceasta  necesitate  exista  mai  .multe  com¬ 
ponente,  după  cum  reiese  clar  din  însăşi  enunţarea  ei: 
o  nevoie  organică  de  activitate,  o  nevoie  intelectual-afec- 
xi va  de  activitate  variata,  creativă,  de  joc,  sursă  în 

sine  a  plăcerii,  şi  de  asemenea  nevoia  de  a  face  ceva 
cu  sens,  de  a  realiza  ceva  anume,  valoros  în  sine.  O 
muncă  simpla,  monotonă,  lipsita  de  varietate  şi  de  cre¬ 
ativitate  este  de  natură  a  frustra  această  nevoie,  produ- 
cînd  insatisfacţie.  Plăcerea  muncii,  pasiunea  declanşată 
de  activităţile  înalt  creative  este  o  probă  deosebit  de 
evidentă  a  importanţei  acestei  necesităţi. 

Organizarea  muncii  în  aşa  fel  încît  să  se  ţină  seama 
de  aceasta  necesitate  a  prilejuit  un  experiment  foarte 
interesant,  datorat  lui  A.  Kuriloff  (71 — 32).  Acesta 
porneşte  de  la  ideea  găsirii  unei  alternative  la  principiile 
tayloriste  de  organizare.  în  acord  cu  principiile  lui 
Taylor,  eficienţa  activităţii  productive  poate  fi  sporita 
pe  calea  unei  înalte  diviziuni  şi  specializări,  proces  de¬ 
numit  adesea  prin  termenul  de  job  simpli  fication  (sim¬ 
plificarea  sarcinii).  Muncitorul  se  specializează  într-o 
operaţie,  învăţând  „metoda  cea  mai  bună“.  O  asemenea 
organizare  creează  un  puternic  sentiment  de  înstrăina  re:, 
muncitorul  se  simte  o  parte  a  unei  maşinării  uriaşe  în 
care  el  este  adaptat,  fără  a  înţelege  sensul  general  al 
muncii  sale  şi  în  cadrul  căreia  nevoile  sale,  altele  decît 
cele  implicate  de  rolul  organizaţional  pe  care  trebuie  să-l 
joace,  sînt  complet  negate.  Kuriloff  propune  un  sistem 
de  organizare  a  muncii  complet  opus:  job  enlargemsnt 
(lărgirea  sarcinii).  Sarcina  fiecăruia  este  recompusă  în 
aşa  fel,  încît  gradul  de  complexitate  să  fie  pe  măsura 
capacităţilor  fiecărui  individ.  Prin  aceasta  creşte  impli¬ 
carea  muncitorului  în  munca  sa,  interesul,  plăcerea  şi 
responsabilitatea.  Organizarea  muncii  se  face  deci  în  ter¬ 
menii  abilităţilor  şi  a  nevoilor  sociale  ale  muncitorilor.  în 
locul  impunerii  ,,de  sus"  a  unei  diviziuni  raţionale  a 
muncii,  muncitorilor  li  se  dă  posibilitatea  de  a  organiza 
ei  înşişi,  asistaţi  de  supraveghetori,  munca  lor  în  func¬ 
ţie  de  propriile  lor  dorinţe,  cu  condiţia  însă  de  a  realiza 
totodată  o  înaltă  eficienţă.  Acest  sistem  avantajează 
talentele  particulare  ale  muncitorilor,  fiind  înalt  flexi¬ 
bil  la  orientările  lor  personale.  Experimentat  la  o  mica 
firmă  electronică,  el  a  dat  rezultate  deosebite  prin  creş¬ 
terea  simultană  a  productivităţii  şi  a  satisfacţiei.  Kuriloff 
a  imaginat  acest  experiment  ca  o  transpunere  concretă, 
a  „teoriei  Y‘‘  a  lui  McGregor. 

Aceste  cinei  clase  de  nevoi  umane,  strîns  legate  de 
procesul  participării,  au  în  concepţia  lui  Maslow  o  pro¬ 
prietate  extrem  de  importantă  pentru  determinarea 
stării  de  satisfacţie-insatisfacţie,  şi  anume  ele  există  în- 
tr-o  ierarhie ,  implicînd  următoarele  caracteristici: 

1.  Intensitatea  necesităţilor  este  relativă.  Cele  mal 
importante  şi  mai  presante  sînt  cele  care  aparţin  primei 
clase  de  necesităţi  nesatisfăcute  din  ierarhie.  în  condiţiile 
unei  organizări  deosebit  de  frustrante,  necesităţile  fizio¬ 
logice  vor  apărea  ea  cele  mai  importante.  Daca  acestea 
sînt  satisfăcute  într-un  grad  oarecare,  următoarea  clasă 
de  necesităţi  (necesităţile  de  securitate)  va  trece  în  cen¬ 
trul  atenţiei.  Satisfacerea  şi  a  acestei  clase  muta  exigenţa 
asupra  necesităţilor  de  contacte  sociale  şi  de  afiliere  la 
grup,  apoi  la  cele  de  statut  social  şi  de  auitoactualizare. 
Deci,  pe  de  o  parte,  clasele  de  nevoi  satisfăcute  într-un 
grad  anumit  nu  se  mai  manifestă  ca  nevoi  actuale,  ele 
reactualizîndu-se  doar  în  cazul  în  care  satisfacerea  lor 
este  ameninţată,  iar  pe  de  altă  parte  nevoile  din  clasele 
superioare  sînt  şi  ele  într-o  stare  anumită  de  latenţă,  în 
condiţiile  în  care  nu  sînt  satisfăcute  clasele  inferioare 
de  nevoi.  Pe  măsura  satisfacerii  acestor  nevoi  este  de¬ 
blocată  manifestarea  nevoilor  din  clasele  superioare. 
Desigur  că  aceste  afirmaţii  sînt  valabile  pentru  un  caz 
ideal.  în  realitate,  în  fiecare  moment  dat  continuă  să 
se  manifeste  presiuni  atît  din  partea  necesităţilor  din 
clasele  inferioare  care  au  rămas  nesatisfăcute  în  grade 
diferite,  cît  şi  din  partea  necesităţilor  din  clasele  su¬ 
perioare  care,  deşi  nu  se  găsesc  încă  în  centrul  atenţiei 
(nu  au  devenit  manifeste),  se  fac  totuşi  resimţite  într-un 
anumit  grad. 

2.  Starea  de  satisfacţie-insatisfacţie  este  şi  ea  variabilă 
în  raport  cu  gradul  de  realizare-nerealizare  a  ierarhiei 
nevoilor.  Satisfacerea  unei  clase  de  nevoi  este  de  na¬ 
tură  a  crea  o  stare  de  satisfacţie,  care  însă  nu  este  sta¬ 
bilă.  Deblocarea  treptată  a  clasei  superioare  de  nevoi 
creează  o  nouă  sursă  de  insatisfacţii.  Această  teză  este 
evidentă  empiric.  Există  o  mulţime  de  cazuri  în  care 
starea  de  satisfacţie  care  decurge  din  satisfacerea  unei 
clase  de  necesitaţi  (de  exemplu  necesităţi  materiale)  nu 
este  stabilă,  instalîndu-se  ticptat  o  stare  de  insatisfac- 

ţie  provenită  din  ne, satisfacerea  claselor  superioare  de 
necesităţi  devenite  actuale.  Acest  lucru  este  valabil-  în 
toate  activităţile,  atît  în  cele  profesionale,  cît  şi  în 
viaţa  de  familie.  Este  clar,  de  asemenea,  faptul  că,  în 
iuncţic  de  tipul  necesităţilor  satisfăcute  şi  al  celor  ne¬ 
satisfăcute,  starea  de  satisfacţie-insatisfacţie  este  relativ 
diferită.  Una  va  fi  insatisfacţia  provenită  din  nereali- 
zarea  necesităţilor  elementare,  inferioare  în  ierarhie,  şi 
alta  cea  generată  de  nesatisfaccrea  necesităţilor  din  cla¬ 
sele  superioare. 

Starea  de  satisfacţie  stabila  este  realizabila  numai  în 
condiţiile  unei  satisfaceri  suficiente  a  tuturor  claselor 
de  necesităţi.  Lipsa  perspectivelor  istorice  reale  ale  sa¬ 
tisfacerii  unor  clase  superioare  de  necesităţi  poate  crea 
o  stare  de  satisfacţie  relativ  stabilă  la  un  nivel  mai 
scăzut  de  realizare  a  ierarhiei  ele  necesităţi.  Se  poate 
spune  deci  ca  starea  de  satisfacţie-insatisfacţie  este  -  re¬ 
lativă  la  un  cadru  complex  de  referinţă.  Chiar  sistemul 
de  necesităţi  pe  care  se  fundează  satisfacţia-insatisfac- 
ţia  este  înalt  variabil,  în  funcţie  de  o  mulţime  de  fac¬ 
tori,  încă  foarte  puţin  cercetaţi.  Printre  alţii,  cadrul  de 


referinţa  şî  frustrarea  relativă  constituie  factori  de  prim 
ordin  în  declanşarea  sau  în  blocarea  necesităţilor  (85). 

3.  Consecinţele  negative ,  dis funcţionale  ale  nesatis- 
facerii  ( frustrării )  diferitelor  clase  de  necesităţi  sînt  şi 
ele  variabile  în  funcţie  de  o  mulţime  de  factori,  putîncl 
ii  în  mod  mai  mult  sau  mai  puţin  conştient  manipulate 
prin  diferite  tehnici.  Manipularea  frustrării,  pe  care  am 
analizat-o  pe  larg  într-un  capitol  al  lucrării  Metoda 
normativă  în  psihosociologic  organizaţzonaiă,  este  în 
acelaşi  timp  o  sursa  importanta  de  variaţie  a  stării  de 
sati  sf  acţie-  in  sa  ti  s  f  acţie . 

Teza  caracterului  ierarhizat  al  necesităţilor  umane, 
elaborată  de  Maslow,  reprezintă  mai  mult  o  ipoteza, 
care  îşi  găseşte,  e  drept,  numeroase  confirmări  empirice, 
dar  este  încă  destul  de  generală  şi  ele  neelaborată.  Ea  re¬ 
prezintă  totuşi  un  punct  deosebit  de  fructuos  de  plecare 
al  cercetărilor  în  acest  domeniu  dificil  al  psihosociolo- 
giei  organizării.  Schema  lui  Maslow  prezintă  însă  o 
lipsa  fundamentală.  Datorita  unei  îngustări  de  origine 
ideologică  a  cîmpului  luat  în  consideraţie,  motivaţia 

participării  şi  a  performanţei  şi  starea  de  satisfacţie-in- 
satisfacţie  sînt  determinate  numai  prin  raportul  dintre 
participarea  propriu-zisă  şi  ansamblul  necesităţilor  indi¬ 
viduale  ale  participanţilor,  fără  a  se  lua  în  consideraţie 
şi  celălalt  raport,  cel  puţin  tot  atît  de  important,  dintre 
finalitatea  sistemului  organizat  şi  indivizii  participanţi. 
Analizînd  acest  raport  determinat  nemijlocit  de  tipul 
de  organizare  a  societăţii  globale,  Marx  punea  în  evi¬ 
denţa  o  clasa  specială  de  necesităţi:  în  calitatea  sa  de 
ilinţă  sociala,  omul  are  o  serie  de  necesitaţi  şi  de 
interese  sociale  strîns  împletite  cu  necesităţile  strict  in¬ 
dividuale.  Din  aceasta  cauza,  participarea  la  viaţa  so¬ 
ciala  şi  la  luarea  deciziilor  majore  ale  acesteia  consti¬ 
tuie  de  asemenea  o  importantă  clasă  de  necesităţi.  Fe¬ 
nomenele  înstrăinării  sînt  produse  ale  frustrării  acestei 
clase  de  necesităţi  în  primul  rînd.  în  acest  context,  ideea 
participării,  fundamentală  în  lumea  contemporană,  îşi 
găseşte  un  fundament  profund.  Şi  nu  este  vorba  numai 
de  o  participare  limitată  la  deciziile  care  afectează 
strict  activităţile  individuale,  ci  de  participarea  în  sen¬ 
sul  ei  cel  mai  larg,  la  deciziile  asupra  tuturor  activi¬ 
tăţilor  sociale  ale  comunităţii.  Este  necesar  deci  să  adă¬ 
ugam  la  schema  lui  Maslow  şi  această  clasă  de  necesi¬ 
tăţi  umane  şi  de  a  analiza  consecinţele  satisfacerii-nesa- 
tisfacerii  eî  asupra  stării  generale  de  satisfaeţie-insatis- 
facţie  rezultate  din  participare. 

La  începutul  acestui  capitol  au  fost  desprinse  patru 
cazuri  mari  ale  relaţiei  dintre  finalitatea  generală  a 
activităţii  organizate  şi  indivizii  umani  participanţi: 

a)  produsul  activităţii  satisface  necesităţile  social- 
umane  ale  unei  colectivităţi  complet  străine  colectivi¬ 


tăţii  care  participă  la  activitate; 

b)  produsul  activităţii  satisface  în  primul  rînd  nece¬ 
sităţile  unui  grup  social  (clasă)  exterior  grupului  (clasei) 
care  participă,  dar,  mijlocit,  şi  o  necesitate  colectiva; 

c)  produsul  activităţii  satisface  în  mod  nemijlocit  şi 
aproximativ  egal  o  necesitate  socială  a  colectivităţii  din 
care  fac  parte  şi  cei  care  participă  la  respectiva  ac¬ 
tivitate;  ' 

d)  produsul  activităţii  satisface  în  mod  nemijlocit  ne¬ 
cesităţile  individuale  ale  participanţilor. 

Aceste  patru  tipuri  de  raporturi  antrenează  grade  dife¬ 
rite  de  satisf  acer  e-nesatisf  acere  a  necesităţilor  de  parti¬ 
cipare  socială  a  indivizilor  umani,  avînd  consecinţe 
esenţiale  asupra  stării  generale  de  satisfacţie-insa- 
tisfacţie. 

Raportul  de  tip  (a),  munca  sclavagistă  de  exemplu, 
creează  un  cîinp  negativ  fundamental,  frustrînd  necesi¬ 
tatea  fundamentală  umana  de  libertate  şi  de  activitate 
pentru  sine  şi  pentru  colectivitatea  din  care  face  parte. 
Oricît  de  satisfăcătoare  ar  fi  participarea  în  sine,  or¬ 
ganizarea  socială  de  tip  „sclavagist"  creează  o  insatis¬ 
facţie  fundamentală.  Contracararea  acestei  insatisfacţii 
fundamentale  ar  putea  duce  la  o  distorsiune  a  cîmpu- 
lui  psihologic,  dar  aceasta  ar  fi  extrem  de  fragilă  şi 
de  instabila.  Asemenea  distorsiune  rezidă  în  acceptarea 
ca  naturala,  firească  a  dependenţei  şi  a  înstrăinării,  în 
plăcerea  dependenţei,  adică  ceea  ce  se  numeşte  î'n  mod 
curent  o  „conştiinţă  de  sclav",  al  cărui  prototip  este 
unchiul  Tom.  Din  punctul  de  vedere  al  organizării  per¬ 
sonalităţii,  o  asemenea  orientare  poate  fi  considerată 
ca  fiind  de  psihopatologie  socială.  O  alta  modalitate 
de  contracarare  a  acestei  frustrări  fundamentale  o  con¬ 
stituie  starea  de  resemnare.  Prin  resemnare  se  ia  ca  dată 
situaţia  frustranta,  se  blochează  manifestarea  insatisfac¬ 
ţiei  şi  mai  ales  orice  tentativă  de  eliminare  a  ei,  reo- 
rientîndu-se  efortul  către  găsirea  surselor  de  satisfacţie 
existente  în  situaţia  data.  Eliminarea  acestor  distorsiuni 
ale  cîmpului  psihologic  este  de  natură  a  aduce  în  pri¬ 
mul  plan  frustrarea  şi  conflictul.  Starea  de  resemnare, 
de  exemplu,  dacă  parţial  elimină  insatisfacţia  proveni¬ 
tă  di  n  situaţia  de  dependenţă  şi  de  lipsă  de  libertate, 
parţial  o  conserva,  făoînd,  în  general,  imposibilă  consti¬ 
tuirea  unei  satisfacţii  chiar  în  cîmpul  restrîns  al  parti¬ 
cipării  în  sine. 

Raportul  de  tip  (b)  implică  o  situaţie  similară  în 
multe  privinţe  cu  raportul  (a),  însă  şi  cu  unele  deosebiri 
importante:  lipsa  de  libertate  nu  mai  este  totala,  ci  par¬ 
ţială,  realizată  prin  mecanismul  vînzării  forţei  de  munca. 
Participarea  se  fundează  pe  un  fel  de  „contract"  (ideea 
contractului  şi  a  implicaţiilor  sale  ideologice  a  fost 
analizată  mai  înainte):  „O  zi  de  munca  bună  pentru 

un  salariu  bun".  Ideea  contractului  convertita  în  ideo¬ 
logie  are  finalitatea  de  a  formula  astfel  situaţia  par¬ 
ticipării,  încît  să  nu  se  mai  pună  problema  raportului 
cu  finalitatea  globala  a  activităţii.  Şi  în  acest  caz  are 
loc  o  restrîngere  a  cîmpului  psihologic  al  participanţi¬ 
lor,  o  înstrăinare,  cum  o  numea  Marx,  care  poate  doar 
reduce  din  amploarea  consecinţelor  negative  ale  irus- 
t rarii  necesităţii  de  activitate  libera,  cu  sens  social, 
tară  a  o  putea  elimina  ca  sursă  latentă  de  insatisfacţie. 

Raportul  de  tip  (c)  elimină  frustrarea  necesităţii  par¬ 
ticipării  cu  finalitate  sociala,  creîndu-se  un  fond  general 
pozitiv  în  ceea  ce  priveşte  satisfacţia.  Desigur  că  o 
satisfacere  a  acestei  clase  de  necesităţi  nu  este  în  toate 
condiţiile  suficientă  pentru  apariţia  unei  satisfacţii  ge¬ 
nerale,  aceasta  constituindu-se  pe  baza  cumulării  din¬ 
tre  satisfacţia  sociala  generală  şi  satisfacerea  rezultata 
din  participarea  propriu-zisi. 

în  ceea  ce  priveşte  acest  tip  de  raport,  există  două 
subtipuri  foarte  interesante: 

t)  cazul  .unei  necesitaţi  sociale  generale  cu  repercusiuni 
nemijlocite,  de  importanţa  excepţională,  asupra  necesită¬ 
ţilor  individuale:  apărarea  colectivităţii,  lupta  împotriva 
unor  calamităţi  naturale  etc.  în  acest  caz  există  o  puterni¬ 
că  motivaţie  a  participării  şi  performanţei.  Participarea, 
prin  însăşi  această  finalitate,  'dă  o  stare  generală  de  sa¬ 
tisfacţie  care  poate  atinge  înalte  grade,  mergînd  pînă 
la  stări  de  exaltare,  indiferent  de  satisfacţia  provenită 
din  actul  propriu-zrs  al  participării.  Participarea  ca  ata¬ 
re  poate  fi  înalt  frustranta  pentru  individ,  fără  ca  acest 
lucru  sa  afecteze  atitudinea  şi  starea  de  satisfacţie  ge¬ 
nerală,  ea  fiind  compensată  prin  iradierea  înaltei  sa¬ 
tisfacţii  provenite  din  activitatea  cu  înalt  şi  nemijlocit 
sens  social.  Un  asemenea  echilibru  nu  poate  însă  dura 
o  perioadă  foarte  mare,  rcalizîndu-se  la  maximum  pe 
perioade  relativ  scurte  de  timp  în  cazuri  de  urgenţă 
socială:  războaie,  revoluţii  etc; 

2)  cazul  mai  general  şi  mai  frecvent  al  necesităţilor 
sociale  normale,  care  nu  presează  în  sensul  unei  ur¬ 
gente  satisfaceri  a  lor  prin  mobilizarea  cu  prioritate  a 
Tuturor  eforturilor.  în  aceste  condiţii  normale,  starea 
de  satisfacţie  se  realizează  prin  conjuncţia  dintre  cele 

doua  raporturi.  Conştiinţa  unei  activităţi  utile  social 
creează  un  fond  general  pozitiv.  La  acesta  se  adaugă 
satisfacţiile-insatisfacţiile  provenite  din  participarea  pro- 
prîu-zisă.  Satisfacţia-insatisfacţia  se  constituie  pe  acest 
fond  în  raport  cu  o  muncă  concreta,  cu  un  anumit  mod 
de  organizare  a  ei,  cu  o  anumita  retribuţie,  într-un 
anumit  colectiv  uman.  Insatisfacţia  faţă  de  o  muncă 
concreta,  particulara  poate  produce  fie  o  tendinţa  de 
a  schimba  organizarea  muncii  în  aşa  fel  incit  sa  devină 


mai  satisfăcătoare,  fie  o  tendinţă  de  a  căuta  un  alt  loc 
de  muncă  mai  satisfăcător. 


Există  în  acest  din  urmă  caz  posibilitatea  unui  proces 
de  distorsiune  psihologica,  simetric  cumva  cu  cel  din 
cazurile  precedente:  îngustarea  cîmpului  psihologic,  a 
conştiinţei,  în  sensul  acordării  unei  importanţe  scăzute, 
mergînd  pîna  la  indiferenţă  faţă  de  semnificaţiile  sociale 


ale  participării,  şi  o  centrare  pe  satisfacţiile  provenite 
din  participarea  propriu-zisă.  O  asemenea  distorsiune 
are  efecte  negative  atît  asupra  participării  şi  a  perfor¬ 


manţei,  cît  şi  asupra  stării  de  satisfacţie-insatisfacţie. 
Nu  este  întîmplator  1  aptul  că,  de  exemplu,  în  societa¬ 
tea  noastră  se  pune  un  accent  deosebit  pe  formarea  şi 
pe  dezvoltarea  unei  atitudini  socialiste  faţă  de  muncă,  ceea 
ce  înseamnă  în  primul  rînd  crearea  unei  personalităţi 
co-mplex  dezvoltate,  sensibilă  la  contribuţia  conştientă 
şi  responsabilă  la  satisfacerea  necesităţilor  sociale-colec- 


tive,  care  să-şi  găsească  aici  o  .sursa  importantă  de  sa¬ 
tisfacţie.  Ultimele  documente  de  partid  pun  această 
problemă  într-un  mod  cu  totul  deosebit  (16),  (19). 

Există  în  anumite  privinţe  între  cazul  (b)  şi  (c)  anu¬ 
mite  similitudini  importante  care  fac  ca  unele  probleme 
legate  de  participare  şi  de  performanţa  să  fie  comune , 
primind  soluţii  tehnice  şi  ştiinţifice  comune.  Sursa  aces¬ 
tor  similitudini  o  constituie  relaţia  dintre  necesităţile 
indivizilor  umani  şi  participarea  propriu-zisă.  Atît  în 
capitalism,  cît  îşi  în  socialism,  perfecţionarea  acestei  relaţii 
reprezintă  un  obiectiv  important,  deşi  finalităţile  sînt 
deosebite.  Daca  în  capitalism  se  urmăreşte  prin  aceasta 
o  anumită  scădere  a  insatisfacţiei  şi  a  tensiunilor  socia¬ 
le  şi  o  creştere  a  profitului,  în  socialism  scopul  este  îm- 

bunătăţirea  condiţiilor  dc  viaţă  şi  de  activitate  a  oa¬ 
menilor  şi,  convergent  cu  aceasta,  o  creştere  a  eficaci¬ 
tăţii  şi  eficienţei  activităţii  lor  în  vederea  unei  mai  de¬ 
pline  satisfaceri  a  necesităţilor  sociale. 

Dacă  socialismul  deschide  posibilitatea  individului 
uman  de  a  acţiona  nemijlocit  în  sensul  realizării  unor 
finalităţi  sociale,  oferind  din  acest  punct  de  vedere  o 
sursa  structurala  de  satisfacţie,  este  implicata  totodată 
şi  exigenţa  creării  unui  mod  de  viaţă  cît  mai  înalt  sa¬ 
tisfăcător  pentru  om,  incluzîndu-se  şi  activitatea  sa  pro¬ 
fesională.  Idealul  comunist  nu  este  munca  utilă  reali¬ 
zată  prin  sacrificiu,  ci  munca  utilă,  ea  însăşi  izvor  de 
satisfacţie.  De  aceea  una  dintre  sarcinile  fundamentale 
ale  psihosociologie!  organizării  este  realizarea  unei  modali¬ 
tăţi  de  participare  cît  mai  satisfăcătoare  în  sine. 

La  limită,  satisfacţia  provenită  din  participarea  pro- 
priu-zisă  coincide  cu  satisfacţia  provenita  din  realizarea 
eficace  a  unor  finalităţi  sociale.  Astfel,  categoria  ne¬ 
voilor  de  autioactualizare  şi  de  realizare  profesionala 
este  convergenta  iîn  foarte  mare  măsură  cu  depunerea 
unei  munci  utile  pentru  societate.  Aceasta  este  cu  atît 
mai  valabil,  cu  cît  profesiunile  devin  mai  înalt  califi¬ 
cate.  O  muncă  interesantă,  şi  care  să  dea  posibilităţi  de 
realizare  profesională  este,  în  cazul  profesiunilor  înalt 
calificate,  echivalentă  cu  o  muncă  înalt  eficace.  Defi¬ 
cienţe  de  organizare,  vicii  organizaţionale,  deformări 
birocratice  etc.  constituie  în  aceste  cazuri  factori  cu 
acţiune  negativă  atît  asupra  satisfacţiei  profesionale  pro- 
priu-zise,  cît  şi  asupra  eficacităţii  general-sociale  a  ac¬ 
tivităţii.  Eficacitatea  înaltă  socială  face  parte  din  exi¬ 
genţele  unei  profesiuni  bine  realizate. 

O  cercetare  pe  care  am  întreprins-o  în  cadrul  unui  con¬ 
tract  al  Institutului  de  psihologie  al  Academiei  cu  Com¬ 
binatul  chimic  Făgăraş  asupra  „Surselor  organizaţio¬ 
nale  ale  stării  de  satisfacţie-insatisfacţie‘c  a  scos  în  evi¬ 
denţă  tocmai  acest  lucru.  Sursa  care  produce  insatis¬ 
facţie  în  cel  mai  înalt  grad  la  corpul  ingineresc  al  com¬ 
binatului  se  plasa  tocmai  în  aceasta  categorie  a  nevoilor 
de  autoactualizare,  deşi  existau  motive  destul  de  impor¬ 
tante  de  insatisfacţie  şi  la  nivelul  altor  categorii.  Cel 


mai  puternic  motiv  de  insatisfacţie  îl  constituie  o  limi¬ 
tare  (considerată  de  către  subiecţi  a  fi  contrară  exigen¬ 
ţelor  unei  optime  desfăşurări  a  muncii  profesionale)  a 
posibilităţilor  de  iniţiativa.  A  doua  sursă  ca  importanţă 
a  stării  de  insatisfacţie  o  constituie  existenţa  unor  defi¬ 
cienţe  de  organizare,  care  de  asemenea  diminuează  efica¬ 
citatea  muncii  (88).  După  cît  se  vede,  în  acest  caz, 
o  sene  de  surse  ale  insatisfacţiei  faţă  de  participarea 
propriu-zisă  creează  şi  o  a  doua  insatisfacţie:  insatis¬ 
facţia  provenită  din  diminuarea  contribuţiei  la  reali¬ 
zarea  unor  finalităţi  sociale  profesionale.  Se  poate  afir¬ 
ma  în  acest  sens  faptul  că,  de  regulă,  eficacitatea  soci¬ 
ală  este  realizată  în  primul  rînd  pr intr-o  înaltă  eficaci¬ 
tate  profesionala.  Fiecare  îşi  aduce  o  contribuţie  mai 
mare  la  satisfacerea  necesităţilor  sociale  generale  prin- 
tr-o  performanţă  profesională  cît  mai  ridicata. 

Raportul  de  tip  (d),  specific  activităţilor  sociale  ale 
căror  finalităţi  constau  din  satisfacerea  nemijlocită  a 
unor  necesităţi  individuale  ale  participanţilor,  creează 
prin  însăşi  natura  sa  o  stare  de  satisfacţie,  în  măsura 
în  care  sînt  însă  îndeplinite  cîteva  condiţii  esenţiale: 

1)  activitatea  să  fie  suficient  de  eficace,  adică  să  rea¬ 
lizeze  într-o  măsură  suficientă  finalităţile  sale  şi  prin 


aceasta  să  ofere  un  nivel  suficient  de  satisfacţie  parti¬ 
cipanţilor.  O  activitate  de  distracţie  care  nu  distrează 
suficient  nu  poate  crea  satisfacţie  în  urma  participării; 

2)  să  fie  o  activitate  suficient  de  eficienta  şi  să  nu 
producă  insatisfacţii  derivate  egale  sau  mai  mari  ca 
satisfacţiile  produse.  Dacă  aceeaşi  activitate  de  distracţie, 
suficient  de  eficace  în  sine,  prezintă  o  eficienţa  scăzuta 
(costă  mult,  adică  cere  un  efort  material  şi  uman  mare 
în  raport  cu  posibilităţile  existente  sau  cu  satisfacţiile 
obţinute)  sau  dacă  ea  antrenează  multe  alte  neplăceri 
pentru  participanţi,  ca  nu  va  fi  de  natură  a  crea  o  stare 


de  satisfacţie  suficientă; 

3)  să  existe  în  mod  real  la  participanţi  necesitatea  ce 
urmează  a  fi  satisfăcută  prin  respectiva  activitate.  De 
exemplu,  o  activitate  muzicala  va  oferi  satisfacţii  par¬ 
ticipanţilor  numai  în  condiţiile  în  care  aceştia  au  o 

„necesitate  “  muzicală  (pentru  respectivul  gen  de  mu¬ 
zică)  suficient  de  dezvoltată. 

Reluînd  teoria  lui  Maslow,  F.  Hertzberg  a  întreprins 
o  ingenioasă  cercetare  care  a  pus  în  evidenţa  contribu¬ 
ţia  diferită  a  necesităţilor  satisfăcute  sau  nesatisfăcute 
la  constituirea  stării  de  satisfacţîe-insatisfacţie.  El  a 
pus  un  număr  destul  de  mare  de  salariaţi,  de  la  diferi¬ 
te  niveluri  ierarhice,  să  descrie  perioadele  de  muncă 
în  care  s-au  simţit  foarte  satisfăcuţi  şi  perioadele  în  care 
s-au  simţit  foarte  insatisfâcuţi.  Analizînd  răspunsurile, 
F.  Flertzberg  a  ajuns  la  concluzia  ca  factorii  care  deter¬ 
mină  o  stare  accentuata  de  insatisfacţie  sînt  relativ  dife¬ 
riţi  de  factorii  care  determină  o  stare  de  relativ  înalta 
satisfacţie.  Nevoile  elementare  (fiziologice),  nevoia  de 
securitate,  relaţiile  cu  întreprinderea,  cu  şefii  şi  cu  colegii, 
condiţiile  de  muncă,  salariul,  deci  factori  exteriori  mun¬ 
cii  propriu-zise,  produc  o  stare  accentuată  de  insatisfac¬ 
ţie  atunci  cînd  iau  valori  negative,  fără  a  contribui  prea 
mult,  atunci  cînd  iau  valori  pozitive,  la  realizarea  unei 
stări  de  înalte  satisfacţii.  Deci  ei  au  o  acţiune  limitată. 
Aceşti  factori  sînt  numiţi  factori  de  igienă  sau  dissa- 
lisfiers  (care  produc  insatisfacţie).  Dimpotrivă,  factorii 
legaţi  de  conţinutul  muncii  (realizare  profesională,  recu¬ 
noaşterea  valorii  muncii,  satisfacţia  muncii,  responsabi¬ 
litate  etc.),  vizînd  deci  necesităţile  aflate  în  categoriile 
superioare  ale  clasificării  lui  Maslow,  contribuie  în  special 
la  formarea  şi  la  amplificarea  stării  de  satisfacţie.  Din 
această  cauză,  ei  au  un  însemnat  rol  motivator  (13). 

Gradul  de  satisfacere-nesatisf acere  a  diferitelor  clase 


de  necesităţi  este  înalt  variabil  la  diferite  nivele  de  cali¬ 
ficare  şi  de  ierarhie,  ceea  ce  face  ca  şi  starea  de  satis- 
facţie-insatisfacţie  să  fie  foarte  variabilă  în  funcţie  de 
aceşti  parametri.  Astfel,  dintr-o  cercetare  întreprinsă  de 
Gurin,  Veroff  şi  Feld  a  rezultat  că  cel  mai  înalt  grad 
de  satisfacţie  apare  la  personalul  cu  înaltă  calificare 
profesională  sau  avînd  poziţii  înalte  în  ierarhie:  spe¬ 
cialişti,  personal  tehnic,  manageri  etc.  Cel  mai  mic  nivel 
de  satisfacţie  caracterizează  personalul  necalificat,  în 
timp  ce  funcţionarii,  vînzătorii,  muncitorii  calificaţi 
sau  necalificaţi  ocupă  din  acest  punct  de  vedere  o  po- 

ziţie  intermediara.  în  acelaşi  sens  apar  variaţii  şi  ale  di¬ 
feritelor  tipuri  de  satisfacţii:  cu  cît  creşte  nivelul  cali¬ 
ficării,  cresc  şi  satisfacţiile  personale  provenite  din 
munca  propriu-zisă  (intrinseci);  cu  cît  scade  nivelul  ca¬ 
lificării,  creşte  ponderea  satisfacţiilor  extrinseci  muncii. 

Woodward  şi  colegii  săi  consideră  ca  există  o  rela¬ 
ţie  semnificativă  între  tipul  de  tehnologie  şi  starea  de 
armonie  sau  de  tensiune  umană  (de  insatisfacţie  deci). 
Astfel,  daca  s-ar  face  o  scara  a  complexităţii  tehnolo¬ 
giei,  la  capătul  inferior  avînd  producţia  meşteşugăreas¬ 
că,  continuînd  eu  maşinismul  şi  cu  corolarul  acestuia 
banda  rulantă  şi  sfîrşind  la  celalalt  capăt  cu  producţia 
automata  sau  cu  fluxul  continuu  de  producţie  (ca  în 
industria  chimici),  se  poate  considera  că  climatul  uman 
este  cel  mai  dificil  tocmai  în  zona  de  mijloc  a  scării 
(84).  Pe  aceeaşi  linie,  Blauner  considera  că  gradul  de 
alienare  în  industria  modernă  poate  fi  caracterizat  prin- 
tr-o  curbă  „U'*  răsturnata,  în  funcţie  tocmai  de  această 
scară  a  complexităţii  tehnologiei.  Punctul  maxim  al  alie¬ 
nării  este  dat  de  producţia  de  masă  mecanicistă  (banda 
rulantă  de  exemplu),  înregistrînd  o  coborîre  rapida  în 
condiţiile  tehnologiilor  de  tipul  fluxului  continuu  sau 
al  automatizării.  în  aceste  din  urmă  condiţii  tehnolo¬ 
gice,  activităţile  umane  devin  mai  pline  de  sens,  iar 
climatul  uman  mai  coeziv  şi  mai  integrat  (35 — 70). 

în  cercetarea  pe  care  am  întreprins-o  la  Combinatul 
chimic  Făgăraş,  la  corpul  ingineresc  au  reieşit  diferenţe 
semnificative  din  punctul  ele  vedere  al  satisfacţiei  chiar 
şi  între  inginerii  care  nu  ocupă  funcţii  de  conducere  şi 
inginerii  şefi  de  secţii  sau  servicii.  Astfel,  repartiţia  ingi¬ 
nerilor  şefi  şi  a  celor  subalterni  în  repartiţia  generală 
a  indicilor  de  satisfacţie-insatisfacţie  este  foarte  inegală. 
Cea  mai  mare  parte  a  inginerilor  şefi  se  plasează  în 
quartilul  superior  al  satisfacţiei,  iar  o  foarte  mică  pro¬ 
porţie  din  ei  în  cel  inferior.  La  inginerii  subalterni 
apare  o  tendinţă  —  mai  puţin  marcată,  dar  totuşi  pre¬ 
zentă  —  inversa.  Astfel,  diferenţa  dintre  proporţia 
inginerilor-şefi  care  se  plasează  în  quartilul  superior 
de  satisfacţie  şi  proporţia  celor  care  se  plasează  în 
quartilul  inferior  este  de  -h43°/o,  în  timp  ce  aceeaşi  dife- 

renţă  este  la  inginerii  subalterni  de  —  9<Y0.  Este  intere¬ 
sant,  de  asemenea,  ce  diferenţe  apar  la  diferiţii  indici 
parţiali  de  satisfacţie-insatisfacţie  măsuraţi.  Acest  lucru 
apare  din  următorul  tabel: 


Indici  de  satisfacţie 

Şefi 

Subalterni 

Q1 

—  Q  4 

Q  1  —  Q  4 

°/o 

°/o 

Indice  global 

+  43 

9 

Satisfacţie  în  relaţiile  cu  între' 
prinderea 

4-  47 

—  L2 

Satisfacţie  în  privinţa  gradului  dc 
iniţiativă  permis 

:+  32 

—  9 

Satisfacţie  în  raport  cu  munca 
propriu-zisă 

+  32 

7 

Satisfacţie  în  privinţa  relaţiilor 
cu  şeful  direct 

+  25 

—  (S 

Satisfacţie  în  privinţa  cadrului  or- 
gamzaţional  al  muncii 

4-  li 

—  2 

Diferenţe  foarte  mari  au  apărut  şi  în  funcţie  de  vîrs- 
tă,  vîrsta  antrenînd  în  special  diferenţe  de  poziţie  şi 
de  statut  în  cadrul  organizaţiei,  dar  şi  de  integrare. 
Rezultatele  sînt  următoarele  în  ordinea  descrescătoare 
a  diferenţelor: 


Indici  de  satisfacţie  Sub 

30  de  ani 

30^40 

Peste  40 

Q1-Q4 

Q1-Q4 

Q1-Q4 

°/o 

Vo 

Vo 

Indice  global 

39 

+  2 

4-36 

Relaţiile  cu  întreprinderea 

““39 

0 

4-36 

Relaţii  cu  şeful  direct 

“30 

“8 

+  38 

Gradul  de  iniţiativă  permis 
Cadrul  organizaţie  nai 

— 26 

— 3 

+25 

al  muncii 

“21 

—6 

+  29 

Conţinutul  în  sine  al  muncii 

“29 

+  3 

+  19 

Concluzia  că  Ia  diferite  profesiuni  şi  la  diferite  pozi¬ 
ţii  în  cadrul  organizaţiei  corespund  grade  diferite  de 

satisfacţie-insatisfacţie  şi  că  mai  mult  factorii  care  de¬ 
termină  aceasta  variază  şi  ei  foarte  larg  este  deosebit 
de  importantă  atît  teoretic,  cît  şi  practic.  Acţiunea  de 
reorganizare  a  cadrelor  participării  trebuie  să  se  orien¬ 
teze  în  sensul  asigurării  unei  înalte  eficacităţi  şi  al  unei 
înalte  satisfacţii.  Pentru  aceasta  trebuie  reperaţi  facto¬ 
rii  care  produc  insatisfacţie  şi  cercetată  posibilitatea  eli¬ 
minării  lor,  ea  şi  factorii  care  sînt  de  natură  a  creşte 
satisfacţia  şi,  respectiv,  crearea  lor. 


4.5.  SATISFACŢIE  Şl  PRODUCTIVITATE 

Orientarea  relaţiilor  umane  a  introdus  în  teoria  şi 
practica  organizării  speranţe  extraordinare  în  ceea  ce 
priveşte  consecinţele  practice  ale  acţionării  asupra  re¬ 
laţiei  dintre  satisfacţie  şi  productivitate  (performanţă). 
S-a  crezut  că  între  moral  şi  productivitate  există  o  re¬ 
laţie  simplă,  direct  proporţională,  în  consecinţă  uşor  de 
manipulat.  Cercetările  numeroase  întreprinse  în  această 
privinţă,  după  unele  rezultate  promiţătoare  obţinute 
la  început,  au  indicat  mai  apoi  situaţii  derutante,  adesea 
contradictorii.  într-o  trecere  în  revistă  a  rezultatelor 
cercetărilor  în  această  problemă,  Brayfield  şi  Crockett 
(1955)  au  ajuns  la  concluzia  că  dezacordul  este  general. 
Vroom,  analizînd  20  de  studii  ale  corelaţiei  dintre  sa¬ 
tisfacţie  şi  productivitate,  a  găsit  ca  media  corelaţiei 
este  de  +0,14%,  corelaţiile  variind  de  la  — 0,31  la 
+0,86  (45 — 373).  Cercetătorii  au  avut  din  acest  punct 
de  vedere  o  mare  dezamăgire,  dovedindu-se  că  între  sa¬ 
tisfacţie  şi  performanţă  „nu  exista  nici  o  relaţie  simplă 
şi  solidă"  şi  că  satisfacţiile  actuale  sînt  adesea  mai  puţin 
importante  pentru  determinarea  comportamentului  or- 
ganizaţional  (54 — 46).  Chiar  în  cazurile  în  care  s-a 
descoperit  o  corelaţie  pozitivă  între  satisfacţie  şi  pro¬ 
ductivitate,  s-a  ajuns  la  concluzia  că  nu  este  întotdea¬ 
una  clar  dacă  satisfacţia  şi  atitudinea  pozitivă  constitui¬ 
tă  pe  această  bază  cauzează  înalta  productivitate  sau, 

mai  degrabă  invers,  înalta  productivitate  generează  şi 
un  moral  ridicat  (79 — 35).  Alţi  indici  ai  performanţei 
decît  productivitatea  propriu-zîsă,  ca,  de  exemplu,  ab¬ 
senteismul,  fluctuaţia  ete.,  pot  fi  într-o  relaţie  mai  strîn- 
să  cu  satisfacţia.  Aşa  se  face  că  la  ora  actuala  nume¬ 
roşi  cercetători  consideră,  aşa  cum  o  fac  şi  March  şi 
Simon,  că  „nu  exista  nici  un  motiv  să  considerăm  că 
satisfacţia  ridicată  în  sine  motivează  un  individ  oare¬ 
care  a  se  conforma  obiectivelor  puse  de  ierarhia  orga¬ 
nizaţi  on  al  ă“  (54 — 49). 

De  fapt  una  dintre  lipsurile  esenţiale  ale  cercetărilor 
clasice  ale  motivaţiei  şi  moralului  constituie  lipsa  unei 
distincţii  clare  între  satisfacţie  şi  motivaţie  (79 — 36). 
Mai  plauzibilă  este  afirmaţia  că  un  nivel  scăzut  de  sa¬ 
tisfacţie  constituie  un  factor  cu  acţiune  negativă  asupra 
performanţei,  fără  a  fi  însă  neapărat  valabilă  şi  afirma¬ 
ţia  că  un  nivel  ridicat  de  satisfacţie  constituie  un  factor 
motivator  pentru  o  înaltă  performanţă.  O  asemenea 
precizare  ar  putea  explica  şi  relativul  succes  în  primele 
momente  ale  orientării  relaţiilor  umane.  Eliminarea  u- 
nor  factori  care  creau  insatisfacţie  a  eliberat  performan¬ 
ţa  de  unele  presiuni  inhibatoare,  determinînd  o  anumita 
creştere  a  ei.  Acest  efect  nu  este  prin  el  însuşi  durabil. 
Satisfacţia  poate  fi  privită  în  mare  ca  o  condiţie  ne¬ 
cesara,  fără  a  fi  suficientă  însă  pentru  o  performanţă 
ridicată.  S-ar  putea  deci  spune  că  satisfacţia  acţionează 


asupra  productivităţii  doar  în  cazurile-limită:  fie  cînd 
este  foarte  scăzută  (acţiune  negativă),  fie  cînd  este  foar¬ 
te  ridicata,  peste  aşteptări  (acţiune  pozitivă).  Cînd  se 
află  la  un  nivel  considerat  normal,  ea  nu  are  o  influ¬ 
enţă  semnificativă  asupra  performanţei.  Semnificativă 
din  acest  punct  de  vedere  este  o  cercetare  întreprinsă 
de  Adams  şi  Rosenbaum:  muncitorii  care  considera  că 
sînt  plătiţi  peste  capacităţile  lor  de  muncă  realizează  o 
performanţă  mai  ridicata  decît  muncitorii  care  consi¬ 
deră  că  sînt  plătiţi  sub  capacităţile  lor.  în  primul  caz, 
performanţa  ridicată  este  concepută  ca  un  instrument  de 
a  menţine  o  situaţie  mai  înalt  satisfăcătoare  decît  aş¬ 
teptările,  pe  cînd  în  cel  de-al  doilea  caz  performanţa 

scăzută  este  concepută  ca  un  mijloc  de  a  face  mai  justă 
relaţia  dintre  muncă  şi  retribuţie  (71 — 65). 

Relaţia  dintre  satisfacţie  şi  productivitate  este  şi  ea 
înalt  variabilă  în  raport  cu  o  mulţime  de  factori.  în 
primul  rînd,  ca  variază  în  funcţie  de  complexitatea 
muncii.  O  muncă  simplă,  înalt  standardizată,  poate  să 
atingă  performanţe  înalte  şi  în  condiţii  de  satisfacţie 
scăzută  (constrîngere,  condiţii  proaste  de  muncă,  ten¬ 
siuni  etc.).  în  acest  caz,  insatisfacţia  îşi  manifestă  con¬ 
secinţele  negative  nu  atît  în  sfera  muncii  propriu-zise, 
cît  mai  ales  în  alte  sfere:  sănătate,  viaţa  de  familie  etc. 
Dimpotrivă,  t>  muncă  complexă  şi  înalt  creativa  este 
perturbata  serios  de  un  grad  scăzut  de  satisfacţie,  per¬ 
formanţa  fiind  condiţionată  şi  de  un  nivel  ridicat  de 
satisfacţie. 

Evidenţa  caracterului  mult  mai  complex  clecît  se  pre¬ 
văzuse  al  relaţiei  dintre  satisfacţie  şi  performanţă  a  de¬ 
terminat  căutarea  unor  modele  teoretice  mai  fine  care 
s-o  descrie.  Una  dintre  cele  mai  interesante  încercări  de 
elaborare  teoretică  este  aceea  întreprinsă  de  March  şi 
Simon  (54 — cap.  3).  în  schema  lor,  March  şi  Simon  în¬ 
cearcă  să  pună  în  evidenţă  în  mod  sistematic  consecin¬ 
ţele  pe  care  nivelul  scăzut  de  satisfacţie  le  are  asupra 
comportamentului  organizaţional .  De  remarcat  deci  că 
modelul  se  aplică  doar  în  condiţiile  în  care  satisfacţia 
produsă  de  participare  se  plasează  sub  nivelul  aşteptat. 
Aceasta  relaţie  poate  li  descrisă  printr-un  model  simplu, 
compus  din  următoarele  enunţuri: 

1)  cu  cît  satisfacţia  va  fi  mai  scăzută,  cu  atît  va  fi 
mai  intens  comportamentul  de  căutare  de  programe  de 


activitate  care  să  înlocuiască  pe  cele  vechi; 

2)  cu  cît  mai  intens  va  fi  comportamentul  de  căutare , 
cu  atît  mai  ridicata  va  fi  valoarea  aşteptată  a  recom¬ 
penselor; 

3)  cu  cît  rnai  ridicată  va  fi  valoarea  aşteptată  a  re¬ 
compenselor ,  cu  atît  mai  mare  va  fi  satisfacţia; 

4)  cu  cît  mai  mare  va  fi  valoarea  aşteptată  a  recom¬ 
penselor ,  cu  atît  mai  mare  va  fi  nivelul  de  aspiraţii; 

5)  cu  cît  mai  ridicat  va  fi  nivelul  de  aspiraţii,  cu 
atît  mai  scăzută  va  fi  satisfacţia  obţinută. 

Acest  model  poate  fi  relativ  uşor  prezentat  într-o 
formă  matematică.  Schema  sa  este  următoarea: 


Se  poate  observa  cu  uşurinţă  că  modelul  propus  de 
Mardi  şi  Simon  descrie  nu  un  proces  „în  cerc"  care 
evoluează  spre  un  echilibru  stabil,  ci  mai  mult  un  pro¬ 
ces  „în  spirală",  unde  starea  spre  care  se  tinde  consti¬ 
tuie  un  echilibru  doar  relativ,  purtînd  în  ea  însăşi  pre¬ 
misa  unui  nou  dezechilibru.  Insatisfacţia  declanşează 
căutarea  unor  programe  de  acţiune  care,  dacă  sînt  efica¬ 
ce,  duc  la  rezolvarea  problemei:  eliminarea  insatis¬ 
facţiei  iniţiale.  Totodată  acest  proces  implica  şi  o  creş¬ 
tere  a  nivelului  de  aspiraţie  (ceea  ce  în  termenii  teoriei 
expuse  în  paragraful  anterior  înseamnă  deblocarea  unei 
noi  clase  de  necesităţi).  Iar  acest  nou  nivel  de  aspiraţie, 
mai  ridicat  decît  cel  anterior,  are  ca  rezultat  o  nouă 
situaţie  de  insatisfacţie. 

Acest  model  este  valabil  doar  în  măsura  în  care  sînt 
îndeplinite  două  condiţii  suplimentare: 

1)  individul  sa  perceapă  mediul  ca  fiind  primitor, 
căutarea  de  programe  mai  bune  fiind  considerată,  în 

general,  ca  urmată  de  succes.  Daca  mediul  este  perceput 
ca  ostil  sau  ca  steril,  diminuarea  satisfacţiei  nu  va 
fi  urmată  de  un  comportament  de  căutare.  In  acest 
caz,  consecinţa  este  apariţia  unor  reacţii  nevrotice,  ca  a- 
gresivitate,  retragere,  resemnare  etc.; 

2)  comportamentul  de  căutare  să  aibă  un  rezultat  po¬ 
zitiv.  Daca  nu,  schema  de  asemenea  nu  se  aplica. 

Se  pune  în  continuare  o  problemă  esenţiala  pentru 
determinarea  relaţiei  dintre  satisfacţie  şi  performanţa: 
care  sînt  principalele  tipuri  de  programe  de  comporta¬ 
ment  luate  în  consideraţie  în  cursul  căutării  dc  soluţii 
în  vederea  creşterii  satisfacţiei?  Simon  şi  Mardi  for¬ 
mulează  trei  tipuri  generale  de  asemenea  programe,  va¬ 
labile  mai  mult  pentru  cazul  întreprinderii.  Aici  ele  vor 
primi  o  interpretare  mai  generală,  şi  anume: 

1.  Retragerea  din  respectivul  sistem,  fie  că  este  vor¬ 
ba  de  a  părăsi  un  sistem  de  activitate  pentru  un  altul 
de  acelaşi  tip,  clar  considerat  mai  avantajos  (o  între¬ 
prindere  în  favoarea  alteia  de  exemplu),  fie  că  este 
vorba  de  retragerea  definitivă  dintr-un  tip  de  sistem 
de  activitate  (retragerea  din  activitatea  artistică,  spor¬ 
tivă,  din  muncă  etc.)  în  vederea  căutării  satisfacţiei  în 
alt  tip  de  sistem  de  activitate.  O  asemenea  alegere  este 


determinată  de  o  serie  de  condiţii  particulare.  Ea  este 
posibilă  în  cazul  în  care  se  consideră  că  în  respectivul 
sistem  nu  exista  posibilităţi  suficiente  dc  ridicare  a 
nivelului  de  satisfacţie  şi,  totodată,  se  consideră  că 
există'  în  alte  sisteme  accesibile  asemenea  posibilităţi. 

2.  Ridicarea  performanţei,  care  este  aleasă  în  con¬ 
diţiile  în  care  se  consideră  că  o  asemenea  ridicare 
ar  fi  posibila  şi,  de  asemenea,  că  ea  ar  duce  Ia  o 
ridicare  a  nivelului  de  satisfacţie. 

3.  Alte  posibilităţi  de  ridicare  a  nivelului  de  satis¬ 
facţie  în  cadrul  organizaţiei  fara  a  se  ridica  perfor¬ 
manţa.  în  întreprinderea  capitalistă,  prin  acţiuni  sin¬ 
dicale  revendicative  se  poate  ridica  nivelul  de  sala¬ 
rizare,  se  pot  îmbunătăţi  condiţiile  de  muncă  tară 


a  se  ridica  neapărat  productivitatea  muncii;  sau  cău¬ 
tarea  de  satisfacţii  în  relaţiile  interpersonale,  în  parti¬ 
ciparea  la  grupuri  informale  etc. 

Recurgerea  la  una  dintre  cele  trei  categorii  de  al¬ 
ternative  este  în  funcţie,  de  asemenea,  de  cauzele  care 
au  determinat  nivelul  scăzut  de  satisfacţie.  Daca,  de 
exemplu,  insatisfacţia  este  generată  de  relaţiile  eu  je¬ 
fui  ierarhic,  eliminarea  ci  se  poate  realiza  fie  prin 
creşterea  performanţei  ca  mijloc  de  apărare,  fie  prin- 
tr-o  scădere  a  ei  ca  mijloc  de  lupta  sau  oa  rezultat  aî 
demoralizării.  După  cum  se  vede,  creşterea  perfor¬ 
manţei  reprezintă  doar  o  posibilitate  de  reacţie  în 
situaţia  de  insatisfacţie.  Aşa  se  explică  şi  faptul  că,  în 
politica  organizaţiilor,  o  preocupare  constantă  este  a- 
ceea  de  a  lega  satisfacţiile  oferite  participanţilor  de 
performanţa  înaltă.  în  cazul  organizaţiilor  producti¬ 
ve  din  ţara  noastră,  aşa  după  cum  reiese  din  numeroa¬ 
sele  analize  întreprinse  de  conducerea  de  partid  şi  de 
stat,  una  dintre  sursele  nivelului  relativ  scăzut  al  per¬ 
formanţelor  profesionale,  în  special  în  cazul  activităţi¬ 
lor  complexe,  o  constituie  unele  lipsuri  ale  sistemului 
existent  de  stimulare  morală  şi  materială.  Lipsa  de 
stimulare  diferenţiată,  ceea  ce  echivalează  în  fapt  cu 
o  stimulare  egală  a  performanţelor  diferite,  este  de 
natură  să  creeze  o  motivaţie  a  menţinerii  performanţei 
la  un  nivel  scăzut,  în  acest  sens,  pentru  a  contracara  o 
asemenea  tendinţa,  conducerea  de  partid  şi  de  stat  de 
la  noi  a  dat  multiple  indicaţii  pentru  perfecţionarea  sis¬ 
temului  de  stimulare  materială'  şi  morala  în  sensul  unei 
crescute  diferenţieri  în  funcţie  de  cantitatea  şi  calita¬ 
tea  muncii  depuse. 

Cercetările  au  demonstrat  însă  că  acest  obiectiv  nu 
este  deloc  simplu  de  realizat.  Aşa,  de  exemplu,  stimu¬ 
larea  performanţei  prin  instrumentul  economic  îşi  are 
limitele  sale  destul  de  înguste.  Se  întîmplă  adesea  ca 
participanţii  să  considere  recompensele  pe  care  le  pri¬ 
mesc  ca  fiind  independente  de  performanţa  lor  sau  po¬ 
sibil  de  obţinut  doar  cu  o  perlormanţă  minimă.  Alteori, 
unele  satisfacţii  provin  chiar  din  scăderea  sistematica 
a  performanţei.  De  pildă,  claca  un  salariat  acţionează 
în  sensul  reducerii  efortului  de  producţie  şi  daca'  acest 
lucru  este  recompensat  de  grupul  informai  din  care 
face  parte  fără  a  fi  urmat  de  penalizări  grave  din  partea 
organizaţiei,  el  va  fi  motivat  în  continuare  în  sensul 

scăderii  performanţei.  în  acest  caz,  nivelul  de  satisfac¬ 
ţie  individual  creşte,  în  timp  ce  performanţa  scade. 
Acelaşi  lucru  este  valabil  şi  în  cazurile  în  care  devin 
posibile  surse  .nelegale  de  satisfacţie  (de  cîştig  în  pri¬ 
mul  rînd). 

Dacă  între  starea  globali  de  satisfacţie-insatisfacţie  şi 
motivaţia  performanţei  nu  există  nici  o  relaţie  fixa  şi  su¬ 
ficient  de  simpla,  relaţii  mai  clare  pot  fi  stabilite  în¬ 
tre  diferitele  clase  de  necesităţi  satisfăcute  şi  motivaţia 
productivităţii.  După  cum  s-a  văzut,  starea  de  satis¬ 

facţie-insatisfacţie  reprezintă  rezultatul  stării  mai  mul¬ 
tor  clase  de  necesităţi  care  pot  fi  combinate  într-o 
mulţime  de  configuraţii.  Este  normal  de  aceea  ca  sta¬ 
rea  generală  de  satisfacţie-insatisfacţie,  fundîndu-se  pe 
configuraţii  foarte  diferite,  să  se  afle  într-o  relaţie  va¬ 
riabilă  cu  motivaţia  performanţei. 

Clasele  de  satisfacţii  neutre  prin  ele  însele  în  raport 

cu  motivaţia  performanţei  (în  general  cele  produse  de 

clasele  inferioare  ale  ierarhiei  necesităţilor  individuale) 
influenţează  negativ  performanţa  în  condiţiile  în  ca¬ 
re  au  valori  scăzute,  fără  ca  inversa  să  fie  valabilă: 

valorile  lor  ridicate  tind  să  nu  influenţeze  performanţa 
decît  în  condiţiile  în  care,  prin  intermediul  formelor 
variate  de  stimulare  şi  de  sancţiune,  se  reuşeşte  reali¬ 
zarea  unei  legături  eficiente  între  ele.  Satisfacţiile  pro¬ 
venite  din  clasele  superioare  (satisfacţia  participării  la 
luarea  deciziilor,  satisfacţia  unei  munci  utile,  plăcute 
şi  stimulative)  sînt  însă'  convergente  cu  performanţa. 

Realizarea  unei  performanţe  ridicate  poate  fi  obţi¬ 
nută  printr-o  complexă  organizare  a  muncii  şi  prîntr-o 
adecvată  combinare  a  diferitelor  stimulente,  atît  a  ce¬ 
lor  materiale,  cît  şi  a  celor  profesionale  şi  social-mo- 
rale.  Documentele  P.C.R.  pun  ca  una  dintre  sarcinile 
fundamentale  ale  organizării  ştiinţifice  a  muncii  şi  a 
producţiei  o  asemenea  îmbinare.  Exista  însă  încă  puţine 
studii  ştiinţifice  semnificative  asupra  acestei  probleme 
în  condiţiile  organizării  noastre  sociale. 


CAPITOLUL  5 


DE  LA  SISTEMUL  AUTORITAR  LA 
SISTEMUL  PARTICIPATIV 


5.1.  DOUA  IDEI  FUNDAMENTALE  ALE 

PSI HOSOCI OT.OGI EI  ORGANIZAŢIONALE  ACTUALE 

■ 

Marea  problema  care  a  confruntat  omenirea  întot¬ 
deauna  —  cum  este  posibil  ca  individul  sa  participe 
şi  să  performeze  în  activităţile  sociale  —  a  primit  mul¬ 
tiple  formulări  şi  soluţii.  Ea  a  devenit  însă'  acută  şi 
extrem  de  complicată  în  organizaţiile  uriaşe  contem¬ 
porane,  în  special  în  cele  economice,  cu  exigenţa  lor 
presantă  de  sporire  continua  a  eficienţei. 

Cînd  s-a  pus  în  mod  explicit  aceasta  problemă,  în- 
cercîndu-se  soluţionarea  ei  cu  puternicele  mijloace  ale 
ştiinţei,  organizaţiile  erau  deja  constituite  într-o  anu¬ 
mită  formă:  ierarhie  autoritară.  Ierarhia  autoritară,  spe¬ 
cifica  în  mod  particular  organizaţiilor  capitaliste,  con¬ 
stă  dintr-o  organizare  în  care  puterea,  autoritatea,  drep¬ 
tul  de  decizie,  statutul  şi  recompensele  cresc  spre  vîrf 
şi  scad  spre  baza  piramidei.  Tipul  cel  mai  clar  de  pi¬ 
ramidă  autoritară  se  gă'seşte  la  organizaţiile  militare: 
autoritatea  supremă  asupra  armatei  o  are,  de  regulă,  în 
limitele  stabilite  de  constituţie,  comandantul  armatei. 
Coborîndu-sc  în  josul  piramidei,  ordinul  venit  de  la 
nivelul  superior  creează  programul  de  acţiune  al  fie¬ 
cărui  nivel  şi  totodată  cadrul  în  care  acesta  din  ur¬ 
ma  arc  autoritatea  dei  a  lua  decizii.  De  sus  în  jos  cir¬ 
culă  ordine,  dispoziţii,  iar  de  jos  în  sus  informaţii  des¬ 
pre  condiţiile  concrete  şi  despre  executarea  ordinelor 

emise.  Acelaşi  lucru  are  loc,  în  variante  uşor  modi¬ 
ficate,  şi  în  organizaţiile  economice  capitaliste.  Capi¬ 
talistul  (individual  sau  colectiv)  deţine  puterea  supre¬ 
mă.  £1  decide  asupra  obiectivelor  mari  de  realizat.  Fie¬ 
care  nivel  inferior  preia  aceste  decizii  şi  contribuie  la 
realizarea  lor.  Tipul  ideal  în  societatea  modernă  al 
unei  asemenea  organizaţii  îşi  găseşte  expresia  în  „biro¬ 
craţia"  Iui  Max  Weber,  în  care  autoritatea  este  de  tipul 
legal  raţional.  Dealtfel,  teoria  clasică  (mecanicistă)  a 
organizaţiei  avea  în  vedere  tocmai  un  asemenea  tip  de 

-  A  -f  4  ^ 

organizare,  exprmnndu-i  principiile. 

Organizarea  ierarhică'  autoritară  a  activităţilor  so¬ 
ciale  complexe  este  determinată  de  o  serie  de  factori 
istorici:  pe  de  o  parte,  de  o  anumită  structură  socială  şi, 
pe  de  altă  parte,  de  un  nivel  de  dezvoltare  al  cunoaş¬ 
terii,  al  tehnicilor  de  organizare  şi  al  instrumentelor 
de  acţiune.  Existenţa  claselor  sociale  cu  interese  opuse 
(faptul  exploatării)  a  avut  un  rol  esenţial  în  apariţia 
unui  anumit  mod  de  organizare,  strict  ierarhic  şi  auto¬ 
ritar.  Acestui  aspect  de  determinare  social-istorică  a 
modurilor  mari  de  organizare  a  organizaţiilor  (obiec¬ 
tul  reflexiei  sociologiei  organizaţiei)  nu  i  s-a  acordat 
încă  o  atenţie  mai  insistenta.  Unele  idei  fundamentale 


se  găsesc  în  teoria  marxistă.  Iniţial,  teoria  organizării 
a  luat  modul  ierarhic  autoritar  de  organizare  ca  dat. 
ca  singurul  posibil,  căutînd  să-i  aducă  perfecţionări 
fără  însă  a-i  depăşi  caracteristicile  sale  structurale.  Teo¬ 
ria  clasică  a  organizaţiei,  atît  în  varianta  taylorîstă, 
cît  şi  în  cea  a  teoriei  administraţiei  (Fayol),  se  postează 
ferm  pe  poziţiile  unui  asemenea  mod  de  organizare. 
Meritul  esenţial  al  orientării  „relaţiilor  umane"  esie 
laptul  că  a  deschis  perspectiva  depăşirii  modelului  au¬ 
toritar,  evidenţiindu-i  o  serie  de  limite.  în  primul  rînd, 
s-a  scos  în  evidenţă  faptul  că1  acest  mod  de  organizare 
se  constituie  pe  o  serie  de  presupoziţii  asupra  omului 
în  mare  parte  eronate.  Cîteva  dintre  aceste  presupoziţii 
sînt  următoarele:  omul  nu  este  motivat  decît  de  propriul 
■său  interes;  el  nu  participă  decît  în  măsura  în  care  este 
obligat  s-o  facă,  avînd  în  principiu  o  atitudine  pa- 

sivă.  Participarea  sa  are  loc  doar  în  măsura  în  care 
i  se  dă  o  sarcină  şi  este  motivat  s-o  îndeplinească.  De¬ 
altfel,  aceste  presupoziţii  stau  la  baza  modelului  „omu¬ 
lui  raţional-economic"  analizat  mai  înainte.  Iar  în  mă¬ 
sura  în  care  omul  este  realmente  aşa  cum  îl  presupune 
tipul  de  organizare  ierarhic  autoritar,  acest  lucru  nu 
este  un  fapt  primar  şi  independent,  ci  mai  degrabă  o 
consecinţă  a  unor  împrejurări  istorice,  inclusiv  a  în¬ 
suşi  modului  de  organizare  ierarhic  autoritar.  Repre¬ 
zentarea  „mecanicistă"  asupra  comportamentului  uman, 
cum  o  numesc  March  şi  Simon,  caracterizata  prin  con¬ 
ceperea  omului  ca  un  agent  de  execuţie  care  realizează 
ordinele  venite  ierarhic  numai  în  condiţiile  în  care 
este  stimulat  şi  controlat,  reprezentare  tipică  pentru 
modul  ierarhic  autoritar,  este  adevărată  pentru  ca  de¬ 
scrie  nu  o  realitate  umană  independenta,  ci  o  realitate 
umana  produsa  în  mare  parte  de  un  asemenea  mod  de 
organizare.  După  cum  remarca  Gouldner,  tratarea  in¬ 
divizilor  ca  maşini  în  cadrul  modului  formal  de  orga¬ 
nizare  fundat  pe  control  are  drept  consecinţa  neinten¬ 
ţionată  confirmarea  justeţei  unui  asemenea  mod  de  or¬ 
ganizare  (54 — 35- — 36). 

Mai  mult  decît  atît:  cercetările  organizaţionale  au 
pus  în  evidenţă  faptul  că  modul  ierarhic  autoritar  dc 
organizare  are  o  serie  de  consecinţe  neintenţionate ,  dis- 
tuncţionale  în  cea  mai  mare  parte  a  lor.  Existenţa  unor 
asemenea  consecinţe  neintenţionate  reprezintă  cauza  pen- 
Tu  care  o  serie  de  greutăţi  pe  care  le  are  de  înfrun¬ 
tat  modul  ierarhic  autoritar  sînt  cronice,  insolubile  la 
nivelul  sau.  Cu  alte  cuvinte,  instrumentele  de  care  se 
dispune  aici  pentru  a  combate  anumite  tendinţe  nega¬ 
tive  au  o  eficacitate  limitată.  Evidenţierea  limitelor  mo¬ 
dului  ierarhic  autoritar  de  organizare  a  dus  la  necesi¬ 
tatea  căutării  unor  noi  moduri  de  organizare  mai  efica¬ 
ce.  Proiectarea  unor  asemenea  moduri  constituie  preocu¬ 
parea  centrală  a  teoriei  organizării  din  ultimele  dece¬ 
nii.  în  general,  alternativa  spre  care  sc  îndreaptă  spe¬ 
ranţele  este  modul  participativ  de  organizare.  Modurile 
participative  se  caracterizează  printr-o  nouă  considera- 

re  a  omului.  Ele  deschid  posibilitatea  unor  modificări 
esenţiale  în  utilizarea  factorului  uman  şi  o  creştere  în¬ 
semnata  a  eficacităţii  şi  a  eficienţei  sale.  Este  semni¬ 
ficativ  faptul  ca  luarea  în  consideraţie  a  factorului  li¬ 
man»  folosindu-se  instrumentele  ştiinţei,  nu  poate  avea 
loc  într-un  mod  complet  decît  în  cadrul  unei  organizări 
de  tip  participativ.  Aceasta  convingere  este  aproape 
generală  în  rîndul  specialiştilor.  Se  poate  afirma  deci 
ca  dezvoltarea  şi  aplicarea  practică  a  psihosociologici 
organizaţionale  constituie  un  factor  deosebit  de  stimula¬ 
tiv  pentru  o  transformare  structurală  a  modurilor  de 
organizare  a  activităţilor  sociale  complexe:  trecerea 
de  la  autoritar  la  participativ.  Ştiinţa  nu  este  în  acest 
proces  un  simplu  catalizator.  După  părerea  unora  (Li- 
kert,  Argvris  etc.),  dacă  modul  autoritar  era  prin  în¬ 
săşi  structura  sa  rezistent  la  intervenţia  ştiinţelor  so- 
cial-umane  (se  caracterizează,  cu  alte  cuvinte,  prin  me¬ 
canisme  spontane  de  funcţionare),  modul  participativ 
nu-şi  poate  realiza  integral  potenţele  sale  decît  folo¬ 
sind  sistematic  cunoaşterea  ştiinţifică.  Este,  după  cum 
se  exprima  Likert,  un  mod  de  organizare  „fundat  ştiin¬ 
ţific".  Trecerea  de  la  modul  de  organizare  ierarhic 
autoritar  la  cel  participativ  constituie  în  acest  sens  o 
idee  fundamentală  a  noilor  orientări  în  psihosociologia 
organizaţională'. 

La  întrebarea  ce  înseamnă  un  sistem  participativ,'  cu 
greu  s-ar  putea  găsi  în  momentul  de  faţă  un  răspuns  pre¬ 
cis.  în  principiu,  el  este  un  sistem  care  acordă  partici¬ 
pantului  un  alt  loc  şi  rol  în  activitatea  organizată.  Par¬ 
ticipantul  nu  mai  este  un  simplu  executant  al  deciziilor 
luate  ierarhic  şi  autoritar,  ci,  pe  lîngă  calitatea  sa  de 
executant,  el  participă  şi  la  luarea  deciziilor  din  orga¬ 
nizaţie.  Este  de  fapt  ceea  ce  în  mod  curent  se  înţelege 
prin  termenul  de  stil  democratic:  puterea  şi  autoritatea 
nu  mai  este  concentrată  în  vîrful  piramidei  organiza¬ 
ţionale,  ci  este  răspîndită  în  întreaga  masă  a  partici¬ 
panţilor.  Se  referă  deci  la  două  probleme  complemen¬ 
tare:  stil  de  conducere  şi  mod  de  participare. 

Proiectele  actuale  de  organizare  participativă  îşi  au 
punctele  lor  dificile.  Poate  cea  mai  nevralgică  proble- 

ma  este  următoarea:  la  ce  decizii  se  participă  şi  la  ce 
decizii  nu  se  participă  şi,  de  asemenea,  cine  participă 
la  luarea  unei  anumite  decizii  şi  cine  nu  participă.  In 
multe  dintre  lucrările  occidentale  se  preconizează  în 
special  un  tip  de  participare  limitată:  participarea  la 
luarea  deciziilor  de  la  nivelurile  imediat  superioare  ca¬ 
re  afectează  nemijlocit  activitatea  fiecărui;  de  pildă 
participarea  muncitorului  la  deciziile  care  se  iau  la  ni¬ 
velul  brigăzii  sau  al  secţiei  din  care  face  parte.  Dar 
o  asemenea  participare  este  limitata  în  raport  cu  exi¬ 
genţa  unei  participări  la  luarea  deciziilor  la  toate  ni¬ 
velurile  organizaţiei,  ale  organizaţiei  în  ansamblu.  Sînt 
de  asemenea  probleme  tehnice  deosebit  de  dificile.  în 
condiţiile  în  care  decizia  cere  timp,  informaţie  şi  specia¬ 
lizare,  cum  se  poate  realiza  o  participare  egală  la  ac¬ 
tul  elaborării  ei  în  condiţiile  în  care  oamenii  dispun, 
prin  chiar  poziţia  lor  în  organizaţie,  în  mod  foarte 
diferit  de  aceste  condiţii.  Apoi  problema  mecanismelor: 
cum  ia  un  om  o  decizie  este  o  problema  destul  de  sim¬ 
plă,  cel  puţin  într-o  primă  aproximaţie;  cum  ia  însă 
un  grup  restrîns  o  decizie  este  ceva  mai  complicat,  dar 
totuşi  posibil  de  imaginat;  cum  iau  însă  o  mie,  zeci  de 
mii  de  oameni  o  decizie  devine  tot  mai  complicat.  Ana¬ 
lizele  sînt  abia  la  început.  Este  însă  cert  că  sin  tem  în 
faţa  unei  noi  orientări,  care  va  afecta  structural  orga¬ 
nizarea  societăţii  noastre. 

în  acest  capitol  se  va  insista  pe  descrierea  celor  două 
tipuri-limită'  de  sisteme,  autoritar  şi  participativ.,  scoţîn- 
du-se  în  evidenţă  diferenţele  lor  esenţiale,  factorii  care, 
chiar  în  condiţii  sociale  structural  diferite,  tind  să  de¬ 
termine  trecerea  de  la  unul  la  celălalt.  Şi  cum  nu  exis¬ 
tă  încă  o  teorie  suficient  dc  constituită  asupra  lor,  vom 
prezenta  cîteva  dintre  abordările  care  ni  s-au  părut 
mai  semnificative. 

O  altă  idee  fundamentală  a  psihosociologici  organi¬ 
zării  actuale  este  aceea  de  sistem.  Caracteristicile  psiho¬ 
sociale  ale  unei  organizaţii  nu  sînt  independente  unele 
faţă  de  celelalte,  ci  se  află  într-o  strînsă  interdepen¬ 
denţă.  Modalităţile  de  organizare  şi  de  control,  atitu- 

dinile,  motivaţiile  ctc.  constituie  un  sistem  în  care  va¬ 
lorile  unor  caracteristici  sînt  consistente  cu  valorile  ce¬ 
lorlalte.  Schimbarea  unei  componente  poate  determina 
schimbări  în  toate  celelalte  componente  sau,  în  măsu¬ 
ra  în  care  ea  nu  este  variabila  independentă  a  siste¬ 
mului,  poate  fi  anulata  prin  reacţia  de  autoreglare  spe¬ 
cifica  oricărui  sistem.  într-un  fel  sau  altul,  această  idee 
a  caracterului  de  sistem  al  organizării  social-umane  a  or¬ 
ganizaţiilor  este  prezentata  în  aproape  toate  orientă¬ 
rile  din  ultimul  timp.  Likert  a  imaginat  şi  un  mod 
de  testare  a  acestei  teze:  a  calculat  matricea  de  corelaţii 
între  rubricile  unui  chestionar  care  cerea  unui  grup  de 
manageri  sa  caracterizeze  organizaţiile  lor  şi  a  găsit  co¬ 
relaţii  foarte  înalte  între  aceste  caracteristici  particu¬ 
lare,  fapt’  care  constituie  o  puternică  confirmare  a  ca¬ 
racterului  de  sistem  al  fenomenelor  psihosociale  care 
compun  o  organizaţie  (52- — -123).  Pentru  a  funcţiona 
eficient,  conclude  el,  sistemul  managerial  al  unei  or¬ 
ganizaţii  trebuie  să'  se  compună  din  părţi  compatibile. 
Dc  aici  şi  necesitatea  analizei  sistemice. 

Aceasta  teză  are  o  importanţa  fundamentală  pentru 
înţelegerea  fenomenelor  organizaţionale.  Ele  nu  vor  mai 
putea  fi  considerate  ca  fapte  izolate  şi  tratate  în  cali¬ 
tate  de  cazuri.  Existenţa  lor  şi  posibilitatea  de  a  inter¬ 
veni  în  sensul  modificării  trebuie  considerate  în  raport 
cu  sistemul  psihosocial  organizaţional  din  care  fac  parte. 
Acţiunea  ele  schimbare  a  caracteristicilor  psihosociale  ale 
organizaţiei  trebuie  să  se  exercite,  dacă  vrem  să  fie  efici¬ 
entă,  asupra  sistemului  în  ansamblul  său  şl  nu  asupra  unui 
fapt  izolat.  Prin  aceasta  se  produce  o  deplasare  esen¬ 
ţiala  în  viziunea  asupra  comportamentului  organizaţio¬ 
nal.  Sursa  lui  nu  mai  este  considerată  a  fi  individul 
uman  izolat,  ci  sistemul  complex  organizaţional.  Un 
manager,  spune  Likert,  care  întreabă:  „Pentru  ce  su¬ 
bordonaţii  mei  care  cunosc  faptele  nu  mi  le  raportează?", 
se  exprimă  greşit  din  punct  de  vedere  ştiinţific.  între¬ 
barea  corectă  ar  fi:  „Ce  este  rău  în  sistemul  meu  ma¬ 
nagerial  care  produce  aceste  serioase  perturbări  în  co¬ 
municaţia  de  jos  în  sus  şi  ce  corective  trebuie  aduse 
sistemului  pentru  ca  asemenea  manifestări  să  nu  se  mai 
întîmple?"  (52—110). 

5,2,  LIMITELE  SISTEMULUI  IERARHIC  AUTORITAR 

5.2 *1.  Consecinţele  neaşteptate  ale  sistemului  ierarhic  autoritar 
(Selznîck,  Gouldner  şi  Merton) 


în  capitolul  1  au  fost  expuse  criticile  aduse  teo¬ 
riei  clasice  mecaniciste  a  organizaţiei  de  pe  poziţiile 
analizelor  psihosociale  iniţiate  de  orientarea  relaţiilor 
umane.  Afectivitatea  umană  şi  multiplele  necesităţi 
umane,  ignorate  şi  frustrate  de  organizarea  formala  (de 
tip  autoritar,  evident),  se  exprima  la  nivelul  informai 
ca  opuse  celei  formale.  Şi  dacă  procesele  informale,  adică 
totalitatea  manifestărilor  umane  care  nu  se  conformea¬ 
ză  cerinţelor,  regulamentelor  formale,  nu  pot  fi  elimi¬ 
nate,  ele  trebuie  luate  în  consideraţie,  studiate  şi  fo¬ 
losite  în  măsura  posibilului. 

Aceste  cercetări  şi  perspectiva  sociologică  care  a  pă¬ 
truns  la  un  moment  dat  în  cercetarea  organizaţiilor  au 
dat  naştere  la  o  literatură  'bogată  şi  deosebit  de  inte¬ 
resantă  a  aşa-numitelor  „consecinţe  neaşteptate".  Cele 
mai  cunoscute  sînt  analizele  lui  Selznick,  Gouldner  şi 
Merton.  întrucîr  ei  pun  în  evidenţă  o  serie  de  mecanis¬ 
me  fundamentale  ale  sistemului  conceput  mecanicist  (în 
esenţă  de  tip  autoritar),  sistem  care  caracterizează  încă 
în  foarte  mare  măsură  realitatea  organizaţională  pre¬ 
zentă,  vor  fi  expuse  aici  pe  larg.  Ceea  ce  este  comun 
tuturor  acestor  analize  este  faptul  că  se  porneşte  de  la 
exigenţa  specihca  sistemelor  autoritare,  exigenţa  de 
control  asupra  comportamentelor  participanţilor. 


Schema  lui  Selznick  (teoria  este  redată  după  schema 
prelucrată  de  Simon  şi  March)  (54—39 — 42).  Selznîck  îşi 
concentrează  analiza  asupra  consecinţelor  delegării  au¬ 
torităţii  ca  mod  esenţial  de  realizare  a  obiectivelor  orga- 
nizaţionale  şi  totodată  de  control  în  organizările  de  tip 
mecanicist.  Delegarea  autorităţii  constă  în  faptul  că  un 
nivel  superior  acordă  nivelului  subordonat  autoritatea 
necesara  rezolvării  unui  anumit  tip  de  probleme.  în  ca¬ 
zul  unei  întreprinderi,  directorul  delegă  subordonaţi¬ 
lor  săi  autoritatea  în  principalele  sfere  ale  activităţii: 

Schema  simplificata  a  lui  Selznick  (după  March  şi  Simon) 

producţie,  desfacere,  personal  etc.  Prima  consecinţă  a 
delegării  autorităţii  o  constituie  creşterea  antrenamen¬ 
tului  în  exercitarea  competenţelor  specializate.  Aceas¬ 
ta  determină  o  activitate  mai  eficace  şi  prin  ea  o  creş¬ 
tere  a  gradului  de  realizare  a  obiectivelor  organizaţiei, 
fapt  care  încurajează  creşterea  delegării  de  autoritate. 
In  acelaşi  timp  însă,  delegarea  creşte  departamentali - 
zarea,  crearea  unor  obiective  şi  deci  interese  particulare 
ale  subunităţilor,  diferite  între  ele  şi  relativ  diferite 
de  obiectivul  general.  Are  loc  astfel  o  creştere  a  diver- 

genţei  de  interese  între  subunităţile  organizaţiei.  în  aces¬ 
te  condiţii,  conţinutul  deciziilor  luate  în  organizaţie  va 
depinde  într-o  măsura  mai  mare  de  consideraţiile  de 
strategie  internă  ale  subunităţilor,  mai  ales  dacă  există 
la  -participanţi  o  slaba  interiorizare  a  obiectivelor  ge¬ 
nerale  ale  organizaţiei.  Un  asemenea  proces  are  drept 
consecinţă  creşterea  diferenţei  dintre  obiectivele  gene¬ 
rale  şi  gradul  lor  de  realizare,  fapt  care  duce  la  o  creş¬ 
tere  a  delegării  în  vederea  ameliorării  situaţiei. 

Lupta  strategica  pentru  conţinutul  deciziilor  (în  vede¬ 
rea  controlului  intern)  produce  o  crescută  elaborare  de 
ideologii  particulare  ale  subunităţilor.  Fiecare  subunitate 
caută  sa-şi  legitimeze  interesele  sale,  justificînd  politica 
proprie  prin  integrarea  sa  în  politica  organizaţiei. 
Constituirea  unor  asemenea  „ideologii"  face  să  crească 
şi  mai  mult  interiorizarea  de  către  participanţi  a  sub- 
obiectivelor.  De  asemenea,  interiorizarea  subobiective!  or 
este  crescută  de  necesitatea  de  a  lua  decizii  cotidiene, 
care  pune  în  prim  plan  asemenea  subobiective. 

După  cum  se  vede,  delegarea  autorităţii  are  conse¬ 
cinţe  funcţionale  (realizează  exigenţa  de  la  care  s-a 
pornit,  o  realizare  mai  înaltă  a  obiectivelor  organi¬ 
zaţiei)  şi  disfuncţionale  (scăderea  realizării  obiectivelor 
organizaţiei  prin  dezvoltarea  de  subobiective  aflate 
uneori  în  conflict  atît  între  ele,  cît  şi  cu  obiectivele 
generale.  Primele  sînt  intenţionate,  cele  din  urmă  ne¬ 
intenţionate.  Ceea  ce  este  interesant  însă  este  faptul  că, 
aşa  cum  pune  în  evidenţă  sobema,  realizarea  şi  nerea- 
lizarea  cerinţei  pentru  care  delegarea  autorităţii  a  fost 
concepută  ca  instrument  produc  o  creştere  a  delegării. 
După  părerea  lui  Mardi  şi  Simon,  acest  fapt  para¬ 
doxal  se  explică  prin  două  cauze: 

a)  sistemul  „mecanicist"  (autoritar  în  fapt)  nu  cu¬ 
noaşte  vreun  substitut  la  schema  delegării.  Pentru  a 
funcţiona,  un  sistem  ierarhic  autoritar,  pe  măsura  creş¬ 
terii  în  complexitate  a  activităţii  sale,  este  nevoit  să 
delege  autoritatea.  Delegarea  autorităţii  poate  fi  deci 
interpretata  ca  însoţind  inevitabil  în  asemenea  sisteme 
divizunea  funcţională; 

b)  schema  oferă  doi  „amortizori"  importanţi  care  li¬ 
mitează  acţiunea  mecanismelor  disfuncţionale:  interio- 

rizarea  de  către  participanţi  a  obiectivelor  organizaţiei 
şi  operaţionalitatea  acestor  obiective.  Printr-o  creştere 
a  interiorizării  obiectivelor  generale  ale  organizaţiei  se 
acţionează  asupra  conţinutului  deciziilor,  apropiindu-le 
de  exigenţele  obiectivelor  generale  şi  limitîndu-se  în 
acest  fel  acţiunea  divergentă  a  intereselor  subunităţilor. 
Aproximativ  acelaşi  rezultat  îl  are  creşterea  opcraţiona- 
litaţii  obiectivelor  generale  ale  organizaţiei.  O  aseme¬ 
nea  creştere  influenţează  asupra  conţinutului  deciziilor, 
sporindu-le  gradul  de  adecvare  în  raport  cu  acestea. 
De  asemenea  este  restrînsă  elaborarea  de  subobiective 
divergente  faţă  de  obiectivele  generale. 

Schema  lui  Gouldner  (54 — 42 — 44).  Şi  Gouldner  por¬ 
neşte  de  la  exigenţa  de  control  ca  modalitate  esenţială 
prin  care  sistemul  autoritar  asigură  realizarea  obiecti¬ 
velor  generale.  Controlul,  în  modalitatea  cea  mai  raţio¬ 
nală  pe  care  o  poate  lua  în  aceste  sisteme,  se  manifestă 
sub  forma  elaborării  de  reguli  generale,  impersonale. 
Consecinţa  prevăzută  a  introducerii  unor  asemenea  re¬ 
guli  este  descreşterea  vizibilităţii  relaţiilor  de  autoritate 
( putere )  în  grupul  de  munca,  iar  aceasta  determină 
scăderea  nivelului  tensiunilor  inter  personale.  Relaţiile 
de  autoritate  (de  putere)  contravin  normelor  şi  aspira¬ 
ţiilor  de  egalitate  şi  de  autonomie  (din  ce  în  ce  mai 
puternice  în  societăţile  moderne),  constituind  o  sursă 
importantă  de  tensiuni  interpersonale.  Scăderea  tensiu¬ 
nilor  interpersonale  întăreşte  folosirea  de  norme  gene¬ 
rale  şi  impersonale. 

Folosirea  de  reguli  generale  şi  impersonale  are  însă 
şi  o  serie  de  consecinţe  care  depăşesc  ceea  ce  s-a  inten¬ 
ţionat  să  se  realizeze  prin  intermediul  lor.  Definind  com¬ 
portamentele  inacceptabile  pentru  organizaţie,  sînt  fur¬ 
nizaţi  indici  precişi  asupra  nivelului  minim  al  compor¬ 
tamentelor  şi  al  performanţelor  acceptabile.  Conştien¬ 
tizarea  acestui  nivel  minim,  combinată  cu  un  nivel  scă¬ 
zut  de  interiorizare  a  obiectivelor  generale  ale  organi¬ 
zaţiei,  determină  o  scădere  a  comportamentelor  la  mi¬ 
nimumul  acceptabil,  fapt  care  duce  la  creşterea  diferenţei 
dintre  obiectivele  organizaţiei  şi  realizarea  lor.  Se  pro¬ 
duce  în  acest  fel  un  dezechilibru  în  sistem,  activitatea 

Schema  simplificata  a  lui  Gouldner  (după  Mărcii  şi  Simon) 


care  realizează  minimumul  acceptabil  fiind  considerată 
ca  un  fenomen  negativ.  Pentru  a  contracara  această  si¬ 
tuaţie,  sistemul  recurge  la  o  creştere  a  minuţiozităţii 
controlului.  Este  evident  că  acest  răspuns  este  tipic  pen¬ 
tru  sistemul  „mecanicist",  autoritar.  O  asemenea  mă¬ 
sură  însă  este  ele  natură  a  creşte  vizibilitatea  (caracte¬ 
rul  manifest)  relaţiilor  de  putere  şi  prin  aceasta 
creşte  nivelul  tensiunilor  inter  personale  în  grupul  de 
munca,  tulburîndu-se  echilibrul  realizat  iniţial  prin  in¬ 
troducerea  de  reguli  generale  şi  impersonale.  Creşterea 
nivelului  tensiunilor  interpersonale  duce  la  întărirea  ne¬ 
cesităţilor  folosirii  de  reguli  generale  şi  impersonale. 

După  cuna  se  vede,  atît  consecinţele  pozitive,  cît  şi  cele 
negative  ale  folosirii  regulilor  generale  şi  impersonale 
duc  în  egală  măsură  la  utilizarea  în  continuare  a  unui 
asemenea  procedeu.  Şi  în  acest  caz  acţionează  unii  fac¬ 
tori  „amortizatori",  în  primul  rînd  interiorizarea  obiec¬ 
tivelor  generale. 

Schema  lui  Merton  (după  Mărcii  şi  Simon)  (54 — 36 — 
39),  (61).  Merton  porneşte  şi  el  de  la  exigenţa  de  control, 
impusă  ierarhic.  Pentru  a  face  faţă,  de  exemplu,  exigen- 

Schema  simplificata  a  lui  Merton  (după  March  şi  Simon) 

ţelor  clienţilor  (orice  organizaţie  satisface  în  ultima 
instanţa  „un  client41),  conducerea  consideră  ca  este  nece¬ 
sar  să  se  insiste  asupra  fidelităţii  comportamentului  în 
interiorul  organizaţiei  faţă  ele  exigenţele  formulate.  Bi¬ 
rocraţia  consideră  că  eficacitatea  creşte  odată  cu  con¬ 
trolul,  iar  controlul  implica  o  ridicata  certitudine  în 
ceea  ce  priveşte  comportamentul,  posibilitatea  de  a-1 
prevedea  şi  de  a-1  evalua  cu  uşurinţă.  Pentru  a  realiza 
acest  obiectiv  se  instituie  programe-tip  de  execuţie,  co¬ 
respunzând  fiecare  unei  anumite  categorii  de  situaţii. 
Controlul  devine  acum  relativ  simplu  de  realizat:  se 
verifică  gradul  în  care  aceste  programe  sînt  realizate, 
adică  fidelitatea  comportamentului  la  prescripţiile  nor¬ 
mative  ale  organizaţiei. 

Accentul  pus  pe  fidelitatea  comportamentului  şi  pe 
tehnicile  folosite  pentru  a  garanta  această  fidelitate 
generează  trei  consecinţe  importante: 

a)  diminuarea  relaţiilor  individualizate.  Relaţiile  din¬ 
tre  roluri  şî  funcţii  tind  să  se  conformeze  tot  mai  mult 
prescripţiilor  formale  generale; 

b)  interiorizarea  regulilor  organizaţiei  de  către  exe¬ 
cutanţi  creşte.  Are  loc  în  aceste  condiţii  un  proces  cu¬ 
noscut  sub  numele  de  „transfer  de  obiective'4 :  regle¬ 
mentările  prevăzute  iniţial  pentru  realizarea  unor  obiec¬ 
tive  dobîndesc  o  valoare  prin  ele  însele,  încetînd  să 
mai  depindă  de  realizarea  obiectivelor  generale.  Or¬ 
ganizaţia  sancţionează  pozitiv  (întăreşte  deci)  realiza¬ 
rea  programelor  normate,  indiferent  de  eficacitatea  lor 
reală; 

c)  creşterea  utilizării  categoriilor  ca  tehnică  de  luare 
a  deciziilor.  Situaţiile  reale  sînt  introduse  în  categorii 
de  situaţii,  fiecărei  categorii  corespunzîndu-i  un  anumit 
tip  de  soluţie.  în  aceste  cazuri,  remarca  Merton,  există 
tendinţa  puternică  de  a  reduce  categoriile  folosite  la  un 
număr  suficient  de  mic. 

în  momentul  alegerii,  de  regula,  se  adoptă  prima 
categorie  aplicabilă,  fără  a  se  mai  face  un  inventar 
complet  al  tuturor  categoriilor  aplicabile  şi  de  a  se  găsi 
printre  ele  pe  cea  mai  buna.  Are  loc  deci  o  scădere  a 
cercetării  alternativelor.  Acest  fenomen  este  de  fapt, 
după  cum  se  poate  cu  uşurinţă  remarca,  un  caz  al  ten- 

dinţei  de  scădere  a  performanţei  (descrisa  de  Gouldner)  la 
minimumul  acceptabil  definit  formal.  Sistemul  de  control 
accentuează  asupra  fidelităţii,  adică  asupra  aplicării  unui 
program-tip  normat.  Alegerea  mai  fină  a  programelor- 
tip,  diferite  din  punctul  de  vedere  al  eficacităţii,  repre¬ 
zintă  o  performanţa  maximă  în  raport  cu  aplicarea 
unui  program  oarecare  suficient  de  adecvat,  fapt  care 
reprezintă  performanţa  minimă  acceptabilă. 

Toate  aceste  trei  consecinţe  ■ — ■  diminuarea  relaţiilor 
individualizate,  interiorizarea  crescîndă  a  regulilor  şi  di¬ 
minuarea  cercetării  alternativelor  —  fac  comportamentul 
organîzaţional  înalt  previzibil  şi  controlabil,  însă  produc 
totodată  o  creştere  a  rigidităţii.  Această  situaţie  accen¬ 
tuează  înclinaţia  membrilor  organizaţiei  de  a  se  apăra 
reciproc  împotriva  presiunilor  exterioare  în  limitele 
respectării  stricte  a  programelor-tip  normate.  Apare  un 
puternic  „spirit  de  corp",  care  stimulează  la  rîndul  său 
o  sporire  a  rigidităţii  şi  a  fidelităţii. 

Rigiditatea  comportamentului  are  două  consecinţe 
majore: 

a)  creşte  reacţia  de  apărare  a  activităţii  individuale 
faţa  de  controlul  organizaţional.  Cea  mai  bună  apărare 
o  constituie  în  acest  caz  aplicarea  cu  rigoare  a  progra- 
melor-tip,  fără  a  se  lua  în  consideraţie  circumstanţele 
individuale.  Acestea  pot  fi  luate  în  consideraţie  numai 
Ia  nivelurile  superioare  ale  organizaţiei; 

b)  ca  urmare  a  aplicării  programelor-tip  la  situaţii 
concrete  înalt  variabile,  creşte  volumul  dificultăţilor  cu 
clienţii,  îngreuindu-sc  satisfacerea  exigenţelor  lor,  fapt 
care  reprezintă  obiectivul  general  al  organizaţiei. 

Simon  şi  Mardi  completează  în  acest  punct  schema 
lui  Merton  cu  încă  un  circuit  important,  care  între¬ 
geşte  sistemul  de  reacţii  şi  oontrareacţii.  Insatisfacţia 
„clienţilor"  produce  o  presiune  asupra  nivelurilor  infe¬ 
rioare  ale  ierarhiei,  determinînd  prin  aceasta  o  creştere 
a  reacţiei  lor  de  apărare.  Reacţia  de  apărare  este  oare¬ 
cum  în  acelaşi'  sens  cu  cea  descrisa  anterior:  fidelita¬ 
tea  faţă  de  programele-tip  impusă  de  sistemul  de  con¬ 
trol  este  luata  ca  argument  de  justificare  împotriva  plîn- 
gerii  clienţilor,  presîndu-se  astfel  în  sensul  unei  noi 

creşteri  a  fidelităţii.  Apare  şi  aici  un  mecanism  important 
de  amortizare:  presiunea  clienţilor  la  nivelurile  superioare 
ale  ierarhiei  are,  de  regulă,  ca  rezultat  o  anumită  scădere 
a  accentului  pus  pe  fidelitatea  comportamentului  în  fa¬ 
voarea  unei  rezolvări  mai  suple,  individualizate  a  fie¬ 
cărei  situaţii  în  parte. 

După  cum  s-a  văzut,  în  analiza  de  mai  sus  am  fo¬ 
losit  termenul  de  model  „mecanicist",  utilizat  de  March 
şi  Simon  (ea  şi  de  alţii),  ca  fiind  echivalent  cu  termenul 
de  model  „autoritar".  Motivele  pentru  care  am  făcut 
această  apropiere  sînt  destul  de  clare  din  chiar  anali¬ 
zele  reproduse  pînă  acum.  Prin  însăşi  structura  sa,  mo¬ 
delul  „mecanicist"  este  un  tip  de  organizare  „autoritar"  : 
se  porneşte  de  la  presupoziţia  că  indivizii  participanţi  nu 
sînt  în  principiu  interesaţi  în  realizarea  obiectivelor 
generale  ale  organizaţiei  sau,  altfel  spus,  gradul  de  inte¬ 
riorizare  a  obiectivelor  generale  este  suficient  de  scăzut 
încît  să  nu  se  constituie  un  factor  motivator  suficient. 
Din  aceasta  cauză  se  presupune  că  participantul  va 
acţiona  numai  în  măsura  în  care  este  controlat  şi  sti¬ 
mulat.  Cea  mai  simplă  metodă  de  control  în  acest  con¬ 
text  nu  este  însă  cea  asupra  eficacităţii  şi  eficienţei  ac¬ 
tivităţii  individuale,  ci  asupra  modurilor  în  care  se  des¬ 
făşoară  .această  activitate.  Şi  aceasta  din  două  motive: 

a)  în  cea  mai  mare  parte  a  cazurilor  este  foarte  di¬ 
ficil  (şi  de  aceea  şi  foarte  discutabil)  de  stabilit  efica¬ 
citatea  şi  eficienţa  diferitelor  acte  particulare.  E  mai 
simplu  să  se  indice  modalităţile  generale  tip; 

b)  este  de  asemenea  dificil,  chiar  cînd  se  poate  de¬ 
termina  eficacitatea  şi  eficienţa,  să  se  determine  nivelul 
acestora  la  care  trebuie  să  se  stabilească  normarea.  Un 
factor  foarte  important  în  stabilirea  eficienţei  şi  eficacită¬ 
ţii  îl  constituie  metoda  folosita  de  muncă.  Normîndu-se 
metoda  sau  modul  de  acţiune,  se  normează  implicit  şi 
eficienţa  şi  eficacitatea  muncii. 

Se  poate  deci  considera  ca  sînt  adevărate  următoa¬ 
rele  două  teze: 

1)  cu  cît  este  mai  scăzut  gradul  de  interiorizare  a 
scopurilor  generale  ale  organizaţiei  la  participanţi,  cu 
atît  este  mai  mare  nevoia  de  control  asupra  comporta¬ 
mentului  lor  în  organizaţie,  şi 

2)  cu  cît  este  mai  mare  nevoia  de  control,  cu  atît 
controlul  tinde  sa  se  exercite  mai  mult  asupra  modali¬ 
tăţii  (metodei)  comportamentului  şi  mai  puţin  asupra 
eficacităţii  şi  .eficienţei  sale  propriu-zise. 

Prima  teză  implică  un  mod  autoritar  de  organizare: 
conducerea  organizaţiei,  singura  motivată  direct  pentru 
realizarea  obiectivelor  organizaţiei,  va  trebui  sa  con¬ 
troleze  pe  subordonaţii  care  nu  au  o  motivaţie  spon¬ 
tană  în  aceeaşi  direcţie.  A  doua  implică  un  mod  meca¬ 
nicist  de  organizare:  conducerea  stabileşte  programe-tip 
pentru  situaţii-tip,  reguli  generale  pentru  participanţi 
şi  apoi  controlează  modul  în  care  acestea  sînt  realizate 
(fidelitatea).  Delegarea  autorităţii,  aşa  după  cum  demon¬ 
stra  Selznick,  reprezintă  şi  ea  o  modalitate  de  control  de 
'tip  mecanicist.  Un  sistem  autoritar  tinde  deci  invariabil 
către  un  mod  de  organizare  „mecanicist U  Singura  posibi¬ 
litate  de  a  depăşi  dificultăţile  generate  de  utilizarea  unui 
sistem  autoritar,  mecanicist  este  de  a  creşte  gradul  de  in¬ 
teriorizare  a  obiectivelor  generale  ale  organizaţiei.  Atîta 
timp  cît  acest  grad  este  relativ  scăzut  nu  se  poate  depăşi 
sistemul  autoritar. 

Un  grad  relativ  scăzut  al  interiorizării  obiectivelor 
generale  la  nivelul  colectivităţii  în  ansamblu  constittiie 
însă  atît  o  presupoziţie  teoretică  şi  practică  pe  care  se 
fundează  sistemul  autoritar,  mecanicist,  cît  şi  o  consecin¬ 
ţă  .a  funcţionării  sale.  Din  această  cauză,  sistemul  autori¬ 
tar  poate  manipula  acest  factor  doar  între  anumite  li¬ 
mite  destul  de  înguste.  Din  punctul  de  vedere  al  interio¬ 
rizării  obiectivelor  generale,  de  regulă  sistemul  autoritar 
creează  mari  diferenţe  între  participanţi,  neputînd  oferi 
o  bază  necesară  unui  sistem  participativ. 

Teoriile  moderne  ale  organizării  au  demonstrat  un 
lucru  interesant  în  aceasta  privinţa.  Gradul  de  interio¬ 
rizare  al  obiectivelor  generale  este  parţial  o  variabilă  de¬ 
pendentă  a  sistemului.  Uneori  poate  că  s-a  exagerat  ne¬ 
justificat  de  mult  aceasta  dependenţă.  Asupra  acestei 
chestiuni  vom  mai  reveni.  Modelul  autoritar,  mecanicist, 
fundat  pe  un  grad  scăzut  de  interiorizare  a  obiective¬ 
lor  generale,  are  ca  efect,  la  riadul  sau,  o  scădere  şi  mai 

nevoia  de  control.  Sistemul  autoritar  mecanicist  prin 
consecinţele  sale  îşi  sporeşte  deci  propria  sa  necesitate. 

Un  mecanism  specific  acestui  mod  autoritar  mecanicist 
de  organizare  l-am  identificat,  în  cadrul  unei  cercetări 
întreprinse  în  cadrul  unui  colectiv  al  Institutului  de  psi¬ 
hologie,  la  o  întreprindere  de  extracţie  petrolieră.  Este 
vorba  de  un  mecanism  disfuncţional,  produs  al  unor  de¬ 
ficienţe  de  organizare,  pe  care  l-am  numit  „căderea  ni¬ 
velelor'1.  Datorită  interesului  pe  care  îl  prezintă  atît  în 
ceea  ce  priveşte  problema  discutată  aici,  cît  şi  pentru 
că  se  refera  la  o  dificultate  reală  pe  care  organizarea 
noastră  o  are  de  înfruntat,  îl  vom  descrie  mai  pe  larg. 

Mecanismul  în  cauză  se  fundează  pe  două  caracteris¬ 
tici  esenţiale : 

a)  un  nivel  relativ  scăzut  de  interiorizare  a  obiectivelor 
generale.  Faza  actuală  de  dezvoltare  a  societăţii  socialiste 
nu  se  caracterizează  printr-un  nivel  al  interiorizării  obiec¬ 
tivelor  organizaţionale  suficient  de  înalt  la  întreaga 
colectivitate  îneît  acesta  să  fie  factorul  motivator  esen¬ 
ţial  al  participării  şi  al  performanţei.  De  aceea  este  ne¬ 
cesară,  aşa  cum  se  subliniază  în  documentele  de  partid, 
pe  lîngă  intensificarea  activităţii  de  formare  şi  dez¬ 
voltare  a  conştiinţei  socialiste,  a  atitudinii  socialiste 
faţă  de  muncă  (în  cazul  de  faţă,  ridicarea  gradului 
de  interiorizare  a  obiectivelor  organizaţionale)  şi  per¬ 
fecţionarea  mijloacelor  de  stimulare,  atît  a  celor  de 
cointeresare,  cît  şi  de  sancţionare.  în  condiţiile  actuale, 
sistemul  de  stimulare  are  de  jucat  un  rol  motivator  în¬ 
semnat  în  participarea  şi  performanţa  activităţii; 

b)  deficienţele  sistemului  existent  de  stimulare,  sem¬ 
nalate  de  documentele  de  partid,  au  fost  de  natură 
a  slăbi  posibilităţile  de  control  organizaţional  în  anu¬ 
mite  cazuri. 

Cele  două  situaţii  (a)  şi  (b),  prin  cumulare,  tind  să 
determine  o  scădere  a  disciplinei  de  muncă  şi  a  respon¬ 
sabilităţii  individuale  faţă  de  realizarea  sarcinilor  ce 
revin  (c).  O  .asemenea  scădere  este  de  natură  a  micşora 
şi  încrederea  (d)  fiecărui  nivel  ierarhic  în  corectitudi¬ 
nea,  promptitudinea  şi  adecvarea,  într-un  cuvînt  în  res¬ 
ponsabilitatea  cu  care  indivizii  de  la  nivelul  inferior 
îşi  realizează  sarcinile.  Neîncrederea  în  activitatea  ni- 

velului  inferior  determină  o  creştere  a  exigenţei  de 
control.  Datorită  însă  faptului  ca  sistemul  de  sancţiuni 
nu  este  suficient  de  eficace  'pentru  a  restabili  încrede¬ 
rea,  controlul  trebuie  să  găsească  alte  forme  de  mani¬ 
festare.  Singura  posibilitate  de  a  controla  eficace  în 
aceste  condiţii  este  ceea  ce  s-ar  putea  numi  „ dublarea 1 
şi  „ scoaterea “  din  funcţie  (e)  a  nivelurilor  inferioare:  de 
exemplu,  inginerul-şef  de  secţie,  neavînd  suficientă  în¬ 
credere  în  modul  în  care  maistrul  rezolva  diferite  pro¬ 
bleme,  îl  dublează,  adică  îl  controlează  în  modul  în 
care-şi  face  munca  sau  chiar  îl  substituie,  preluîndu-i 
responsabilităţile.  în  acest  din  urmă  caz,  inginerul  „îl 
scoate  din  funcţie"  pe  maistru.  Are  deci  loc  în  acest 
punct  o  „cădere"  a  nivelului  superior  peste  cel  infe¬ 
rior.  Rezultatul  unei  asemenea  căderi  este  o  accentuare 
a  scăderii  responsabilităţii  nivelului  inferior.  De  regulă, 
aceasta  scădere  se  petrece  prin  intermediul  creşterii  fi¬ 
delităţii  şi  a  conformismului  faţă  de  indicaţiile  venite 
de  sus,  în  detrimentul  iniţiativei  şi  atenţiei  date  efica¬ 
cităţii  propriu-zise,  adica  prin  intermediul  unei  crescute 
căutări  de  „acoperire"  (f).  Căutarea  de  „acoperire"  este 
produsul  invers  al  scoaterii  din  funcţie:  dacă  şeful  se 
amesteca  în  sfera  de  liberă  iniţiativă  şi  responsabilitate 
a  subalternului,  este  normal  ca  acesta,  chiar  în  proble¬ 
mele  care  intră  în  competenţa  şi  responsabilitatea  sa, 
să  ceară  aprobarea  şefului.  Prin  aceasta,  căderea  nivelu¬ 
rilor  se  accentuează.  Un  alt  rezultat  al  creşterii  fidelităţii 
şi  căutării  de  „acoperire"  este  accentuarea  nivelului  rela¬ 
tiv  scăzut  de  interiorizare  a  obiectivelor  generale.  Mai 
intervine  încă  un  factor  de  natură  să  accentueze  dubla¬ 
rea  şi  scoaterea  din  funcţie:  tendinţele  de  centralism 
excesiv  (g).  Centralismul  se  manifestă  întotdeauna  prin- 
tru-un  transfer  important  al  deciziilor  Ia  ni ve1 urile  su¬ 
perioare.  Pe  de  o  parte,  centralismul  produce  o  tendinţa 
de  cădere  generală  a  nivelurilor.  Prin  faptul  că  transferă 
„în  sus"  o  serie  de  atribuţii  ale  fiecărui  nivel,  se  creea¬ 
ză  la  acesta  disponibilităţi  de  preluare  a  atribuţiilor  ni¬ 
velurilor  inferioare.  O  încărcare  a  fiecărui  nivel  cu 
responsabilităţi  proprii  este  de  natura  să  creeze  o  ten¬ 
dinţă  puternică  de  restrîngere  a  căderii  peste  nivelurile 
inferioare.  Se  spune,  de  exemplu,  că  pentru  a  evita  un 

Schema  „căderii  nivelurilor* 


control  excesiv  fiecărui  şef  trebuie  sa  î  se  dea  suficient 
de  mulţi  subordonaţi.  Altfel,  va  exista  o  anumita  ten¬ 
dinţa  de  a  umple  funcţia  rămasă  liberă  cu  un  control 
mai  crescut  decît  este  nevoie. 

Căderea  nivelurilor  tinde  sa  se  petreacă  în  lanţ,  deve¬ 
nind  generală  pe  parcursul  întregii  linii  ierarhice  de  sus 
şi  pînă  jos.  Fiecare  nivel  ierarhic  este  făcut  răspunzător 
nu  atît  de  atribuţiile  sale,  care  tind  să  fie  preluate  de 
nivelurile  superioare,  cît  de  atribuţiile  tuturor  niveluri¬ 
lor  inferioare.  Am  asistat,  de  exemplu,  la  o  acţiune  de 


189 


V 

intervenţie  la  o  sondă,  care  în  mod  normal  .  cade  în 
competenţa  unui  maistru,  dar  la  care  participau,  sim- 
ţindu-se  responsabili,  reprezentanţi  ai  tuturor  nivelu¬ 
rilor  ierahice,  inclusiv  un  director  general  din  mi¬ 
nister. 


5.2-2*  Diferenţierea  funcţională  în  sistemele 
autoritare 

Una  dintre  problemele  cele  mai  grave  pe  care  orga¬ 
nizaţiile  contemporane  le  au  de  înfruntat  îşi  are  ori¬ 
ginea  în  rapida  diferenţiere  funcţională.  Diferenţierea 
funcţionala,  creşterea  complexităţii  organizaţiei  pun 
probleme  complicate  de  conducere,  coordonare  şi  coope¬ 
rare,  generează  numeroase  tendinţe  disfuncţionale,  ca: 
centrarea  pe  subobiective  şi  ignorarea  obiectivelor  gene¬ 
rale,  conflicte  între  subunităţi  etc.  Descrierea  cea  mai 
completă  a  acestei  probleme  (cauze,  consecinţe  şi  remedii) 
se  găseşte  în  cunoscuta  lucrare  a  lui  March  şi  Simon 
Organizations.  Punctul  de  plecare  al  analizei  lor  este  ur¬ 
mătorul:  „Trăsăturile  de  bază  ale  organizării  şi  funcţio¬ 
narii  sînt  derivate  din  caracteristicile  proceselor  rezolutive 
umane  şi  ale  alegerii  raţionale"  (54 — '162). 

Ideea  ca  atare  ni  se  pare  a  fi  deosebit  de  fructuoasă. 
Ea  este  mult  mai  largă  decît  pare  la  prima  vedere.  Pro¬ 
cesele  rezolutive  umane  şi  strategiile  alegerii  raţionale 
sînt  înţelese  de  către  March  şi  Simon  în  modul  cel  mai 
larg  posibil.  La  specificul  lor  concurează  mai  multe  ca¬ 
tegorii  de  factori:  a)  posibilităţile  naturale  de  gîndire  şi 
de  decizie  ale  individului  uman,  b)  instrumentele  cogni¬ 
tive  acumulate  prin  dezvoltarea  generală  a  cunoaşterii  şi 
c)  procesele  cognitive  antrenate  şi  incluse  totodată  în 
instrumentele  tehnice-materiale  de  acţiune,  care  sînt, 
împreună  cu  oamenii,  elementele  constituente  ale  orga¬ 
nizaţiilor.  In  fapt  deci,  analiza  lui  Simon  şi  March  se 
plasează  la  nivelul  descoperirii  „logicii"  complexe  care 
stă  la  baza  activităţii  organizate  în  care  oamenii  acţionea¬ 
ză  şi  gîndesc,  utilizînd  nu  numai  capacităţile  lor  natu¬ 
rale,  ci  şi  pe  cele  social-culturale  dobîndite:  cunoştinţe  şi 
instrumente  materiale  şi  sociale. 

în  această  analiză  nu  se  ţine  însă  seama  de  un  factor 
nu  mai  puţin  fundamental:  tipul  de  sistem  în  care  are 
loc  diferenţierea  funcţională.  După  cum  va  demonstra 
Likert  cu  cîţiva  ani  mai  tîrziu,  problemele  generate 
de  creşterea  diferenţierii  funcţionale  primesc  soluţii  dife¬ 
rite  în  sistemele  autoritare  şi  în  sistemele  participative. 
După  părerea  sa,  diferenţierea  funcţională  creează  pro¬ 
bleme  foarte  complicate,  care  nu  pot  fi  soluţionate  în 
mod  adecvat  în  sistemele  autoritare  (52 — 157).  So¬ 
luţia  tipică  de  care  dispun  sistemele  autoritare  pentru  a 
face  faţă  diferenţierii  funcţionale  crescînde  este  descen¬ 
tralizarea.  Descentralizarea  oferă  un  cadru  mai  larg 
'  diferenţierii  funcţionale  şi  rezolvă  parţial  dificultăţile 
pe  care  o  conducere  centralizată  le  are  de  înfruntat  tot 
mai  mult  în  condiţiile  accentuării  unei  asemenea  dife¬ 
renţieri,  însă  ea  ridică  probleme  foarte  complexe  de 
coordonare  şi  de  cooperare.  Delegarea  autorităţii,  care 
este  de  fapt  un  instrument  al  descentralizării,  duce, 
după  cum  demonstra  Selznick,  la  departamentalizare, 
cu  toate  consecinţele  sale  negative.  Această  categorie 
de  consecinţe  disfuncţionale  sînt  analizate  şi  de  March 
şi  Simon.  Descentralizarea,  oricît  de  curios  ar  apărea  la 
prima  vedere,  s-a  dovedit  a  fi  doar  o  soluţie  provizorie 
şi  parţiala,  corectînd  deficienţele  şl  limitele  centralis¬ 
mului,  dar  nedepăşind  sistemul  autoritar.  Ea  este  o 
soluţie  tipică  a  sistemului  ierarhic  autoritar. 

Şi  pentru  ca  sistemul  organizaţional  real  (din  societa¬ 
tea  capitalistă),  asupra  căruia  s-a  exercitat  reflecţia  lui 
Simon  şi  March  este  cel  de  tip  autoritar,  analiza  lor 
este  în  fapt,  fără  a  fi  explicit  menţionat,  analiza  efec¬ 
telor  diferenţierii  funcţionale  într-un  asemenea  tip  de 
-  sistem.  Procesele  raţionale  şi  strategiile  de  decizie  de  la 
care  ei  pornesc  sînt  cele  specifice  sistemului  autoritar.  A- 
vînd  în  minte  această  precizare,  să  parcurgem  analiza  pe 
care  ei  o  fac.  De  regulă,  situaţia  la  nivelul  căreia  se  pla¬ 
sează  obiectivele  generale  ale  organizaţiilor  este  mult  prea 
complexă  pentru  a  putea  fi,  cel  puţin  la  nivelul  actual 
de  dezvoltare  al  cunoaşterii,  cuprinsă  de  mintea  ome¬ 
nească.  O  tehnică  eficace  de  a  simplifica  situaţia  în 
care  se  acţionează  constă  în  fracţionarea  acesteia  într-un 
număr  anumit  de  părţi  suficient  de  independente,  astfel 

incit  diferitele  subunităţi  ale  organizaţiei  să  se  ocupe 
de  una  dintre  aceste  părţi,  puţind  elimina  pe  celelalte 
din  definiţia  sa  a  situaţiei  (54 — 146). 

Este  interesant  de  făcut  în  acest  punct  o  trimitere 
la  analiza  mai  recentă  a  lui  Forrester  (31).  Acesta  pune 
în  evidenţa  o  serie  de  limite  ale  capacităţii  „naturale" 
de  gîndire  a  omului,  limite  care  se  pot  sintetiza  în  ten¬ 
dinţa  de  a  fr acţiona  sistemul,  de  a  nu  putea  urmări 
interacţiunea  complexă  a  factorilor  componenţi.  Anali¬ 
za  lui  March  şi  Simon  se  desfăşoară  într-un  caz  şi  mai 
concret:  omul,  cu  tendinţele  sale  de  fracţionare  în  înţe¬ 
legerea  sistemelor  complexe,  pus  într-o  situaţie  ea  însăşi 
fracţionată.  Această1  cumulare  este  de  natura  a  accen¬ 
tua  caracterul  fracţionat  al  raţionării  în  cadrul  contex¬ 
telor  organizate. 

Principalul  mod  de  a  diviza  o  problemă  (de  a  defal¬ 
ca  o  situaţie)  este  acela  de  a  face  o  analiză  a  „scopuri¬ 
lor  şi  mijloacelor".  Pentru  atingerea  obiectivului  gene¬ 
ral  sînt  stabilite  o  serie  de  mijloace.  Aceste  mijloace  de¬ 
vin  obiective  secundare  sau  subobiective  repartizate 
subunităţilor  organizaţiei  spre  a  fi  realizate.  Acest  mod 
este  denumit  în  mod  curent  „organizare  prin  obiective" 
sau  „departamentalizare  prin  obiective".  în  acest  proces 
însă  încep  sa  apară  o  serie  de  consecinţe  disfuncţionale 
deosebit  de  importante.  Şi,  în  primul  rînd,  se  produc 
distorsiuni  în  procesul  luării  deciziilor,  datorită  deplasă¬ 
rilor  centrului  de  atenţie:  „Cînd  o  sarcină  este  dată  u- 
nei  unităţi  organizaţionale  în  termeni  de  obiective  secun¬ 
dare,  alte  obiective  secundare  şi  alte  aspecte  ale  obiec¬ 
tivelor  organizaţiei  globale  tind  să  fie  ignorate  în  de¬ 
ciziile  pe  care  le  ia  unitatea  subalternă".  Definiţia  si¬ 
tuaţiei  pe  care  o  utilizează  fiecare  subunitate  este  sim¬ 
plificată  prin  omisiunea  unor  criterii  care  cad  în  aten¬ 
ţia  altor  subunităţi  şi  prin  concentrarea  atenţiei  asu¬ 
pra  criteriilor  ce  i-au  fost  repartizate  în  mod  special. 
Simon  remarca  în  altă  parte  existenţa  unei  tendinţe  ca¬ 
racteristice  a  minţii  umane  de  a  supraevalua  importanţa 
elementelor  care  intră  în  centrul  preocupărilor  sale:  pen¬ 
tru  pompier,  focul  este  cea  mai  serioasă  problemă  a 
umanităţii  (75).  Supraevaluarea  de  către  subunităţi  a 
obiectivelor  lor  particulare,  neconsiderarea  relaţiei  aces- 

tora  cu  obiectivele  generale,  mergîndu-se  uneori  pînă  la 
opoziţia  dintre  ele,  constituie  o  importanta'  consecinţă 
disfuncţională  a  descentralizării  în  cadrul  ierarhiei  auto¬ 
ritare. 

Tendinţa  participanţilor  de  a  evalua  acţiunile  lor  în 
termenii  scopurilor  secundare,  chiar  cînd  acestea  sînt 
în  conflict  cu  scopurile  organizaţionale  generale,  este 
întărită  de  trei  mecanisme  cognitive  (54 — 147): 

a)  mecanisme  cognitive  ale  individului  care  ia  deci¬ 
zia.  Poziţia  sa  particulară  în  organizaţie  îi  creează  un 
anumit  cadru  de  referinţă  cognitiv,  îi  centrează  atenţia 
asupra  unor  probleme  şi  criterii.  Psihologia  individuală 
a  demonstrat  că  faptele  care  contravin  cadrului  de 
referinţă  sînt  filtrate  înainte  de  a  ajunge  în  conştiinţă 
sau  smî  interpretate  sau  „raţionalizate*  în  aşa  fel,  încît 
discordanţa  să  fie  cel  puţin  redusă.  Din  această  cauza, 
specializarea,  pe  lîngă  posibilitatea  unei  acţiuni  mai 
eficace,  creează  totodată  şi  un  orizont  relativ  îngust  care 
filtrează  toate  informaţiile  exterioare,  sporind  izolarea. 
Un  contabil,  un  jurist,  un  profesor  tind  „să  vadă“  lu¬ 
mea  din  perspectiva  propriei  lor  specializări; 

h)  mecanismele  de  comunicaţie  din  interiorul  grupu¬ 
lui.  Faptele  cu  care  se  lucrează  nu  sînt  culese  de  către 
fiecare  individ  în  parte  direct  din  realitate,  ci  cea  mai 
mare  parte  a  lor  sînt  culese  de  alţii  şi  transmise  prin 
canalele  de  comunicaţie.  Deoarece  însă  aceste  fapte  au 
fost  deja  filtrate  de  unu  sau  mai  mulţi  parteneri,  din¬ 
tre  care  cea  mai  mare  parte  au  acelaşi  cadru  de  refe¬ 
rinţă,  comunicaţiile  vor  fi  concordante  între  ele,  întă- 
rindu-se  reciproc.  Pentru  a  se  evita  această  întărire  mu¬ 
tuală  în  relaţiile  cu  oamenii  de  aceeaşi  profesiune,  se 
recurge  în  ultimul  timp  tot  mai  adesea  la  echipe  com¬ 
puse  din  mai  multe  specialităţi.  Comunicaţiile  în  aceste 
echipe  forţează  deschiderea  perspectivelor  limitate,  pon¬ 
derarea  lor  reciprocă; 

c)  expunerea  selectivă  la  stimuli  veniţi  din  mediu. 
Diviziunea  muncii  afectează  informaţia  primită  de  di¬ 
feriţi  membri  ai  organizaţiei,  fapt  care  duce  la  o  dife¬ 
renţiere  crescută  a  scopurilor  secundare. 

Datorita  acestor  cauze,  „fiecare  vede  o  porţiune  dife¬ 
rita  a  lumii*.  Chiar  şi  reacţiile  mediului,  ale  organiza- 

ţiei  sau  ale  diferitelor  subunităţi  ale  acesteia  sînt  per¬ 
cepute  selectiv:  interes  pentru  consecinţele  acţiunilor  ca¬ 
re  sînt  semnificative  pentru  centrul  de  interes  fixat  de 
subobiectivele  determinate  şi,  complementar,  dezinteres 
pentru  consecinţele  nesemnificative  în  aceasta  perspecti¬ 
vă  particulară.  Simon  şi  March  consideră  că  o  varia¬ 
bilă  deosebit  de  importantă  în  ceea  ce  priveşte  lărgirea 
cîmpului  luat  în  consideraţie  este  presiunea  timpului . 
Cu  cît  presiunea  timpului  este  mai  mare,  cu  atît  aten¬ 
ţia  se  concentrează  .mai  mult  în  jurul  subobiectivului 
de  atins. 

Centrarea  atenţiei  pe  subobiective,  mergînd  pînă  la  in¬ 
diferenţa  faţă  de  obiectivele  generale  ale  organizaţiei, 
este  facilitata  de  încă  două  mecanisme:  unul  cognitiv, 
operaţionali  ta  teu  obiectivelor  generale  şi  a  subobiective- 
lor,  şi  altul  organizaţional,  controlul  organizaţional.  O- 
peraţionalitatea  obiectivelor  este  cu  atît  mai  scăzută,  cu 
cît  complexitatea  lor  este  mai  mare.  Obiectivele  gene¬ 
rale  ale  organizaţiei  vor  fi,  în  general,  mai  puţin  ope¬ 
raţionale  decît  subobiectivele  în  care  au  fost  divizate.. 
Operaţionalitatea  oferă  criterii  mai  precise  nu  numai 
pentru  alegerea  instrumentelor  şi  cailor  de  activitate, 
ci  şi  pentru  aprecierea  eficacităţii  acestora.  Ea  creează 
şi  întreţine  din  această  cauză  un  centru  de  atenţie  şi  de 
interes  considerabil.  în  măsura  în  care,  de  exemplu,  nu 
există  mijloace  suficient  de  riguroase  de  a  determina 
semnificaţia  realizării  unui  subobiectiv  pentru  realiza¬ 
rea  obiectivului  general  (operaţional itate  scăzută  a  aces¬ 
tuia  din  urma),  se  va  acorda  o  atenţie  mai  scăzută  aces¬ 
tei  relaţii,  concentrîndu-se  interesul  şi  efortul  spre  reali¬ 
zarea  subobiectivului  în  «ine.  Să  luam,  de  pildă,  o  organi¬ 
zaţie  al  cărei  obiectiv  final  este  satisfacerea  unei  nece¬ 
sităţi  culturale  oarecare  a  comunităţii.  Acest  obiectiv  es¬ 
te  foarte  puţin  operaţional.  Este  extrem  de  dificil  a 
se  determina  riguros  în  ce  constă  o  necesitate  cultura¬ 
lă  şi  care  este  eficacitatea  diferitelor  acţiuni  întreprinse 
în  vederea  satisfacerii  sale.  Şi  în  acest  caz  obiectivul 
general  se  divide  într-o  mulţime  de  subobiective  mai 
concrete  despre  care  se  presupune  că  prin  realizarea  lor 
se  va  ajunge  la  realizarea  obiectivului  general.  în  ca¬ 
zul  nostru,  asemenea  subobiective  pot  fi:  vizite  la  muzee. 

procurarea  de  bilete  la  spectacole,  conferinţe,  activităţi 
cultural-artistice  variate.  Pentru  că  acestea  sînt  mai 
concrete  şi  deci  mai  operaţionale,  atenţia  cade  pe  rea¬ 
lizarea  lor,  putîndu-se  complet  uita  să  se  mai  analizeze 
în  ce  măsură  prin  subobiectivul  x  se  realizează  sau  nu 
obiectivul  general.  Aşa  se  întîmplă  că'  cineva  se  poate 
întreba  cîte  conferinţe  de  un  anumit  tip  s-au  ţinut,  fără 
a  se  mai  interesa  dacă  aceste  conferinţe  şi-au  atins 
scopul  lor  final. 

Un  efect  similar  îl  au  şi  mecanismele  de  control,  de 
stimulare  şi  de  sancţiune.  Ele  tind  să  aprecieze  activita¬ 
tea  fiecărui  individ  în  termenii  ei  cei  mai  specifici:  rea¬ 
lizarea  subobiectivului.  Datorită  operaţionalitaţii,  aceşti 
termeni  sînt  şi  mai  clari  totodată.  în  general,  cu  cît  re¬ 
compensa  va  fi  mai  puţin  legata  de  realizarea  obiective¬ 
lor  generale  ale  organizaţiei  şi  mai  mult  de  realizarea 
subobiectivelor  sau  în  măsura  în  care  este  legată  de  rea¬ 
lizarea  obiectivelor  generale,  dar  într-un  mod  vag  (ope¬ 
raţi  onalitat ea  subiectivă  a  obiectivelor  organizaţiei  este 
mică),  va  fi  mai  mult  întărită  orientarea  către  sub- 
obiective. 

Un  alt  efect  disfuncţional  al  concentrării  pe  subobiec- 
tîve  îl  constituie  potenţialitatea  de  conflict  dintre  su¬ 
bunităţi.  Iar  conflictul,  pe  lingă  faptul  că  blochează 
cooperarea  în  vederea  realizării  obiectivelor  comune, 
centrează  şi  mai  mult  atenţia  pe  subobiective.  Sînt  trei 
variabile,  după  părerea  lui  March  şi  Simon,  care  sti¬ 
mulează  apariţia  de  conflicte  între  subunităţile  organiza¬ 
ţiei:  nevoia  resimţită  de  decizii  comune  duce  la  conflict 
în  condiţiile  în  care  exista  fie  diferenţe  de  obiective,  fie 
diferenţe  de  percepere  a  realităţii  pur  şi  simplu  (54 — 
118),  fie  ambele  cazuri  în  acelaşi  timp.  De  exemplu, 
la  luarea  'unei  decizii  într-o  întreprindere  trebuie  să 
participe  adesea  reprezentanţi  âi  mai  multor  sfere  de 
activitate:  economişti,  ingineri,  jurişti,  medici,  psihologi 
etc.  Economistul  este  interesat,  în  primul  rînd,  de  obiec¬ 
tivul  strict  economic:  preţul  de  cost,  inginerul  este  in¬ 
teresat  de  soluţia  tehnologică,  iar  juristul  de  cerinţele  sis¬ 
temului  de  legi  în  vigoare.  în  acest  caz  pot  interveni 
atît  diferenţe  de  obiective,  cît  şi  diferenţe  de  percepere 
a  aceleiaşi  realităţi,  de  evaluare  a  ei. 

Există  doi  factori  care  determină  nevoia  de  decizii  1 
comune:  li 

a)  dependenţa  comuna  faţă  de  resurse  limitate.  Cu 
cît  resursele  vor  fi  mai  limitate,  cu  atît  competiţia  pen¬ 
tru  obţinerea  lor  va  fi  mai  mare  şi  cu  atît  va  creşte  • 
potenţialitatea  de  conflict.  în  acest  caz,  decizia  comună 
asupra  repartiţiei  resurselor,  cu  toate  dificultăţile  sale, 
reprezintă  un  instrument  important  al  evitării  tensiuni-  ' 
lor  disruptive; 

b)  interdependenţa  funcţională  a  subunităţilor.  Cu 

cît  această  interdependenţa'  va  fi  mai  mare,  cu  atît  exi-  ! 
genţele  de  planificare  comună  vor  fi  mai  presante  şi 
deci  va  fi  mai  mare  şi  nevoia  de  decizii  comune. 

Deci  deciziile  comune  constituie  instrumentul  esen¬ 
ţial  de  realizare  a  coordonării;  datorită  potenţelor  lor 
conflictuale  în  cadrul  sistemelor  adînc  diferenţiate  func¬ 
ţional,  organizaţiile  caută  din  această  cauză  sa  restrîngă  j 
pe  cît  posibil  sfera  lor,  adîncindu-se  în  acest  fel  spe¬ 
cializarea  şi  lipsa  de  comunicare  şi  de  coordonare.  Aceas¬ 
ta  este  de  fapt  una  dintre  contradicţiile  specifice  siste¬ 
mului  ierarhic  autoritar.  I 

Adesea  intervin  neînţelegeri,  mergînd  pînă  la  conflic¬ 
te  chiar  în  determinarea  sferelor  în  care  sînt  necesare 
decizii  comune.  în  organizaţiile  accentuat  autoritare,  ase¬ 
menea  conflicte  sînt  foarte  frecvente  în  special  în  sfe¬ 
ra  autorităţii  şi  a  puterii.  De  exemplu,  nivelurile  ierar¬ 
hice  tind  să  aibă  aprecieri  diferite  în  ceea  ce  priveşte 
sfera  deciziilor  comune.  Superiorul  şi  subordonatul  nu 
vor  considera  în  mod  necesar  ca  situaţia  dată'  recla¬ 
mă  acelaşi  grad  de  coordonare.  De  exemplu,  interde¬ 
pendenţa  a  două  secţii  în  interiorul  aceluiaşi  departa¬ 
ment  va  apărea  ca  fiind  mai  mică  şefilor  de  secţie  decît 
directorului  departamentului.  în  general,  cu  cît  este 
mai  ridicat  nivelul  ierarhic  în  organizaţie,  cu  atît  este 
mai  ridicata  şî  nevoia  resimţită  a  unei  decizii  comune 
centrale.  Fundamentul  raţional  al  existenţei  unui  de¬ 
partament  derivă  din  cerinţa  coordonării  părţilor  inte¬ 
resate.  De  aceea  direcţia  departamentului  va  fi  mai 
sensibilă  la  problemele  de  coordonare  cînd  ele  există 
şi  va  fi  motivată  să'  Ie  inventeze  cînd  ele  nu  există 
(54 — 120).  „Trebuie  să  ne  aşteptăm  că,  la  diferitele 

niveluri  ierarhice  ale  organizaţiei,  cei  învestiţi  cu  res¬ 
ponsabilităţi  de  conducere  vor  considera  unităţile  pla¬ 
sate  sub  conducerea  lor  ca  puternic  interdependente, 
iar  pe  ale  lor  proprii  ca  autonome  în  mod  special" 
(54—120). 

Diferenţa  de  percepţie  provine  în  primul  rînd  din  di¬ 
ferenţa  de  poziţie  organîzaţionala  şi  deci  din  diferenţa 
de  subobiective,  dar  şi  din  diferenţele  de  formaţie  pro¬ 
fesionala.  Un  inginer  şi  un  economist,  de  exemplu,  pot 
avea,  după  cum  s-a  văzut,  percepţii  relativ  diferite  asu¬ 
pra  a  ceea  ce  este  mai  important  într-o  organizaţie. 

Există  două  forme  esenţiale  de  rezolvare  a  conflicte¬ 
lor  organizaţionale  în  măsura  în  care  ele  se  manifestă: 

1)  metode  analitice;  pornindu-se  de  la  ideea  că  sursele 
conflictului  nu  sînt  fundamentale,  se  consideră  că  prin- 
tr-o  mai  buna  analiză  a  problemei  şi  prin  punerea  în 
primul  plan  a  obiectivului  general  se  poate  ajunge  la  o 
soluţie  unanim  acceptabilă; 

2)  metode  bazate  pe  negociere;  în  condiţiile  în  care 
dezacordul  în  ceea  ce  priveşte  obiectivele  este  conside- 
derat  ca  fiind  dat,  se  încearcă  găsirea  unor  soluţii  de 
compromis  pentru  a  se  evita  lupta  deschisă  cu  toate 
consecinţele  sale  negative.  Metodele  folosite  sînt  în  func¬ 
ţie  de  natura  conflictului.  în  general,  consideră  March 
şi  Simon,  în  organizaţii,  în  ciuda  aparenţelor,  conflictele 
dintre  grupuri  (dintre  subunităţi)  sînt  rezolvabile  mai 
mult  prin  metodele  negocierii  decît  prin  cele  analitice 
(54—125). 

Aceste  două  categorii  de  metode  de  soluţionare  a 
conflictelor  au  consecinţe  foarte  diferite  asupra  organi¬ 
zaţiei.  Negocierea  are  importante  consecinţe  disfunc- 
ţionale  asupra  organizaţiei,  şi  în  special  asupra  sistemu¬ 
lui  de  autoritate  şi  de  putere.  Dacă  cei  care  formal 
sînt  mai  puternici  cîştigă,  percepţia  diferenţei  de  sta¬ 
tut  şi  de  putere  va  fi  întărită',  cu  toate  consecinţele 
ei  negative.  Dacă  ei  nu  cîştigă,  poziţia  lor  de  autori¬ 
tate  este  slăbită.  Apoi  negocierea  recunoaşte  şi  întă¬ 
reşte  eterogenitatea  obiectivelor  din  organizaţie.  De  aici 
se  poate  face  presupoziţia  că  organizaţiile  vor  fi  ten- 

tate  mereu  să  soluţioneze  conflictele,  recurgînd  lâ  me¬ 
tode  analitice,  chiar  cînd  aceste  metode  se  dovedesc  a  fi 
inadecvate,  că  se  va  accentua  foarte  mult  şi  explicit 
asupra  obiectivelor  comune,  atît  cînd  ele  există,  cît  şi 
cînd  nu  există,  că  negocierea,  cînd  se  va  recurge  totuşi 
la  ea,  va  fi,  de  regulă,  disimulată  într-o  formă1  anali¬ 
tică  (54—127).  în  condiţiile  unei  diferenţieri  mari  de 
subobiective,  limita  esenţială  a  soluţionării  prin  metode 
analitice  provine  din  dificultatea  de  a  pune  în  primul 
plan  obiectivele  generale  comune,  împotriva  tuturor  fac¬ 
torilor  reali  care  dau  cîştig  dc  cauza  obiectivelor  secun¬ 
dare  divergente. 

Datorită  divergenţelor  potenţiale  relativ  mari  pe  care 
•sistemul  autoritar  le  antrenează,  pe  măsura  sporirii  di¬ 
ferenţierii  funcţionale,  coordonarea  şi  cooperarea  sub¬ 
unităţilor  devin  din  ce  în  ce  mai  dificile.  Ea  se  poate 
realiza  în  principal  pe  două'  căi: 

a)  prin  decizii  comune  şi  schimb  de  informaţii;  dato¬ 
rită  divergenţelor  şi  conflictelor  potenţiale,  această  ca¬ 
le  este  plină  de  riscuri; 

b)  prin  stabilirea  unor  mecanisme  cvasiautomate  de 
cooperare  şt  de  coordonare,  posibile  numai  pe  baza 
une:  înalte  standardizări  a  activităţilor.  Această  cale  eli¬ 
mină  posibilitatea  conflictelor  şi  de  aceea  este  preferata. 
Ea  are  însă  o  serie  de  consecinţe  disfuncţionale:  sporeşte 
caracterul  mecanicist  al  organizării;  standardizarea  ex¬ 
cesivă  complică  mult  activităţile,  poate  ridica  costul 
lor,  diminuează  flexibilitatea  şi  iniţiativa.  Complicînd 
foarte  mult  activitatea,  standardizarea  ca  mod  de  a 
evita  situaţiile  generatoare  de  conflict  multiplică  difi¬ 
cultăţile  generate  de  diferenţierea  funcţională. 

Toate  aceste  motive  fac  ca  diferenţierea  funcţională 
să  ridice  probleme  din  ce  în  ce  mai  dificile  în  ceea  ce 
priveşte  integrarea,  coordonarea  şi  cooperarea  elemen¬ 
telor  componente  ale  organizaţiei.  După  cum  s-a  vă¬ 
zut,  sistemul  ierarhic  autoritar  nu  dispune  de  modalităţi 
suficient  de  eficace  de  rezolvare  a  acestor  probleme,  el 
putînd  doar  realiza  un  echilibru,  relativ  între  tendinţe 
contradictorii. 

5*2.3,  Consecinţele  ierarhiei  autoritare:  insatisfacţie,  conflict, 
concurenţă 


Deschiderea  perspectivei  unor  noi  modalităţi  de  or¬ 
ganizare,  altele  decît  cele  tradiţionale,  a  deblocat  inhibi¬ 
ţia  cercetărilor  faţa  de  ierarhia  autoritară,  considerată 
pînâ  nu  demult  ca  absolut  inevitabilă.  Şi  tocmai  această 
deblocare  a  făcut  ca  în  ultimii  ani  să  fie  puse  în  evi¬ 
denţa  o  serie  de  consecinţe  disfuncţionale  pe  care  ierar¬ 
hia  autoritara  le  are  asupra  proceselor  psihosociale  orga- 
nizaţionale.  O  analiză  tipică  în  acest  sens  este  cea  în¬ 
treprinsă  de  Tannenbaum.  Ierarhia,  considera  el,  arc 
numeroase  implicaţii  psihologice.  „în  ierarhie,  persoa¬ 
nele  muncesc  împreună,  dar  sînt  recompensate  şi  moti¬ 
vate  diferit".  Mai  mult,  organizaţiile  constituie  un  fel 
de  societăţi  cu  clase,  în  'Sensul  că  psihologic  şi  eco¬ 
nomic  unii  membri  sînt  mai  avantajos  plasaţi  decît  al¬ 


ţii  (79—4 5).  ■  ^ 

în  primul  rînd,  ierarhia  implică  diferenţe  mari  în 
ceea  ce  priveşte  satisfacţia  şi  integrarea,  lucru  probat  de 
numeroase  studii  în  ultimul  timp.  Uncie  dintre  primele 
cercetări  care  au  pus  în  evidenţa  sistematic  acest  feno¬ 
men  sînt  cele  întreprinse  în  cadrul  armatei  din  timpul 
celui  de-al  doilea  război  mondial.  Persoanele  plasate 
la  nivelurile  ierarhice  mai  înalte  sînt  în  general  mai 
interesate  şi  mai  satisfăcute  în  ceea  ce  priveşte  activi¬ 
tatea  lor-  decît  persoanele  de  la  nivelurile  inferioare. 
Ele  sînt  mai  implicate  de'  asemenea  în  munca  lor,  mai 
identificate  personal  cu  aceasta,  avînd  atitudini  mai  fa¬ 
vorabile,  faţă  de  organizaţie  (79 — 39).  Aceste  concluzii 
pot  fi  apreciate  ca  avînd  o  valabilitate  mai  generală. 

Tannenbaum  consideră,  sprijinindu-se  pe  o  serie  de 
cercetări  întreprinse  de  diferiţi  autori,  că  exista  trei  cate¬ 
gorii  de  aspecte  ale  ierarhiei  care  dau  diferenţele  de  sa¬ 
tisfacţie  şi  de  integrare: 

a)  diferenţele  de  autoritate,  de  putere  în  cadrul  or¬ 
ganizaţiei;  studiile  au  pus  în  evidenţă'  o  semnificativă 
corelaţie  pozitiva  între  satisfacţia  participării  şi  canti¬ 
tatea  de  control  pe  care  o  persoană  o  exercită  în  poziţia 
sa  organizaţională,  Tannenbaum  explică  acest  fapt  prin 
aceea  că  oamenii  preferă  în  general  să  exercite  influenţă 

decît  sa  fie  lipsiţi  de  putere.  Cu  diferenţe  individuale, 
această  afirmaţie  este  evident  empirică.  Astfel,  din- 
tr-o  asemenea  perspectivă,  muncitorii  sînt  consideraţi 
ca  fiind  cei  mai  nesatisfăcuţi.  O  largă  anchetă  între¬ 
prinsă  demonstrează  că  98°/o  dintre  muncitorii  chestio¬ 
naţi  declară  că  nu  deţin  atîta  control  cît  ar  trebui  să 
aibă  (79 — 39).  L.  W.  Porter  a  întreprins  o  cercetare  pe 
200  de  .manageri  în  legătură  cu  autoritatea  asociată  po¬ 
ziţiei  lor  (79 — 39).  Pentru  a  determina  atitudinea  ma¬ 
nagerilor,  Porter  a  formulat  patru  întrebări  legate  de 
diferitele  aspecte  ale  autorităţii: 

1)  autoritatea  conectata  cu  poziţia; 

2)  posibilităţile  de  gîndire  şi  de  acţiune  independentă 
oferită  de  poziţia  ocupată  în  organizaţie; 

3)  posibilităţile  de  participare  la  stabilirea  obiecti¬ 
velor  organizaţiei; 

4)  posibilităţile  de  participare  la  determinarea  meto¬ 
delor  şi  a  procedurilor. 

în  legătura  cu  fiecare  aspect,  managerii  au  fost  invi¬ 
taţi  să  se  pronunţe  asupra,  a  doua1  chestiuni:  a)  cît  de 
mult  există  în  prezent?  şi  b)  cît  de  mult  ar  trebui  să 
fie?  Răspunsurile  au  fost  înscrise  pe  o  scară  cantitativă: 
(minimum),  1,  2,  3,  4,  5,  6,  7  (maximum).  Scăzînd  pe  a 
din  b,  rezulta  „deficienţa  percepută  în  -nevoia  de  rea- 
lizare'h  Scorurile  pozitive  indică  faptul  că  subiecţii  res¬ 
pectivi  nu  găsesc  în  funcţia  lor  autoritatea  considerată 
a  fi  necesara.  Toţi  indicii  obţinuţi  au  fost  pozitivi.  Con¬ 
cluzia  lui  Porter  este  că  înşişi  managerii  considera  că 
au  prea  puţină  putere.  Cu  cît  nivelul  ierarhic  este  mai 
scăzut,  cu  atît  diferenţa  dintre  autoritatea  reala  şi  cea 
dorită  este  mai  mare.  Şi,  invers,  cu  cît  nivelul  ierarhic 
este  mai  ridicat,  cu  atît  această  diferenţă  este  mai  scă¬ 
zuta; 

b)  diferenţe  de  statut;  nivelurile  ierarhice  înalte  oferă 
statute  înalte:  respectabilitate  formală,  o  serie  de  pri¬ 
vilegii,  responsabilitate  mai  mare,  consideraţie  crescută, 
remuneraţie  superioară  etc.  Toate  aceste  aspecte  ale  sta¬ 
tutului  înalt  conferă  totodată  sentimentul  stimei  de  sine. 
în  acest  sens,  cercetările  lui  Porter  au  evidenţiat  de 
asemenea  o  corelaţie  pozitivă  între  stima  de  sine  con¬ 
ferită  de  propria  poziţie  şi  nivelul  ierarhic  la  care  in- 

dividul  respectiv  se  plasează'.  Statutul  nu  creează  numai 
sentimentul  psihologic  de  satisfacţie,  de  stimă  de  sine, 
ci  chiar  pe  acela  de  sănătate  somatică.  Interesante  sînt 
din  acest  punct  de  vedere  cercetările  lui  Karl  şi  French 
(79 — -42).  Ei  ajung  la  următoarea  concluzie:  „compor¬ 
tamentul  de  bolnav"  (vizite  la  doctor,  raportarea  de 
simptome  patologice)  corelează  negativ  cu  statutul  pro¬ 
fesional  aşa  cum  este  determinat  de  ierarhie; 

c)  diferenţe  în  conţinutul  muncii;  nivelurile  ierarhice 
superioare  oferă,  în  general,  o  muncă  mai  complexă, 
mai  puţin  repetitivă  şi  fracţîonată,  mai  înalt  creativă. 
Ele  oferă  deci  mai  multe  posibilităţi  de  autorealizarc. 
Ea  nivelele  ierarhice  inferioare,'  dimpotrivă,  există  o  ten¬ 
dinţa  marcată  ca  funcţiile  să  ofere  mai  puţine  posibi¬ 
lităţi  de  realizare  a  propriilor  capacităţi.  Şi  de  aici  o 
importantă  sursă  de  insatisfacţie.  Brennan  relatează  fap¬ 
tul  că  persoanele  întîrziate  mintal  au  fost  folosite  cu 
mai  mult  succes  decît  cele  normale  în  munci  necalifi¬ 
cate.  Alte  cercetări  au  pus  în  evidenţă  faptul  că  pentru 
muncile  necalificate  sau  slab  calificate  nivelul  de  edu¬ 
caţie  corelează  negativ  cu  satisfacţia  (79 — 44). 

Ierarhia  generează  nu  numai  diferenţe  mari  de  satis¬ 
facţie  şi  integrare,  dar  prin  aceasta  şi  serioase  potenţe 
de  conflict.  Pe  lîngă  cele  analizate  pîna  acum,  mai 
există  încă  trei  categorii  mari  de  surse  potenţiale  de 
conflict:  1).  diferenţe  în  percepţii  şi  cunoaştere,  2)  di¬ 
ferenţe  în  idealuri  şi  norme  şi  3)  diferenţe  în  loiali¬ 
tate. 

1.  Diferenţe  în  percepţii  şi  cunoaştere.  în  general, 
cercetările  psihologice  au  evidenţiat  faptul  că  percep¬ 
ţia  şi  cunoaşterea  sînt  semnificativ  afectate  de  moti¬ 
vaţie.  Or,  ierarhia  creează  motivaţii  diferite.  Apoi  ni¬ 
velele  ierarhice  dilerite  folosesc  surse  de  informaţii  di¬ 
ferite.  Participanţii  de  la  diferitele  niveluri  ierarhice 
trăiesc  în  „lumi  diferite",  compuse  în  general  din  oa¬ 
meni  cu  aceeaşi  orientare  mintală  şi  psihologică.  „Pre¬ 
şedintele  companiei  interacţionează  cu  oameni  care,  ca  şi 
el,  sînt  mai  satisfăcuţi,  împărtăşind  imaginea  sa  relativ 
roză  asupra  organizaţiei.  El  se  mira'  că  nu  toţi  oamenii 

au  acelaşi  entuziasm.  Persoanele  din  josul  ierarhiei  tră¬ 
iesc  într-un  spaţiu  de  depresiune  psihologică,  găsind 
în  relaţiile  lor  reciproce  un  suport  pentru  imaginea  mai 
neagră  pe  care  o  au  asupra  organizaţiei"  (79 — 46).  Tan- 
nenbaum  citează,  pentru  a  sprijini  această  teză  a  sa, 
o  serie  de  cercetări  care  merită  să  fie  reproduse.  Morse 
interoghează  un  grup  de  funcţionari  şi  unul  de  supra¬ 
veghetori,  ambele  grupuri  din  aceeaşi  instituţie,  asupra 
modului  în  care  au  loc  promovările.  Supraveghetorii 
considera  că  promovările  se  fac  în  general  după  merit, 
în  timp  ce  funcţionarii  consideră  ca  factorii  determinanţi 
aici  sînt  „relaţiile"  şi  norocul  (79 — 46). 

Maier,  Hoffman,  Hoover  şi  Read  au  cerut  unui  grup 
de  manageri  de  nivel  înalt  şi  unui  grup  de  manageri  de 
nivel  mai  scăzut  (subordonaţii  lor  imediaţi)  să'  descrie 
diferite  aspecte  ale  muncii  lor  comune .  Au  constituit 
58  de  perechi  (şef  şi  subordonat),  numărî’nd  acordurile 
şi  dezacordurile.  Rezultatele  sînt  expuse  în  tabelul  urmă¬ 
tor  (79— 46— 47): 

Datoriile  implicate 

dei  funcţie 

15,0 

39,1 

45,9 

Obstacole  în  calea 
performanţei  subor¬ 
donaţilor 

■68,2 

23,6 

8,1 

Mann  întreprinde  o  cercetare  în  legătură  cu  gradul 
în  care  superiorii  şi  subordonaţii  lor  sînt  de  acord  cu 
privire  la  diferitele  aspecte  ale  comunicaţiilor  dintre 

ei  (79—47): 

Şefi 

Maiştri 

Maiştri 

Muncitori 

despre 

Sdespre  ei 

despre 

despre  ei 

- 

maiştri 

înşişi 

muncitori 

înşişi 

% 

% 

* 

% 

% 

Se  simt  foarte  liberi  să  dis¬ 
cute  problemele  importante 
ale  muncii  cu  superiorii 

90 

67 

85 

51 

întotdeauna  (sau  aproape) 
informează  dinainte  pe  sub- 
ordonaţi  asupra  schimbă¬ 
rilor  care  vor  afecta  munca 
lor 

100 

63 

92 

47 

întotdeauna  (sau  aproape) 

cer  sugestii  subordonaţilor 

/ 

70 

52 

73 

16 

Stauffer  şi  colegii  săi  au  găsit  că  ofiţerii  supraesti¬ 
mează  la  soldaţii  din  subordinea  lor:  a)  dorinţa  de  a  fi 
soldat,  b)  satisfacţia  cu  funcţia  sa,  c)  importanţa  ataşata 
infanteriei  şi  d)  mîndria  faţă  de  propria  companie 


(79 — 48). 

2.  Diferenţe  în  idealurile  şi  norme  referitoare  Ia  or¬ 
ganizaţie.  Studiile  au  demonstrat,  de  exemplu,  faptul 
că  muncitorii  doresc  să  exercite  mai  mult  control  asu¬ 


pra  activităţii  lor  în  organizaţie.  Nici  unul  dintre  ma¬ 
nager!  nu  doreşte  însă  aşa  ceva  în  ceea  ce  priveşte  pe 
muncitori.  Muncitorii  consideră  că  este  de  dorit  o  orga¬ 
nizaţie  mult  mai  democratică  decît  o  doresc  managerii. 
Aceste  diferenţe  de  idealuri  şi  de  aprecieri  valorice-nor- 
mative  constituie  de  asemenea  o  puternică  sursă  de 
conflict  în  organizaţie  între  diferitele  niveluri  ierar¬ 
hice. 


3.  Diferenţe  în  loialitate.  Participanţii  care  ocupa 
locuri  superioare  în  ierarhie  este  posibil  să  se  identi¬ 
fice  mai  mult  cu  organizaţia  şi  s-o  susţină  psihologic. 

Liberman  a  fă'cut  o  cercetare  foarte  interesantă  din 
punctul  de  vedere  al  variaţiei  atitudinii  faţă  de  orga¬ 
nizaţie  în  funcţie  de  nivelul  ierarhic.  El  a  constatat  ca 
muncitorii  promovaţi  ca  supraveghetori  au  început  să 
manifeste  mai  multa  loialitate  faţă  de  întreprindere  de- 
cît  înainte.  Din  cauza  unei  crize,  fiind  plasaţi  din  nou 
ca  muncitori,  ei  s-au  întors  la  vechile  lor  atitudini  faţa 
de  organizaţie  (79 — 53). 

Este  necesar  sa  adăugam  la  aceste  considerente  asupra 
ierarhiei  încă  un  aspect  esenţial,  care  nu  este  luat  în 
consideraţie  de  către  Tannenbaum  şi  nici  de  către  alţi 
teoreticieni  occidentali.  Efectele  diferenţiatoare  ale  ie¬ 
rarhiei  sînt  semnificativ  accentuate  sau  diminuate  (fără 
a  fi  eliminate  însă)  de  către  structura  socială  globală: 
cu  cît  va  exista  o  diferenţă  mai  mare  între  interesele 
obiective  ale  majorităţii  participanţilor  şi  obiectivele 
organizaţiei  propriu-zise,  cu  atît  efectele  diferenţiatoare 
ale  ierarhiei  vor  fi  mai  accentuate,  potenţialităţile  de 
conflict  mai  mari,  şi  invers,  cu  cît  comunitatea  (con¬ 
vergenţa)  lor  va  fi  mai  mare,  cu  atît  efectele  diferenţia¬ 
toare  vor  fi  mai  mici,  potenţialităţile  de  conflict  mai 
reduse.  Organizarea  socialistă  şi  cea  capitalistă  a  socie¬ 
tăţii  constituie  factori  cu  acţiune  potenţială  importantă 
în  ceea  ce  priveşte  efectele  ierarhiei  asupra  sistemului 
proceselor  social-umane  organizaţionale.  Desigur  că  efec¬ 
tele  ierarhiei  sînt  în  funcţie  (în  foarte  mare  măsura) 
de  modul  concret  de  organizare,  de  intensitatea  tendin¬ 
ţelor  autoritare  sau  democratice  ale  ierarhiei  concrete. 
A  spune  că  socialismul  favorizează  o  ierarhie  democra¬ 
tică  participativă  nu  înseamnă  a  considera  că  se  reali¬ 
zează  în  mod  necesar  un  asemenea  mod  de  organizare. 
Organizarea  democratică,  participativă  nu  se  realizea¬ 
ză  automat,  ci  este  produsul  unei  activităţi  conştiente 
şi  fundate  pe  cunoaşterea  ştiinţifica.  Ea  depinde  de  mai 
mulţi  factori,  ca,  de  exemplu,  gradul  de  interiorizare 
a  obiectivelor  generale  de  către  participanţi  (conştiinţa 
socialistă),  existenţa  unei  forme  organizaţionale  care 
sa  asigure  o  democraţie,  o  participare  efectivă,  deprin¬ 
deri  şi  cunoştinţe  ele  a  activa  în  asemenea  forme  orga- 
nizaţicnale,  cu  alte  cuvinte  o  cultura  democratică  şi 
participativă  (90). 

Chiar  în  condiţiile  organizării  sociale  capitaliste  se 
fac  încercări  de  introducere  a  unor  forme  mai  demo¬ 
cratice,  participative,  în  activitatea  productivă  în  pri¬ 
mul  rînd.  Rezultatele  practice  care  pot  fi  obţinute  în 
aceste  condiţii  şi  semnificaţia  lor  ideologică  vor  fi  însă 
discutate  pe  larg  într-un  paragrai  special. 

Concurenţa  este  de  asemenea  unul  dintre  produsele 
caracteristice  ale  ierarhiei  autoritare  şi  mecaniciste.  Or¬ 
ganizaţia  autoritară  şi  mecanicistă  are  de  înlruntat 
două  dificultăţi  esenţiale  atunci  cînd  este  vorba  de  a 
determina  o  creştere  a  performanţei:  a)  lipsa  de  mo¬ 
tivaţie  a  performanţei  şi  b)  neputinţa  de  a  determina 
printr-o  analiză  riguroasa  (ca,  de  exemplu,  cea  proiec¬ 
tată,  de  Taylor)  eficienţa  maximă  care  poate  fi  atinsă 
de  o  unitate  şi  cu  atît  mai  puţin  de  a  determina  posibi¬ 
lităţile  existente  de  inovaţie.  Aceste  două  dificultăţi  se 
întăresc  reciproc.  Lipsa  motivaţiei  de  a  realiza  perfor¬ 
manţa  maximă  şi  de  a  inova  creează  chiar  o  reacţie 
de  apărare  la  încercările  de  a  determina  cu  precizie 
posibilităţile  de  performare  şi  de  inovare,  iar  neputinţa 
de  a  determina  posibilitatea  reală  de  performare  şi  de 
inovaţie  nu  oferă  baza  necesară  a  unui  sistem  stimula¬ 
tiv  eficient  de  tip  mecanicist.  Această  situaţie  repre¬ 
zintă  în  fapt  dificultatea  esenţială  pe  care  sistemei e 
de  stimulare  o  au  de  înfruntat  într-un  cadru  autori¬ 
tar.  In  ceea  ce  priveşte,  de  exemplu,  o  secţie  sau  o 
fabrică  unica  în  felul  ei  din  punctul  de  vedere  al  pro¬ 
dusului,  din  lipsa  unui  termen  de  comparaţie  este  greu 
de  determinat,  între  anumite  limite,  dacă  are  o  per¬ 
formanţă  mare  sau  mică  sau  dacă  are  sau  nu  posibi¬ 
lităţi  de  sporire  a  performanţei  prin  inovaţie.  De  aceea, 
ca  instrument  al  comparabilităţii  şi  ca  stimulent  al 
performanţei,  ierarhia  autoritara  şi  mecanicistă  foloseşte 
adesea  concurenţa,  fie  ca  este  vorba  de  concurenţă  între 
diferitele  întreprinderi  sau  de  concurenţa  în  cadrul  ace¬ 
leiaşi  întreprinderi,  între  secţii,  grupuri,  echipe  etc.  în 
•acest  din  tirmă  caz  se  recurge  adesea  la  o  organizare 
specifică:  organizarea  în  paralel.  Mai  multe  unităţi 
produc  în  aproximativ  aceleaşi  condiţii  acelaşi  produs. 

Pînă  acum  un  deceniu  sau  două  era  foarte  răspîndită 
ideea  că  numai  concurenţa  poate  să  mobilizeze  toate 

resursele  umane  în  vederea  realizării  unor  înalte  per¬ 
formanţe. 

Factori  noi,  ca  analiza  mai  atentă  a  lucrurilor,  ne¬ 
cesitatea  de  a  evita  o  serie  de  procese  psihosociale  dis- 
funcţionale  devenite  tot  mai  grave  în  condiţiile  socie¬ 
tăţii  contemporane,  apariţia  posibilităţii  unor  noi  mo¬ 
duri  de  organizare  care  nu  se  mai  bazează  pe  concu¬ 
renţă  etc.,  au  determinat  o  schimbare  a  atitudinii  şi 
faţă  de  concurenţă.  Supusă  analizei  ştiinţifice,  ea  şi-a 
evidenţiat  mulţimea  implicaţiilor  sale  dis  funcţionale. 
Cea  mai  mare  parte  a  psihosociologilor  contemporani 
se  pronunţă  în  termeni  clari  împotriva  folosirii  concu¬ 
renţei  ca  mod  suficient  de  eficace.  Astfel,  Likert  consi¬ 
deră  că  stimularea  competiţiei  nu  produce  cel  mai  înalt 
nivel  de  motivaţie  sau  performanţă,  ci  generează  nume¬ 
roase  consecinţe  laterale  nedorite.  Mai  degrabă  coope¬ 
rarea  creează  cea  mai  bună  performanţa,  cel  mai  scă¬ 
zut  cost,  cel  mai  înalt  nivel  de  cîştig  şi  de  satisfacţie 
(52—75). 

O  cercetare  foarte  interesanta  în  ceea  ce  priveşte 
procesele  psihosociale  generate  de  concurenţă  în  cazul 
grupurilor  a  fost  realizata  de  M.  Sherif,  O.  J.  Harvey, 
B.  î.  White,  W.  R.  Hood  şi  Carolyn  Sherif  ( Intergroup 
conflict  and  cooperation:  the  robbers  cave  experiment, 
Normrn,  Okla.  Univ.  Book  Exdhange,  1961)  (74).  Cerce¬ 
tarea  este  redată  pe  larg  de  către  Schein  (71 — 80 — 86). 
Datorită  interesului  deosebit  pe  care  îl  prezintă  conclu¬ 
ziile  cercetării,  vom  reda  aici  descrierea  rezumativă 
făcută  de  Schein. 

Sherif  şi  colegii  săi  au  organizat  o  tabără  de  copii 
în  aşa  fel,  incit  să  se  formeze  două  grupuri  competiti¬ 
ve.  Ei  au  cercetat  efectele  competiţiei  în  diferite  planuri 
şi  au  încercat  diferite  metode  de  a  restabili  relaţiile  de 
colaborare  între  grupuri. 

Efectele  competiţiei  intergrupuri  sînt  descrise  în  ur¬ 
mătoarele  categorii: 

A.  Ce  se  întîmplă  în  fiecare  grup  competitiv? 

1.  Fiecare  grup  devine  mai  coeziv  şi  naşte  mai 
multă  loialitate  din  partea  membrilor  sai.  Sînt  înăbu- 

şite  o  mare  parte  dintre  diferenţele  interne  pentru  a  fi 
posibilă  o  coeziune  maximă. 

2.  Climatul  grupului  se  schimbă:  de  la  un  climat 
informai,  orientat  spre  plăcere  şi  satisfacţie,,  la  unul  ori¬ 
entat  spre  realizarea  sarcinii.  Preocuparea  grupului  pen¬ 
tru.  satisfacerea  nevoilor  psihologice  ale  membrilor  este 
în  declin,  crescînd  preocuparea  de  realizare  a  sarcinii. 

3.  Modelele  de  conducător  tind  să  se  schimbe  de 
la  democratic  la  autoritar.  Grupul  tolerează  mai  bine 
conducerea  autoritară. 

4.  Grupul  devine  mai  înalt  structurat  şi  or¬ 


ganizat. 

5.  Grupul  cere  de  la  membrii  săi  mai  multă  loia¬ 
litate  şi  conformitate  pentru  a  prezenta  un  ,, front 

solid  “ . 


B.  Ce  se  întîmplă  între  grupurile  aflate  în  com¬ 
petiţie? 

1.  Fiecare  grup  începe  să  vadă  în  celălalt  mai 
mult  un  inamic  decît  un  obiect  neutru. 

2.  Fiecare  grup  începe  să  manifeste  distorsiuni 
ale  percepţiei:  tinde  să  perceapă  doar  cele  mai  bune 
aspecte  ale  sale,  negînd  propriile  slăbiciuni;  tinde  să 
perceapă  doar  părţile  rele  ale  grupului  celuilalt,  negînd 
părţile  lui  bune.  Este  probabil  ca  fiecare  grup  să  dez¬ 
volte  un  stereotip  negativ  al  celuilalt  grup. 

3.  Ostilitatea  faţă  de  celălalt  grup  creşte,  în  timp 
ce  descreşte  interacţiunea  şi  comunicaţia  cu  acesta.  Din 
această  cauză  devine  mai  uşor  a  menţine  stereotipele 
negative  şi  mai  dificil  a  corecta  distorsiunile  perceptive. 

4.  Dacă  grupurile  sînt  forţate  să  interacţioneze  şi 
să-şi  confrunte  ideile,  este  probabil  ca  fiecare  ' grup  să 
asculte  mai  mult  pe  reprezentanţii  săi,  iar  nu  pe  repre¬ 
zentanţii  celuilalt  grup.  Aceştia  din  urma  sînt  ascul¬ 
taţi  mai  mult  pentru  a  se  găsi  greşeli  în  prezentarea 
lor.  Deci,  în  aceste  condiţii,  membrii  grupurilor  tind 
să  asculte  numai  ceea  ce  susţine  propriile  lor  poziţii  şi 
stereo  tine. 

pi 

O  asemenea  orientare  a  grupurilor  este  utilă  pentru 
eficienţa  intragrup  (face  ca  grupul  să  fie  mai  eficient 
şi  mai  înalt  motivat  în  realizarea  sarcinii),  dar  are  con- 

P  I 

secinţe  negative  puternice  asupra  eficienţei  intergrup. 
Cu  alte  cuvinte,  daca  asupra  eficienţei  subunităţilor 
unei  organizaţii  relaţiile  de  competiţie  pot  stimula  o 
creştere  efectiva,  asupra  eficienţei  organizaţiei  în  an¬ 
samblu  ele  pot  avea  consecinţe  negative. 

Competiţia  generează  o  situaţie  tipică  ,,cîştig  sau 
pierdere".  Această  situaţie  are  consecinţele  ei  psiho¬ 
sociale  determinate. 


C.  Ce  se  întâmplă  cu  cîştigatoruU 

1.  Menţine  coeziunea,  putând  deveni  chiar  şi 
mai  coeziv. 

2.  Tinde  să  relaxeze  tensiunile,  pierde  spiritul  de 
luptă,  tinde  sa  devină  satisfăcut  în  sine. 

3.  Tinde  către  o  înaltă  cooperare  intragrup.  Este 
atent  la  nevoile  membrilor  săi  şi  manifestă  o  scădere 
a  preocupărilor  pentru  realizarea  sarcinii. 

4.  Tinde  să  devină  vanitos  şi  sa  considere  ca  prin 
faptul  că  a  cîştigat  s-a  confirmat  stereotipul  său  pozi¬ 
tiv  şi  cel  negativ  al  grupului  „advers".  Există  în  aceste 
condiţii  o  bază  mică  pentru  evaluarea  percepţiilor  şi 
a  modalităţilor  de  acţiune  ale  grupului  în  sensul  per¬ 
fecţionării  lor. 

D.  Ce  se  întâmplă  cu  cel  care  a  pierdut ? 

1.  Dacă  situaţia  permite  (unele  ambiguităţi  în 
decizie),  există  o  puternică  tendinţă  ca  cel  care  a  pier¬ 
dut  să  nege,  să  distorsioneze  situaţia  pierderii. 

2.  Dacă  pierderea  este  acceptată,  grupul  tinde  să 
se  fracţioneze,  conflictele  nerezolvate  apar  la  suprafaţă, 
luptele  se  declanşează.  Toate  acestea  au  ca  finalitate 
ascunsă  găsirea  unei  cauze  a  pierderii  prin  transferul 
vinovăţiei. 

3.  Grupul  care  a  pierdut  este  mai  încordat,  gata 
să  muncească  din  greu.  Este  dispus  să  găsească  pe  ci¬ 
neva  vinovat  sau  pe  cineva  de  blamat:  liderul,  pe  sine 
însuşi,  judecătorii  care  au  decis  împotriva  sa,  regulile 
jocului.  Spre  deosebire  de  starea  cîştigătorului  „gras  şi 
fericit",  cel  care  pierde  este  „slab  şi  furios". 

4.  Tinde  către  o  cooperare  intragrup  scăzuta,  dă 
mai  puţina  atenţie  nevoilor  psihologice  ale  membrilor 


săi  şi  manifesta  o  crescută  preocupare  pentru  recupe¬ 
rarea  pierderii  prin  muncă  intensă. 

5.  Tinde  să  înveţe  mult  despre  sine  cia  grup,  pen¬ 
tru  că  stereotipul  pozitiv  despre  sine  şi  cel  negativ 
despre  celălalt  grup  s-au  prăbuşit  prin  pierdere,  forţîn- 
du-se  prin  aceasta  o  reevaluare  a  percepţiilor.  în  mă¬ 
sura  în  care  pierderea  a  fost  acceptată  realist,  este  pro¬ 
babil  ca  grupul  să  se  organizeze  şi  să  devină  mai 
coeziv  şi  mai  eficace. 

După  pierdere  sau  cîştig,  tensiunile  dintre  grupuri 
devin  şi  mai  mari  decît  în  timpul  competiţiei  pro¬ 
priu- zi  se. 

Modalităţile  de  reducere  a  consecinţelor  negative  ale 
competiţiei  între  grupuri  pot  fi  derivate  din  chiar  ana¬ 
liza  mecanismelor  de  desfăşurare  a  acestor  consecinţe. 
Astfel,  ceea  ce  caracterizează  în  mod  esenţial  compe¬ 
tiţia  este  conflictul  dintre  scopuri,  spargerea  interac¬ 
ţiunii  şi  a  comunicaţiei  dintre  grupuri;  aceste  fenomene 
permit  şi  stimulează,  la  rîndul  lor,  distorsiunile  per¬ 
cep  tu  ale  şi  apariţia  de  stereotipe  mutual  negative.  Stra¬ 
tegia  fundamentala  de  reducere  a  conflictului  între 
grupuri  va  fi  de  aceea  următoarea:  a  găsi  scopuri  asu¬ 
pra  cărora  grupurile  sînt  de  acord  şi  a  restabili  comu¬ 
nicaţii  solide  între  grupuri.  Pentru  a  realiza  un  aseme¬ 
nea  obiectiv  se  pot  folosi  următoarele  tactici: 

a)  găsirea  unui  „inamic"  comun.  De  exemplu,  con¬ 
flictul  dintr-o  organizaţie  productivă  între  sectorul  de 
producţie  şi  cel  de  vînzare  se  poate  diminua  prin  ac¬ 
centuarea  competiţiei  organizaţiei  în  ansamblul  său  cu 
alte  organizaţii.  în  acest  caz  conflictul  fundamental 
este  deplasat  la  un  nivel  superior; 

b)  găsirea  unor  strategii  de  negociere  care  aduc  în 
interacţiune  unele  cu  altele  nu  grupurile  în  ansamblul 
lor,  ci  subgrupuri  ale  acestora.  Este  cazul  discuţiilor 
dintre  reprezentanţi; 

c)  găsirea  unui  scop  comun.  în  măsura  în  care  este 
posibil  a  se  formula  un  scop  comun  grupurilor  aflate 
în  competiţie  şi  în  măsura,  evident,  în  care  acest  scop 
comun  poate  fi  considerat  în  mod  unanim  c.a  prioritar, 
efectele  negative  ale  competiţiei  pot  fi  simţitor  eli¬ 
minate. 

Există  o  serie  de  încercări  de  rezolvare  a  conflictelor 
dintre  grupuri  în  cadrul  organizaţiilor  prin  dilerite 
metode  de  laborator.  Aşa,  de  exemplu,  este  metoda  fo¬ 
losită  de  Blake  şi  Mouton.  Ei  au  utilizat  următoarea 
procedura  inspirata  din  procedeele  mai  generale  de 
învăţare  în  laborator: 

1)  grupurile  sînt  aduse  în  condiţii  de  învăţare.  Sco¬ 
pul  urmărit  constă  în  exploatarea  percepţiilor  şi  rela¬ 
ţiilor  mutuale; 

2)  fiecare  grup  este  invitat  sa  discute  percepţiile  şi 
atitudinile  faţă  de  sine  şi  faţă  de  celalalt  grup; 

3)  în  prezenţa  ambelor  grupuri,  reprezentanţii  împăr¬ 
tăşesc  în  mod  public  percepţiile  despre  sine  şi  despre 
celălalt  pe  care  grupurile  le-au  generat.  în  acest  timp, 
grupurile  sînt  obligate  să  rămînă  liniştite  şi  să  înregis¬ 
treze; 

4)  grupurile  se  întorc  în  sesiuni  separate  şi  analizea¬ 
ză  ceea  ce  au  auzit.  Raporturile  reprezentanţilor  este 
foarte  probabil  a  fi  relevat  mari  discrepanţe  între  ima¬ 
ginea  pe  care  fiecare  grup  şi-o  lace  despre  sine  şi  ima¬ 
ginea  despre  el  a  celuilalt  grup.  Sînt  analizate  cauzele 
acestor  discrepanţe,  fapt  care  forţează  grupul  să-şi 
reanalizeze  comportamentul  său  faţă  de  celălalt  grup 
şi  consecinţele  acestuia; 

5)  se  organizează  o  sesiune  comună,  în  care,  tot 
prin  reprezentanţi,  fiecare  grup  expune  discrepanţele 
pe  care  nu  a  reuşit  încă  să  le  explice,  încercînd  sa  su¬ 
gereze  raţiuni  explicative  şi  accentuînd  comportamen¬ 
tul  actual  al  grupurilor; 

6)  abia  în  aceasta  ultimă  fază  este  permisă  o  explo¬ 
rare  mai  deschisă  a  distorsiunilor  existente  pe  baza 
scopului  unanim  împărtăşit  acum  de  a  le  corecta.  în 
cadrul  acestui  proces  sînt  prezente  de  asemenea  şi 
ale  forme  de  învăţare:  lecturi  ale  unor  texte  psiholo¬ 
gice  despre  conflictele  dintre  grupuri,  cauzele  distor¬ 
siunilor  percepţiilor,  mecanismele  psihologice  de  apă¬ 
rare  etc.  (71 — 85). 

O  altă  metodă  constă  în  discuţii  de  acelaşi  gen 
între  perechi  de  membri  ai  celor  două  grupuri  (A  şi  B,  C 
şi  D  etc.).  Aici  fiecare  membru  al  perechii  este  pus 
să  argumenteze  pentru  valoarea  activităţii  celuilalt 

grup.  Se  realizează  şi  pe  această  cale  o  eficace  reori- 
entare  a  atitudinilor. 

Prevenirea  conflictelor  dintre  grupuri  este  însă  pre¬ 
ferabila,  datorita  dificultăţilor  de  eliminare  a  conflicte¬ 
lor  deja  manifestate.  Competitivitatea  produce  o  creşte¬ 
re  a  eficienţei  doar  pe  o  durată  scurta,  creînd  însă  pro¬ 
bleme  dificil  de  soluţionat.  De  aceea  este  preferabil  a 
fi  evitate  situaţiile  care  generează  competiţie,  concuren¬ 
ţă.  Pentru  a  le  preveni  însă  este  nevoie  de  a  fi  conşti¬ 
enţi  de  sursele  lor  fundamentale.  în  acest  sens,  Schein 
considera  ca  în  organizaţii  însăşi  decizia  de  a  divide 
munca  între  departamente  sau  grupuri  diferite  intro¬ 
duce  o  tendinţa  spre  competiţie:  pentru  a  face  sarcina 
sa  cît  mai  bine,  fiecare  grup  trebuie  sa  intre  într-o 
oarecare  competiţie  cu  celelalte  pentru  obţinerea  resur¬ 
selor  şi  a  recompenselor  din  partea  autorităţilor  supra¬ 
ordonate  (71 — 85). 

Pentru  a  preveni  competiţia  implicată  de  înseşi  meca¬ 
nismele  diviziunii  muncii,  Schein  enumera  următoarele 
măsuri: 


1)  o  mai  mare  importanţă  dată  eficienţei  organiza¬ 
ţiei  globale  şi  contribuţiei  subunităţii  la  realizarea  aces¬ 
tei  eficienţe.  Subunităţile  să  fie  recompensate  mai  mult 
pentru  contribuţia  lor  la  realizarea  eficienţei  globale 
decît  pentru  eficienţa  lor  individuală; 

2)  stimularea  înaltei  interacţiuni  şi  a  comunicaţiei 
frecvente  între  subunităţi.  Recompensele  să  fie  acordate 
parţial  şi  pentru  ajutorul  reciproc  acordat; 

3)  rotaţia  frecventă  a  membrilor  organizaţiei  între 
diferitele  grupuri.  Se  obţine  în  acest  mod  o  înţelegere 
mai  profundă  a  diferitelor  părţi; 

4)  evitarea  oricărei  situaţii  de  „pierdere  sau  cîştig'1. 


5.2*4,  Ierarhia  autoritară  mecanicistă  creşte 
incompetenţa  interpersonală 

Chris  Argyris  consideră  că  relaţiile  interpersonale 
din  cadrul  organizaţiei  au  o  influenţă  deosebit  de  im¬ 
portantă  asupra  eficacităţii  organizaţiei.  Ideea  fusese 
deja  enunţată  într-un  anumit  fel  de  orientarea  relaţiilor 

umane.  Argyris  leagă  însă  tipul  de  relaţii  dintre  oameni 
de  tipul  de  organizare  al  activităţii.  Concluzia  sa  este  că 
mc-dul  de  organizare  formai  existent  (aşa,  după  cum  se 
va  vedea  din  caracterizarea  sa,  aceasta  este  de  fapt  ceea 
ce  am  numit  ierarhie  autoritară  mecanicistă)  are  ca  o 
consecinţă  neintenţionată  a  sa  creşterea  incompetenţei 
inter  personale,  cu  toate  implicaţiile  pe  care  aceasta 
le  are  (2). 

Analiza  porneşte  cu  examinarea  naturii  relaţiilor  in¬ 
ter  personale.  Cele  mai  importante  teze  ale  lui  Argyris 
în  aceasta  privinţă  sînt  următoarele: 

1.  Comportamentul  individual  nu  este  întîmplător, 
ci  dirijat  de  legi.  In  constituirea  sa,  enl  are  un  rol 
organizator.  Comportamentul  nu  este,  aşa  cum  se  pre¬ 
supune  în  schema  mecanicistă,  în  funcţie  nemijlocită 
de  stimulul  exterior,  ci  reprezintă  un  răspuns  al  eului. 

2.  Personalitatea  este  în  mare  parte  rezultatul  rela¬ 
ţiilor  interpersonale.  Ceea  ce  reprezintă  un  individ  este 
în  mare  măsură  în  funcţie  de  relaţiile  pe  care  ie  în¬ 
treţine  ou  ceilalţi. 

3.  Perceperea  lumii  şi  a  sa  însăşi  are  loc  printr-o  serie 
de  „mecanisme  filtru'1  prin  care  sînt  acceptate  experi¬ 
enţele  consonante  cu  sine  şi  sînt  distorsionate,  negate 
sau  respinse  cele  disonante.  Acest  filtraj  constituie  unul 
dintre  comportamentele  esenţiale  de  apărare  ale  eului. 
Un  procedeu  de  a  minimiza  intervenţia  unor  mecanis¬ 
me  de  apărare  a  eului  îl  constituie  utilizarea  în  relaţiile 
organ  izaţionale  a  „feed-back- ului  descriptiv  nonevalua- 
tiv",  ceea  ce  înseamnă  comunicarea  unei  informaţii 
despre  efectele  comportamentului,  deciziilor  etc.,  fără 
a  plasa  pe  aceasta  o  judecată  de  valoare.  De  aici  de¬ 
riva  o  cerinţă  fundamentală:  fiecare  individ  să  accep¬ 
te  propriul  sau  eu  şi  de  asemenea  cui  celorlalţi.  Dacă 
creşte  această  acceptare,  descreşte  nevoia  de  a  emite 
feed-back- uri  evaluative. 

4.  Individul  va  tinde  să  perceapă  în  mod  corect  şi 
să  accepte  ca  util  comportamentul  său  sau  al  altuia 
numai  în  măsura  în  care  acesta  nu  constituie  o  amenin¬ 
ţare  .a  propriului  său  eu.  Dacă  comportamentul  în  cau¬ 
ză  este  considerat  ca  reprezentînd  o  ameninţare  pentru 
propriul  eu,  această  situaţie  determină  o  scădere  a  ca- 

padtăţîi  de  percepere  lucidă  şi  realistă  ca  rezultat  al 
unei  reacţii  de  apărare.  Postarea  eului  într-o  atitudine 
defensiva  constituie  un  fel  de  „orbire  umană". 

,  5.  Una  din  nevoile  fundamentale  ale  omului  este  de 
a  creşte  sentimentul  acceptării  de  sine  şi  de  către 
ceilalţi. 

6.  Este  imposibil  pentru  o  fiinţă  umană  să  sporeas¬ 
că  conştiinţa  şi  acceptarea  propriului  său  eu  fără  ca 
simultan  să  creeze  condiţii  pentru  ceilalţi  să  facă  la  fel. 
Apare  astfel  o  relaţie  puternică  între  sine  şi  ceilalţi. 
Conştiinţa  şi  acceptarea  propriului  eu  sînt  imposibil 
de  separat  de  conştiinţa  şi  de  acceptarea  celorlalţi.  Fie¬ 
care  trebuie  deci  să  creeze  condiţiile  ca  celalalt  să  nu 
ajungă  într-o  poziţie  defensivă.  Numai  condiţiile  de 
cooperare  sinceră  şi  deschisă,  fundate  pe  o  atitudine 
pozitivă  de  acceptare  şi  de  stimulare  a  celorlalţi  şi  nu 
de  respingere,  constituie  un  mediu  favorabil  afirmării 
fiecărei  personalităţi  într-o  direcţie  constructivă. 

7.  Este  „relaţie  autentică"  relaţia  în  care  individul 
sporeşte  sentimentul  conştiinţei  şi  acceptării  de  sine  şi 
de  alţii  într-un  asemenea  mod,  înoît  ceilalţi  pot  face 
la  fel.  Aceste  relaţii  interpersonale  constituie  sursa 
unei  vieţi  psihice  sănătoase  şi  a  „creşterii"  umane. 

8.  Dacă  indivizii  umani  au  reuşit  si  sporească  senti¬ 
mentul  lor  de  acceptare  de  sine,  sînt  create  următoa¬ 
rele  posibilităţi  de  creştere  umană: 

a)  există  o  mai  mare  probabilitate  ca  cineva  sa  fie 
el  însuşi  (îşi  va  asuma  conştient  ideile,  sentimentele  sau 
valorile  sale),  permiţînd  şi  celorlalţi  să  fie  ei  înşişi ; 

b)  daca  (a)  creşte,  creşte  probabilitatea  ca  indivi¬ 
dul  să  fîe  deschis  la  considerarea  de  idei,  valori  şi  senti¬ 
mente  noi; 


c)  dacă  (a)  şi  (b)  cresc,  creşte  probabilitatea  ca  in¬ 
dividul  să  tinda  să  experimenteze  şi  să-şi  asume  riscul 
ideilor,  valorilor  şi  sentimentelor  noi,  permiţînd  tot¬ 
odată  şi  celorlalţi  să  facă  la  fel; 

d)  dacă  (a),  (b)  şi  (c)  cresc,  descreşte  probabilita¬ 
tea  tendinţelor  contrare.  Fiecare  dintre  acestea  influ¬ 
enţează  pe  celelalte  într-un  lanţ  circular  şi  cumulativ. 


9.  Va  avea  loc  o  creştere  umana  (sporirea  relaţiilor 
autentice)  dacă  următoarele  cresc: 

a)  emiterea  şi  primirea  de  feed-back  descriptiv 
nonevaluativ; 

b)  recunoaşterea  şî  ajutarea  celorlalţi  sa-şi  recu¬ 
noască  propriile  valori,  atitudini  şi  sentimente; 

c)  deschiderea  către  noi  idei,  valori  şi  sentimente 
şi  sprijinirea  celorlalţi  să  se  deschidă  către  noi  idei, 
valori  şi  sentimente; 

d)  experimentarea  (şi  sprijinirea  celorlalţi  să  fa¬ 
că  la  fel)  de  noi  idei,  valori  şi  sentimente; 

e)  asumarea  riscului  pentru  noi  idei,  valori  şi 
sentimente. 

10.  Cînd  deschiderea,  experimentarea  ideilor  şi  a 
valorilor  noi  şi  feed-back- ul  nonevaluativ  au  loc  în 
mod  crescut  într-o  organizaţie,  se  poate  considera  că 
competenţa  inter  personala  a  participanţilor  este  în  creş¬ 
tere  (2 — 18 — 26). 

După  ce  a  fost  analizata  natura  relaţiilor  interper- 
sonale,  Argyris  trece  la  analiza  naturii  organizaţiei  mo>- 
derne.  Este  interesant  în  ce  măsură  modul  real  de  or¬ 
ganizare  permite  sau  nu  apariţia  unor  asemenea  rela¬ 
ţii  interpersonale.  Pentru  aceasta  sînt  expuse  caracte¬ 
risticile  fundamentale  ale  organizaţiei  formale,  aşa  cum 
există  ea  Ia  ora  actuală.  Este  semnificativ  faptul  că 
concluziile  la  care  ajunge  Argyris  sînt  convergente  cm 
caracteristicile  sistemului  autoritar  mecanicist  aşa  cum 
sînt  ele  desprinse  de  alţi  autori: 

1.  în  mod  formal  este  postulat  caracterul  raţional  al 
organizaţiei  şi  al  comportamentului  organizaţional.  O  ase¬ 
menea  apreciere  (care  este  în  acelaşi  timp  şi  normati¬ 
vă)  este  incompletă  şi  pe  jumătate  falsă.  Omul  nu  poa¬ 
te  decide  să  fie  o  fiinţă  raţională  în  relaţiile  sale  cu 
munca,  cu  scopurile,  cu  ceilalţi,  cu  recompensele  şi  cu 
pedepsele.  Separarea  dintre  raţionalitate  şi  sensibilitate 
ceruta  de  modelul  clasic  de  organizare  nu  este  posibi¬ 
lă.  Ea  produce  în  fapt  o  alienare  a  omului  de  sine  şi 
de  ceilalţi. 

2. 1 raţionalitatea  (adică  sensibilitatea,  afectivitatea)  este 
recunoscuta  totuşi,  dar  nu  este  tratată  în  mod  raţio¬ 
nal.  Ea  este  subestimata,  rău  înţeleasă,  oprimată. 

3.  Importanţa  specializării  este  supraapreeiată.  Se  con¬ 
sidera  ca  prin  specializare  se  realizează  cea  mai  mare 
performanţa.  Se  ignorează  însă  faptul  că  specializarea 
reprezintă  o  sursa  puternică  a  înstrăinării  omului 
ele  sine. 


4.  Puterii  i  se  acordă  o  importanţă  deosebită.  Se  con¬ 
sideră  că  activităţile  umane  sînt  cel  mai  bine  coordonate 
prin  exercitarea  puterii.  Aceasta  este  o  presupoziţie 
fundamentală  a  tipului  existent  de  organizare.  Cu  oît 
se  coboară  în  ierarhie,  ou  atît  dependenţa  creşte. 

5.  Importanţa  controlului  este  cu  atît  mai  .mare  în 
aceste  condiţii. 

Organizaţiile  formale,  caracterizate  prin  aceste  tră¬ 
sături,  implică  consecinţe  asupra  relaţiilor  interperso- 
nale  din  cadrul  organizaţiei: 

1)  singurele  relaţii  interpersonale  admise  sînt  cele 
definite  în  statuturile  şi  manualele  organizaţiei; 

2)  comportamentul  uman  este  guvernat  de  gîndirea 
logică  explicită; 

3)  subordonaţii  vor  face  ceea  ce  obiectivele  organi¬ 
zaţiei  cer  dacă  regulile  şi  regulamentele  formale  sînt 
clare  şi  dacă  sistemul  de  stimulare  răsplăteşte  compor¬ 
tamentul  logic; 

4)  rezolvarea  problemelor  şi  luarea  deciziilor  repre¬ 
zintă  responsabilităţi  ale  conducerii  organizaţiei.  Con¬ 
ducerea  ştie  şi  este  interesată  totodată  în  ceea  ce  tre¬ 
buie  făcut  pentru  ca  organizaţia  să  funcţioneze  cît 
maî  eficace; 

5)  modul  de  a  realiza  obiectivele  organîzaţionale  stă 
în  primul  rînd  în  puterea  şi  poziţia  de  autoritate  a  con¬ 
ducătorului; 

6)  participanţii  vor  fi  eficienţi  dacă  nu  li  se  cere  să 
fie  responsabili  de  valoarea  modului  lor  de  a  acţiona. 
Acesta  este  stabilit  şi  evaluat  de  către  superiori 
(2—36—37). 

Caracteristic  deci  sistemului  piramidal  (autoritar)  de 
organizare  este  faptul  ca  el  face  o  serie  de  presupozi¬ 
ţii  fundamentale  asupra  omului  complet  opuse  celor 
considerate  ca  fiind  necesare  pentru  realizarea  unor  re¬ 
laţii  interpersonale  autentice  şi  eficiente.  Concepţia 
despre  om  implicată  în  acest  mod  de  organizare  se  ca- 

racterizează  prin  trăsături  ca:  dependent,  subordonat, 
supus  etc.,  înăbuşindu-şi  sentimentele  sale,  dar  care 
poate  fi  în  aceste  condiţii  înalt  raţional. 

Impactul  acestor  cerinţe  ale  organizaţiei  formale  asu¬ 
pra  competenţei  interpersonale  este  următorul:  elimi¬ 
narea  aspectelor  interpersonale  şi  emoţionale,  în  special 
a  acelora  care  nu  par  a  fi  relevante  pentru  realizarea 
sarcinii.  De  aici  decurg  o  serie  de  ipoteze  în  ceea  ce  pri¬ 
veşte  modul  de  organizare  a  relaţiilor  umane. 

Se  manifestă  tendinţa  de  a  se  constitui  o  norma  orga- 
mzaţionalâ  care  să-i  constrîngă  pe  indivizi  sa-şi  ascundă 
sentimentele  lor.  Dificultăţile  interpersonale  vor  fi  fie 
înăbuşite,  fie  deghizate  în  probleme  intelectuale,  raţio¬ 
nale,  tehnice.  Primirea  sau  emiterea  de  feed-back  des¬ 
pre  relaţiile  interpersonale  va  tinde  să  fie  înăbuşită, 
în  această  situaţie,  indivizii  nu  găsesc  condiţiile  nece¬ 
sare  pentru  a  dezvolta  competenţa  lor  în  ceea  ce  pri¬ 
veşte  relaţiile  interpersonale.  Se  vor  constitui  mijloace 
individuale  şi  organizaţionale  de  apărare  a  indivizilor, 
care  îi  vor  ajuta  să  suprime  propriile  Iot  sentimente  Şt 
să  inhibe  sentimentele  celorlalţi.  Va  apărea  o  marcata 
tendinţă  ca  indivizii  să  nu-şi  permită  lor  înşişi  sau 
celorlalţi  sa  recunoască  propriile  lor  sentimente.  O  nor¬ 
ma  curenta  de  acest  tip  este  următoarea:  „Nu  trebuie 
să  simţi  în  maniera  aceasta". 

Sistemul  formal  de  organizare,  legat  de  asemenea 
valori  de  „raţionalitate",  interzice  considerarea  ide¬ 
ilor,  informaţiilor  şi  valorilor  care  ar  putea  pune  în 
evidenţă  sentimente  înăbuşite.  Se  va  constitui  o  limi¬ 
tare  prudentă  la  schemele  intelectuale  şi  valorice  exis¬ 
tente,  va  scădea  deschiderea  membrilor  organizaţiei  la 
ideile  şi  la  valorile  noi,  neobişnuite.  Aceasta  va  deter¬ 
mina  mai  departe  o  scădere  a  capacităţii  şi  a  tendinţei  de 
experimentare,  va  creşte  teama  de  a  asuma  riscul,  de  a 
proba  noutatea.  Apare  aici  un  proces  circular  care  duce 
a  o  pierdere  progresivă  a  vitalităţii  organizaţiei. 

Rezultatul  final  va  fi  deci  următorul: 

1)  membrii  sistemului  nu  vor  tinde  să  fie  conştienţi 
de  impactul  lor  interpersonal  asupra  altora,  ci  doar  de: 
impactul  lor  raţional,  intelectual; 

2)  membrii  sistemului  nu  vor  tinde  să  rezolve  proble¬ 
mele  interpersonale  într-un  asemenea  mod.,  încît  ele  să 
nu  se  maî  întîmple  (2 — 40 — 42). 

Din  toate  aceste  considerente  reiese  clar  că  într-un 
asemenea  sistem  competenţa  interpersonala  va  tinde  să 
scadă.  Mecanismul  acesta  este  prezentat  de  Argyris  în 
schema  din  pagina  218. 

Sa  urmărim  acum  impactul  descreşterii  competenţei 
interpersonale  asupra  organizaţiei.  Participanţii  neputînd 
explica  şi  prezice  reacţiile  umane,  devin  confuzi.  Con¬ 
fuzia  generează  frustrare  şi  sentimentul  eşecului  în  rela¬ 
ţiile  interpersonale.  Acestea  determină  o  şi  mai  mare 
accentuare  asupra  relaţiilor  raţionale,  tehnice,  fapt  care 
scade  probabilitatea  explorării  confuziei  şi  a  neîncre¬ 
derii  în  relaţiile  interpersonale.  Creşterea  neîncrederii 
generează  o  puternică  tendinţă  ca  fiecare  sa- şi  asigure 
securitatea.  Se  dezvoltă  doua  tendinţe  de  aici: 

a)  conformismul,  şefii  adunînd  în  jurul  lor  oameni 
care  sînt  congruenţi  cu  el; 

b)  căutarea  unei  realizări  în  afara  organizaţiei. 

O  oarecare  realizare  internă  este  totuşi  posibilă  în 
activităţile  raţionale  şi  tehnice,  în  măsura  în  care  aces¬ 
tea  sînt  în  concordanţă  cu  capacităţile  individuale.  Re¬ 
alizarea  în  afara  organizaţiei  întăreşte,  la  rîndul  ei, 
conformismul.  Toate  aceste  procese  tind  să  influen¬ 
ţeze  negativ  competenţa.  Implicaţiile  emoţionale,  apă¬ 
rarea  organizaţională  etc.  dis torsionează  înţelegerea,  in- 
fluenţînd  negativ  asupra  calităţii  deciziilor.  De  asemenea, 
datorită  creşterii  nevoii  de  mijloace  de  apărare,  se  accen¬ 
tuează  tendinţa  de  centrare  pc  obiectivele  secundare 
ale  subunităţilor,  de  sporire  a  rigidităţii  organizaţionale. 
Pe  acest  fond  general  are  loc  o  descreştere  a  eficienţei 
organizaţiei  în  ansamblu.  în  acest  sens,  Simon  con¬ 
sideră  pe  bună  dreptate  că  comportamentul  organizaţio- 
nal  de  luare  a  deciziilor  este  mai  curînd  adaptativ  decît 
raţional. 

Există  şi  o  serie  de  forţe  care  inhibă  creşterea  inde¬ 
finita  a  ineficienţei  organizaţionale.  După  cum:  s-a 
putut  observa,  toate  schemele  de  mecanisme  cu  conse¬ 
cinţe  disfuncţionale  neaşteptate  sînt  completate  cu  me¬ 
canisme  de  amortizare  care  limitează  efectele  negative. 

Schema  relaţiilor  dintre  organizarea  lormalăj  competenţa  interpersonală  şi  eficienţa  organizaţîonală  (După  Argyris  (2 —  43)) 


Acestea  sînt,  probabil,  expresia  tendinţei  de  autoregla¬ 
re  a  organizaţiilor.  Astfel,  o  competenţa  raţională  teh¬ 
nică  înaltă  compensează  pînă  la  un  punct  o  competen¬ 
ţă  interpersonală  scăzută.  De  asemenea  gradul  de 
blocare  a  sentimentelor  nu  este  niciodată  total.  Există 
un  prag  care  previne  scăderea  indefinită  a  competenţei 
interpersonale.  Apoi  apatia  emoţionala  şi  neimplicarea, 
produse  ale  incompetenţei  interpersonale,  fac,  pe  de  altă 
parte,  să  scadă  frustrarea  sentimentelor  înăbuşite  şi  cu 
aceasta  sînt  limitate  consecinţele  disfuncţionale  ,ale  ei. 


5.3.  PROIECTUL  PSIHOSOCIOLOGIC  AL  UNUI  SISTEM 
DEMOCRATIC,  PARTICIPATIV 

s 

După  cum  s-a  văzut,  cercetările  de  psihosociologie 
organiziaţională  au  ajuns  la  concluzia  că  procesele  psi¬ 
hosociale  disfuncţionale  detectate  în  realitatea  orgatiiza- 
ţională  nu  au  cauze  individuale,  accidentale,  ci  struc¬ 
turale. 

Se  cristalizează  în  ultimul  timp  tot  mai  insistent 
ideea  că  sursa  acestor  procese  negative  o  constituie  în¬ 
suşi  modul  tradiţional  de  organizare,  ierarhic  autoritar 
şi  mecanicist,  şi  că  este  posibilă  imaginarea  unui  alt 
mod  de  organizare  în  care  ele  sa  fie  eliminate.  Toate 
cercetările  acestor  procese  disfuncţionale  au  parcurs  în 
general  aceleaşi  mari  etape: 

1)  detectarea  procesului  disfuncţional; 

2)  explicarea  sa  prin  cauze  locale  accidentale; 

3)  formularea  de  modalităţi  de  combatere  a  lor 
fundate  pe  o  asemenea  explicaţie; 

4)  constatarea  ineficacităţii  acestor  metode,  determina¬ 
tă,  în  general,  de  reacţia  sistemului  însuşi  la  încercări¬ 
le  de  modificare; . 

5)  concluzia  că  respectivul  fenomen  nu  este  indepen¬ 
dent,  izolat,  accidental  în  raport  cu  sistemul,  ci  produs 
structural  al  acestuia. 

Confuzia  dintre  schimbarea  izolata  a  unui  proces  or- 
ganizaţional  şi  schimbarea  organizării  ca  un  sistem  a 
fost  scoasă  în  evidenţă  şi  în  critica  „terapiilor*  psiho¬ 
logice  folosite  în  eliminarea  unor  fenomene  organizaţio- 
nale,  atît  a  celor  individuale,  cît  şi  a  celor  de  grup.  Sco¬ 
pul  oricărei  terapii  psihologice  constă  în  îmbunătăţirea 
perspectivei  pe  care  individul  sau  grupul  o  are  asupra 
motivaţiilor  adinei  ale  comportamentului  său,  elimina¬ 
rea  unor  mecanisme  patologice  psihosociale  prin  schimba¬ 
rea  motivaţiei  considerate  a  fi  factorul  primar.  Or,  toc¬ 
mai  acest  obiectiv  este  tot  mai  mult  considerat  a  fi 
utopic.  „Chiar  dacă  indivizii  şi  grupurile  mici  —  remar¬ 
că  Katz  şi  Kahn  —  ies  din  aceste  şedinţe  terapeutice  eu 
o  înţelegere  îmbunătăţită  asupra  lor  înşişi  şi  a  celorlalţi, 
efectele  unor  asemenea  schimbări  individuale  asupra 
structurilor  sociale  tind  să  fie  minime  (45 — 391).  Tera¬ 
pia  organizaţională  se  fundează,  după  părerea  autorilor 
citaţi,  pe  un  sofism  psihologic.  Diagnosticul  de  la  care 
se  porneşte  este  fals.  Comportamentul  neadecvat  poate 
să  nu  rezulte  din  lipsa  de  înţelegere  individuală  sau 
din  variate  scurtcircuite  psihice.  Şi,  chiar  dacă  acest 
lucru  ar  fi  adevărat?,  este  ignorată  determinarea  pro¬ 
funda  a  motivaţiei. 

Pentru  a  elimina  procesele  psihosociale  disfuncţio- 
nalc  din  sistemele  organizate  este  nevoie  de  o  schim¬ 
bare  structurală  a  sistemelor.  Evidenţierea  limitelor  sis¬ 
temelor  autoritare  mecaniciste  a  deschis  perspectiva 
căutării  unor  noi  tipuri  de  sisteme  de  organizare  care 'să 
elimine  prin  ele  însele  procesele  disfuncţionale  consis¬ 
tente  cu  sistemul  tradiţional  de  organizare.  Dezvoltarea 
tehnicii  contemporane,  tendinţele  de  dezvoltare  sociala, 
concluziile  tot  mai  evidente  ale  studiilor  de  psihoso¬ 
ciologie  organizaţională,  toţi  aceşti  factori  au  declan¬ 
şat  un  proces  de  cristalizare  a  unui  proiect  de  sistem 
de  organizare  fundat  pe  ideea  de  participare.  într-un 
alt  studiu  am  încercat  să  formulăm  o  paradigmă  a 
factorilor  determinanţi  ai  modurilor  de  organizare  so- 
cial-umana  (90).  De  aceea  nu  vom  mai  insista  aici’ 
asupra  cauzelor  pentru  care  organizarea  ierarhica  auto¬ 
ritară  a  fost  inevitabilă  şi  asupra  condiţiilor  în  care 

este  posibilă  şi  necesară  existenţa  unei  organizări  demo¬ 
cratice  participative. 

Este  o  certitudine  aproape  unanim  împărtăşită  fap¬ 
tul  că,  în  prezent,  o  creştere  substanţială  a  eficacităţii 
şi  eficienţei  factorului  uman  al  activităţilor  organizate 
nu  poate  fi  obţinută  decît  printr-o  transformare  struc¬ 
turală  a  modului  social-uman  de  organizare  într-un 
sens  participativ.  încercările  de  introducere  în  practi¬ 
ca  organizării  a  unor  asemenea  proiecte  participative 
sînt  însă  limitate,  ducînd  la  rezultate  contradictorii. 
Asupra  rezervelor  teoretice  şi  ideologice  existente  în 
ceea  ce  priveşte  acest  proiect  de  democratizare  a  activi¬ 
tăţilor  organizaţionale  se  va  insista  într-un  paragraf 
special.  Ele  sînt  fundate,  în  general,  pe  următoarea  obi¬ 
ecţie  de  principiu:  se  repetă  aceeaşi  eroare  ca  în  cazul 
terapiei  individuale.  Sînt  tratate  de  astă  dată  organi¬ 
zaţiile  ca  fenomene  individuale,  izolate  în  raport  cu 
structura  socială  din  care  fac  parte.  Caracteristicile 
lor  nu  sînt  strict  individuale,  accidentale,  deci  manipu- 
labile  la  nivel  local,  ci  se  află  într-o  relaţie  de  deter¬ 
minare  structurală  cu  sistemul  social  în  ansam¬ 
blul  său. 

în  orice  caz,  ideea  ca  atare  a  unui  sistem  participa¬ 
tiv  este  extrem  de  interesantă,  constituind  una  dintre 
ideile  fundamentale  ale  ştiinţei  contemporane.  Este  vor¬ 
ba  aici  numai  de  participarea  în  cadrul  organizaţiilor, 
iar  nu  de  participarea  democratică  la  conducerea  socie¬ 
tăţii  în  ansamblu.  Pentru  a  o  înţelege  mai  bine  este  însă 
necesar  sa  fie  expuse,  orioît  de  sumar,  principalele  eta¬ 
pe  ale  constituirii  sale,  teoriile  şi  experimentele  care  au 
împins  gîndirea  către  necesitatea  elaborării  unui  nou 
proiect  de  organizare  social-umană  la  nivelul  orga¬ 
nizaţiilor. 


V 

5*3.1*  De  la  personalitatea  liderului  la 
stilul  de  conducere 


Procesul  de  conducere  a  fost  întotdeauna  considerat 
ca  fundamental  pentru  orice  activitate  organizata.  Aşa 
se  explică  faptul  că  el  a  constituit  încă  de  la  început 

ierna  centrală  a  teoriilor  organizării.  Sub  influenţa  psi¬ 
hologiei  individuale  şi  a  unor  iluzii  de  natură  ideologică 
asupra  importanţei  conducerii  în  organizaţii,  primele 
cercetări  organizaţionale  au  fost  dominate  de  analiza 
personalităţii  liderului.  încă  multe  cărţi  de  psihologie 
industrială  dau  liste  lungi  de  calităţi  de  lider,  ca  inteli¬ 
gent,  pătrunzător,  bun  judecător,  echilibrat  emoţional, 
simţ  al  umorului  etc.  S-au  făcut  o  mulţime  de  cercetări 


în  scopul  determinării  trăsăturilor  de  personalitate  care 
fac  dintr-un  individ  un  bun  lider.  în  general,  aceste 
cercetări  au  fost  de  două  categorii: 

a)  fie  determinate  trăsăturile  acelora  despre  care  se 
considera  ca  au  fost  mari  conducători; 

ib)  fie  organizate  grupe  experimentale  care  îşi  alegeau 
singure  liderii,  aceştia  fiind  apoi  studiaţi. 

Pe  măsura  acumulării  rezultatelor  s-a  produs  o  pro¬ 
nunţată  descurajare  în  ceea  ce  priveşte  realizabilitatea 
unui  asemenea  proiect  de  cercetare.  Tredgold,  comentînd 
aceste  rezultate,  remarca  faptul  că  multe  dintre  însuşiri¬ 
le  considerate  oarecum  indispensabile  pentru  un  condu¬ 
cător  nu  au  caracterizat  în  nici  un  fel  pe  unii  dintre 
conducătorii  din  istorie.  Hitler,  Napoleon  sau  regina  Eli- 
sabeta  nu  erau  nici  pe  departe  personalităţi  echilibrate, 
cu  simţul  umorului  sau  al  justiţiei.  Unii  dintre  liderii  din 
istorie  cu  cel  mai  mare  succes  au  fost  nevrotici,  bolnavi, 
epileptici,  lipsiţi  de  umor,  limitaţi,  nedrepţi,  autoritari. 
Sînt  cunoscuţi  din  istorie  o  mulţime  de  lideri  religioşi, 
caracterizaţi  de  sentimentul  patologic  al  vinovăţiei,  li¬ 
deri  politici  cu  amăgirea  iraţională  a  omnipotenţei,  dic¬ 
tatori  militari  cu  mania  persecuţiei.  Mari  conducători  aî 
industriei  capitaliste,  ca  Hearst,  Ford,  Carnegie,  Morgan 
etc.,  nu  au  fost  deloc  .modele  de  virtute  şi  nici  măcar 
de  normalitate  psihologică.  Hearst  şi  Ford  prezentau  ne¬ 
vroze  obsesionale,  iar  Hitler  a  fost  paranoic  (12 — 235). 

Orientarea  socială  a  psihologiei  organizaţionale  a  aju¬ 
tat  la  constituirea  ideii  că  trăsăturile  liderului  eficient 
nu  aparţin  unei  personalităţi  abstracte,  ci  sînt  determi¬ 
nate  situaţional.  Caracteristicile  unui  conducător  eficace 
sînt  determinate  de  exigenţele  variabile  ale  sistemului  în 
care  el  conduce.  De  aceea  cercetările  s-au  deplasat  de  la 
personalitatea  conducătorului  la  tipurile  de  conducere: 

eficacitatea  şi  adecvarea  acestora  la  diferite  tipuri  de 
sisteme  organizate. 

Cercetările  întreprinse  în  perspectiva  „relaţiilor  uma¬ 
ne"  au  pus  în  evidenţa  un  nou  aspect,  deosebit  de  intere¬ 
sant,  al  conducerii:  eficacitatea  sa  depinde  nu  numai  de 
capacităţile  intelectuale  organizatorice  şi  tehnice  ale  con¬ 
ducătorului,  ci  şi  de  relaţiile  sale  psihosociale  cu  masa 
participanţilor.  Liderul  are  importante  funcţii  psihoso¬ 
ciale,  de  realizarea  cărora  depinde  în  foarte  mare 
măsură  eficienţa  globală  a  sistemului.  Modul  de  conduce¬ 
re  are  influenţe  puternice  în  primul  rînd  asupra  moralului 
colectivului  şi  de  aici  asupra  tuturor  celorlalte  caracte¬ 
ristici  ale  organizaţiei.  Astfel,  Lawsh  şi  Nagle  au  găsit 
într-o  cercetare  că  producţia  mai  mare  este  corelată  po¬ 
zitiv  cu  atitudinea  favorabilă  faţă  de  superiorul  imediat 
(80 — 384).  Studiile  de  la  Hawthorn  au  scos  în  evidenţă 
faptul  că  supraveghetorul  trebuie  să  înţeleagă  specificul 
relaţiilor  psihosociale  şi  să  acţioneze  în  mod  eficient  şi 
din  acest  punct  de  vedere.  Aşa,  de  exemplu,  a  devenii 
clar  că,  dacă  supraveghetorul  nu  acţionează  împotriva 
normelor  informale  elaborate  de  grup,  muncitorii  nu 
numai  că  se  vor  simţi  mai  bine,  dar  vor  munci  şi  mai 
eficient.  în  aceste  cercetări  îşi  are  originea  şi  acţiunea 
de  instruire  a  liderilor  de  la  diferite  niveluri  organiza- 
ţîonale  în  „relaţiile  umane''. 

însă  ideea  fundamentală  şi  cea  mai  fructuoasă  adusă 
de  această  orientare  este  cea  a  participării.  împotriva 
presupoziţiilor  sistemului  autoritar  mecanicist,  cercetă¬ 
rile  conduse  de  E.  Mayo  au  pus  în  evidenţă  faptul  că 
implicarea  formală  a  membrilor  organizaţiei  în  luarea 
deciziilor  şi  în  exercitarea  controlului  este  de  natură 
a  ameliora  climatul  din  toate  punctele  de  vedere. 

Cercetările  grupului  de  la  Michigan  (Katz,  McCoby 
şi  Morse)  au  găsit  că  secţiile  mai  înalt  productive  sînt 
conduse  de  supraveghetori  „centraţi  pe  oameni",  în  timp 
ce  secţiile  mai  puţin  productive  sînt  conduse  de  supra¬ 
veghetori  „centraţi  pe  producţie".  Ei  au  pus  în  eviden¬ 
ţă,  de  asemenea,  că  conducerea  fundată  pe  un  control 
mai  general  este  mai  eficientă  decît  cea  fundată  pe  un 
control  minuţios  (80 — 384);  (54 — 53). 

Fleishman  şi  Harris,  cercetînd  stilul  de  conducere,  au 
descoperit  existenţa  a  doi  factori  sau  dimensiuni: 

a)  iniţiere  de  structură,  care  constă  în  modul  tradiţio¬ 
nal  de  definire  a  conducerii:  organizează  şi  defineşte  ac¬ 
tivităţile  de  grup,  defineşte  rolul  de  îndeplinit  al  fiecă¬ 
ruia,  împarte  sarcini,  stabileşte  modul  de  a  face  un  anu¬ 
mit  lucru,  stimulează  la  performanţă  în  realizarea  sco¬ 
purilor  organizaţionale,  structurează  deci  activitatea.  Es¬ 
te  implicat  un  stil  de  conducere  concordant  cu  descrie¬ 
rea  formală  a  rolului  de  conducător; 

b)  consideraţie,  care  indică  un  comportament  caracte¬ 
rizat  prin  încredere  reciprocă,  respect,  o  anumita  căl¬ 
dură,  considerarea  mai  atentă  a  necesităţilor  participan¬ 
ţilor,  încurajarea  comunicaţiilor  reciproce  etc. 

Aceste  două  dimensiuni  nu  corelează  negativ,  ci  mai 
degrabă  sînt  independente,  ceea  ce  înseamnă  că  pot  fi 
sau  ambele  înalte,  sau  ambele  scăzute,  sau  una  înaltă  şi 
alta  scăzută.  Dacă  superiorii  apreciază  primul  aspect 
(iniţiere  de  structură),  subordonaţii  apreciază  prezenţa 
ambelor  aspecte  (80 — 386).  Independenţa  acestor  două 
dimensiuni  ale  stilului  de  conducere  constituie  un  argu¬ 
ment  în  tavoarea  proiectului  de  reconsiderare  a  mo¬ 
dului  de  organizare:  o  conducere  eficientă  nu  exclude 
realizarea  unui  climat  uman,  participativ. 

Cruciale  însă  pentru  noua  orientare  au  fost  cele¬ 
brele  experimente  realizate  în  1938  la  Universitatea  din 
Iowa  de  către  Lewin,  Lippitt  şi  White  asupra  stilurilor 
de  conducere.  Ei  au  definit,  poate  mai  mult  sub  impre¬ 
sia  evenimentelor  politice,  dar  şi  influenţaţi  de  cercetă¬ 
rile  animate  de  E.  Mayo,  trei  tipuri  sau  stiluri  de  con¬ 
ducere: 

a)  autoritar,  conducătorul  de  tip  clasic,  distant,  care 
organizează,  repartizează  sarcini  şi  controlează  fără  a 
consulta  pe  participanţi; 

b)  democratic,  apropiat  de  participanţi,  care  antre¬ 
nează  întregul  grup  la  luarea  deciziilor  şi  la  repartiţia 
sarcinilor; 

c)  permisiv  (laisser  faire),  care  nu  intervine  în  orga¬ 
nizarea  şi  conducerea  grupului,  lăsîndu-1  să  se  organi¬ 
zeze  spontan. 

Aceste  trei  stiluri  de  conducere  au  fost  experimentate 
pe  grupe  de  copii.  Ceea  ce  interesa  era  determinarea  fe¬ 
nomenelor  psihosociale  complexe  generate  în  viaţa  grupu¬ 
lui  de  cele  trei  stiluri  de  conducere.  Rezultatele  au  lost 
deosebit  de  interesante,  deşi  nu  întotdeauna  clar  semni¬ 
ficative  şi  lipsite  de  rezerve  metodologice.  Stilul  auto¬ 
ritar  produce  două  tipuri  de  reacţii: 

a)  apatie  şi  dependenţa; 

b)  frustrare  şi  agresiune  faţă  de  conducător  îau  faţă 
de  o  terţă  persoană  (deplasarea  agresivităţii). 

Prezenţa  sau  absenţa  conducătorului  are  o  influenţa 
deosebită  asupra  comportamentului  copiilor.  în  cazul 
stilului  autoritar,  proporţia  de  timp  pe  care  grupul  o 
petrece  efectiv  în  activitatea  productivă  este  mai  mare 
în  prezenţa  conducătorului  şi  mai  mică  în  absenţa  sa. 
în  cazul  grupului  condus  democratic,  cantitatea  de  timp 
petrecută  în  activitatea  productivă  în  prezenţa  condu¬ 
cătorului  este  ceva  mai  mică  decît  în  acelaşi  caz  în 
grupul  condus  autoritar,  însă  mai  constantă,  scăzînd 
foarte  uşor  în  absenţa  conducătorului.  în  grupul  condus 
permisiv,  cantitatea  de  timp  folosită  pentru  realizarea 
propriu-zisă  a  sarcinii  este  scăzută  atît  în  prezenţa  con¬ 
ducătorului,  cît  şi  în  absenţa  sa.  Moralul  grupului  va¬ 
riază  şi  el  semnificativ  în  raport  cu  stilurile  de  condu¬ 
cere:  este  mai  ridicat  în  grupul  condus  democratic  şi 
mai  scăzut  în  cel  condus  autoritar  şi  permisiv  (51), 

Rezerva  principală  care  s-a  făcut  faţă  de  rezultatele 
acestei  experienţe  se  referă  la  neluarea  în  consideraţie 
a  variabilelor  social -culturale.  Experimentul  s-a  făcut  cu 
copii  americani,  crescuţi  în  spiritul  anumitor  valori.  S-a 
demonstrat  astfel  faptul  că  copiii  reacţionează  diferit 
la  stilurile  de  eorfducere.  Un  copil  crescut  într-o  familie 
autoritară,  de  pilda,  se  simte  mai  bine  într-un  grup  con¬ 
dus  autoritar  decît  într-unul  condus  democratic. 

Nou  în  acest  experiment  era  considerarea  sistemului 
de  procese  psihosociale  generat  de  tipul  de  conducere. 
Pe  aceasta  linie  s-au  întreprins  o  mulţime  de  expe¬ 
rimente  care  intenţionau  să  evidenţieze  diferitele  aspec¬ 
te  ale  consecinţelor  stilurilor  de  conducere.  Mai  cităm  , 
pentru  ilustrare  două  asemenea  experimente.  Vroom  şi 
Mann  au  găsit  ca  grupurile  mici,  caracterizate  prin  in- 

teracţitmi  reciproce  mai  dense,  au  o  atitudine  mai  pozi¬ 
tivă  faţă  de  o  conducere  „egalitară11,  democratică,  în 
timp  ce  grupurile  mari,  cu  interacţiuni  relativ  scăzute, 
manifesta  o  atitudine  mai  pozitivă  faţa  de  conducerea 
autoritară  (80 — 390 — 391). 

Selvin  a  cercetat  o  serie  de  procese  generate  de  con¬ 
ducerea  „persuasiva"  şi  de  cea  „arbitrară".  Ipoteza  sa 
a  constat  în  faptul  ca  conducerea  arbitrara  provoacă 
tensiuni  şi,  în  consecinţă,  modalităţi  de  relaxare  a  aces¬ 
tor  tensiuni.  Pentru  a  testa  aceasta  ipoteză,  el  a  chestio¬ 
nat  un  grup  de  militari  asupra  stilului  de  conducere  al 
ofiţerilor  lor  şi  asupra  măsurii  în  care  se  angajează  în 
i  7  categorii  de  activităţi  independente  de  sarcină,  care 
reprezintă,  probabil,  mijloace  de  relaxare  a  tensiunilor 
(sport,  m încarc  între  mese,  băutură,  lupte  etc.).  El  a  8^- 
sit  că  militarii  din  grupele  conduse  arbitrar  se  angajează 
în  13  asemenea  activităţi  mai  mult  decît  o  fac  cei  din 
grupurile  conduse  presuasiv.  Selvin  conchide  că  frec¬ 
venţa  mai  crescută  a  angajării  în  asemenea  activităţi  la 
militarii  conduş'i  arbitrar  este  consecinţa  tensiunilor  mai 
mari  produse  de  o  astfel  de  conducere  şi  exigenţă  a  mai  i 
puţine  prilejuri  de  a  relaxa  în  activitate  aceste  tensiuni 
(79— 75— 76). 

Dacă  atunci  cînd  este  vorba  de  un  grup  stilurile  de 
conducere  sînt  relativ  simple,  în  cazul  unei  organizaţii 
problemele  se  complica,  apărînd  o  mulţime  de,  grade  in¬ 
termediare.  De  obicei  se  consideră  că  pentru  a  distinge 
organizarea  autoritară  de  cea  democratică  şi  de  cea 
permisivă  (un  asemenea  stil  este  mai  puţin  probabil  a 
fi  întîlnit  într-o  organizaţie)  se  poate  lolosi  drept  cri¬ 
teriu  structura  de  autoritate.  Katz  şi  Kahn  consideră  ea 
dacă  puterea  executivă  este  repartizata  la  fel  în  orga¬ 
nizaţiile  autocratice  şi  democratice,  adică  în  acord  cu 
structura  piramidală  de  autoritate,  diferenţa  apare  în 
distribuţia  puterii:  ea  se  repartizează,  în  cazul  tipului 
democratic,  uniform  în  întreaga  masă  a  organizaţiei  după 
principiul  „un  membru,  un  vot",  în  timp  ce  în  organiza¬ 
ţiile  autocratice  şi  puterea  legislativă  este  repartizată 
tot  în  conformitate  cu  piramida  autorităţii,  ea  concen- 
trîndu-se  spre  vîrful  acesteia  (45—211).  O  asemenea 
definire  nu  este  însă  suficient  de  clară  şi  în  orice  caz 

nu  este  completă.  în  general,  în  cercetările  occidentale, 
în  psihologia  socială  a  organizării,  conceptul  de  orga¬ 
nizare  participativă  este  destul  de  vag  din  punctul  de 
vedere  al  extensiunii  sale.  Exista  şi  aici  o  serie  de  forme 
intermediare.  De  exemplu,  există  mari  deosebiri  în  ceea 
ce  priveşte  mecanismele  de  realizare  a  participării.  în 
această  privinţă  pot  exista  trei  cazuri  diferite: 

a)  organizaţia  este  democratică  numai  în  privinţa 
luării  deciziilor  fundamentale  (stabilirea  obiectivelor, 
principiile  de  repartiţie  etc.),  dar  în  ceea  ce  priveşte 
organizarea  activităţii  curente  ea  continuă  să  fie  autori¬ 
tară; 

b)  organizaţia  este  democratică  numai  în  ceea  ce 
priveşte  activitatea  curentă.  Muncitorii  sînt  chemaţi  să 
decidă  singuri  modul  în  care  trebuie  ,să  realizeze  activi¬ 
tatea  de  îndeplinire  a  obiectivelor  organizaţiei,  fără  a 
putea  însă  decide  şi  în  legătură  cu  aceste  obiective.  A- 
ceastă  variantă  este  cea  care  se  experimentează  în  ţă¬ 
rile  capitaliste.  Este  clar  că  atît  prima  variantă,  cît  şi 
a  doua  sînt  incomplet  democratice,  limitate  fundamen¬ 
tal; 

c)  organizaţia  complet  democratica  realizează  o  parti¬ 
cipare  efectiva  la  luarea  tuturor  deciziilor  semnifica¬ 
tive,  atît  a  deciziilor  care  privesc  întreaga  organizaţie, 
cît  şi  acelora  care  privesc  activitatea  grupurilor  de  parti¬ 
cipanţi.  în  fine,  în  etapa  actuala  există  şi  forme  pseu- 
dodemocratice  care  intenţionează  să  utilizeze  avantajele 
psihosociale  ale  modalităţilor  democratice  de  organizare, 
dar,  în  forme  mascate,  să  menţină  controlul  autoritar 
al  puterii.  Multe  încercări  făcute  în  Occident  de  a  in¬ 
troduce  forme  democratice,  participative  nu  au  reuşit 
tocmai  din  cauză  că  au  fost  parţial  democratice  sau 
chiar  pseudodemocratice.  în  fapt,  formele  democratice 
parţiale  de  tipul  (b)  tind  către  forme  pseudodemocra¬ 
tice. 

în  acest  sens,  Brown  clasifica  liderii  democraţi  în  de¬ 
mocraţi  autentici  şi  pseudodemocraţi,  iar  liderii  auto- 
craţi  în  strict  autocraţi,  autocraţi  binevoitori  şi  autocraţi 
incompetenţi.  Primele  două  categorii  de  lideri  autocraţi 
vor  apărea  şi  în  clasificarea  lui  Likert.  Interesant  este 
însă  faptul  că,  după  părerea  sa,  incompetenţa  duce  la 

un  îip  specific  de  autoritarism,  pe  care  Brown  îl  descrie 
în  următorii  termeni:  „Incompetentul  dă  ordine  fără  a 
indica  mijloacele  de  realizare  a  lor  şi  se  supăra  dacă 
ordinele  date  nu  sînt  îndeplinite.  Este  complet  nescrupu- 
Io;s  şi  minte,  corupe,  persecută  şi  este  înclinat  să  ia  mă¬ 
suri  mai  mult  în  sensul  realizării  propriilor  sale  scopuri" 
(12—227). 

Sistemele  de  conducere  au  consecinţe  profunde  asupra 
întregului  comportament  organizaţional.  Lewin  aprecia 
că  în  sistemele  autocratice  responsabilitatea  se  constituie 
mai  mult  la  nivelul  conducătorului,  în  cele  democratice 
ea  este  a  grupului  ca  un  întreg,  în  timp  ce  în  sistemele 
permisive  ea  este  distribuită  printre  membrii  grupului, 
ca  entităţi  separate.  în  general,  sistemele  autocratice  ge¬ 
nerează  mai  mult  un  tip  limitat  de  responsabilitate:  dis¬ 
ciplină,  responsabilitate  profesională  cel  mult;  în  timp  ce 
sistemele  democratice  favorizează  apariţia  unei  respon¬ 
sabilităţi  mai  înalte:  responsabilitatea  eficacităţii  şi  efi¬ 
cienţei  generale  a  activităţii,  fundată  pe  însuşirea  obiec¬ 
tivelor  organizaţionale.  Maier  consideră  că  într-o  demo¬ 
craţie  strictă  grupul  este  acela  care  vrea  să  conducă,  pu¬ 
terea  organizaţională  fiind  generată  de  acesta,  în  timp 
ce  într-un  sistem  autocratic  strict  conducătorul  trebuie 
să  exercite  controlul  şi  să  producă  forţa  constrîngătoa- 
re  (12—234). 

Daca  ierarhia  autoritară  creează  insatisfacţie  la  nive¬ 
lurile  de  jos,  participarea  este  de  natură  a  ameliora  sub¬ 
stanţial  acest  efect.  Membrii  organizaţiilor  vor  să  exer¬ 
cite  controlul  asupra  condiţiilor  lor  de  muncă,  şi  din 
aceasta  cauza  găsesc  în  procesul  participării  importante 
surse  de  satisfacţie:  satisfacerea  nevoii  de  autodetermi¬ 
nare,  independenţă,  putere;  satisfacerea  unor  interese 
particulare:  prin  participare  este  mai  probabil  a  se  de¬ 
termina  organizaţia  să  ia  în  consideraţie  nevoile  şi  inte¬ 
resele  tuturor  participanţilor;  reducerea  unor  frustrări 
specifice  poziţiei  scăzute  în  ierarhie,  crescînd  autoritatea 
şi  statutul  în  organizaţie  a  tuturor  membrilor,  dînd  de 
asemenea  deciziilor  luate  o  aparenţă  mai  puţin  arbitrară 
şi  dezavantajoasă;  produce  satisfacţii  intrinseci:  discuta- 

rea  unor  probleme  importante,  sporirea  complexităţii  şi 
gradului  de  creativitate  al  activităţilor  prin  asimilarea 
în  cadrul  muncilor  de  execuţie  a  unor  funcţii  de  con¬ 
ducere  (79 — 98 — 99). 

Participarea  reduce  de  asemenea  diferenţele  de  idea¬ 
luri,  percepţie  şi  loialitate  generate  de  ierarhia  autorita- 
,ră,  micşorînd  în  acest  fel  şi  potenţialul  conflictual  al 
organizaţiei.  Mai  mult,  paradoxal,  prin  introducerea  u- 
nor  forme  de  participare,  conducerea  organizaţiei  îşi 
măreşte  controlul  său  asupra  participanţilor.  Astfel, 


March  şi  Simon  consideră  că  în  constituirea  compor¬ 
tamentului  este  foarte  important  procesul  de  evocare  a 
alternativelor  comportamentale.  De  regulă,  într-o  situa¬ 
ţie  de  alegere,  în  conştiinţa  celui  care  urmează  a  acţio¬ 
na  nu  sînt  evocate  toate  alternativele  obiectiv  posibile, 
ci  numai  unele  dintre  ele.  Alegerea  propriu-zisă  are  loc 
între  alternativele  evocate,  iar  nu  în  totalitatea  alterna¬ 
tivelor  obiectiv  posibile.  O  alternativă  neevocată  este 
eliminata  prin  însuşi  acest  fapt  de  la  alegere.  Cremei 
sentimentul  participării,  conducerea  organizaţiei  poate 
controla  mai  eficace  evocarea  diferitelor  alternative 
comportamentale:  sînt  acceptate  mai  uşor  alternative 
convenabile  organizaţiei,  elinii nîndu-se  evocarea  alter¬ 
nativelor  comportamentale  disfuncţionale  aici.  Şi,  invers, 
sistemul  autoritar  generează  ca  reacţie  o  creştere  a  evo¬ 
cării  alternativelor  disfuncţionale  pentru  organizaţie 
(54 — 52 — 53).  Participarea  poate  constitui  deci  şi  un 
mijloc  de  manipulare  mai  fină  şi  mai  eiicace  a  partici¬ 
panţilor.  De  asemenea,  sentimentul  de  a  lua  parte  la 
decizii  determina  manifestarea  mai  scăzută  a  diferen¬ 
ţelor  şi  a  relaţiilor  de  putere  (54 — 52). 

Participarea  are  consecinţe  structurale  asupra  con¬ 
trolului  în  organizaţie.  Dintr-un  control  al  ierarhiei  prin 
organismele  sale  specializate  generator  de  conflict,  el 
devine  un  autocontrol  al  fiecăruia  şi  un  control  al  grupu¬ 
lui.  Relaţiile  informale  tind  să  se  apropie  de  cele  for¬ 
male.  Şeful  (supraveghetorul)  este  integrat  în  grup, 
controlul  devenind  mai  mult  o  funcţie  a  grupului  decît 
a  ierarhiei  (79 — 100). 

5.3-2,  Grupul  şi  decizia  de  grup 


După  cum  se  vede,  participarea  pune  în  primul  pinii 
nu  individul  conducător,  aşa  cum  o  făcea  ierarhia  au¬ 
toritară,  ci  grupul  care  ia  decizii  şi  controlează.  Impor¬ 
tanţa  grupului  ca  realitate  psihosocială  a  organizaţiilor 
fusese  pusă  în  evidenţă  de  studiile  de  la  Hawthorn.  în 
acest  context,  grupul  apare  într-o  calitate  relativ  noua, 
ca  modalitate  a  participării.  în  această  noua  ipostază, 
cercetarea  grupului  se  datorează  în  special  orientării  ani¬ 
mate  de  Kurt  Lewin  şi  cunoscute  sub  numele  do  „dina¬ 
mica  grupului1'.  Aici  interesează  numai  unele  aspecte 
ale  acestei  orientări,  care  au  contribuit  esenţial  la  apa¬ 
riţia  proiectului  participativ  de  organizare. 

Lewin  a  pornit  de  la  o  problemă  practică:  schimbarea 
atitudinilor  şi  a  obiceiurilor  individuale.  Cazul  concret 
pe  care  s-au  făcut  experienţe  era  acela  al  atitudinilor  şi 
al  obiceiurilor  alimentare.  în  S.U.A.,  în  timpul  celui 
de-al  doilea  război  mondial,  a  apărut  necesitatea  înlo¬ 
cuirii  unor  produse  alimentare  naturale  cu  unele  artifi¬ 
ciale.  El  a  încercat  mai  multe  modalităţi  de  schimbare, 
ca,  de  exemplu,  lecturi  sau  discuţii  în  grup.  Rezultatele 
au  fost  uimitor  de  diferite.  Dacă  în  grupurile  în  cate 
s-au  făcut  doar  lecturi  despre  avantajele  unui  nou  ali¬ 
ment  numai  3%  din  membri  l-au  cumpărat,  în  grupu¬ 
rile  care  au  purtat  discuţii  alimentul  în  cauză  a  fost 
cumpărat  în  proporţie  de  32°/o  (49).  Mai  mult,  cercetă¬ 
rile  ulterioare  au  demonstrat  ca  în  cazul  discuţiilor 
de  grup  noile  atitudini  sînt  deosebit  de  rezistente,  ade¬ 
sea  timpul  consolidîndu-le.  S-au  întreprins  de  atunci 
numeroase  cercetări  în  acest  sens,  metoda  fiind  utili¬ 
zată  şi  în  practica  sociala.  Rezultatele  au  confirmat 
această  tendinţă.  De  exemplu,  în  cadrul  unei  campanii 
sanitare  legate  de  atitudinea  faţa  de  cancerul  sînului, 
diferenţele  dinrre  grupurile  de  lectură  şi  de  discuţie  s-au 
menţinut  de  asemenea  ridicate.  După  13  luni,  diferen¬ 
ţele  au  fost  chiar  mai  mari  decît  după  7  luni. 

Lewin  explica  aceste  rezultate  semnificativ  diferite 
printr-o  serie  de  cauze,  şi  anume:  discuţiile  prezintă  un 
grad  de  implicaţie  sporit  în  raport  cu  lecturile;  lectura 
nu  duce  la  decizie,  pe  cînd  discuţia  are  ca  rezultat  cel 

mai  adesea  luarea  unei  decizii  în  grup,  iar  luarea  unei 
decizii  reprezintă  o  puternică  motivaţie;  în  fine,  com¬ 
portamentul  depinde  în  foarte  mare  măsură  de  normele 
de  grup.  Dacă  lecturile  acţionează  asupra  individului, 
discuţiile  au  ca  subiect  grupul  şi  ca  rezultat  modifica¬ 
rea  normelor  de  grup.  în  acest  din  urmă  considerent  stă 
de  fapt  factorul  major  care  este  responsabil  de  marea 
eficacitate  a  metodei.  Dttpă  părerea  lui  Lewin,  com¬ 
portamentul  individual  este  puternic  dependent  de  nor¬ 
mele  sociale  de  grup.  în  general,  comportamentul  indi¬ 
vidului  nu  se  poate  depărta  prea  mult  de  norma  socia¬ 
lă  a  grupului  fără  a  întîlni  dificultăţi  erescînde.  De  ace¬ 
ea  oamenii  tind  să  se  comporte  în  maniere  apropiate  de 
normele  grupurilor  din  care  fac  parte  sau  din  care  do¬ 
resc  să  facă  parte.  Din  aceasta  cauză,  orice  schimbare  a 
unor  deprinderi  sociale  trebuie  să  acţioneze  asupra  grupu¬ 
lui  şi  prin  intermediul  acestuia.  Experimentele  au  arătat 
că  este  mult  mat  uşor  a  schimba  indivizii  luaţi  în  grup 
decît  dacă  se  acţionează  individual  asupra  lor.  Atîta 
timp  cît  norma  de  grup  r amine  neschimbată,  individul 
va  rezista  la  schimbare  cu  atît  mai  mult,  cu  cît  i  se  va 
cere  să  se  îndepărteze  mai  mult  de  norma  ele  grup.  Da¬ 
ca  norma  de  grup  este  modificată,  rezistenţa  principală 
la  schimbare  este  eliminată. 

Decizia  de  grup  reprezintă  nu  numai  un  proces  de 
grup,  dar  antrenează  şi  o  schimbare  a  grupului  însuşi. 
Pentru  ca  -schimbarea  să  fie  durabila  şi  nu  efemeră,  este 
necesar  ca  ea  să  se  producă,  după  K..  Lewin,  în  trei  eta¬ 
pe:  deeristalizarea  vechilor  norme,  deplasarea  la  noile 
norme,  cristalizarea  acestora  din  urmă  ca  norme  efecti¬ 
ve  ale  grupului.  Decizia  de  grup  reprezintă  deci  o  anga¬ 
jare  efectivă  a  grupului  în  rezolvarea  sarcinilor  şi  în 
controlul  acestora.  îdeea  a  fost  deosebit  de  fructuoasă. 

Aşa-numita  orientare  job  enlargement ,  despre  care  s-a 
vorbit,  are  la  bază  tocmai  o  asemenea  antrenare  a  gru¬ 
pului  la  deciziile  privitoare  la  activitatea  de  producţie. 
Grupul  însuşi,  fiind  chemat  să  stabilească  normele  de 
productivitate  şi  metodele  de  utilizat,  nu  le  mai  con¬ 
sideră  pe  acestea  ca  fiind  exterioare,  ci  ca  norme  pro¬ 
prii.  S-a  constatat,  de  exemplu,  că,  dacă  o  anumită  nor¬ 
mă  de  productivitate  introdusă  autoritar  a  creat  nemul- 

ţumire  şi  convingerea  că  este  excesiv  de  ridicata,  grupul 
pus  să-şi  fixeze  ei  însuşi  o  norma  de  productivitate  a 
fixat  una  superioară,  considerînd-o  de  astă  dată  ca  re¬ 
zonabilă.  Această  nouă  orientare  în  ceea  ce  priveşte 
decizia  se  fundează  şi  pe  o  altă  presupoziţie  în  ceea 
ce  priveşte  eficienţa  modurilor  de  organizare  posibilă  (a 
metodelor).  Teoria  clasică  a  organizării  se  funda  pe  î- 
deea  explicit  formulată  de  Taylor  că  pentru  fiecare 
operaţie  există  doar  o  singură  metoda  cea  mai  buna  (one 
best  way).  Decizia  de  grup  se  fundează  pe  o  cu  totul 
altă  presupoziţie:  un  nivel  înalt  de  eficienţa  poate  fi 
atins  prin  diferite  metode.  Dc  aceea  nu  este  nevoie  de 
a  găsi  prin  analiză  ştiinţifică  (exterioară  deci  grupului 
care  execută)  metoda  de  urmat,  ci  ea  poate  fi  lăsata  în 
sfera  de  decizie  libera  a  grupului,  acesta  putînd  fi  even¬ 
tual  ajutati  sa  realizeze  o  opţiune  oît  mai  bună. 

Extinderea  metodei  deciziei  de  grup  la  activitatea 
organizaţionala  a  constituit  de  fapt  baza  noilor  căutări 
în  sensul  unor  modalităţi  de  organizare  participative. 
După  cum  uşor  se  poate  observa,  decizia  de  grup  impli¬ 
că  un  stil  de  conducere  democratic,  participativ.  Din 
această  cauză,  cele  doua  idei  sînt  strîns  legate  atît  teore¬ 
tic,  cît  şi  practic. 

O  serie  de  experienţe  devenite  clasice  au  atras  aten¬ 
ţia  asupra  eficienţei  noii  perspective.  Experimentul  lui 
Coch  şi  French  la  Harwood  Corporation,  fundat  pe  i- 
deea  dinamicii  grupului  şi  pe  procedurile  democratice, 
este  deosebit  de  cunoscut  în  această  privinţa  (79 — SS 
— 89).  în  aceasta  corporaţie  existau,  de  regulă,  relaţii 
de  munca  satisfăcătoare  cu  excepţia  momentelor  în  ca¬ 
re,  din  considerente  comerciale,  se  produceau  schimbări 
în  produse  şi  în  metodele  de  muncă.  Era  evidenta  o 
anumită  rezistenţă  la  schimbări,  manifestată  prin  reac¬ 
ţii  negative,  ca  nemulţumiri,  fluctuaţie,  scăderea  consi¬ 
derabilă  a  eficienţei,  restricţia  output- ului,  sentimente 
puternice  de  ostilitate  faţă  de  conducere.  Coch  şi  French 
au  luat  trei  grupuri  diferite  şi  au  organizat  în  următo¬ 
rul  fel  schimbarea:  în  primul  grup,  de  control,  schim¬ 
barea  s-a  produs  în  maniera  obişnuită:  noua  muncă  a 
fost  ’normata,  au  fost  distribuite  noile  norme  indivi- 

duale,  muncitorii  fiind  informaţi  că  schimbarea  are  loc 
din  motive  de  competiţie;  în  al  doilea  grup  a  fost  in¬ 
trodus  un  sistem  de  participare  prin  reprezentare.  Mun¬ 
citorilor  li  s-a  expus  planul  general  al  schimbării.  Au 
fost  apoi  rugaţi  sa  aleagă  un  număr  de  operatori  din¬ 
tre  ei  care  au  ajutat  la  proiectarea  noilor  sarcini,  facînd 
sugestii  totodată  pentru  organizarea  muncii.  Aceşti  ope¬ 
ratori  explica  în  cadrul  unei  şedinţe  tuturor  muncito¬ 
rilor  munca  nouă  care  trebuie  realizată  şi  îi  învaţă  noi¬ 
le  metode.  în  grupul  al  treilea ,  schimbarea  este  organi¬ 
zată  la  fel  ca  la  al  doilea  grup,  numai  că  de  astă  dată 
la  stabilirea  noilor  metode  participă  toţi  muncitorii.  Re¬ 
zultatele  au  fost  următoarele:  grupul  de  control,  care 
înainte  de  schimbare  avea  o  producţie  medie  de  60  de 
unităţi,  scade  după  schimbare  la  aproximativ  50  de  uni¬ 
tăţi,  menţinîndu-se  la  acest  nivel.  Grupul  al  doilea  sca¬ 
de  şi  el  după  schimbare,  dar  revine  treptat  după  13 
zile  la  60  de  unităţi.  După  32  ele  zile,  el  realizează  70 
de  unităţi.  Grupul  al  treilea  revine  mult  mai  repede,  de¬ 
păşind  doar  clupa  4  zile  60  de  unităţi  şi  curmei  după 
aceea  70  de  unităţi.  Diferenţele  participării  apar  şi  în 
procesele  psihosociale:  agresivitatea  faţa  de  conducere 
descreşte  semnificativ,  fluctuaţia  scade  la  un  nivel  minim 
şi  creşte  sentimentul  identificării  cu  munca  şi  cu  compania. 

în  1949  Morse  şi  Reimer  organizează  un  experiment 
sub  influenţa  celui  de  la  Harwood,  dar  modificat  în  a- 
numite  privinţe  (79 — 89 — 93).  Experimentul  are  loc  pe 
o  perioada  de  doi  ani  într-un  departament  al  unei  com¬ 
panii  naţionale  de  asigurări  cu  500  de  funcţionari,  avînd 
patru  nivele  ierarhice.  Din  patru  divizii  paralele  ca 
muncă,  două  sînt  organizate  după  un  „program  de  au¬ 
tonomie":  delegare  accentuată  în  jos  a  deciziilor,  or¬ 
ganizarea  de  decizii  ale  grupurilor  de  salariaţi  în  ceea 
ce  priveşte  munca  lor,  celelalte  două  divizii  fiind  or¬ 
ganizate  după  un  „program  ierarhic":  creşterea  contro¬ 
lului  nivelurilor  ierarhice  superioare,  folosirea  manage¬ 
mentului  ştiinţific  în  analiza  procesului  de  muncă,  deci¬ 
ziile  luate  sus, şi  transmise.  Ipoteza  de  verificat  era  ur¬ 
mătoarea:  programul  de  autonomie  (PA)  va  fi  superior 
ca  productivitate  şi  ca  adaptare  psihosocială  a  partici- 

panţilor  în  raport  cu  programul  ierarhic  (PI)}  Rezul¬ 
tatele  nu  au  confirmat  complet  aceasta  previziune.  Re¬ 
cordurile  de  productivitate  au  fost  îmbunătăţite  în  am¬ 
bele  grupuri:  creşterea  cea  mai  mare  (25°/o)  a  avut  loc 
în  PI,  în  timp  ce  în  PA  ea  a  fost  ceva  mai  mică  (20%). 
Producţia  a  crescut  deci  în  ambele  grupuri,  dar  din  mo¬ 
tive  diferite.  Aceste  diferenţe  au  fost  evidenţiate  prin 
lansarea  unei  ample  chestionări  a  participanţilor  înainte 
de  experiment  şi  după  doi  ani  de  la  introducerea  sa. 
Pe  scurt,  modificările  au  fost  următoarele:  în  PA,  su¬ 
praveghetorii  au  devenit  a)  mai  informali,  b)  mai  apro¬ 
piaţi  psihologic  de  subordonaţii  lor,  c)  mai  receptivi  la 
ideile  şi  la  sugestiile  acestora  şi  d)  practică  un  control 
mai  mult  general  decît  minuţios.  Supraveghetorii  din 
PI  au  devenit  mai  distanţi  de  subordonaţi,  evoluînd 
în  general  în  direcţia  contrară  celor  din  PA.  Sentimen¬ 
tul  de  autoactualizare  în  muncă  al  participanţilor  (func¬ 
ţionari)  şi  satisfacţia  generală  în  raport  cu  compania  au 
crescut  în  PA,  scăzînd  în  PI.  Au  avut  loc  de  asemenea 
modificări  în  relaţiile  interpersonaîe.  61%  dintre  fetele 
angajate  în  PI  şi  30%  din  cele  angajate  în  PA  conside¬ 
rau  la  sfîrşitul  experimentului  că  au  avut  loc  schimbări 
semnificative  în  relaţiile  lor  interpersonaîe  în  următorul 
sens: 


Schimbări 

Program  de 

Program 

autonomie 

ierarhic 

Mai  doritori  să  cunoască  punctul 
de  vedere  al  altor  oameni,  mai 

°/ 0 

%> 

multă  prietenie 

28 

— 

Mai  multa  cooperare,  muncă  mai 

buna  împreună 

25 

Mai  multă  tensiune,  nervozitate, 
iritabil itate,  duritate,  lipsă  de 


amabilitate 

16 

35 

Mai  multă  lipsa  de  satisfacţie. 

tricţiuni,  mai  puţină  cooperare 

31 

65 

TOTAL 

100 

IOC 

Motivaţia  eforturilor  productive  este  izvorîtă  în  PA 
din  creşterea  sentimentului  responsabilităţii  personale 
pentru  munca  şi  din  acceptarea  standardurilor  de  pro¬ 
ducţie  ale  companiei,  în  timp  ce  în  PI  eforturile  pro¬ 
ductive  sînt  determinate  ele  accentuarea  controlului  şi 
a  presiunilor  ierarhice.  Acest  fapt  i-a  făcut  pe  autorii 
experimentului,  sa  considere  că  superioritatea  lui  PI  este 
doar  temporara. 

Grupul  a  constituit  în  psihologia  socială  occidentală 
poate  cea  mai  importantă  temă  în  ultimele  două-trei 
decenii,  aşa  ca  în  această  privinţă  există  o  literatură 
vastă,  prezentata  la  noi  de  Achim  Mihu  (62),  (63). 
Există  însă  multe  probleme  deosebit  de  importante  care 
sînt  încă  puţin  lămurite  sau  puternic  controversate. 

Un  alt  aspect  al  participării  la  deciziile  de  grup,  care 
a  fost  intens  cercetat,  fiind  deosebit  de  important  în 
acest  context,  îl  constituie  calitatea  deciziilor  luate  prin 
asemenea  mecanisme  colective.  Pînă  acum  cîteva  dece¬ 
nii  domina  părerea  că  deciziile  individuale  sînt  net 
superioare  deciziilor  luate  în  comun.  Cercetările  au  ară¬ 
tat  că,  dimpotrivă,  în  anumite  condiţii  performanţa  in¬ 
telectuala  a  grupului  este  cu  mult  superioară  performan¬ 
ţei  individuale.  Astfel,  pe  baza  datelor  acumulate,  Scheîn 
apreciază  superioritatea  performanţelor  grupului  ca 
posibilă  în  următoarele  direcţii: 

a)  grupurile  pot  ajunge  la  concluzii  care  implica 
elemente  de  risc  mai  ridicat  decît  individul,  care  tinde 
să  formuleze  soluţii  mai  conservatoare; 

b)  dacă  membrii  grupului  sînt  instruiţi  isă  lucreze  în 
grup,  timpul  luării  deciziei  este  mai  scurt  decît  cel  in¬ 
dividual; 

•c)  grupul  este  mai  creativ  decît  individul  doar  în  anu¬ 
mite  împrejurări:  existenţa  unui  climat  nonevaluativ  ţn 
grup  în  cazurile  în  care  soluţia  cere  considerarea  unei 
game  variate  de  informaţii  sau  cînd  este  necesară  eva¬ 
luarea  complexa  a  consecinţelor  variatelor  alternative 
(71 — 79 — 80). 

Pentru  obţinerea  unor  soluţii  de  calitate,  membrii  şi 
în  special  liderii  grupurilor  trebuie  să  fie  antrenaţi  în- 
tr-un  stil  de  tip  democratic.  Maier  considera  că  într-un 

asemenea  proces  este  necesar  să  se  realizeze  patru  con¬ 
diţii  esenţiale: 

1)  identificarea  de  către  grup  a  naturii  problemei; 

2)  ţinerea  discuţiilor  orientate  spre  sarcină  şi  nu  orien¬ 
tate  spre  persoane; 

3)  considerarea  tuturor  sugestiilor; 

4)  stimularea  grupului  să  analizeze  şi  să  evalueze  cit 
mai  complet  posibil  toate  soluţiile  sugerate. 

Participarea  în  general  şi  decizia  de  grup>  în  special, 
spre  deosebire  de  modul  autoritar  mecanicist  (problema 
a  lost  pusă  în  mod  explicit,  după  cum  s-a  văzut,  de 
către  Argyris),  presupun  o  crescută  competenţă  inter- 
personală.  Elicacitatea  grupului  este  determinată  în  mod 
esenţial  de  sensibilitatea  membrilor  grupului  şi  a  condu¬ 
cătorului  formal  al  acestuia  la  problemele  specifice  pe 
care  le  generează  grupul.  în  mod  normal,  în  grupuri 
apar  o  serie  de  tendinţe  care  nu  favorizează  o  cooperare 
eficientă:  membrii  grupului  omit  să-şi  acorde  reciproc 
atenţia  necesară,  fiind  preocupaţi  mai  mult  de  propriile 
lor  necesităţi  emoţionale  (statut,  securitate,  influenţa 
sau  confort),  diminuîndu-se  astfel  comunicaţiile  şi  ere- 
îndu-se  o  stare  de  tensiune;  conducătorii  pot  polariza 
prematur  opinia  grupului  prin  proceduri  parlamentare 
înainte  de  a  explora  suficient  noile  alternative;  diferen¬ 
ţele  de  statut  sînt  de  natură  a  bloca  comunicaţia  etc. 
De  regulă,  aceste  probleme  fundamentale  pentru  activi¬ 
tatea  de  grup  nu  sînt  conştientizate.  Eficienţa  grupuri¬ 
lor  depinde  deci  în  mod  esenţial  de  înţelegerea  acestor 
probleme  şi  de  înfruntarea  lor  raţională  (71 — 75). 

Problema  perfecţionării  psihologice  a  individului  uman 
în  vederea  unei  mai  bune  adaptări  la  situaţia  de  organi¬ 
zaţie  fusese  pusă  încă  de  către  orientarea  relaţiilor  u- 
mane  sub  forma  conseierii  şi  a  terapiei  individuale.  Psi¬ 
hologia  demonstrase  deja  că  simpla  informare  (bombar¬ 
darea  individului  cu  informaţii)  este  de  natură  mai  mult 
a  întări  atitudinile  existente  decît  a  le  schimba.  Pentru 
a  determina  schimbări  în  personalitate  este  necesar  a  se 
acţiona  mai  aclînc.  G.  Allport  demonstrase  că,  de  exem¬ 
plu,  în  cazul  prejudecăţilor  rasiale,  schimbări  efective 
şi  durabile  de  atitudine  pot  fi  realizate  numai  ajutînd 
pe  oameni  să  dobîndească  o  cunoaştere  adîncă  (insigbt) 

a  dinamicii  psihice  a  prejudecăţilor.  Scopul  celui  care 
face  terapia  este  deci  personalitatea.  Dobîndirea  de  noi' 
perspective  asupra  comportamentului  propriu  contribuie 
a  depăşirea  insecurităţii  psihice,  fiind  posibilă  o  percepe¬ 
re  mai  obiectivă  a  lumii  şi  o  raportare  mai  eficace  la  ea 
(45 — 393). 

în  prelungirea  terapiei  individuale  s-a  născut  tera¬ 
pia  de  grup.  Se  urmăreşte  o  mai  raţională  participare 
a  indivizilor  la  activitatea  de  grup,  învăţată  ea  însăşi 
în  grup.  Pe  această  linie  s-au  dezvoltat  tehnici  com¬ 
plexe  de  învăţare  în  laborator,  dintre  car.e  cea  mai 
sistematică  şi  mai  utilizată  este  aşa-numitul  ,,T-Groupff. 
Aceste  metode  se  fundează  pe  următoarele  presupoziţii: 

1)  oamenii  pot  învăţa  mai  bine  din  experienţa  lor 
concretă; 

2)  faptele  relevante  din  care  pot  învăţa  cel  mai  bine 
sînt  sentimentele,  reacţiile  şi  observarea  celorlalţi  oa¬ 
meni  cu  care  ei  interacţionează; 

3)  o  organizare  adecvată  a  învăţării  de  laborator  poa¬ 
te  depăşi  forţele  care  blochează  transmiterea  sentimente¬ 
lor,  a  reacţiilor  şi  a  observaţiilor; 

4)  obstacolele  care  trebuie  depăşite  sînt  în  mod.  esen¬ 
ţial  atitudini  învăţate  cultural  (65 — 76).  Sînt  folosite 
diferite  tehnici,  ca  lecturi,  discuţii,  jucarea  de  roluri  şi 
analiza  consecinţelor  lor.  Obiectivul  învăţării  este  do¬ 
bîndirea  unei  înţelegeri  mai  profunde  a  persoanei  proprii 
şi  celorlalţi,  a  propriilor  motivaţii  şi  sentimente,  a  efec¬ 
telor  comportamentului  propriu  asupra  celorlalţi.  în 
general,  un  „T-Groupff  este  format  din  aproximativ 
10 — 15  persoane  şi  se  caracterizează  prin  următoarele 
trasaturi:  nestructurat ;  fără  lider  (există,  de  regulă,  unul 
sau  doi  specialişti  care  prin  metode  nondirective  ajută 
doar  la  clarificarea  a  ceea  ce  se  întîmplă  în  grup  şi  oferă 
informaţii  f actuale  suplimentare);  atmosfera  înalt  per- 
misvoa  (pot  face  ceea  ce  le  place  şi  în  special  pot  expe¬ 
rimenta);  centrarea  grupului  pe  autoanaliză,  folosind  în 
mod  deosebit  feed-back- ui.  Important  este  formarea  unui 
grup  coeziv,  în  aşa  fel  încît  acesta  să  devină  cadrul  de  re¬ 
ferinţă  al  membrilor  (79—110),  (53). 

Valorile  fundamentale  comunicate  prin  învăţarea  de 
laborator  sînt: 

1)  o  asimilare  crescută  a  spiritului  de  interogare  şi 
abordarea  de  tip  diagnostic  a  situaţiilor  interpersonale 
şi  sociale; 

2)  o  puternica  implicaţie  în  valoarea  comunicaţiei ' 
oneste  şi  deschise,  înalt  adecvate. 

Aceste  valori  care  fundează  învăţarea  aici  au  o  pu¬ 
ternică  implicaţie  democratică.  Participarea  autorităţii 
formale  implica,  prin  contrast,  o  limitare  a  comunica¬ 
ţiei  în  raport  cu  informaţia  relevantă  pentru  sarcină 
şi  o  sistematică  excludere  a  sentimentelor  în  favoarea  efi¬ 
cienţei.  Argyris  afirma  chiar  că  duce  la  o  crescută  in¬ 
competenţă  interpersonală.  De  aceea  rezultatele  acestei 
învăţări  tind  să  se  opună,  să  intre  în  contradicţie  cu 
exigenţele  sistemului  autoritar  mecanicist.  De  aceea  în 
sistemul  real  ele  sînt  fie  anulate,  fie  că  produc  schim¬ 
bări  structurale  în  întregul  mod  de  organizare. 


Diferitele  cercetări  au  scos  în  evidenţă  acest  impact 
interesant  al  învăţării  în  relaţiile  umane  şi  de  grup  asu¬ 
pra  organizaţiei  (71 — 38 — 39).  E.  A.  Fleischman  ?  găsit 
un  fapt  foarte  important  pentru  înţelegerea  acestei  pro¬ 
bleme:  stilul  do  conducere  al  supraveghetorilor  nu  este 
corelat  cu  vîrsta,  cu  educaţia,  cu  mediul  social  etc.,  ci 
cu  stilul  de  conducere  al  propriului  lor  şef.  Cercetînd 
efectele  unui  curs  de  formare  a  supraveghetorilor  în  sen¬ 
sul  dezvoltării  dimensiunii  „consideraţie"  (creşterea  sen¬ 
sibilităţii  la  sentimentele  oamenilor),  el  a  constatat  un 
fenomen  paradoxal:  dacă  imediat  după  curs  suprave¬ 
ghetorii  manifestă  mai  multa  consideraţie,  după  un  anu¬ 
mit  timp  ea  scade  mai  mult  decît  înainte  şi,  de  aseme¬ 
nea,  mai  mult  decît  la  grupul-martor.  Acest  efect  de 
bumerang  a  fost  determinat  de  faptul  că  şefii  lor  eram 
„centraţi  pe  structura",  fapt  care  a  generat  conflict  şi 
o  reacţie  inversă.  De  aici  concluzia  ca  efectele  învăţării 
depind  într-un  înalt  grad  de  sistemul,  de  cultura,  de  cli¬ 
matul  şi  de  modelele  de  organizare  ale  organizaţiei  din 
care  fac  parte  cei  supuşi  învăţării.  O  constatare  asemă¬ 
nătoare  o  face  Sykes  într-o  organizaţie  care  a  permis 
realizarea  unor  asemenea  cursuri  cu  supraveghetorii,  dar 
nu  a  procedat  simultan  la  o  modificare  a  stilului  său 

de  conducere.  Urmarea  a  fost  că  a  apărut  o  contradicţie 
între  cele  învăţate  şi  comportarea  reală  a  şefilor  lor.  Re¬ 
zultatul  acestui  conflict  a  fost  că  după  un  an,  din  to¬ 
talul  de  97  de  supraveghetori  ai  organizaţiei,  20°/ o  au 
plecat,  iar  alţi  25%  au  început  să-şi  caute  alte  posturi. 
In  general,  cu  cît  grupurile  antrenate  în  procesul  învă¬ 
ţării  sînt  plasate  la  nivelurile  scăzute  ale  ierarhiei, 
cu  atît  eficienţa  învăţării  va  fi  mai  mică.  Katz  .şi 
Kahn  pun  în  evidenţă  două  dificultăţi  majore  în  folo¬ 
sirea  conversiunii  personale  în  schimbarea  organizaţio- 
nală : 

1)  conducătorii  din  vîrful  ierarhiei  tind  să  considere 
conseierea  şi  terapia  ca  mai  adecvate  pentru  subordonaţi 
deeît  pentru  ei  înşişi; 

2)  existenţa  unor  puternice  forţe  organizaţionale  care 
tind  să  menţină  organizaţia  într-o  stare  relativ  stabilă. 
Intervine  şi  aici  evidenţa  caracterului  de  sistem  al  or¬ 
ganizaţiei  (45 — 395). 


5.3.3.  Proiectul  lui  Likert  de  sistem 
participativ 

Proiectul  unui  sistem  participativ  apare  cel  mai  înalt 
cristalizat  în  lucrările  lui  Likert  (52).  Acesta  consideră 
că  organizarea  umană  a  unei  organizaţii  are  un  pronun¬ 
ţat  caracter  sistemic.  Sînt  posibile  patru  tipuri  generale 
de  sisteme  umane: 

51  —  sistem  autoritar  opresiv; 

52  — ■  sistem  autoritar  binevoitor; 

53  —  sistem  consultativ; 

54  —  sistem  participativ  de  grup. 

Mai  multe  sute  de  manageri  au  completat  un  chestio¬ 
nar,  descriind  departamentele  cele  mai  înalt  productive 
şi  cele  mai  slab  productive.  Rezultatele  au  fost  urmă¬ 
toarele:  cele  mai  productive  s-ah  plasat  unele  spre  S4, 
altele  spre  S3,  în  timp  ce  departamentele  slab  productive 
au  tins  spre  SI  (spre  stingă  în  chestionar).  Doar  în  jur 
de  1  caz  din  20  un  manager  va  plasa  la  1  sau  2  ru¬ 
brici  (din  totalul  de  22  de  rubrici)  o  unitate  slab  pro¬ 
ductiva  Ia  dreapta  unei  unităţi  înalt  productive. 

■ 

Caracterul  de  sistem  al  organizării  umane  este  în¬ 
ţeles  de  Likert  într-un  sens  foarte  strict:  din  punctul  de 
vedere  al  proceselor  psihosociale,  o  organizaţie  se  carac¬ 
terizează  printr-o  mulţime  de  variabile,  fiecare  dintre 
acestea  putînd  lua  valori  diferite.  Intre  valorile  pe  care 
le  iau  aceste  variabile  există  o  înalta  dependenţă,  fapt 
care  dă  mulţimii  de  variabile  organizaţionale  caracterul 
de  sistem.  Cele  patru  tipuri  de  sisteme  diferite  defi¬ 
nite  de  Likert  sînt  operaţionalizate,  în  sensul  că  le  este 
asociat  un  instrument  ele  măsură.  La  sfîrşitul  lucrării 
sale  The  Human  Or  gării  zation:  Its  Management  and 
Value,  Likert  dă,  pe  lingă  o  lunga  lista  de  variabile  (în 
jur  de  100),  un  .chestionar  compus  din  51  de  rubrici, 
fiecare  rubrica  conţinînd  patru  variante  de  răspuns,  co¬ 
respunzător  deci  a  patru  valori  pe  care  le  pot  lua  varia¬ 
bilele  definite  în  cele  patru  tipuri  de  sisteme. 

Mulţimea  variabilelor  care  caracterizează  sistemul  li¬ 
man  de  organizare  este  împărţită  de  către  Likert  în  trei 
clase: 


1.  Variabilele  cauzale  sînt  variabilele  independente  ale 
sistemului,  care  pot  fi  deci  modificate,  ducînd  prin  a- 
ceasta  la  modificarea  şi  a  celorlalte  variabile,  deci  a 
întregului  sistem.  De  la  început  trebuie  făcută  o  preci¬ 
zare  deosebit  de  importantă:  în  mod  explicit,  Likert 
introduce  în  această  categorie  numai  variabilele  indepen¬ 
dente  care  pot  fi  modificate  m  interiorul  organizaţiei 
de  către  conducerea  acesteia,  în  timp  ce  variabilele  in¬ 
dependente  care  ţin  de  contextul  mai  general  din  care 
organizaţia  face  parte  nu  sînt  luate  în  consideraţie 
(52 — 29).  Acest  lucru,  după  cum  se  va  vedea,  are  o  im¬ 
portanţă  capitală  în  aprecierea  proiectului  lui  Likert. 
Variabilele  cauzale  se  referă  la:  caracterul  structurii  or¬ 
ganizaţionale,  politica  manageriala,  stilul  de  conducere 
folosit  în  organizaţie,  presupoziţiile  fundamentale  im¬ 
plicate  în  practica  organizaţională  cu  privire  la  motiva¬ 
ţiile  participanţilor,  capacităţile  şi  deprinderile  compor¬ 
tamentale  ale  acestora  etc.  Variabilele  cauzale  vizează 
deci  în  primul  rînd  caracteristicile  procesului  de  con¬ 
ducere  aşa  cum  sînt  ele  prezente  în  modul  formal  de 
organizare  şi  în  stilul  de  conducere. 

2.  Variabilele  intermediare  reflectă  starea  psihoso¬ 
cială  a  organizaţiei,  moralul  ei  într-un  anumit  sens:  lo¬ 
ialitatea,  atitudinile,  motivaţiile,  obiectivele  în  ceea  ce' 
priveşte  performanţa,  percepţiile  asupra  capacităţii  co¬ 
lective  de  interacţiune  efectivă,  de  comunicaţie  şi  de  lua¬ 
re  de  decizii.  Sînt  cuprinse  aici  atît  variabile  care  descriu 
starea  de  spirit  a  organizaţiei,  cît  şi  comportamentul 
efectiv  complementar  acestei  stări  de  spirit:  gradul  de 
participare  reala  la  luarea  deciziilor,  gradul  de  inova¬ 
ţie,  de  cooperare  etc. 

4) 

3.  Variabilele  rezultatului  final  descriu  realizările  fi¬ 
nale  ale  organizaţiei  şi  performanţele  ei:  nivelul  de  pro¬ 
ductivitate,  calitatea  produselor,  nivelul  preţului  de  cost, 
fluctuaţia  etc.  Clasa  variabilelor  rezultatului  final  re¬ 
prezintă,  în  linii  generale,  variabilele  care  au  stat  de 
.3.  început  în  atenţia  celor  ce  au  intenţionat  să  perfec¬ 
ţioneze  organizaţiile.  Clasa  variabilelor  intermediare  a  fost 
pusa  în  evidenţă  în  primul  rînd  de  către  orientarea  relaţii¬ 
lor  umane.  Ipoteza  fundamentală  lansată  de  această  orien¬ 
tare  constă  în  existenţa  unei  relaţii  pozitive  de  tip 
cauzal  între  cele  două  clase  dc  variabile:  cu  cît  moralul 
este  mai  ridicat,  cu  atît  va  tinde  şi  productivitatea  să 
devină  mai  ridicata.  Problema  care  se  punea  era  îb  le¬ 
gătură  cu  factorii  determinanţi  ai  moralului.  în  general, 
moralul  era  considerat  ca  depinzînd  în  mod  predomi¬ 
nant  de  specificul  procesului  de  conducere  al  organiza¬ 
ţiei,  dar  această  relaţie  era  considerata  într-un  mod  des¬ 
tul  de  îngust:  relaţii  umane  personale,  unele  facilitări 
personale  acordate  participanţilor.  Deci  era  vorba  mai 
mult  de  relaţii  exterioare  activităţii  organîzaţionale  pro- 
priu-zise.  Cercetările  acumulate  de  atunci  au  mutat  ac¬ 
centul  în  mod  hotărît  pe  însăşi  organizarea  procesului 
de  participare  organîzaţională  (de  muncă).  Meritul  lui 
Likcrt  consta  în  faptul  că  el  porneşte  ferm  tocmai  ele 
la  o  asemenea  exigenţă.  Important  este  modul  în  care 
se  desfăşoară  procesul  de  organizare  si  de  conducere  a 
activităţii  organizaţionale  propriu-zise.  Variabilele  cau¬ 
zale  constituie  tocmai  caracteristicele  generale  ale  siste¬ 
mului  de  conducere:  , autoritar  sau  participativ.  Centrul 
de  interes  cade  de  asemenea  pe  organizarea  „democra- 


4 


241 


tica“  a  fiecărei  activităţi  la  fiecare  nivel  al  organiza¬ 
ţiei.  Aceasta  este  şi  cauza  pentru  care  se  prefera  ter¬ 
menul  de  „participare".  Proiectul  lui  Likert  nu  constă 
în  exigenţa  unei  democratizări  a  luării  deciziilor  funda¬ 
mentale  ale  organizaţiei,  păstrîndu-se  în  rest  organizarea 
autoritara  de  realizare  a  lor,  ci  în  introducerea  unui 
stil  democratic  participativ  la  toate  nivelurile  şi  în 
toate  sferele  activităţii  organizaţionale.  Aici  stă  ideea 
fundamentală  care  s-a  cristalizat  în  ultimele  două-trei 
decenii  în  cercetările  organizaţionale  şi  care  îşi  găseşte 
o  expresie  deosebit  de  clară  în  lucrările  lui  Likert;  aici 
apare  însă  şi  orientarea  ideologică  a  acestui  proiect. 
Fără  a  se  declara  în  mod  explicit,  proiectul  unui  sistem 
participativ,  aşa  cum  apare  foarte  clar  fa  Likert,  im¬ 
plica  o  limitare  structurală  esenţială.  El  presupune  ca 
dat  contextul  structural  (social)  în  care  se  constituie  or¬ 
ganizaţia  şi  prin  aceasta  structura  fundamentală  a  orga¬ 
nizaţiei.  în  interiorul  acestei  structuri  (în  fapt  structu¬ 
ra  capitalista  a  societăţii  şi  a  organizaţiilor  constituite 
aici)  se  încearcă  realizarea  unui  proiect  de  organi¬ 
zare  participativă.  Şi  în  mod  special  democratizarea 
sferei  în  care  fiecare  îşi  duce  propria  şa  activitate  în 
cadrul  organizaţiei  nu  implica  prin  sine  o  democrati¬ 
zare  globală  a  organizaţiei,  adică  participarea  tuturor 
la  luarea  deciziilor  fundamentale  ale  organizaţiilor.  Cu 
precizarea  acestei  rezerve  şi  totodată  a  limitării  funda¬ 
mentale  a  proiectului  participativ,  se  poate  aprecia  va¬ 
loarea  sa  deosebită  pentru  teoria  actuală  a  organizării. 

Tipurile  de  organizare  umană  vor  fi  deci  în  funcţie 
de  tipurile  valorilor  variabilelor  cauzale,  care  le  îm¬ 
prumută  dealtfel  şi  numele  lor.  SI  şi  S2  constituie  tipul 
clasic  de  ierarhie  autoritară,  cu  orientare  opresivă  şi 
arbitrară  (SI)  sau  raţional-mecanicistă  şi  binevoitoare 
(S2).  S3  reprezintă  un  tip  intermediar  între  ierarhia  au¬ 
toritară  şi  sistemul  participativ,- fiind  mai  mult  tot  o 
ierarhie  autoritară,  însă  pseudodemocratică,  prin  intro¬ 
ducerea  unor  tehnici  mai  mult  sau  mai  puţin  formale 
şi  limitate  de  consultare.  Interesant  este  însă  modul  în 
care  Likert  caracterizează  sistemul  participativ  (S4). 
Acesta  are  specific  trei  caracteristici: 

1)  principiul  relaţiilor  suportive; 

2)  luarea  deciziilor  în  grup  şi  metode  de  control  de 
grup; 

3)  dorinţa  realizării  de  înalte  performanţe  pentru  or¬ 
ganizaţie. 

Primele  două  caracteristici  sînt  absolut  specifice  tipu¬ 
lui  participativ  de  sistem. 

Principiul  relaţiilor  suportive  este  definit  de  către  Li- 
kert  în  termenii  următori:  „Conducerea  şi  celelalte 
procese  ale  organizaţiei  trebuie  să  fie  în  aşa  fel,  încît 
să  asigure  o  probabilitate  maximă  ca,  în  toate  interac¬ 
ţiunile  şi  în  toate  relaţiile  din  organizaţie,  fiecare  mem¬ 
bru,  în  perspectiva  orientării  sale  fundamentale ,  a  valo¬ 
rilor,  a  dorinţelor  şi  a  aşteptărilor  sale,  să  vadă  expe¬ 
rienţa  ca  fiind  suportivă  şi  menţinînd  sentimentul  său 
de  valoare  şi  de  importanţă  personală “  (52 — 47). 

Principiul  relaţiilor  suportive  presupune,  cel  puţin  în 
stare  latentă,  o  convergenţă  între  orientarea  psiho  ogică 
individuală  şi  obiectivele  organizaţionale.  Aceasta  eon- 
verrafeiţă  presupusă  nu  este  însă  nici  pe  departe  evi¬ 
denta  empiric.  în  realitate,  există  limite  importante  în 
realizarea  ei.  Este,  de  pildă,  presupus  ca  realizat  cel 
de-al  treilea  element:  interiorizarea  înaltă  a  obiective¬ 
lor  generale  ale  organizaţiei.  în  realitate,  gradul  de  in¬ 
teriorizare  a  obiectivelor  generale  este  foarte  variabil 
la  nivelul  colectivităţii  în  raport,  în  primul  rînd,  cu 
poziţia  în  ierarhic.  Apoi  organizaţiile  actuale,  cele  ca¬ 
pitaliste  în  mod  special,  realizează  un  grad  anumit  de 
interiorizare  a  obiectivelor  generale  într-un  mod  oarecum 
artificial,  printr-un  sistem  de  stimulente  şi  de  pedepse 
(control)  specific  autoritar.  Eliminarea  acestui  control 
este  de  natură  a  scădea  într-o  oarecare  măsură  şi  gra¬ 
dul  de  interiorizare  a  obiectivelor  generale.  Aici  stă 
însă  una  dintre  slăbiciunile  fundamentale  ale  construcţiei 
lui  Likert. 

Cu  cît  se  foloseşte  mai  mult  acest  principiu  în  practica 
relaţiilor  organizaţionale,  cu  atît  mai  mult  l)  forţele 
motivaţionale  care  se  nasc  din  motive  noneconomicoase 
şi  cele  generate  de  exigenţe  economice  vor  fi  mai  armo¬ 
nioase  şi  mai  compatibile  şi  2)  forţele  motivaţionale  ale 
fiecărui  individ  vor  genera  comportament  cooperativ, 
orientat  în  sensul  realizării  scopurilor  organizaţio- 

nale.  Relaţiile  suportive  au  efecte  specifice  asupra  eului. 
Ele  contribuie  la  dezvoltarea  şi  la  afirmarea  sa,  evitînd 
împingerea  lui  într-o  situaţie  defensivă  şi  declanşarea 
mecanismelor  de  apărare.  Caracterul  suportiv  al  relaţii¬ 
lor  poate  fi  determinat  prin  întrebări  ca:  cîtă  încre¬ 
dere  şi  siguranţa  simţiţi  că  manifestă  în  relaţiile  cu 
dv.  superiorul  dv.?  cîtă  încredere  şi  siguranţa  manifestaţi 
dv.  în  relaţiile  cu  el?  etc. 

Structura  organizaţională  tradiţională  (autoritară)  nu 
foloseşte  o  formă  de  grup  în  organizare,  ci  un  model  de 
interacţiune  individ-individ  (man-to-man),  şi  în  special 
relaţia  superior-subordonat  la  toate  nivelurile  ierarhice. 
Sistemul  participativ  (S4)  foloseşte  un  nou  model  de  or¬ 
ganizare,  şi  anume  participarea  se  realizează  prin  in¬ 
termediul  deciziilor  de  grup.  în  locul  structurii  ierar¬ 
hice  autoritare,  S4  utilizează  o  forma  de  structură  re¬ 
zultată  din  suprapunerea  parţială  a  grupurilor  (overla- 
ping  group  form  of  structure).  Deciziile  nu  maisînt 
luate  dc  către  şef,  fiind  transmise  apoi  subordonflHor, 
ci  sînt  luate  de  către  grup.  Relaţiile  dintre  grupuri  au 
loc  printr-un  „pinion  de  legătură",  adică  printr-un 
membru  al  grupului  care  participă  la  grupul  superior, 
inferior  sau  lateral. 


Metodele  de  decizie  şi  de  control  de  grup  fac  pe  supe¬ 
rior  răspunzător  de  calitatea  deciziilor  luate  dc  către 
grup  şi  de  realizarea  lor.  El  este  responsabil  de  consti¬ 
tuirea  subordonaţilor  săi  intr-un  grup  care  să  ia  cele 
mai  bune  decizii  şi  să  le  ducă  în  bune  condiţii  la  în¬ 
deplinire.  După  cum  se  vede,  în  acest  tip  dc  structură 
nu  mai  funcţionează  o  mulţime  dintre  caracteristicile 

structurii  ierarhice  autoritare.  Aspiraţia  către  perfor¬ 
manţă  organizaţională  înaltă  nu  mai  caracterizează,  de 
asemenea,  numai  pe  superiorii  ierarhici,  ca  în  sistemele 
autoritare,  ci  pe  fiecare  membru  al  organizaţiei. 

După  ce  a  delimitat  cele  trei  clase  de  variabile  şi  în 
interiorul  lor  valorile  specifice  celor  patru  tipuri  de 
sisteme,  Likert  analizează  relaţiile  dintre  ele.  Modul  în 
care  are  loc  interrelaţia  dintre  diferitele  clase  de  varia¬ 
bile  se  poate  vedea  din  tabelul  lui  Likert,  reprodus  la 
pagina  246.  S-ar  putea  aştepta  sa  existe  o  relaţie  pozitiva 
între  un  stil  de  conducere  participativ,  un  moral  ridicat 
şi  o  productivitate  înaltă.  Rezultatele  numeroaselor  .cerce¬ 
tări  întreprinse  după  război  indică  faptul  că  relaţia  din¬ 
tre  ele  nu  este  chiar  aşa  de  simplă.  Aceste  rezultate  dc- 
r^pnte  pot  fi  explicate  pr intr-o  mulţime  de  cauze.  Una 
însă  este  deosebit  de  importantă  după  părerea  lui  Likert: 
factorul  timp. 

Obiectivul  de  a  îmbunătăţi  performanţele  organizaţio- 
nale  poate  fi  realizat  pe  două  căi:  una  tipic  autoritară 
(o  disciplină  de  muncă  mai  severă,  introducerea  unor 
norme  de  muncă  mai  riguroase,  scăderea  bugetului,  li¬ 
mitarea  personalului  etc.)  şi  alta  participativa,  specifică 
lui  S4.  Experimentele  întreprinse  au  arătat  că  are  loc  o 
creştere  a  performanţei  în  ambele  variante.  Mai  mult, 
prin  metodele  lui  SI  şi  S2  au  loc  asemenea  creşteri  mai 
rapid  şi  chiar  mai  substanţial.  Aşa  stau  lucrurile,  de 
exemplu,  în  experimentul  realizat  de  Katz,  Kahn,  Mor¬ 
se  şi  Reimer.  Aplicînd  două  programe,  unul  tinzînd  că¬ 
tre  SI  şi  celalalt  către  S4,  s-au  obţinut  după  un  an  creş¬ 
teri  substanţiale  în  ambele  cazuri:  25%  în  primul  caz 
şi  20%  în  al  doilea.  Variabilele  intermediare  au  variat 
şi  ele:  într-un  sens  nefavorabil  în  primul  caz,  într-un 
sens  favorabil  în  cel  de-al  doilea.  Deci,  apreciază  Li¬ 
kert,  la  sfîrşitul  primului  an  de  la  deplasarea  experimen¬ 
tală  a  variabilelor  cauzale  au  apărut  diferenţe  sensi¬ 
bile  de  echilibru  între  cele  două  programe.  Programul  în 
care  controlul  s-a  realizat  ierarhic  şi  autoritar  este  în 
mod  special  instabil:  productivitatea  a  crescut,  dar  mo¬ 
ralul  a  scăzut;  au  crescut  de  asemenea  absenteismul  şi 
fluctuaţia.  în  schimb,  programul  participativ  prezenta 
o  stare  de  relativ  echilibru.  Se  poate  face  previziunea  ca 

tendinţele  de  evoluţie  în  timp  se  vor  desfăşura  către  o 
stare  mai  stabila.  Programul  autoritar  poate  atinge  echi¬ 
librul  fie  prin  îmbunătăţirea  variabilelor  intermediare, 
fie  prin  scăderea  variabilelor  finale.  Cum  însă  varia¬ 
bilele  cauzale  determină  o  continuă  înrăutăţire  a  va¬ 
riabilelor  intermediare,  este  mai  probabil  ca  starea  de 
echilibru  să  fie  atinsă  prin  scăderea  variabilelor  finale, 
în  programul  participativ,  evoluţia  în  timp  duce  la  mă¬ 
rirea  echilibrului  prin  creşterea  variabilelor  finale  simul¬ 
tan  cu  îmbunătăţirea  celor  intermediare.  Ipoteza  lui  Li¬ 
bert  este  deosebit  de  interesantă  şi  are  şanse  să  deschidă 
o  cale  de  cercetare  care  va  fi  intens  explorată.  Din  a- 
ceasta  cauza  o  vom  expune  pe  larg.  Pornind  de  la  ex¬ 
perimentele  existente  şi  comipletîndu-le  cu  presupoziţii  ipo¬ 
tetice  derivate  din  modelul  teoretic  expus  pîna  acum,  Li- 
kert  sugerează  următoarele  grafice  ale  evoluţiei  sisteme¬ 
lor  în  timn  fvezi  graficele  din  paginile  248  si  249).  El 
consideră  că  pentru  a  sesiza  tendinţele  de  dezvoltare 
ale  sistemelor  este  nevoie  de  considerarea  unei  perioa¬ 
de  de'  timp  mai  lungi,  care  să  cuprindă  cel  puţin  un 
ciclu  al  evoluţiei  (un  ciclu  complet  se  poate  presupune 
ca  durează  în  jur  de  trei  ani).  Intervalul  de  timp  este 
împărţit  în  12  subintervale  de  cîte  trei  luni.  Să  ana¬ 
lizam  pe  rînd  ciclurile  celor  două  tipuri  de  sisteme  (S2 
şi  S4). 

în  cazul  unui  program  de  tipul  S2,  după  aproxima¬ 
tiv  tret-patru  intervale  de  timp  au  loc  o  creştere  ma¬ 
ximă  a  producţiei  şi  o  scădere  substanţiala  a  variabile¬ 
lor  intermediare.  înrăutăţirea  moralului,  care  se  accen¬ 
tuează  în  a  doua  jumătate  a  primului  an  şi  în  anul  al 
doilea,  generează  reacţii  negative  faţă  de  presiunile  ie¬ 
rarhice  crescute  pentru  îmbunătăţirea  performanţei. 
Acestea  sînt  considerate  tot  mai  mult  ca  nerezonabile. 
Apar  stări  de  insecuritate,  creşte  neîncrederea  în  condu¬ 
cerea  organizaţiei.  Comunicaţiile  devin  mai  filtrate,  de¬ 
viate  şi  distorsionate,  iapt  care  acţionează  în  sensul 
deteriorării  procesului  de  luare  a  deciziilor.  Deteriora¬ 
rea  şi  a  variabilelor  intermediare  determina  scăderea  ca¬ 
pacităţii  organizaţiei  de  a  funcţiona  eficace.  La  sfârşitul 
anului  al  doilea  apare  o  altă  modificare  importanta: 

intervalul  de  timp  -  3  ani 

TABEL  —  Cum  presiunile  tradiţionale  de  reducere  a  costului' 

afectează  întreaga  activitate  într-o  companie  bine  or- 
ganizată  după  S2  (După  Likert) 


cresc  dificultăţile  în  relaţiile  munci  tori-conducere.  în 
această  situaţie,  conducerea  organizaţiei  începe  să  ana¬ 
lizeze  cauzele  acestor  procese  negative,  întreprinzînd 
acţiuni  corective.  Prima  măsură  este  reducerea  substan¬ 
ţială  a  presiunilor  ierarhice  pentru  productivitate  cres¬ 
cută  şi  cost  mai  scăzut.  Uneori  este  schimbat  şi  mana¬ 
gerul,  noul  manager  avînd  ca  sarcină  primara  nu  creşte— 

intervalul  de  timp  =  3  ani 


rea  productivităţii,  ca  la  începutul  ciclului,  ci  îmbună¬ 
tăţirea  climatului  uman. 

Procesul  declanşat  de  o  deplasare  a  organizaţiei  spre 
un  .sistem  participativ  (S4)  arc  o  cu  totul  altă  orientare 
(vezi  tabelul  de  mai  sus).  în  prima  etapă,  conducerea 
de  la  diferite  niveluri  învaţă  principiile  conducerii  par¬ 
ticipative.  învăţarea,  clobîndirea  deprinderilor  şi  a  pri¬ 
ceperii  de  a  organiza  participarea,  ca  şi  răspîndirea  aces- 

tui  nou  tip  de  comportament  la  toate  nivelurile,  durează 
1 — 2  ani;  abia  în  anul  al  treilea  rezultatele  învăţării 
ajung  la  maximum  (6).  Variabilele  intermediare  încep 
să  se  amelioreze  substanţial  în  anul  al  doilea,  iar  va¬ 
riabilele  rezultatelor  finale  cunosc  o  creştere  semnifica¬ 


tivă  abia  în  a  doua  parte  a  intervalului. 

Datorită  faptului  că  procesul  de  îmbunătăţire  a  con¬ 
diţiilor  psihologice  ale  organizaţiei  se  desfăşoară  pe  o 
perioadă  relativ  lungă  de  timp  şi  că  nu  există  indici  în¬ 
registraţi  ai  acestor  modificări,  adesea  conducătorii  de 
tipul  S4  nu  sînt  apreciaţi  de  superiorii  lor.  Rezultatele 
muncii  lor  „nu  se  văd'1.  De  aceea  ei  pot  întîmpina  difi¬ 
cultăţi.  Superiorii  acestor  manageri  le  reproşează  faptul 
că  nu  există  presiuni  ierarhice  care  să  aibă  rezultate 
imediate.  De  aceea,  pentru  a  aprecia  la  justa  sa  valoare 
o  organizaţie,  sînt  necesare  -măsurători  periodice  (de 
regulă  la  un  ‘interval  de  un  an)  a  principalelor  variabile 


caracteristice.  Intervalul  la  care  sînt  necesare  măsurători 
ale  variabilelor  psihosociale  ale  organizaţiei  sînt  în 
funcţie  de  mai  mulţi  factori,  dintre  care  cel  mai  impor¬ 
tant  este  gradul  de  complexitate  a  muncii.  O  activitate 
care  solicită  o  implicaţie  a  omului  total  (de  exemplu  ac¬ 
tivităţile  de  cercetare)  necesită  intervale  mai  mici  între 
măsurători,  deoarece  aici  atitudinile  nefavorabile  duo  mai 
rapid  şi  mai  puternic  la  scăderea  productivităţii.  Un  om 
de  ştiinţa,  de  exemplu,  -care  are  resentimente  faţa  de  or¬ 
ganizaţie  sau  faţă  de  conducere  devine  rapid  neproductiv 
(52—149). 

Măsurătorile  variabilelor  rezultatului  final  de  care  dis¬ 
pun  organizaţiile  în  general  oferă  „informaţii"  după 
ce  faptele  au  avut  loc.  Ele  rezolvă  problemele  cînd  este 
deja  prea  tîrziu  ca  ele  să  fie  prevenite  printr-o  acţiune 
corectivă.  Apoi  aceste  măsurători  nu  indică  cauzele  pro¬ 
ceselor  negative.  Doar  măsurarea  variabilelor  cauzale  şi 
a  celor  intermediare  oferă  informaţii  suficiente  pentru  a 
descrie  starea  interna  a  organizaţiei,  depistarea  surselor 
potenţiale  de  procese  negative.  De  o  importanţa  deose¬ 
bita  sînt  variabilele  cauzale.  Ele  -oferă  o  bază  solida  pen¬ 
tru  a  face  predicţii  asupra  evoluţiei  organizaţiei  ca 
sistem  social. 

Măsurarea  variabilelor  intermediare  şi  a  celor  cauzale 
este  destul  de  dificil  de  realizat  într-un  sistem  de  tipul 
S  2.  Chiar  atunci  cînd  ele  sînt  măsurate,  scopul  este  cu 
totul  diferit.  Dacă  în  S  4  măsurarea  sistematică  a  tuturor 
variabilelor  are  ca  finalitate  construirea  unei  organizări 
umane  înalt  eficace  şi  motivate,  în  S  2  măsurarea  opinii¬ 
lor  şi  atitudinilor  participanţilor  este  folosită  de  către 
donducere  doar  pentru  a  şti  dacă  moralul  organizaţiei 
nu  a  devenit  serios  nefavorabil  (52—131 — 132).  Fo¬ 
losirea  neadecvată  şi  limitată  a  măsurătorilor  de  opinie 
şi  de  atitudine  în  S  2  decurge  din  însăşi  presupoziţia 
fundamentală  a  sistemului.  Obiectivul  său  central  este 
de  a  obţine  o  înaltă  productivitate,  înalt  profit,  cost 
scăzut  şi,  dacă  este  posibil,  să  menţină  satisfăcuţi  pe 
participanţi.  Este  deci  implicată  ideea  că  obţinerea  unei 
înalte  productivităţi  şi  realizarea  unei  stări  de  satis¬ 
facţie  pentru  participanţi  sînt  două  activităţi  separate, 
mai  mult  sau  mai  puţin  nelegate,  ale  conducerii,  prima 
fiind  considerată  mult  mai  importantă  decît  a  doua. 
Abordarea  „relaţiilor  umane",  raţionează  Likert  în  con¬ 
tinuare,  constituie  modul  tipic  pentru  S  2  de  abordare 
a  problemelor.  De  aceea  ea  nu  a  reuşit  să  atingă  ceea 
ce  era  cu  adevărat  fundamental  (52 — 132). 

S  4  este  un  sistem  deosebit  de  fragil,  putîndu-se  dis¬ 
truge  relativ  uşor.  Dacă  construirea  unui  asemenea  sis¬ 
tem  se  întinde  pe  3 — 4  ani,  este  suficient  ca  în  fruntea 
respectivei  organizaţii  sau  departament  să  fie  pus  un 
conducător  cu  un  stil  de  conducere  autoritar  ca  în  1 — -2 
ani  să  se  fi  stricat  tot  climatul  participativ.  Mai  mult, 
participanţii,  obişnuiţi  cu  stilul  de  munca  participativ, 
se  simt  şî  mai  frustraţi  şi  insatisfacuţi  prin  revenirea  la 
un  sistem  ierarhic  autoritar. 

Ceea  ce  este  deosebit  de  important  în  analiza  lui  Li¬ 
kert  este  faptul  că  ea  nu  se  opreşte  la  relaţia  dintre 
variabilele  psihosociale  şi  variabilele  eficacităţii  orga¬ 
nizaţiei.  Un  loc  important  este  acordat  cercetării  relaţiei 
dintre  procesele  psihosociale  din  organizaţie  şi  formele 
de  organizare  la  care  recurge  organizaţia.  Likert  ex¬ 
primă  clar  o  idee,  implicată  dealtfel  în  toate  cercetările 
organizaţionale  din  ultimul  timp:  modul  de  organizare 

este  în  funcţie  de  caracteristicile  proceselor  psihosociale 
organizaţionale.  De  exemplu,  în  condiţiile  în  care  aceste 
procese  psihosociale  tind  să  ia  valori  negative,  modul 
adecvat  de  organizare  a  conducerii,  coordonării  şi  coo¬ 
perării  este  cel  ierarhic  autoritar,  care  pune  accentul 
pe  definirea  formală  a  relaţiilor  dintre  participanţi  şi 
pe  controlul  sever  exterior  al  activităţii  acestora.  Acest 
mod  de  organizare  ridică  însă  numeroase  dificultăţi 
din  ce  în  ce  mai  grave  pe  măsura  creşterii  complexităţii 
muncii  şi  deci  a  exigenţelor  sporite  de  cooperare  şi  de 
coordonare  tot  mai  fina. 

Pentru  a  realiza  o  soluţie  satisfăcătoare  a  probleme¬ 
lor  coordonării  funcţionale,  Likert  consideră  că  este  ne¬ 
cesara  realizarea  a  patru  condiţii  referitoare  la  proce¬ 
sele  psihosociale  desfăşurate  în  interiorul  organizaţiei 
(52—158); 

1)  un  înalt  nivel  de  comportament  cooperativ  atît 
între  superiori  şi  subordonaţi,  cît  mai  ales  între  colegi. 
Atitudine  favorabilă  şi  încredere  între  membri; 

2)  o  structură  organizaţională  şi  capacităţi  necesare 
pentru  rezolvarea  diferenţelor  şi  a  conflictelor  în  ve¬ 
derea  realizării  unor  soluţii  creative; 


3)  existenţa  capacităţii  de  a  exercita  influenţă  şi  a 

crea  motivaţie  şi  cooperare  fără  a  se  recurge  la  formele 
tradiţionale  de  autoritate; 

4)  condiţiile  luării  deciziilor  şi  a  realizării  lor  tre¬ 
buie  astfel  organizate,  îneît  fiecare  să  realizeze  bine 

sarcina  sa  cînd  are  doi  sau  mai  mulţi  superiori. 

în  ierarhia  autoritară,  aceste  condiţii  nu  pot  fi  reali¬ 
zate,  aceasta  implicînd  următoarele: 

1)  în  mod  formal  este  specificat  faptul  că  fiecare  nu 
poate  avea  decît  un  singur  şef; 

2)  produce  competiţie  şi  conflict  în  relaţiile  dintre 

colegi  şi  apatie  şi  resentiment  la  subordonaţi; 


3)  nu  reuşeşte  să  facă  uz  efectiv  de  forţele  motiva- 
ţionale  necesare  realizării  unei  atitudini  de  cooperare 
şi  de  coordonare  efectivă. 

După  cum  s-a  văzut  în  analizele  anterioare,  între 
modul  de  organizare  ierarhic  autoritar  şi  o  serie  de  va¬ 
lori  negative  ale  proceselor  organizaţionale  există  o  re- 

laţie  circulară.  Dacă  acestea  din  urma  fac  necesar  un 
mod  de  organizare  ierarhic  autoritar,  el  întăreşte  şi  fixea¬ 
ză  valorile  negative  ale  proceselor  psihosociale,  întarin- 
du-şi  deci  propria  sa  bază.  Aceeaşi  relaţie  de  întărire 
circulară,  dar  în  sens  contrar,  apare  şi  în  cazul  siste¬ 
mului  participativ.  El  nu  se  poate  realiza  efectiv  decît 
pe  baza  unor  valori  pozitive  ale  proceselor  psihosociale, 
amplificînd,  la  rîndul  său,  aceste  valori.  De  aceea  con¬ 
struirea  unui  nou  mod  de  organizare  trece  printr-o 
etapă  intermediară,  în  care  are  loc  o  perfecţionare  si¬ 
multană  a  ambelor  elemente. 

S  4  se  fundează  pe  un  cu  totul  alt  tip  de  coordonare 
şi  de  cooperare  decît  celelalte  tipuri  de  sisteme.  Likert 
dezvoltă  aici  cunoscuta  idee  a  structurii  formate  din 
grupe  de  decizii  parţial  suprapuse,  in  această  structură 
fiecare  membru  al  unui  grup  are  suficientă  posibilitate 
de  a  influenţa  deciziile  grupului  din  care  face  parte. 
Prin  acest  fapt,  lucrurile  se  modifică  structural.  Coor¬ 
donarea  este  realizată  în  primul  rînd  prin  grupuri  de 
decizie  constituite  din  mai  multe  linii  funcţionale  ( cross - 
funcţional  group),  adică  grupuri  în  care  sînt  reprezentaţi 
membrii  de  la  acelaşi  nivel,  dar  din  mai  multe  linii  .func¬ 
ţionale.  Intr-un  sistem  de  tipul  2,  caracterizat  prin  rela¬ 
ţiile  persoană-persoană,  fiecare  participant  .la  un  aseme¬ 
nea  grup  de  coordonare  va  fi  obligat  să  se  manifeste  ca 
reprezentant  al  şefului  său,  fapt  care  îl  împiedică  sa 
contribuie  creativ  la  luarea  deciziilor.  O  asemenea  bază 
de  pornire  face  ca  diferenţele  de  puncte  de  vedere  să 
nu  poată  fi  soluţionate  constructiv,  în  sensul  obiecti¬ 
velor  majore  ale  organizaţiei,  ci,  polarizîncl  relaţiile, 
sînt  impuse  soluţii  de  tipul  negocierilor,  antrenlndu-se 
o  perspectivă  de  „pierdere  sau  cîştigA  Daca,  de  exemplu, 
decizia  luata  este  constructivă,  creînd  modificări  Îiî 
funcţionarea  departamentelor,  subordonaţii  care  au  par¬ 
ticipat  la  elaborarea  ei  se  vor  găsi  într-o  situaţie  ex¬ 
trem  de  dificilă,  deoarece  ei  trebuie  să-şi  convingă  su¬ 
periorii  de  a-şi  modifica  deciziile  lor  într-un  sens  fa¬ 
vorabil  organizaţiei,  dar  care  poate  face  mai  dificila 
munca  respectivului  departament.  Or,  acest  lucru  nu 
este  probabil  într-un  sistem  ierarhic  autoritar.  Din  acest 
motiv,  „grupul  interi  un cţional1'  nu  poate  fi  o  soluţie 

utilă  de  coordonare  în  S  2.  El  poate  însă  funcţiona 
electiv  în  S  4.  Aici  fiecare  participant  al  unui  aseme¬ 
nea  grup  vine  cu  informaţia  specifică  liniei  sale  func¬ 
ţionale,  iar  decizia  luata  colectiv  se  orientează  în  sen¬ 
sul  considerării  constructive  a  tuturor  punctelor  de 
vedere,  subordonat  însă  obiectivelor  generale.  Devine 
posibil  în  acest  caz  evitarea  determinării  deciziilor  de 
către  interesele  înguste  ale  diferitelor  subunităţi.  In  S  2 
apare  un  fenomen  contrar:  problemele  cele  mai  impor¬ 
tante  tind  să  nu  fie  cele  ale  organizaţiei  in  ansamblul 
ci,  ci  ale  unităţilor  sale.  De  regula,  subordonatul  se  pre¬ 
zintă  şefului  ierarhic  cu  problemele  sale  şi  încearcă  să 
obţină  soluţionarea  acestora  cît  mai  favorabilă  subuni¬ 
tăţii  pe  care  o  reprezintă.  Obiectivul  central  al  subor¬ 
donatului  este  de  a  obţine  o  decizie  care  facilitează 
performanţa  efectivă  a  unităţii  sale,  indiferent  de  sem¬ 
nificaţia  acesteia  pentru  organizaţia  globala.  Dimpotrivă, 
cînd  deciziile  sînt  luate  în  grup,  ele  sînt  realizate  cu  o 
orientare  mai  larga,  punîndu-se  mai  mult  în  termenii 
nivelului  superior.  Acesta  este  motivul  care  îl  determină 
pe  Likert  să  conchidă  că  în  S  4  sînt  luate  soluţii  mai 
bune  pentru  întreaga  organizaţie,  în  timp  ce  în  S  2  solu¬ 
ţiile  luate  sînt,  de  regulă,  mai  bune  pentru  subunităţi 
(52 — 182).  Acest  lucru  face  ca  dificultăţile  de  coordo¬ 
nare  sa  fie  agravate  într-un  sistem  ierarhic  autoritar,  în 
timp  ce  un  sistem  participativ  conţine  structural  posibi¬ 
litatea  depăşirii  lor  constructive. 

în  fine,  sistemul  participativ,  spre  deosebire  de  cel 
ierarhic,  este  mult  mai  mobil,  putînd  constitui  rapid 
grupuri  ad-hoc  care  să  soluţioneze  cu  maximă  eficacita¬ 
te  problemele  noi  intervenite.  în  sistemul  ierarhic  auto¬ 
ritar,  această  posibilitate  este  practic  nula,  rezolvarea 
noilor  probleme  fiind  fie  împinsă  la  nivelele  superi¬ 
oare,  fie  încredinţată  unor  organisme  speciale,  care  mai 
întîi  trebuie  constituite  formal.  Condiţiile  societăţii 
contemporane  cer  forme  suple,  flexibile  de  organizare, 
calitate  care  nu  este  realizată  de  organizaţiile  tradiţio¬ 
nale,  rigide  şi  imobile. 

5*3.4-  Limitele  teoretice  yi  social-ideologice 

ale  proiectului  participativ 

constituit  în  teoria  occidentala  a  organizării 

Deşi  nimeni  nu  contesta  caracterul  pozitiv  teoretic 
şi  practic  al  căutării  de  noi  modalităţi  participative  de 
organizare,  exista  numeroase  rezerve  faţa  de  unele  din¬ 
tre  premisele  sale  teoretice  .şi  faţa  de  condiţiile  aplica¬ 
bilităţii  reale.  Aceste  rezerve  sînt  întărite  şi  de  o  eviden¬ 
ţă  empirică:  deşi  s-au  obţinut  unele  rezultate  experi¬ 
mentale  pozitive,  se  manifesta  o  rezistenţa  puternică 
din  partea  realităţii  organizaţionale  la  schimbarea  în 
sens  democratic  şi  participativ.  Aşa  se  explică  faptul 
ca  una  dintre  problemele  cărora  li  s-a  acordat  o  deo¬ 
sebită  atenţie  este  tocmai  rezistenţa  organizaţiilor  la 
schimbarea  în  sens  participativ.  Din  acest  punct  de  ve¬ 
dere  exista  două  atitudini  diferite:  susţinătorii  teoriei 
care  în  general  pun  în  evidenţă  o  serie  de  rezistenţe 
mai  mult  de  ordinul  mentalităţii,  deci  uşor  de  depăşit, 
şi  cei  care,  mai  puţin  optimişti,  scot  în  evidenţă  o 
scrie  de  dificultăţi  structurale,  care  pun  în  dis¬ 
cuţie  însăşi  posibilitatea  realizării  integrale  a  unui 
asemenea  proiect.  Experienţa  dezamăgirii  care  a  urmat 
entuziasmului  iniţial  stîrnit  de  orientarea  relaţiilor  uma¬ 
ne  îndeamnă  la  concluzii  cumpătate  şi  în  acest  sens. 

Rezistenţe  provenite  din  mentalitatea  tradiţională  se 
referă  la  următoarele  aspecte: 

a)  muncitorii  formaţi  în  condiţiile  organizaţiilor  ie¬ 
rarhice  autoritare  manifestă  puţin  interes,  responsabili¬ 
tate  şi  iniţiativă,  avînd  o  atitudine  pasivă.  Pentru  intro¬ 
ducerea  eficientă  a  unor  moduri  participative  este  nece¬ 
sară  şi  o  deplasare  a  atitudinii  tuturor  participanţilor; 

b)  subzistă  apoi  ideea  greşită  că  o  organizaţie  trebuie 
mai  întîi  să  ajungă  la  un  înalt  nivel  de  productivitate 
prin  metodele  clasice  autoritare  şi  apoi  să  se  modifice, 
devenind  participativa.  în  realitate,  o  asemenea  proce¬ 
dură,  prin  scăderea  valorilor  variabilelor  intermediare, 
face  practic  imposibila  introducerea  unor  forme  parti¬ 
cipative; 

c)  experienţa  imediată  a  managerilor  susţine  mai  mult 
punctul  de  vedere  tradiţional  decît  cel  participativ.  O 

conducere  autoritară  produce  o  creştere  imediată  a  pro¬ 
ductivităţii.  Inexistenţa  unor  modalităţi  sistematice  de 
măsură  a  variabilelor  psihosociale  ale  sistemului  împie¬ 
dică  conştientizarea  efectelor  negative  de  lung  termen 
ale  acestui  stil; 

d)  managerii  preferă  să  fie  într-o  poziţie  de  control, 
considerînd  ci  participarea  muncitorilor  ameninţă  pu¬ 
terea,  deci  şi  interesele  lor.  Această  apreciere  e  susţinu¬ 
tă  de  ideea  eronată  că  distribuţia  puterii  într-un  grup 
sau  organizaţie  este  similară  cazului  jocului  cu  suma 
zero:  creşterea  puterii  unui  participant  este  însoţită  de 
o  scădere  automată  a  puterii  celorlalţi.  Dacă  acest  lu¬ 
cru  este  valabil  într-o  oarecare  măsura  în  sistemul  ie¬ 
rarhic  autoritar,  el  nu  mai  este  valabil  în  sistemul  parti¬ 
cipativ.  în  acesta  are  loc  o  creştere  simultană  a  pute¬ 
rii  şi  a  controlului  tuturor  membrilor.  Sc  citează  o  seric 
de  cercetări  care  duc  la  o  asemenea  concluzie:  creşterea 
influenţei  muncitorilor  nu  constituie  o  ameninţare  pen¬ 
tru  manageri,  ci,  dimpotrivă,  duce  la  realizarea  unei  per¬ 
formanţe  mai  ridicate  (79 — 94 — 97). 

Mulţi  oameni  de  ştiinţă  occidentali  exprimă  însă  o  serie 
de  rezerve  fundate  mai  mult  pe  factorii  structurali  ai 
realităţii.  Este  sau  nu  posibil  în  condiţiile  reale  existente 
(ale  societăţii  capitaliste  deci)  să  se  realizeze  un  aseme¬ 
nea^  tip  de  organizare?  H.  Sknon  remarcă,  de  exemplu, 
că  realizarea  unei  asemenea  posibilităţi  se  fundează  pe 
presupoziţia  crucială  a  unei  comunităţi  substanţiale  de 
interese  între  conducere  şi  participanţi.  Or,  această  co¬ 
munitate  de  interese  nu  se  poate  postula  ca  fiind  dată, 
ci  depinde  de  o  serie  de  circumstanţe  politice  şi  eco¬ 


nomice. 

Pentru  a  fi  realizate  decizii  de  grup  eficace,  consi¬ 
deră  Katz  şi  Kahn,  este  necesar  să  fie  îndeplinită 
o  condiţie  majoră:  deciziile  în  cauză  să  fie  înalt  sem¬ 
nificative  pentru  cei  care  le  iau.  „Muncitorii  nu  sînt 
însă,  în  general,  aşa  de  interesaţi  în  a  face  profituri 
mai  mari  pentru  manageri  cum  sînt  interesaţi  în  obţi¬ 
nerea  unor  condiţii  de  viaţă  şi  de  muncă  mai  bune 
sau  o  securitate  profesională  sporită"  (45 — 401).  Dacă 
nu  se  oferă  o  arie  de  libertate  suficienta  în  organizaţie 
pentru  a  ii  promovate  toate  interesele,  decizia  de  grup 

poate  să  fie  complet  ineficientă,  putînd  sa  aiba  chiar 
etecte  de  bumerang.  A  cere  sa  se  investească  timp  şi 
energie  în  discutarea  unor  lucruri  mărunte  în  timp  ce 
problemele  cu  adevărat  importante  sînt  scoase  din  dis¬ 
cuţie  este  de  natura  a  genera  „furie*  (45—401). 

In.  mod  onest,  mulţi  cercetători  îşi  pun  întrebarea 
fundamentală  din  punctul  de  vedere  al  implioaţiilor 
ideologice  şi  etice  ale  proiectului  participativ:  „Aduce 
această  perspectivă  un  răspuns  solid  la  aspiraţia  de  a 
introduce  o  democraţie  electivă  în  organizaţiile  produc¬ 
tive?  Este  ea  o  modalitate  de  a  umaniza  munca . . .  sau 
este  o  încercare  de  a  deghiza  realitatea  aspră  a  vieţii 
organizaţionale  şi  de  a  manipula  pe  muncitori,  submi- 
nînd  totodată  loialitatea  lor  faţă  de  sindicate?* 
(79 — 102). 

Pe  aceeaşi  linie,  Strauss  remarcă  faptul  că,  dacă  par¬ 
ticiparea  şi  decizia  de  grup  rezolvă  unele  probleme,  ea 
generează  totodată  şi  alte  probleme  noi:  participarea 
duce  la  o  mai  mare  coeziune,  dar  aceasta  poate  fi  o  coe¬ 
ziune  împotriva  conducerii;  participarea  poate  crea  aş¬ 
teptări  de  lărgire  continuă  a  ei,  pe  care  însă  conducerea 
nu  le  mai  poate  satisface  (79 — 102). 

în  fine,  proiectul  lui  Likert  accentuează  ceea  ce  s-ar 
putea  numi  o  democraţie  „locală1:  participarea  la  de¬ 
ciziile  nivelelor  imediat  superioare.  Desigur,  acest  aspect 
este  foarte  important  pentru  realizarea  unui  sistem  par¬ 
ticipativ  democratic,  dar  nu  este  suficient.  Ea  trebuie 
completată  cu  participarea  la  luarea  deciziilor  funda¬ 
mentale  ale  organizaţiilor.  însă  aceasta  nu  mai  este  o 
variabilă  manipulabill  la  nivelul  fiecărei  organizaţii  în 
parte,  ci  depinde  de  tipul  structurii  sociale. 


5,3*5-  Aplicabilitatea  proiectului  de  organizare 
participativă  în  societatea  contemporană 


Există  în  societatea  contemporană  o  serie  de  forţe  care 
cer  noi  moduri  de  organizare  în  toate  sferele  vieţii  so- 
ciaî-umane,  şi  în  special  în  sfera  organizaţiilor.  Dezvol¬ 
tarea  tehnicii  a  dus  la  o  situaţie  cu  totul  nouă.  Pe  de  o 
parte  ea  a  adîncit  specializarea  şi  diferenţierea  funcţio- 

nală,  ajungîndu-se  în  faţa  unor  probleme  complexe  ele 
conducere,  coordonare  şi  cooperare,  la  care  sistemul  ie¬ 
rarhic  autoritar  tradiţional  nu  poate  oferi  soluţii  satis¬ 
făcătoare.  Pe  de  altă  parte,  ridicarea  complexităţii  mun¬ 
cii  cere  o  atitudine  de  implicare  crescută  din  partea  par¬ 
ticipanţilor.  Accentul  special  pus  pe  eficacitate  în  socie¬ 
tatea  contemporana  (atît  în  cea  socialista,  cît  şi  în  cea 
capitalistă)  împinge  pe  primul  plan  factorul  uman.  Dez¬ 
voltarea  societăţii  în  ansamblul  ei  sub  aspectul  condi¬ 
ţiilor  materiale  şi  al  celor  politice-ideologice,  morale  şi 
culturale  întăreşte  aspiraţia  protunda  a  maselor  de 
oameni  ai  muncii  de  a  avea  cu  totul  un  alt  loc  şi  rol  în 
activităţile  sociale  organizate,  şi  în  primul  rînd  în  sfera 
muncii.  Omul  însuşi  tinde  tot  mai  mult  să  ocupe  locul 
central  în  sistemul  de  valori  al  societăţii  contemporane. 
Toţi  aceşti  factori  determină  necesitatea  ca  omul  să 
dobîndească  o  altă  poziţie  în  organizaţie.  Sistemul  ierar¬ 
hic  autoritar  tradiţional  nu  permite  din  nici  un  punct  de 
vedere  o  reevaluare  a  omului  în  organizaţie.  Este  deci  de 
înţeles  de  ce  în  cercetările  organizaţionale  se  constituie 
tot  mai  mult  conştiinţa  necesităţii  proiectării  unor  goi 
forme  de  organizare  social-umană  a  organizaţiilor  care 
sa  satisf a  c  a  "m  u  1 1  ip  1  e  1  e^cermţe  puse  de  societatea  contem¬ 
porana.  Şi  nu  este  întîmplator  faptul  că  cercetările  din 
ultimile  decenii  din  acest  imens  cîmp  de  activitate  ştiin¬ 
ţifică  converg  către  proiectul  unei  organizări  demo¬ 
cratice  şi  participative. 

Daca  aspiraţia  către  descoperirea  unor  noi  forme  de 
organizare,  mai  umane  şi  mai  eficiente,  se  constituie  pe 
o  puternică  necesitate  obiectiva,  realizarea  efectivă  a 
acestui  proiect  are  de  întîmpinat  multe  dificultăţi  struc¬ 
turale.  Ar  fi  absurd  sa  ne  îndoim  ea  aceste  cercetări 
nu  vor  influenţa  într-o  oarecare  măsură  realitatea  or- 
ganizaţionala  clin  ţările  capitaliste,  aşa  cum,  dealtfel, 
a  influenţat  şi  orientarea  relaţiilor  umane.  Este  însă 
tot  aşa  de  evident,  nu  numai  pentru  cercetătorul  marxist, 
ci  şi  pentru  omul  de  ştiinţă  onest  din  Occident,  că 
realitatea  capitalistă  conţine  obstacole  structurale  în 
realizarea  integrală  a  proiectului  de  organizare  partici¬ 
pativa.  Ideea  participării  ca  atare  nu  mai  este  însă  la 
ora  actuală  contestată  de  nimeni.  Se  consideră  în  mod 

unanim  că  ea  reprezintă  viitorul  în  ceea  ce  priveşte 
organizarea  activităţilor  sociale. 

La  nivelul  cunoaşterii  ştiinţifice,  societatea  capita¬ 
listă  s-a  depăşit  pe  ea  însăşi,  elaborînd  un  proiect  de 
organizare  social-umană  care  nu  poate  fi  realizat  decît 
prin  transformarea  sa  structurală.  Ideea  participării,  dusă 
la  ultimele  ei  consecinţe,  atinge  organizarea  capitalistă 
ki  punctul  ei  nevralgic  fundamental.  Nu  poate  fi  ig¬ 
norat  totodată  nici  faptul  ca  un  asemenea  proiect  este 
folosit,  în  măsura  în  care  este  posibil,  ca  instrument 
ideologic-teoretic,  dar  şi  practic,  de  integrare  socială 
capitalista.  Dezvoltarea  însă  a  cercetării  ştiinţifice  prin 
logica  sa  riguroasă  tinde  sa  ducă  şi  în  această  privinţă 
la  demistificare.  Se  poate  spune  că  nu  numai  istoria, 
ci  şi  ştiinţa  a  început  să  lucreze  pentru  socialism.  Pro¬ 
iectul  unei  organizări  democratice  şi  participative  gă¬ 
seşte  în  socialism  o  baza  de  aplicare  excelentă.  Mai 
mult.  Există  o  semnificativă  congruenţă  între  căutările 
teoretice  ale  psihosociologici  occidentale  şi  practica  or¬ 
ganizării  socialiste.  încă  de  la  început,  societatea  so¬ 
cialistă  a  tins  să  realizeze  un  mod  de  organizare  structu¬ 
ral  diferit  de  cel  clasic  ierarhic  autoritar,  un  mod  de 
tip  democratic  şi  participativ. 

Principiul  centralismului  democratic  reprezintă  din 
acest  punct  de  vedere  o  bază  structural  diferită  de  or¬ 
ganizare.  Din  aceasta  cauză,  pentru  cercetările  noastre 
de  psihosociologie  organizaţionala,  proiectul  unui  nou 
mod  de  organizare  participativ  este  mult  mai  actual. 
Dezvoltarea  şi  perfecţionarea  societăţii  socialiste  cer  tot 
mai  imperios  o  dezvoltare  a  cercetărilor  ştiinţifice  tocmai 
în  acest  sens.  în  numeroase  rînduri,  conducerea  noas¬ 
tră  de  partid  şi  de  stat  a  accentuat  necesitatea  perfec¬ 
ţionării  continue  a  iormelor  de  organizare  a  societăţii, 
în  sensul  lărgirii  continue  a  conţinutului  lor  democratic, 
participativ  (19).  Cercetările  ştiinţifice  întreprinse  pe 
plan  mondial  în  această  direcţie,  după  ce,  evident,  au 
fost  stabilite  limitele  lor  teoretice  şî  ideologice,  consti¬ 
tuie  o  sursă  teoretică  foarte  utilă  de  valorificat. 

